
Fundamentele psihologiei — prezentare generală a cursului 


Introducere 


Cursul de Fundamentele psihologiei este destinat studenţilor din sistemul de învățământ la 


distanţă, de la specializările Psihologie. El vizează cunoaşterea temelor şi a problematicii 


actuale a psihologiei, operarea cu noţiunilor de bază ale acestei ştiinţe ce fundamentează 


discipline care se vor preda în semestrele ulterioare. Utilitatea sa este legată de 


familiarizarea cu problematica actuală a psihologiei ştiinţifice, cu metodele şi cu modelele 


sale explicative, ceea ce va crea posibilitatea înţelegerii şi operării cu concepte şi 


cunoştinţe esenţiale cunoaşterii proprii şi a altor persoane. Cursul contribuie la punerea 


bazelor profesionalizării în domeniul psihologic. 


Obiectivele cursului 
După ce vor parcurge acest modul, cursanţii vor putea: 


să definească şi să explice noţiunile de bază din domeniul psihologiei generale; 

să identifice specificul cunoaşterii psihologice; 

să extragă elementele de specificitate ale fenomenelor psihice şi ale cunoaşterii 
psihologice prin comparaţie cu cele studiate de alte discipline sau ştiinţe; 

să definească legile de funcţionare ale diverselor procese şi mecanisme 
psihologice; 

să analizeze relaţiile şi interacţiunile dintre toate componentele sistemului psihic; 
să dezvolte o viziune sistematică asupra vieţii psihice umane; 

să aplice la situaţii de viaţă reale cunoştinţele şi deprinderile dobândite; 

să explice rolul şi importanţa psihologiei în optimizarea calității vieţii şi a 
activităţii umane. 


Competenţe conferite 
Parcurgerea cursului va putea oferi studentului capacitatea: 


de a analiza critic şi de a corobora diverse surse de informaţie pentru a răspunde la 
sarcini curente; 

de a organiza conceptele, datele şi informaţiile în sisteme de relaţii pentru a 
răspunde unor cerinţe specifice; 

de a dezvolta un repertoriu bogat de operaţii mintale corelative şi integrate 
(analiză-sinteză, abstractizare-generalizare; comparaţie şi concretizare logică) 
pentru a extrage informaţia esenţială din sursele utilizate; 

de a forma şi consolida capacităţile de extrapolare şi aplicare a cunoştinţelor 
teoretice la situaţii particulare de viaţă sau la viitoarea activitate profesională; 

de a identifica elementele şi mijloacele cele mai adecvate de formare şi de 
intervenţie destinate optimizării comportamentului propriu sau al altora. 


Resurse şi mijloace de lucru 

Efortul de înţelegere în parcurgerea acestei discipline este uşurat prin indicarea, la 
sfârşitul fiecărei unităţi de curs, a celor mai relevante referinţe bibliografice despre 
lucrări de specialitate apărute în ultimii ani. Orice altă lucrare ştiinţifică disponibilă 
(manual, curs, tratat, articol), accesibilă ca nivel de tratare şi ca ţinută ştiinţifică 
poate contribui suplimentar la o înţelegere mai deplină a problematicii studiate. 
Complexitatea relativ ridicată a cunoştinţelor de psihologie presupune o atitudine 
activă faţă de materialul de învăţat, cu o fază de parcurgere lejeră, de tip lectură, a 
unei unităţi de curs, urmată de citirea sa analitică, cu adnotări marginale şi eventual 
rezumatul ideilor principale, cu reveniri periodice prin repetiţii de consolidare/ 
menţinere pentru materialele parcurse şi cu rezolvarea cât mai multora dintre 
exerciţiile şi temele propuse. 

Cursul nu presupune softuri, mijloace fizice (instrumente) sau electronice speciale. 


Structura cursului 

= Cursul este deschis de un modul introductiv, relativ la problematica generală a 
psihologiei contemporane (obiect, metode, domenii, concepte de bază, principii, 
niveluri de organizare), urmat de alte patru module distincte. Modulele al doilea şi 
al treilea tratează procesele de cunoaştere (senzorială şi logică), cel de al patrulea 
este modul procesele psihice energizant-reglatorii. Ultimul modul, cel de al 
cincilea, este destinat abordării personalităţii şi a  substructurilor sale, 
temperamentul, caracterul şi aptitudinile. 

= Întregul curs constă din 20 de unităţi de învăţare: patru pentru modulul 
introductiv, trei pentru modulul al doilea — procese de cunoaştere senzorială 
(senzațiile, percepțiile şi reprezentarea), patru pentru modulul al treilea — procese 
de cunoaştere logică (memoria, gândirea, limbajul şi creativitatea), cinci pentru 
modulul al patrulea - procesele psihice energizant-reglatorii (afectivitatea, 
motivaţia, voinţa, atenţia şi deprinderile) şi patru pentru cel de al cincilea modul 
(personalitatea, temperamentul, caracterul şi aptitudinile). 

= Pentru parcurgerea fiecărei unităţi de învăţare sunt necesare între 3 şi 4 ore, fără a 
socoti timpul necesar repetiţiilor de consolidare sau efectuării cerinţelor opţionale 
formulate în curs. Patru unităţi de curs (Senzaţiile, Gândirea, Memoria şi 
Aptitudinile) sunt considerate a fi unităţi duble, ele necesitând 6 - 8 ore de studiu. 

= Fiecare unitate de curs cuprinde exerciţii şi solicitări destinate fixării şi 
aprofundării informaţiei prezentată în curs, la aceaste contribuind şi un scurt 
rezumat al problematicii parcurse. În partea finală, unitatea de curs dispune şi de 
un set de teste sau de sarcini destinate evaluării de parcurs care presupun 
parcurgerea prealabilă şi învăţarea unităţii respective de curs. Deşi facultative, este 
recomandabilă parcurgerea acestor sarcini de evaluare, deoarece ele constituie 


posibile subiecte pentru verificare scrisă finală. 

= Fiecare dintre cele cinci module se finalizează cu o temă de control care are un 
caracter de sinteză. Rezolvarea temelor de control este obligatorie şi acestea vor fi 
predate la date ce vor fi anunţate la primele activităţile tutoriale, sau cel mai târziu 
în ziua examenului scris. Fiecare temă contează ca 15% din evaluarea finală, restul 
de 40% fiind adus de examenul final şi de un eseu (ce are o pondere de 15% din 
notă). 


Cerinţe preliminare 

Parcurgerea cu succes a acestui curs este parțial condiţionată de parcurgerea în 
ciclul liceal a disciplinei Psihologie, în raport cu care modulul de față constituie o 
dezvoltare şi o aprofundare. Cunoştinţe transferabile utile pentru înţelegerea 
aprofundată a psihologiei vin şi dinspre Pedagogie, Biologie, Anatomia omului şi 
Sociologie. Parcurgerea cursului nu este însă restricţionată de neparcurgerea 
niciuneia dintre disciplinele amintite. 


Discipline deservite 

Având un caracter de disciplină fundamentală, Fundamentele psihologiei este 
disciplina care devine condiție prealabilă pentru parcurgerea tuturor celorlalte 
discipline. În mod mai specific, Psihologia vârstelor, Psihologia copilului, 
Psihologia personalităţii, Psihologia socială, Psihodiagnoza aptitudinilor şi a 
personalităţii sunt beneficiarele directe ale parcurgerii acestui modul. 


Durata medie de studiu individual 

Timpul mediu de studiu individual presupus de cele 20 de unităţi de curs care 
compun cele trei module, incluzând şi exerciţiile sau sarcinile prezente în fiecare 
unitate de curs, este de 80 de ore. La acestea se adaugă încă 20 de ore necesare 
rezolvării celor cinci teme de verificare din portofoliul de evaluare. 


„sai 


Evaluarea 

Nota finală pe primul semestru va lua în considerație următoarele elemente: 

- nota la examenul final din cele 10 unităţi de curs ale primelor trei module, care 
conferă 40% din nota finală („Creativitatea” rămâne pentru semestrul al doilea); 

- trei teme de control (evaluări de parcurs) X 15% = 45% din nota finală; 

- 15% din nota finală pentru prezentarea în portofoliul de evaluare a unui eseu de 
600 de cuvinte pe o temă din cele sugerate în curs sau pe una convenită cu titularul 
de curs la început de semestru. 

Regulile de elaborare ale eseului, care trebuie să respecte cerinţe specifice scrierii 
academice, sunt prezentate în anexa acestei lucrări. 

Pentru semestrul al doilea (care include doar 9 unităţi de curs) evaluarea este 
echivalentă cu cea de pe semestrul întâi. 


MODULUL 1. INTRODUCERE 


Cuprins 

Modulul 1 este dedicat introducerii cursanților în problematica generală a psihologiei 
contemporane. El are nu doar un caracter introductiv, ci este şi unul de prezentare de 
ordin general a problematicii ce va fi abordată mai detaliat în modulele ulterioare. 
Modulul 1 este alcătuit din patru unități de curs. Prima unitate de învățare tratează 
probleme legate de specificul, obiectul, metodele şi marile domenii ale psihologiei 
ştiinţifice actuale. A doua unitate de învățare furnizează o perspectivă de abordare 
sistemică în psihologie, ajungând la identificare substructurilor şi descrierea 
sistemului psihic uman după introducerea conceptelor de bază ale psihologiei, care 
sunt cele de informaţie, structură şi sistem. Unitatea a treia de învățare argumentează 
în legătură cu complexitatea psihicului uman, în conexiune cu câteva principii de 
bază ale psihologiei: psihicul ca formă a vieţii de relaţie, psihicul ca funcție a 
creierului, psihicul ca reflectare subiectivă a realităţii obiective şi condiţionarea 
social-istorică a psihicului uman. Ultima unitate de curs a acestui prim modul 
argumentează în legătură cu o perspectivă piramidală, ierarhizată şi multinivelară a 
sistemului psihic. Pentru aceasta sunt prezentate cele trei niveluri distincte de 
organizare a vieţii psihice, care sunt conştientul, subconştientul şi inconştientul, 
insistându-se nu numai pe elementele de specificitate ale fiecărui nivel, ci şi pe 
relaţiile dinamice dintre aceste instanţe, fapt care conferă unitate şi funcţionalitate 
ridicată aparatului psihic. 

Ca pentru toate modulele care vor urma şi acest prim modul poate fi evaluat şi 
autoevaluat prin parcurgerea unei teme de control cu itemi derivați din cele patru 
unităţi de curs prezentate. 


p5 


M1.2. Competenţe 

După parcurgerea acestui modul, studenții vor fi capabili: 

= să identifice specificul, obiectul şi marile domenii ale psihologiei contemporane; 

= să prezinte metodele de bază ale psihologiei ştiinţifice, prin opoziție cu psihologia 
simțului comun; 

= să definească conceptele de bază ale psihologiei actuale, anume cele de 

informaţie, structură şi sistem; 

= să argumenteze în legătură cu perspectiva sistemică în psihologie, identificând 
elementele procesual-dinamice şi structurile sale subiacente; 

= să precizeze specificul şi caracteristicile sistemului psihic uman; 

= să argumenteze în legătură cu complexitatea noţiunii de psihic; 

= să argumenteze în legătură cu principiul psihicului ca formă de relaţie; 

= să argumenteze în legătură cu principiul psihicului ca funcţie a creierului; 

= să argumenteze în legătură cu principiul psihicului ca formă de reflectare 
subiectivă a vieţii obiective; 

= să argumenteze în legătură cu principiul determinării social-istorice a psihicului 
uman; 

= să prezinte cele trei instanţe ale vieţii psihice, conştientul, subconştientul şi 
inconştientul; 

= să argumenteze în legătură cu funcţionarea unitară şi integrată a celor trei instanţe 
ale sistemului psihic uman; 

= să prezinte inter-relaţiile dintre cele trei niveluri de organizare şi funcţionare a 
sistemului psihic uman, diferențiat pentru starea de sănătate, de boală psihică şi în 
cazul creativităţii. 


Durata medie de parcurgere a fiecăreia din cele patru unităţi de învăţare, incluzând 
rezolvarea sarcinilor propuse şi a temelor de evaluare, este de 3-4 ore. 

Modulul M1. Unitatea de învăţare 1 


PSIHOLOGIA MODERNĂ - 
SPECIFIC, OBIECT ŞI DOMENII 
METODELE PSIHOLOGIEI ŞTIINŢIFICE 


Cuprins 
0) [iz INTEOCUCETE se emita sata bea cata sa deasă ini oaia cata atatia ar Bi acel Dare sa 12 
U12- Competente ss ceia atata E E a 3000 e ad ada go d S 12 
U1.3. Psihologia şi simţul comun... nenea nenea nana aaee 13 
U1.4. Specificul cunoaşterii ştiinţifice ....... nenea nene nenea anna ea 14 
U1.5. Obiectul şi domeniile psihologiei ştiinţifice ........mme nene eee ana 15 
U1.6. Despre metodele psihologiei ştiinţifice .......ce eee nenea nenea 20 
1.7. Rezumat ici 4 fe eta ne si ăia o ee e a Toaleta ae d adi tea a ui aa 24 
U1.8. Sarcini de evaluare a cunoștințelor ceea nea nea emana acnee 25 
U1.9. Bibliografie minimală ....... eee nana nana nana aaa aaa 26 


NP 


U.1.1. Introducere 

Este bine cunoscută afirmaţia lui Ebbinghaus potrivit căreia psihologia are un 
trecut lung dar o istorie scurtă ca ştiinţă. Faptul se datorează deopotrivă marii 
complexități a obiectului său de studiu, care la modul general este psihicul uman, 
şi faptului că, în calitatea sa de ştiinţă de sinteză, era nevoie de maturizarea 
domeniilor conexe. Pe de altă parte, decuparea problematicii sale de investigaţie a 
suferit numeroase mutații în timp. Dacă într-o primă fază obiectul psihologiei 
ştiinţifice a fost conştiinţa umană, în fazele ulterioare s-a propus ca obiectul său să 
fie comportamentul, inconştientul, omul concret sau omul concret în acţiune (vezi 
Creţu, 2005). Faza a doua a evoluţiei psihologiei ştiinţifice este dominată de o 
largă tendinţă integratoare, în jurul nucleului ştiinţelor cognitive, apărute după Al 
Doilea Război Mondial. 

U1.2. Competenţe 

După parcurgerea acestei teme, studenții vor fi capabili: 

= să efectueze distincția dintre psihologia simțului comun si psihologia ştiinţifică; 
= să identifice elementele definitorii pentru cunoaşterea ştiinţifică în general şi cea 
psihologică în special; 

= să definească rolul şi specificul celor cinci modele explicative dominante în 
psihologia contemporană; 

= să distingă elementele de specificitate ale metodelor observaţionale, 
corelaţionale şi cauzale; 

= să enumere şi să prezinte pe scurt metodele de cercetare ale psihologiei 
ştiinţifice contemporane. 


Durata medie de parcurgere a unităţii de învăţare 1 din modulul 1, incluzând 


rezolvarea sarcinilor propuse şi a temelor de evaluare, este de 3-4 ore. 


U1.3. Psihologia şi simţul comun 

Cuvântul psihologie a apărut în secolul al XVI-lea, fiind introdus de germanul Goclenius şi 
a fost impus de Wolff în secolul al XVIII-lea (Psihologia empirica, 1732 şi Psihologia rationalis, 
1734), cu contribuţia nemijlocită a lui Kant (1781), pentru a desemna o ştiinţă a sufletului. 
Începutul acestei ştiinţe trebuie căutat în istoria multimilenară a umanităţii: „Din acţiunea omului 
asupra omului s-a născut reflexia asupra scopurilor urmărite, a mijloacelor folosite şi a rezultatelor 
obținute”, afirmă Pavelcu (Drama psihologiei, 1974, p. 166). Aceasta echivalează cu a spune că 
oamenii nu au aşteptat constituirea ştiinţei psihicului uman pentru a dezvolta cunoştiinţe utile 
privind semenii, care au fost transmise fie pe cale orală (zicători, proverbe, legende, mituri), fie pe 
cale scrisă. Şi într-un caz şi în altul depozitarul experienţei istorice a acestei cunoaşteri o constituie 
limba. Aici s-a decantat un imens patrimoniu de experienţă a oamenilor relativă la semenii lor, 
ipoteza lexicală devenind spre sfârşitul secolului al XX-lea o mare cale de acces spre materialul 
psihologic brut. În acest fel a luat naştere cel mai elaborat model al personalităţii, modelul celor 
cinci superfactori (Big Five, Minulescu, 1996). 

Cunoaşterea particularităţilor psihice s-a accentuat odată cu progresul civilizaţiei, ceea ce 
a dus la diviziunea socială a muncii şi la apariţia de profesii şi îndeletniciri care cereau o mare 
acuitate în perceperea şi descifrarea semnificației comportamentelor umane. Anumite categorii 
umane (preoţii, medicii, judecătorii, conducătorii, comirtcianţii), venind mai des în contact cu 
semenii, au devenit depozitarii unei experienţe vii, care îi făcea excelenți „psihologi practicieni”. 
Dar de aici până la ştiinţa numită psihologie a fost drum lung, căci observaţiile filtrate de simţul 
comun au fost mai degrabă generalizări empirice, fragmentare. 

Un rol extrem de important în conturarea domeniului psihologiei simțului comun (sau al 
psihologiei naive) l-a avut literatura. Fie că este vorba de La Bruyere, autorul cărții Caracterele 
sau moravurile acestui secol (1688), fie că este vorba de Balzac cu a sa Comedie Umană, atât de 
plină de tipuri umane semnificative, de Molière, Dickens, Tolstoi, sau Dostoievski, de Călinescu, 
Delavrancea sau Caragiale, literatura a fost constant preocupată de investigarea umanului cu 
instrumente specifice, de oferirea de portrete vii şi de adevăruri valabile despre realitatea umană 
investigată. Am putea să-l amintim aici şi pe creatorul psihanalizei, Sigmund Freud, care afirma că 
ştiinţa creată de el se pleacă în faţa adâncimii abisale a personajelor lui Dostoievski, pentru care 
psihanaliza nu are cheia descifrării. Acest fapt este omagiul suprem adus de savant (psiholog) 
literatului. Dar, chiar dacă literatura captează semnificaţia umană a nenumărate legende, aforisme, 
maxime, parabole ea nu este încă psihologie ştiinţifică. Unele teme ale acesteia se originează în 
simţul comun, care oferă observaţii sistematice pe baza unei ipoteze de lucru. În general însă 
psihologia ştiinţifică se detaşază de psihologia naivă, pentru că aceasta nu-şi propune explicaţia de 
tip cauzal şi dezvăluirea legităţilor, elemente definitorii ale abordării ştiinţifice. 

U1.4. Specificul cunoaşterii ştiinţifice 


Metoda ştiinţifică afirmă că evenimentele se desfăşoară după principii precise şi utilizează 


observaţii obiective şi sistematice pentru a determina care sunt acele principii. Aşa cum afirmă 


Richelle, ştiinţa nu este decât un discurs, o altă modalitate de a folosi limba, care rafinează şi 


specializează atât de mult limbajul curent, încât, prin conceptele create, ea ajunge la descrieri şi 


explicaţii de profunzime, foarte depărtate sau chiar aflate în opoziţie cu simţul comun. 


Să ne reamintim... 


Prezentăm câteva caracteristici ale metodei ştiinţifice (Smith, 1998): 


Ştiinţa este sistematică, formală şi obiectivă, de aceea ea nu rămâne cantonată 
la nivelul observaţiilor întâmplătoare. 

Știința aspiră la simplicitate şi ordine, deoarece ea pleacă de la ordinea 
implicită existentă în univers. 

Ştiinţa este precisă pentru că ea măsoară şi cuantifică cu atenţie observaţiile. 
Aceasta presupune efort şi timp cheltuite, dar plusul de precizie face diferenţa 
în raport cu psihologia naivă. 

Cunoaşterea ştiinţifică este reproductibilă: urmând aceleaşi procedee sau 
metode, cercetători diferiți trebuie să ajungă la aceleaşi rezultate. Replicarea 
este modalitatea de verificre a rezultatelor cercetării. 

Știința produce o cunoaştere cumulativă: publicându-şi rezultatele, ea dă 
ocazia apariţiei a noi ipoteze şi idei. 

Ipotezele ştiinţei sunt falsificabile (Popper). O ipoteză de cercetare este 
ştiinţifică doar atunci când poate fi verificată prin observare sau experimentare 
în laborator. 

Discursul ştiinţific se sprijină pe fapte şi se supune unei permanente puneri în 
problemă prin intermediul lor. 

Epistemologic, nivelul de dezvoltare al unei ştiinţe este dependent de stadiul 
cuantificărilor sale, de nivelul în care este posibilă tratarea şi modelarea 
matematică a datelor. 


Încercând să surprindă cauzalitatea prin legi specifice, scopurile majore ale psihologiei 


ştiinţifice sunt să descrie, să prezică şi să controleze comportamentul, explicând şi aplicând la 


situaţii reale de viaţă ceea ce s-a învăţat teoretic. 


= Descrierea trebuie să includă comportamente obiectiv observabile, adică ceea ce auzim şi 


ce vedem, făcând presupuneri asupra mecanismelor interne sau asupra proceselor 


subiacente numai în măsura în care le putem articula într-un discurs teoretic elaborat. 


= Dacă descrierea are în vedere comportamentul deja produs, predicția are în vedere 


anticiparea comportamentului, conturând o expectanţă faţă de acesta. Predicţii facem şi în 


viaţa cotidiană, însă în ştiinţă acestea îmbracă forma unor ipoteze. Ipoteza este o propoziţie 


specifică şi clară ce poate fi testată dacă este adevărată sau falsă. 

= Controlul unui comportament este posibil când ştim ce determină acel comportament şi se 
leagă strâns de capacitatea înţelegerii lui. Rolul recompensei şi al întăririi în fixarea unui 
comportament este un exemplu în acest sens. 

= Aplicația are scopul de a utiliza cunoaşterea şi tehnicile derivate în rezolvarea unor 
scopuri practice: programele pe computer pentru învăţarea matematicii, testele de 
aptitudini şi de inteligenţă arată beneficiile concrete ale cunoaşterii psihologice în viaţa 
obişnuită. 

= Înțelegerea înseamnă că am dobândit cunoaşterea reală a cauzelor unui comportament. 
Deşi în psihologie înţelegerea cauzelor ca în fizică sau medicină este rară, munca ştiinţifică 
aduce totuşi mereu un plus de înţelegere asupra faptelor studiate. Înțelegerea face posibilă 
explicaţia faptelor care circumscriu domeniul unei ştiinţe. Triada descriere-explicaţie- 
predicţie rezumă cele mai însemnate caracteristici ale metodei ştiinţifice. 


U1.5. Obiectul şi domeniile psihologiei ştiinţifice 

A preciza care este obiectul psihologiei revine la a răspunde la întrebarea ce studiază 
aceasta. În cursul scurtei sale perioade de evoluţie ca ştiinţă au fost date mai multe răspunsuri, dar 
nici astăzi nu există un punct de vedere unanim acceptat. În prima sa fază de după constituire, 
adică după 1879 — data înfiinţării primului laborator de psihologie experimentală din lume, la 
Leipzig, de către Wilhelm Wundt — psihologia s-a desprins de filosofie şi a început procesul de 
reflecţie sistematică în legătură cu obiectul său de studiu. Tributară tradiţiei sale filosofice, în 
această fază obiectul său de studiu a fost considerat a fi conştiinţa. Aceasta era considerată fie ca 
un conglomerat de funcţii psihice cu o existenţă de sine stătătoare (orientarea asociaţionistă), fie ca 
o lume internă de natură subiectivă, închisă ermetic în sine, accesibilă doar prin introspecţie. 
Ambele perspective limitau drastic posibilitatea utilizării metodelor obiective de cercetare, ceea ce 
a repus în discuţie problema obiectului psihologiei. După începutul secolului XX (1913) 
americanul J.B. Watson declară conştiinţa o simplă ficţiune de care psihologia ştiinţifică nu se 
poate ocupa, în locul său propunîndu-se ca obiect de studiu comportamentul. Acesta era 
abordabil după schema univocă stimul — reacţie (S—R) care satisfăcea integral condiţiile 
jumătate de secol, paradigma behavioristă a produs o mare cantitate de cercetare ştiinţifică 
valoroasaă, da a şi îngustat foarte mult sfera psihologiei. Principalele obiecţii care i s-au adus au 
fost aduse au fost reducționismul simplist (deducerea gândirii din reaţii laringeale, de exemplu) şi 
mecanicismul (indiferent de gradul său de complexitate, întregul comportament era redus la 
schema S—R). Sub presiunea criticilor, modelul behaviorist ortodox a fost remaniat, prin 
recunoaşterea variabilelor intermediare (stările subiective interne, numite organism, modelul 
devenind S—O—R), a diferenţelor calitative dintre psihicul animal şi cel uman şi reconsiderarea 
rolului factorilor socio-culturali în geneza psihicului uman. 

Aproximativ în aceeaşi perioadă Sigmund Freud propunea deplasarea centrului de greutate 
al psihologiei de pe conştiinţă pe inconştient. Din perspectiva ştiinţei nou apărute, numită 
psihanaliza (sau psihologia dinamică), inconştientul era componenta determinantă în geneza 

comportamentului, deoarece el furniza elementele de dinamică internă (motivațiile), dar şi 
susţinerea energetică necesară. 

Precizăm că în această primă fază a dezvoltării sale ca ştiinţă psihologia a fost dominată de 
perspective antagoniste, neintegrabile într-un model unitar: psihologia conştiinţei versus 
comportamentism; psihologia conştiinţei versus a inconştientului; asociaţionism versus 
introspecţionism; asociţionism versus configuraţionism (gestaltism);, psihologie experimentală 
versus psihologie fenomenologică. Aceste şcoli au adâncit doar câte o latură a fenomenelor 
psihice, procedând la generalizări prin absolutizarera unor modele parţiale. Faza a doua a evoluţiei 
psihologiei debutează cu Al Doilea Război Mondial prin naşterea ştiinţei cognitive, curent care se 
continuă până în prezent. Această perioadă este caracterizată de o tendinţă marcată spre integrare 
în modele unitare a perspectivelor explicative diferite sau divergente asupra fenomenelor psihice 
studiate. 


Exemple 

P Actualmente, diferențele privitoare la obiectul psihologiei (adică relative la 
comportament, la cauzele sale şi la mecanismele implicate) diferă în funcție de 
fundamentul de formare al psihologilor şi de modul în care ei răspund la câteva 
probleme filosofice specifice. Acest fapt produce modele explicative diferite, dar 
nu sunt neapărat antagonice sau divergente. lată cîteva dintre problemele filosofice 
care, în funcţie de opţiunea filosofică adoptată, produc modele explicative 
distincte: 

m raportul psihic-somatic: este psihicul autonom, paralel cu somaticul sau el nu 
poate exista decât prin intermediul somaticului? (modele explicative 
materialiste, spiritualiste sau interacționiste); 

m care este raportul ereditate-mediu (nature-nurture în engleză): orice arie a 
comportamentului este mai mult funcţie a factorilor ereditari sau a mediului? 

m  hedonismul— până la ce punct este guvernat comportamentul nostru de căutarea 
plăcerii şi de evitarea durerii? 

m  teleologia/finalismul — până la ce punct comportamentul nostru este motivat de 
atingerea unor scopuri/finalităţi? 

m  holismul — comportamentul trebuie abordat în contextul întregului organism ori 
el trebuie studiat ca o entitate izolată şi autonomă? 


= natura umană — în ce măsură comportamentul este guvernat de bine şi rău? 


Răspunsurile oferite la întrebările fundamentale de mai sus determină modele de gândire 
psihologică diferite. Acestea furnizează o bază ştiinţifică pentru abordarea teoretică, dar şi pentru 
cercetare sau aplicaţie practică. Un model este o modalitate de organizare conceptuală şi aplicativă 
a gândirii despre variatele componente ale comportamentului şi despre modul cum acestea sunt 
relaţionate între ele. Deşi există o multitudine de modele, cinci dintre ele au devenit sistemele 
explicative dominante în psihologia contemporană: modelul biologic (neuroştiinţele), modelul 
psihodinamic, modelul comportamental, modelul umanist şi modelul cognitivist. 

Modelul biologic (neuroştiinţele) pleacă de la axioma că înţelegerea comportamentului 
reclamă cunoaşterea şi înţelegerea proceselor fiziologice subiacente. Aceasta presupune 
cunoaşterea structurii şi a biochimiei sistemului nervos, a modului cum moştenirea ereditară 
influenţează comportamentul, a manierei de inter-relaţionare a fenomenelor psihice şi a celor 
fiziologice. Cunoaşterea adusă de neuroştiinţe ajută şi la înţelegerea dezordinilor apărute în sfera 
psihică şi a modului lor de tratare. Orientarea biologică mai cercetează până la ce punct factorii 
genetici predispun indivizii spre anumite modificări ale comportamentului şi în ce măsură acestea 
pot fi ameliorate prin experienţă. 


Modelul psihodinamic este o continuare şi o dezvoltare a teoriei psihanalitice creată de 
Freud, care afirmă că cel mai puternic element motivant al comportamentului uman provine din 
inconştient. Întregul comportament este o încercare de reducere a tensiunii care se instituie între 
cei doi poli ai psihicului uman, care sunt inconştientul şi conştientul. Cu toate că şi această 
perspectivă asupra personalităţii este interesată mai mult de ereditate decât de mediu, psihanaliza 
ia în considerare rolul influențelor parentale şi de mediu în dezvoltarea copilului. Pentru Freud şi 
unii dintre descendenţii săi experienţele infantile din primii ani de viaţă au un rol determinant în 
dezvoltarea normală sau patologică a fiinţei umane. Abordarea psihodinamică este centrată pe 
persoanele cu un înalt nivel de nevrotism/anxietate în tentativa de a determina motivațiile 
inconştiente şi conflictele timpurii instituite între instanţele psihice în generarea acestor fenomene 
disfuncționale. Foarte frecvent vom întâlni implicarea conceptelor psihanalitice în arii de probleme 
psihologice ca visele, dezvoltarea infantilă, memorie, uitare şi refulare, motivații inconştiente, 
emoţii negative, stres/distres, sexualitate, anomalii de comportament, personalitate, mecanisme de 
apărare ale Eului sau psihoterapie. 


Modelul comportamentist susţine că singurul domeniu de studiu al psihologiei trebuie să 
fie comportamentul, deoarece nu putem intra în corpul sau în mintea cuiva pentru a putea explica 
modul său de a acţiona. În consecinţă cunoaşterea creierului şi a altor mecanisme biologice nu vor 
fi esenţiale în explicarea comportamentului uman şi cu atât mai puţin conceptele de motivaţie, de 
conflict intern sau de conştiinţă. În binomul ereditate-mediu (nature-nurture). behavioriştii 
accentuează asupra rolului factorilor de mediu, neacordând nicio importanţă celor ereditari. Cauza 
producerii unor comportamente constă în întărirea acestora iar stimulii de mediu sunt cei care 
conduc la formarea şi ghidarea comportamentelor. Varianta ortodoxă a acestui model a fost cea 
dezvoltată de Watson şi Skinner. Criticile vehemente aduse modelului, ca şi reducerea treptată a 
potenţialului său explicativ au dus la remanierea sa prin includerea variabilei intermediare, aşa 
cum am arătat anterior. 


Adepții modelului umanist (Rogers, Maslow) insistă asupra faptului că fiinţele umane 
sunt bune din naştere şi că ele încearcă să atingă scopuri. Prin acest fapt ele se dezvoltă atât fizic, 
cât şi psihologic. Fiecare fiinţa umană este o individualitate unică care are un anumit concept 
despre sine (self-concept) şi o dorinţă bazală de a fi o fiinţă mai bună, o persoană mai deplin 
funcțională. Nu mediul extern este acela care controlează comportamentul, cât mai ales percepţia 

subiectivă a ceea ce se întâmplă în jurul nostru. Fiecare individ percepe lumea într-o manieră 
personală, subiectivă, şi aceasta este cea care influențează comportamentul persoanei. Rolul 
factorilor biologici este considerat a fi de asemenea foarte important deoarece există motivații 
susținute biologic care influenţează profund comportamentul uman. 


Modelul cognitivist susține că oamenii utilizează procese cognitive (gândire, memorie, 
atenţie) pentru a găsi în mediu informaţiile utile adaptării. Pentru cognitivişti întregul sistem psihic 
se dezvoltă şi funcţionează datorită faptului că el procesează informaţii. Acest fapt este necesar fie 
pentru a reacţiona la stimulii externi, fie pentru a iniția comportamente fără implicarea directă a 
stimulilor externi. Poate fi desemnat astfel un ciclu al acţiunii în care nu numai cauzele directe 
lansează comportamentele umane, ci şi cogniţiile pe care le avem despre acestea. Devenit 
paradigma dominantă din psihologia ultimelor decenii, cognitivismul s-a materializat în naşterea 
unei ştiinţe cognitive, printr-un efort de integrare a mai multor ştiinţe iniţial autonome: psihologia, 
neurologia, epistemologia, ştiinţa computerelor şi inteligenţa artificială. Prin integrarea mai multor 
perspective explicative această ştiinţă face un considerabil efort de sinteză pentru a arăta cum este 
procesată informaţia care vine din mediu, modul în care expectaţiile de succes sau de eşec 
influenţează comportamentul, modul în care interpretarea mediului devine o bază pentru lansarea 
acțiunilor umane sau cum este fundamentată raţional decizia de a face ceva. Deoarece conjugă 
factorii de mediu cu explicaţia neurologică, cognitivismul se află la jumătatea distanţei pe 
continuumul ereditate-mediu. 


.— Plecând de la termenii cheie prezentaţi anterior (ereditate-mediu, hedonism, 
K Do. teleologie/finalism, holism, natură umană) evaluaţi într-un mic eseu de 500 de 
II EA A 


cuvinte cum şi în ce măsură răspund cele cinci modele explicative de mai sus 
problemelor filosofice asociate cu aceşti termeni. 


Domeniile psihologiei ştiinţifice 

În acord cu perspectivele explicative schițate mai sus pot fi conturate câteva dintre 
domeniile sau ariile psihologiei aplicate, în care aceasta se sprijină pe o anumită perspectivă 
teoretică, dublată de modalităţi de intervenţie specifice. 


Domeniul Întrebarea specifică la care răspunde 
Psihologia Ce reguli guvernează percepţia umană, cum învaţă, cum îşi reamintesc şi de 
experimentală ce uită oamenii? 
Neuroştiinţele Cum influenţează activităţile chimice şi cele electrice comportamentul uman? 


Ce parte a creierului controlează comportamente specifice? 
Ce se petrece în creier când oamenii gîndesc sau când trăiesc anumite emoţii? 


Ştiinţa cognitivă 


Care sunt mecanismele specifice prin care oamenii fac judecăţi sau iau 


decizii? 
Psihologia Cum pot contribui oamenii la instituirea unui comportament sănătos, în care 
sănătăţii elementele preventive să fie dominante? 


Ce rol joacă stresul în bolile de inimă? 

Cum pot oamenii dezvolta conduite sexuale sigure pentru a preîntâmpina 


SIDA? 
Psihologia Cum se schimbă de-a lungul întregii vieţi anumite atribute sau funcţii umane 
dezvoltării (gândirea, memoria, inteligenţa, limbajul şi abilitățile de comunicare, 
personalitatea)? 
Ce factori facilitează sau împiedică dezvoltarea acestora? 
Psihologia Cum îşi influențează oamenii reciproc emoţiile, atitudinile, opiniile, 
socială convingerile sau gândurile? 
Ce factori intervin în atracţia/respingerea a două persoane sau grupuri? 
Psihologia Cum pot fi modelate şi măsurate diferenţele de personalitate? 
personalităţii Până la ce nivel sunt moştenite ereditar diferenţele de personalitate? 
Pînă la ce nivel pot fi acestea afectate de factorii de mediu? 
Psihologia Care este mecanismul de producere al dezordimilor de comportament sau al 
clinică şi tulburărilor mentale? 
consilierea Ce factori cauzează aceste dezordini şi cum pot fi ele abordate în tratamentul 
psihologică acestor dezordini? 
Cum pot fi ele prevenite? 
Psihologia Ce factori influenţează satisfacția în muncă? 
industrială/ Grupurile socioculturale diverse sunt mai puţin eficiente decît cele omogene? 


organizațională | Care este fenomenologia stresului asociat muncii şi care sunt căile de 
prevenţie (primară, secundară sau terțiară)? 


Cum se produce socializarea organizațională? 


a artei 


a muncii 

a transporturilor 

economică 

medicală 

pedagogică 
practică judiciară 

militară 

a sportului 

evoluat 
altele 


fiziologică 


generală 
a individului nalitică dau, 
teoretica” 


sintetică 
ormală a vârstelor 


în dezvoltare 
umană socială 


patologică 


a dezvoltării 


Psihologie 


animală 


U1.1. Ramurile psihologiei (Sursa: Cosmovici, Psihologie generală, p. 20). 

P. generală 

P. experimentală 

P. diferenţială 

P. cognitivă 
P. educaţiei P. genetică (a copilului) 
P. muncii (ergonomie Etologie (P. animală) 
P. industrială Psihofiziologie 


BIOLOGIC 


Etnopsihiatrie ihofarmacologie 
Antipsihiatrie europsihologie 
Psihiatrie 
Psihopatologie 
Psihologie clinică 
Psihanaliză 


PATOLOGIC 


U1.2. Marile subdomenii ale psihologiei (sursa: Licury, Manual de psihologie generală, p. 17). 


U1.6. Despre metodele psihologiei ştiinţifice 

Progresul unei ştiinţe depinde de capacitatea sa de a-şi supune la proba realităţii teoriile 
elaborate. În mod specific, teoriile generează un număr mai mic sau mai mare de ipoteze care pot 
fi testate prin cercetare. Prin feedback rezultatele acestui demers investigativ duc la lărgirea sau la 
modificarea teoriei în cauză pentru a cuprinde elementele nou apărute, ceea ce generează o 
adevărată creştere în spirală a cunoaşterii ştiinţifice. 


Generare de 
ipoteze 


Construcţia 
teoriei şi Testarea ei în 
modificarea ei laborator 


Figura U1.3. Interrelaţia dintre teorie şi cercetarea ştiinţifică. 

Metode descriptive şi metode corelaţionale 

Demersurile care sunt descriptive sau corelaţionale pot fi considerate amândouă ca 
nonexperimentale (o metodă este nonexperimentală când comportamentul este observat şi măsurat 
fără a fi controlat sau manipulat). Asemenea metode sunt adesea folosite pentru a îndeplini 
scopurile descripţiei şi ale predicţiei, căci ne permit să examinăm cu atenţie şi să descriem cu 
precizie o multitudine de comportamente. De aceea ele ne procură o bază pentru a face predicții cu 
privire la relaţiile de tip cauză-efect. Cele mai obişnuit folosite ca metode nonexperimentale sunt 
studiile de caz, ancheta şi observaţia naturalistă. 


A. Studiul de caz este o analiză în profunzime a comportamentului unei singure persoane, 
ale cărei gânduri, emoţii, atitudini, interese, sunt investigate cu grijă, detaliat. Este o metodă ce 
probează adâncimea efortului individual în încercarea de a înţelege mai bine comportamentul, 
conduita şi originile sale. Studiul de caz este foarte util pentru că dă psihologului clarificări despre 
un caz individual, care poate servi ca bază pentru înţelegerea comportamentului la modul general. 


Exemple 

E Pornind de la un singur caz, micul Hans, Freud a formulat ipotezele sale despre 
tulburarea psihică numită fobie. Pornind de la studiul detaliat al propriilor săi copii, 
Piaget a construit teoria despre geneza structurilor inteligenței. Dar, deoarece se 
pleacă doar de la o persoană, această bază de inferenţă nu este niciodată suficient de 


largă, concluziile trebuind verificate atent pe multe alte cazuri. 


B. Ancheta este un procedeu de a evalua sau prezice vederile, reacţiile ori părerile unui 
număr mare de oameni în legătură cu o problemă limitată ca extensie. Cercetătorul creează o listă 
de întrebări şi o prezintă într-o formă standardizată fiecărui participant, în mod tipic folosind atât 
ancheta, cât şi chestionarul. Investigând un număr mare de persoane dintr-o populaţie foarte largă, 
scopul este de a generaliza prin extrapolarea rezultatelor la întreaga populaţie. Expectaţiile de vot 
din anchetele sociologice, părerea despre abandonarea pedepsei cu moartea sau legalizarea 
avorturilor sunt câteva exemple de utilizare a metodei. Atunci când este elaborată şi condusă cu 
grijă, această metodă ne poate oferi o mare cantitate de informaţii despre atitudinile, opiniile sau 
preferinţele unui număr mare de oameni, ceea ce îi ajută pe psihologi să construiască ipoteze, pe 
politicieni să-şi dezvolte campaniile electorale şi pe comercianţi să-şi lanseze anumite produse. 
Dar dacă eşantionul ales nu este reprezentativ, sau dacă cei chestionaţi dau mai degrabă 
răspunsurile aşteptate decât cele reale, riscul de eroare devine foarte mare. O altă limitare a 
metodei provine din faptul că ea este indicativă pentru opinia publică într-un anumit moment, 
după care anumite evenimente o pot modifica radical. 


C. Observaţia naturalistă este cea în care psihologul observă comportamentele care apar, 
fără a le modifica sau intefera cu ele. Asemenea observaţii se pot face şi în laborator, dar şi în 
cadrul natural, putând avea o mare extensie în studierea animalelor sau a copiilor. Avantajul este 
aprecierea comportamentului în cadrul lui natural, dezavantajul fiind dificultatea de a fi total 
obiectiv sau neimplicat. 

Exemple 

F Studiind adolescenții din insula Samoa din Mările Sudului, Margaret Mead, una 
din creatoarele psihologiei transculturale, arăta în cartea sa „Caming of age in 
Samoa”, apărută în 1928, că adolescenții acestei insule nu aveau competitivitatea 
şi violența cu care această vârstă se asociază în cultura americană. Un alt cercetător 
(Freeman, 1983) a adus o altă lumină asupra problemei, arătând că rata suicidului, 


comportamentul violent şi competitiv au un nivel ridicat şi în aceste insule. 


D. Designul corelațional este necesar când vrem să depăşim simpla descripție şi să 
determinăm intensitatea şi forma relației dintre două variabile. 


4 Exemple 
N 
Variabilă este orice însuşire ce poate lua mai multe valori diferite, cum ar fi de 
pildă satisfacția maritală, ce poate fi evaluată pe o scală cu 3, 4, 5 sau mai multe 


trepte şi pusă în legătură cu similaritatea de vârstă a membrilor cuplului sau cu 


începutul, mijlocul şi perioada târzie a căsniciei. 


Printr-un astfel de procedeu corelaţional aflăm câte ceva despre intednsitatea asocierii/relaţiei 
dintre variabile, dar nimic despre cauza care a produs-o, pentru că nu am făcut nimic pentru a 
controla sau manipula vreo variabilă. Şi totuşi, metoda ne indică unde să căutăm o relaţie între 
elemente, pentru a construi acolo un studiu experimental, în care să evidenţiem modificările 
variabilelor dependente în funcție de cele independente. 


Exemple 
Ştim că există o relaţie între fumat, cancerul de plămâni şi bolile coronariene, ceea 
ce ne permite ca, în condiţii de laborator, să dezvoltăm un studiu de tip cauză- 


efect, expunând sistematic animale la fumul de ţigară şi descoperind astfel o relaţie 
cauzală. 


E. Metoda experimentală 

Coloana vertebrală a cercetării psihologice este experimentul, o cercetare care implică 
manipularea uneia sau mai multor variabile independente pentru a vedea efectul la nivelul 
variabilei dependente. Aceasta metodă conduce la descoperirea de relaţii tip cauză-efect. În 
experiment, cercetătorul variază sistematic condiţiile pentru a înregistra efectele lor asupra 
comportamentului. Condiţiile care se pot schimba în experiment se numesc variabile şi ele pot fi 
elemente prin care diferă subiecţii (sex, vârstă, nivel cultural, nivelul studiilor, ocupaţie, 
apartenenţă etnică etc.), iar măsurile ce vor fi culese sunt diferite valori cum ar fi presiunea 
arterială, pulsul, eficienţa de sine, stima de sine etc. 


Exemple 
= Variabilele pe care la poate lua în consideraţie, schimba sau manipula 
cercetătorul se cheamă variabile independente, iar cele măsurate pentru a vedea 


cum se schimbă prin manipularea experimentală, se cheamă variabile 
dependente (se numesc aşa pentru că depind de nivelul schimbării variabilelor 
independente). 

= Unaltreilea tip de variabile sunt cele explicative, cum ar fi anxietatea, depresia, 
gândirea, motivaţia, ca elemente interne de legătură între celelalte două tipuri. 
Metoda experimentală standard include un grup experimental (pe care se 
desfăşoară întreaga procedură) şi un grup de control, sau grup martor. 

= Ambele grupuri sunt măsurate inițial şi după manipularea experimentală, pentru 
a face comparații statistice şi a extrage concluziile care se impun. 


Experimentul ridică şi probleme de eșantionare (eşantion reprezentativ sau aleator, simplu sau 
stratificat) care constituie capitole importante ale cercetării şi statisticii. 


F. Cvasi-experimentul este acela în care psihologul studiază variabile independente pe 
care el nu le poate controla sau manipula. Asemenea variabile independente se numesc variabile 
naturale, căci se bazează pe condiţii preexistente. 


Exemple: 

F = putem studia diferențele masculin-feminin, dar nu noi manipulăm apartenența la 
gen a persoanelor participante la experiment; 

= putem studia efectul experienței şi antrenamentului asupra nivelului de anxietate 
la un grup de paraşutişti, dar opțiunea lor pentru acest sport le aparține în 
întregime. 


Deşi nu putem găsi în acest tip de studii o puternică relație cauză-efect (ca atunci când avem 
variabile independente), putem totuşi avea un nivel de încredere ridicat în rezultatele noastre şi în 
cazul cvasi-experimentului. 


G. Metoda psihometrică 
Metoda psihometrică, numită şi metoda testelor, este deopotrivă metodă de bază a 
cercetării psihologice şi cea mai productivă metodă a psihologiei aplicate. Această metodă 
presupune măsurarea opiniilor, intereselor, atitudinilor, trăsăturilor de personalitate, a capacităţilor 
psihice ale unei persoane şi evaluarea nivelului lor de dezvoltare. Instrumentul de bază al acestei 
metode este testul psihologic, care este o probă standardizată sub raportul conţinutului, modului de 
prezentare şi de apreciere a rezultatelor ce permite măsuzrarea unui eşantion de comportament. 
Pentru a-şi atinge funcţiile, testul trebuie să aibă caracteristici şi calităţi specificate în manualul 
său. lata câteva dintre acestea: 
= standardizarea se referă la uniformitatea de prezentare, aplicare, cscorare şi interpretare a 
testului, fapt care permite raportarea şi compararea rezultatelor unui subiect cu grupul 
coresppunzător sie ca vârstă, gen, nivel de cunoştinţe etc.; 
= fidelitatea este o condiţiue bazală ce reiese din calitatea de instrument metric a testului. 
Pentru a fi fidel un test trebuie să dea rezultate stabile în timp, formele paralele sau sorate 
de scoreri independenţi să fie cât mai apropiate, după cum itemii săi trebuie să fie 
consistenţi (să măsoare acelaşi construct); 
= validitatea este caracteristica fundamentală a testului care indică faptul că el măsoară 
efectiv ceea ce şi-a propus. 

sÀ 1. Ca psihololg şcolar întreprindeți o cercetare despre eşecul şcolar, destinată 
A Do: publicării. Evaluați metodele prezentate anterior din unghiul utilității lor. 

A e iz -E În aceeaşi postură suneți implicat în consilierea şcolară şi ghidarea 
vocaţională a elevilor din ciclurile şcolare giomnazial şi liceal. Pe care dintre 


metodele de mai sus v-aţi sprijini mai mult? (argumentaţi răspunsul). 


Alte metode, cantitative sau calitative (anamneza, metoda biografică, interviul metoda 
produselor activităţii, vor fi prezentate în contextul metodelor de cercetare din psihologie. Spre 
deosebire de alte ştiinţe, complexitatea fenomenelor psihice reclamă folosirea concomitentă a mai 
multor metode. Acest lucru este necesar pentru acompleta informaţiile furnizate de o metodă cu 
informaţiile furnizate de o altă metodă şi de a controla rezultatele obţinute pe o cale cu rezultatele 
obţinute pe alte căi. Utilizarea concomitentă este justificată şi de faptul că metodele calitative le 
completează pe cele cantitative, cele observaţionale le pregătesc pe cele corelaţionale iar acestea 
din urmă, sesisând relaţii, presupun experimentare pentru a surprinde sensul relaţiei şi cauzalitatea. 


CONCLUZII ŞTIINŢIFICE 


RELAȚII CAUZĂ-EFECT 
Manipulăm sistematic variabilele independente 
şi măsurăm efectul asupra variabilelor dependente 


CORELAȚIE 
Observăm intensitatea şi forma 
relaţiei dintre variabile 


DESCRIERE 
Descriem mai ales 
ceea ce vedem 


Figura U1.4. Niveluri de abordare în cercetarea ştiiţifică (sursă: Smith, 1998, p. 37). 


U1.7. Rezumat 
A = Psihologia este ştiinţa care studiază condiţiile şi legile manifestării vieţii psihice 
umane. 

= Psihologia ştiinţifică s-a constituit mai târziu ca ştiinţă datorită marii complexități 
a domeniului ei de studiu — psihicul uman. 

= Originile ei trebuie căutate în cunoaşterea comună (psihologia simțului comun sau 
naivă) care a depozitat în limbă un mare tezaur de cunoaştere psihologică. 

= Cunoaşterea comună, ca şi cunoaşterea psihologică prezentă în literatura lumii, nu 
întruneşte criteriile unei cunoaşteri ştiinţifice reale pentru că este nesistematică şi 
nu ajunge să facă predicții plecând de la legile postulate. 

= Pentru a fi ştiinţă, cunoaşterea cristalizată în teorii trebuie să facă descripţia, 
explicaţia şi prezicerea fenomenelor analizate. 

= Suplimentar, psihologia presupune înţelegerea (comprehensiunea), controlul şi 
aplicaţia cunoaşterii dobândite. 

= Obiectul psihologiei este greu de circumscris. Iniţial el a fost conştiinţa, ulterior 
comportamentul sau inconştientul. 

= Obiectul de cercetare al psihologiei este ansamblul legilor care guvernează 
fenomenele psihice. 

=" Dacă în prima fază şcolile psihologice ofereau o imagine exclusivistă şi neunitară 
asupra psihicului uman, mişcarea cognitivistă a generat o tendinţă spre integrare 
progresivă a perspectivelor explicative. 

= Actualmente cele mai pregnante modele explicative din psihologie sunt abordarea 
biologică  (neuroştiinţele),  psihodinamică,  comportamentistă, umanistă şi 
cognitivistă. 

= Metodele psihologiei pot fi considerate la trei niveluri de complexitate: 
observaţional, corelaţional şi experimental. 

= Metodele psihologiei sunt utilizate integrat pentru a se controla unele pe altele şi a 
suplimenta deficienţele pe care fiecare metodă luată separat le are. 


U1.8. Sarcini de evaluare a cunoştinţelor 

1. Definiţi conţinutul, specificul şi legătura psihologiei ştiinţifice cu psihologia 
naivă (psihologia a simțului comun). 

2. Evaluaţi rolul limbii orale (termeni, proverbe, zicători, locuţiuni) şi scrise 
(literatură) în cristalizarea „depozitului” psihologiei simțului comun şi legătura ei cu 
psihologia ştiinţifică 

3. Analizaţi contextul desprinderii psihologiei ştiinţifice din teritoriul reflexiei 
filosofice. (Sursă: Parot şi Richelle, 1995, pp. 105-139). 

4. Urmăriţi evoluţia paradigmei S — R spre S — O — R de la behaviorişti la 
neobehaviorişti, evaluând consecinţele sale practice. 

5. Conturaţi marile domenii ale psihologiei actuale plecând de la tabloul schiţat de 
Cosmovici şi Lieury. Determinaţi similitudinile, suprapunerile şi diferenţele. 

6. Evaluaţi la care dintre caracteristicile metodei ştiinţifice evocate în curs răspunde 
psihologia contemporană prin cele cinci mari modele explicative ale ei. 

7. Analizaţi relaţiile dintre metodele descriptive şi cele corelaţionale. 

8. Analizaţi relaţiile reciproce dintre metodele corelaţionale şi cele experimentale. 

9. Evaluaţi rolul metodei psihometrice în cercetarea psihologică şi în psihologia 
aplicată. 


25 


U1.9. Bibliografie minimală 


l. 
2: 


Cosmovici, A. (1996). Psihologie generală. Iaşi: Editura Polirom. 

Creţu, T. (2005). Fundamentele psihologiei. Ministerul Educaţiei şi Cercetării. Proiectul 
pentru Învățământ Rural. 

Doron, R., Parot, F. (1999). Dicţionar de psihologie. Bucureşti: Editura Humanitas. 

Golu, M. (2000). Fundamentele psihologiei. Vol I. Bucureşti: Erditura fundaţiei „România 
de mâine”. 

Hayes, N., Orrell, S. (1997). Introducere în psihologie. Bucureşti: Editura All. 
Popescu-Neveanu, P. (1977). Curs de psihologie generală. Bucureşti: Tipografia 
Universităţii. 

Popescu-Neveanu P., Zlate, M., Creţu, T. (1993). Psihologie. Manual pentru clasa a X-a, 
şcoli normale şi licee. Bucureşti: Editura Didactică şi Pedagogică. 

Radu, I. (coord.) Introducere în psihologia contemporană. Cluj-Napoca: Editura 
„Sincron”. 

Modulul M1. Unitatea de învăţare 2 
CONCEPTE DE BAZĂ ALE PSIHOLOGIEI 
PERSPECTIVA SISTEMICĂ ÎN PSIHOLOGIE 


Cuprins 

12; INtrOdUCETE și cceaceo cena aa cea ca ca ad dle at bond na la dap Deal e pata Dă ce 27 
U22- COMpPeterițe scene tea ati co ua aa adi aa e d uda dieta ia datată cet a cita de taia 28 
U2.3. Concepte de bază ale psihologiei: informaţie, structură, sistem .......mmeeenee nenea 28 

(2:31 Informai ð sei tai ta asa na eE d na dana toba a d ud ea 28 

(72.342. TUCTA cocs ce aa ui oana aa ăia inta Dna al dc dă asia EEE ata ba aaa aaa 29 

U2.3.3. Perspectiva sistemică în psihologie .....mcce ne nene nenea aan na 30 
U2.4. Coordonate sistemice ale psihicului uman .....mce eee eee 31 
U2.5. Clasificarea tradițională a fenomenelor psihice ........eee nenea eee 32 
U2.6. Caracteristici ale sistemului psihic uman ....... eee nene nenea 33 
1J2.7.. REZUNat + aie ca pa out nec eaa tă 0 pa că a ala pa d d 0 aaa 0 aaa e Ci apa aaa 34 
U2.8. Test de evaluare a cunoştinţelor... eee nea nea neaa ea 34 
U2.9. Bibliografie minimală ....... nenea nenea aan anna 34 


U2.1. Introducere 

1, Cea mai mare revoluție în psihologia contemporană a venit din dezvoltarea sa pe 
X direcție cognitivă, la mijlocul anilor '70 din secolul trecut. Chiar dacă nu avem de-a 
face cu o singură ştiinţă cognitivă, ci cu un corp de ştiinţe dinamice, care 
interacționează şi se interpenetrează reciproc, evoluția acestora este spre sinteză şi 
unificare. Psihologia cognitivă are drept paradigmă fundamentală conceperea 
psihicului uman ca un sistem complex şi dinamic de prelucrare informaţională. Acest 
fapt a condus la apariţia unui nou aparat conceptual, adecvat unui nivel de analiză 
mai profund (molecular), care nu mai este centrat pe întreg, ca analiza molară, tipică 
psihologiei tradiţionale. Modificarea nu este doar una de ordin conceptual, ci vizează 
şi instrumentarul metodologic al noii ştiinţe. Psihologia clasică nu dispare însă 
înghițită de cea cognitivă. Două aserţiuni ale lui Miclea (2003) conturează un punct 
de vedere pertinent despre rolul cognitivismului în psihologia actuală: 1. „Vom 
remarca faptul că, în măsura în care sunt interesate de modul în care personalitatea 
umană procesează informaţia, toate sau aproape toate ramurile psihologiei sunt 
marcate de psihologia cognitivă.” 2. „În al doilea rând, deşi componenta 
informaţională este ubicuă, comportamentul uman, precum şi multe alte fenomene 


psihice interne nu sunt reductibile la procesarea informaţiei. (...) Dacă întreaga 


varietate de fenomene psiho-comportamentale nu se poate rezuma la procesări de 

informaţie, atunci nici psihologia cognitivă nu se poate substitui psihologiei.” (op. 
cit., pp. 24-25). În măsura în care psihologia cognitivă debutează cu analiza 
sistemului cognitiv, iar dimensiunea de bază a acestuia este procesarea de informaţie, 
prezenta unitate de curs are ca obiect aducerea unor clarificări legate de aceste 
concepte fundamentale ale psihologiei. 


U.2.2 Competenţe 

După ce vor studia această unitate, cursanţii vor putea: 

= să definească conceptele de informaţie, structură şi sistem; 

A = să identifice şi să definească sintagma „psihicul uman este un sistem de procesare 
a informaţiei, dar nu se reduce la atât”; 

= să diferenţieze între componentele structurale şi cele dinamic-procesuale ale 
sistemului psihic uman. 

= să definească sistemul psihic uman identificând procesele, structurile şi activităţile 
acestuia. 


Durata medie de parcurgere a acestei unități de învăţare, incluzând rezolvarea 
sarcinilor propuse şi a temelor de evaluare, este de 3-4 ore. 


U.2.3. Conceptele de bază ale psihologiei: informaţie, structură, sistem 

U2.3.1. Informaţia 

În pofida celui de-al doilea principiu al termodinamicii, care postulează moartea 
universului prin creşterea dezordinii (entropiei) şi răcire, universul se pare că a evoluat şi 
evoluează prin creşterea ordinii şi organizării interne. În acest proces rolul unificator îl are 
informaţia prin care, în ciuda diferenţierii progresive a elementelor (ceea ce produce dezvoltare), 
acesta îşi păstrează însă unitatea. Diferenţierea şi integrarea devin, după Restian (1989), două feţe 
ale aceluiaşi proces. Dacă lumea este reductibilă la trei categorii: substanță materială, energie şi 
informaţie, şi dacă ea are o structură organizată ierarhic, multi-sistemică, este clar că între 
elemente trebuie să existe o comunicaţie care apare ca o cauzalitate informaţională. Spre deosebire 
de cea substanţială şi energetică, în cauzalitatea informaţională efectul nu depinde atât de mărimea 
cauzei, cât de energia şi programul de funcţionare a sistemului unde acţionează. „Legătura 
informaţională oferă astfel sistemelor nu numai libertatea, ci şi posibilitatea de a-şi îndeplini 
programul lor de funcţionare în orice condiţii de mediu” (Restian, 1989, p. 30). Ea reprezintă 
astfel cel mai perfecționat mod de păstrare a ordinii şi organizării, calea majoră de cointegrare şi 
de conservare a unităţii lumii. 

Informaţia a devenit termen foarte general în ştiinţele moderne, în ciuda dificultății 
definirii ei. În psihologie, care şi-a integrat perspectiva informaţională mai ales prin direcţia ei 
cognitivă, prototipul informaţiei este acela al relaţiei dintre stimulul sursă şi receptor. Prin 
codificări şi recodificări informaţia primară (de la nivelul sursei), unde ea există sub formă de 
semnale, este identificată, prelucrată, extrasă, astfel încât prin decodificare este reprodus stimulul 

original. Informaţia este foarte larg produsă şi utilizată de la nivelurile cele mai elementare ale 
corpului, unde ea joacă rolul unificator, până la nivel psihic, unde acest raport dintre stimulul sursă 
şi imaginea subiectivă determinată este prototipul informaţiei. Astfel, prin mijloacele psihicului se 
ajunge la un model subiectiv al faptului obiectiv, se modelează ceva. Imaginea vizuală care 
modelează un obiect este rezultatul unui asemenea şir de prelucrări informaţionale şi punere în 
relaţie a ceva (obiectul) cu altceva (datele interne ale subiectului). Cea mai mare parte din 
informaţiile umane, care rezultă din logica memoriei, limbajului, gândirii, imaginaţiei produc 
codificări mult mai înalte ale informaţiei, prin sisteme complexe de operaţii operaţii, angajând 
informaţii despre informaţii. 


Să ne reamintim... 

Mihai Golu (1974) subliniază existenţa unor subtile echivalenţe dintre informaţie 

şi psihic: 

= Informaţia, coordonată generală a universului, nu poate fi redusă nici la 
substanţă, nici la energie. Deşi nu poate fiinţa în afara unui suport substanţial 
energetic, acelaşi mesaj poate fi transmis prin suporturi diferite şi, reciproc, pe 
acelaşi suport intră tipuri foarte diferite de informaţie. 

= Informaţia, ca atare, nu are proprietăţi sensibile şi nu poate fi percepută decât 
indirect, prin efectele în dinamica sistemului. 

= Informaţia stă la baza proceselor de organizare şi reglare ale oricărui tip de 


RA sistem; 
e 


E = Informaţia, ca fenomen concret, nu există decât în procesul comunicării, în afara 


VA 
acestuia neexistând decât virtual. 
= Teoria informaţiei pune şi psihologiei la dispoziţie ceva asemănător cu un 


limbaj universal, pe baza căruia se pot descifra şi descrie capacităţile umane. 
Informaţia angajează concepte specifice: cantitatea de informaţie (măsurabilă în 
biţi, bitul fiind o unitate de informaţie), redundanța, autoreglarea şi reglarea. În 
plan uman, măsura cantităţii de informaţie este mai puţin validă pentru că avem 
de-a face cu informaţie înalt elaborată (semantică şi pragmatică), ceea ce 
impune o perspectivă calitativă asupra acesteia. 

= Căpătând o dimensiune mai pregnant semantică, informaţia de acest tip 
modelează date esenţiale ale lumii, rezumate în principii, legi, teorii, filosofii. 
Deci psihicul uman are ca notă definitorie capacitatea de a produce la ieşirile 
sale mai multă informaţie decât la intrările sale. 


U2.3.2. Structura 

Structuralismul a fost impus în psihologie de Jean Piaget şi Roger Muchielli iar termenul 
de structură a fost conceptul central al teoriei gestaltiste privitoare la forma bună. În mod curent, 
structura trebuie înţeleasă ca modul stabil de organizare a unui obiect sau fenomen. Sistemul osos, 
dentiţia, sistemul muscular sunt structuri în virtutea stabilităţii lor în timp. Dar şi scheletul de 
beton al unei clădiri, căile de comunicaţie, carcasa unei maşini, schemele mentale, configuraţia 
perceptivă, ritmica melodică sunt tot structuri, pentru că ele sunt elementele stabile ale sistemelor 

în care sunt incluse. Însăşi comunicarea umană, bazată pe limbaj, are structuri stabile şi reguli de 
transformare din care rezultă gramaticile generative (Chomsky). 

Deşi noţiunea de structură este „obscură, polisemică şi sărăcăcioasă, chiar banală, devenind 
un fel de panaceu” (Zlate, 1996, p. 308), ea a fost introdusă în psihologie mai ales prin Jean 
Piaget, arhitectul teoriei construcţiei genetice a inteligenţei. În lucrarea sa Structuralismul, 
publicată în 1968, autorul indică trei caracteristici fundamentale ale structurii: totalitate, 
transformare şi autoreglare. Ca totalitate, elementele se subordonează întregului, care are în plus 
proprietăţi specifice (aici structura este semantic echivalentă cu conceptul de sistem). Totalitatea 
se obține fie prin asocierea elementelor, fie a relaţiilor dintre elemente, fie printr-un fel de 
emergenţă a acestora. Structurile nu sunt forme statice, ci sisteme dinamice: orice activitate 
structurantă presupune un sistem de transformări. Transformarea trebuie înţeleasă ca trecerea de la 
o structură la alta ca urmare a modificării unor stări de echilibru al forţelor de câmp, structurile 
rămânând ele însele stabile, distincte şi necorelate. Autoreglarea (concept ce trimite spre 
perspectiva sistemică) asigură conservarea structurilor şi închiderea lor în ele însele. Zlate (1996) 
afirmă că: „Prin faptul că structurile psihice nu întreţin raporturi genetice şi evolutive unele cu 
altele, ci se află într-un raport de coexistenţă sau de succesiune spaţio-temporală externă, ele nici 
nu se influenţează reciproc.” (p. 310), limită ce trimite la un alt tip de abordare, cea sistemică. 

Reţinem că, din perspectiva structurală, pe care gestaltismul o premerge, dar o teoretizează 
Roger Muchielli (Introducere în psihologia structurală, 1966) că structura este un concept de 
mare generalitate, definind elementele de stabilitate ale unui sistem, produse prin funcţionarea 
acestuia. „Orice organism îşi secretă propria structură, dar posedă în acelaşi timp posibilitatea de 
a-şi schimba structurile, în limitele specifice legate de marginile perfecţionării organismului însuşi 
şi a rezistenţei naturale a structurilor constituite” (Muchielli, p. 282, apud Zlate, 1996). 


Exemple 
Deşi anatomia distinge o multitudine de sisteme ce intră în alcătuirea corpului 
omenesc (osos, muscular, respirator, circulator, nervos, hormonal, imunitar, 


reproducător etc.) unele dintre acestea sunt mai aproape de conceptul de structură, 
altele de cel de sistem. Elemente structurale foarte clar definite, de mare stabilitate 


în timp, sunt sistemul osos, dentiţia, grupele de sânge, amprentele digitale, ADN-ul. 


U2.3.3. Perspectiva sistemică în psihologie 

Sistemul este o unitate organizatorică complexe, cu proprietăți emergente, care pot fi 
identifiate la nivelul întregului, dar care nu pot fi regăsite la nivelul părților constituente din acesta 
care este format. Viziunea sistemică s-a structurat în timp, plecând de la filosofie (Descartes 
introduce în Tratatul despre om ideea de maşină vie, de automat), biologie (Allain vedea o strânsă 
analogie între organismul biologic şi cel social, ambele dotate cu organe specializate şi cu un 
centru de comandă), dar cea mai pregnantă contribuţie au adus-o fiziologia şi, mai ales, 
neurologia. Astfel, Anohin (1963) distinge în cadrul unei perspective cibernetice, trei grupe de 
aferentaţie (situaţională, declanşatoare şi inversă) şi un acceptor al acţiunii. 

SISTEME 
RE 


DESCHISE INCHISE 
SIMPLE => COMPLEXE 
DETERMINISTE PROBABILISTE 


LINIARE NELINIARE 


Figura 2.1. Reprezentare schematică a diferitelor tipuri de sisteme 
Sursa: Restian, 1989, p. 57. 


Abordarea sistemică a venit însă prin maturizarea şi cristalizarea a trei domenii de vârf ale 
ştiinţei: cibernetica (Norbert Viener), teoria generală a informaţiei (Claude Shannon) şi, mai ales, 
teoria generală a sistemelor (Ludwig von Bertalanffy) prin care s-a elaborat o viziune holistică 
asupra psihicului. Astfel, pentru Bertalanffy „... sistemul este orice ansamblu de elemente aflate 
într-o interacţiune ordonată (non-întâmplătoare).” Esenţială nu este natura substanţial-energetică a 
elementelor, ci relaţia, interacţiunea şi interdependenţa lor reciprocă. Elementele se asociază în 
subsisteme, iar prin coordonarea acestora apare sistemul. Orice lucru din univers aparţine simultan 
de mai multe sisteme, între acestea neexistând granițe, ci întrepătrunderi. Noţiunea de sistem 
deschis devine capitală, deoarece se stabileşte o punte între termodinamică, biologie şi psihologie: 
relaţia sistemului cu sistemul ierarhic supraordonat (ecosistemul) asigură devenirea şi viaţa lui. 
Noţiuni conexe sunt: feedback, feedbefore (aferentaţie, conexiune inversă şi anticipativă), 
entropie, autoorganizare, comandă, control, comunicare. Chiar dacă între logica viului şi logica 
perspectivei informaţional-sistemice există încă o prăpastie, complexitatea viului fiind 
extraordinară (se autorepară, se autogenerează dar se şi autoreproduce), această perspectivă holistă 
asigură psihologiei un cadru conceptual foarte solid. 


U2.4. Coordonate sistemice ale psihicului uman 
Un sistem este definit de trei categorii de mărimi: 
e mărimile de intrare (provin cel mai adesea din afara sistemului); 
e mărimile de stare (parametrii de funcţionare ai sistemului); 
e mărimile de ieşire (produsele sistemului ca urmare a funcţionării lui). 

Dintre relaţiile ce leagă mărimile de intrare cu cele de ieşire cea mai importantă este feed- 
back-ul. În sistem există şi relaţii intrastructurale dar şi interstructurale. Activitățile şi 
comportamentele sistemului pot fi interpretate ca interacțiuni ale acestuia cu mediul, din 
perspectivă triplă (substanţială, energetică şi informaţională). Structurile sistemului sunt acele 
elemente de organizare internă ce rămân relativ constante în timp, formând baza stabilităţii şi 
permanenţei acestuia. Stările sistemului sunt caracterizate nu numai de parametrii de stare, ci şi de 

cei de transformare, aceştia dând fie profile fazice (ce înregistrează transformările în paralel cu 
producerea lor), fie cele anticipativ-predictive. Finalitățile sistemului se referă la utilizarea 
adecvată a influențelor din mediu pentru obţinerea homeostaziei (echilibrului intern), sau trecerea 
de la organizare la o mai bună organizare. 


Să ne reamintim... 


Din cele enunțate anterior se poate deduce că orice sistem are trei tipuri de 


subansambluri: 

e substanțial (numărul şi natura elementelor constitutive); 
RA e structural (tipul relaţiilor de interacţiune dintre elementele componente); 
Dg e funcțional (acțiunile specifice de răspuns la solicitările mediului). 


Dacă primul reprezintă anatomia sistemului şi al doilea fiziologia lui, cel de-al 
treilea este însuşi mecanismul de funcționare a sistemului în interacțiunea lui cu 
mediul ambiant. Vedem din cele expuse că orice sistem are în componență 
structuri proprii şi o tipologie distinctă. Sinergetismul este o direcție nouă de 
cercetare, care este centrat pe acțiunea simultană, în acelaşi sens, pentru 
îndeplinirea aceleaşi funcții, a mai mutor agenți. 


P Analizaţi exemplele anterioare şi operați o clasificare a ceea ce poate fi 
ToDo: identificat ca structură sau ca sistem la nivel anatomic. Extindeţi analiza la 
= || nivelul psihicului uman şi dați două exemple de sub-sisteme psihice şi două de 


sub-structuri psihice. 


U2.5. Clasificarea tradiţională a fenomenelor psihice 
Tradițional, psihologia generală face distincţia între procese psihice, activităţi psihice şi 
însuşiri psihice (vezi schema). Procesele psihice se definesc prin trei parametri: 
e au conţinut informaţional specific, privind anumite laturi ale realităţii exterioare sau ale 
propriei fiinţe; 
e procesul se realizează prin structuri funcţionale specifice; 
e au modalități subiective sau comportamente corespunzătoare (imaginea primară în 
percepţie, secundară în reprezentare, ideea pentru gândire, orientarea spre scop la voinţă). 
În această schemă generală, există opt procese psihice împărţite în trei clase (cognitive, 
afective şi volitive): senzaţia, percepţia, reprezentarea (procese cognitive-senzoriale), gândirea, 
memoria, imaginaţia (procese cognitive logice); procesele afective şi procesele voluntare (voinţa). 
La acestea se mai adaugă tipuri de desfăşurări procesuale, care nu au conţinuturi informaţionale 
specifice, ci facilitează desfăşurarea lor sau intervin reglator (atenţia, respectiv motivaţia). 
Procesele psihice nu există nici independent, ci simultan şi în interrelaţie, formând un sistem 
hipercomplex, şi nu există nici în sine: ele se manifestă în timpul funcționării aparatului psihic în 
cadrul activităţilor psihice (limbaj, joc, învăţare, muncă şi creaţie). Prin însăşi funcţionarea sa, 
sistemul psihic uman, (SPU) integrează însuşiri stabile, structurale, conturând cadrul cel mai 
general, sintetic, cristalizat de-a lungul timpului: personalilitatea. Subcomponentele acesteia sunt: 
temperamentul, caracterul şi aptitudinile. 

U2.6. Caracteristici ale sistemului psihic uman 
După Paul Popescu-Neveanu sistemul psihic uman are cateva caracteristici de bază: 

e Este unul informaţional energizant (format prin perfecţionarea mecanismelor de recepţie, 
prelucrare, stocare şi interpretare a informaţiilor relevante, care se produce prin distribuire, 
susţinere şi consum energetic). 

e Este un sistem deschis, interacționist, dinamic, ceea ce indică atât logica organizării şi 
creşterii sale, cât şi cea a descreşterii şi destructurării sale. 

e Este ambilaferal orientat: în virtutea coechilibrării, informaţia este reluată atât din 
exteriorul, cât şi din interiorul sistemului. 

e Este unul evolutiv, deoarece prin diferenţiere şi specializare apar forme tot mai înalte de 
organizare care indică creşterea, maturizarea, dezvoltarea sistemului. 

e Dispune de o ierarhie funcţională şi valorică (conştient, subconştient şi inconştient), în 
cadrul fiecărui nivel existând gradaţii, niveluri funcţionale. 

e Este antientropic şi antiredundant, adică dispune de mecanisme de selecţie informaţională 
care tind să crească stabilitatea şi organizarea sa (deşi pot exista în timp episoade, faze sau 
perioade opuse, de destructurare). 

e Este un sistem adaptativ pentru că dispune de reglare şi autoreglare. El are capacitatea de 
autoorganizare, autorealizare, autodescoperire şi autoeducaţie. 

Prin toate aceste caracteristici, sistemul psihic uman (SPU) poate fi considerat 
hipercomplex, un rezumat condensat al unei întregi evoluţii istorice, biologice şi sociale a omului. 


enzaţii 
„at iii 
sit Reprezentări 
PA Pa 
Procese Ro a Logice Memorie 


psihice sentimente, pasiuni) Imaginaţie 
Volitive (voinţa) 
Limbaj 
L Joc 
T Activită LC Învăţare 
Domeniul psihologiei: psihice Muncă 
Fenomenele psihologice is Creaţie 
| Condiţii care stimulează şi facilitează 
procesele, activităţile şi însuşirile 
— psihice: motivaţia, deprinderile, atenţia 
Su Temperament 
Însuşiri Z—— Caracter 
psihice Aptitudini 


Figura 2.2. Clasificarea tradițională a fenomenelor psihice 


U2.7. Rezumat 

= Abordarea structuralistă a fost una dominantă în prima jumătate a secolului trecut, 
avându-i ca exponenţi pe Piget, Muchielli şi psihologia gestaltistă (a formei bune). 

= Conceptul de informaţie este unul central al psihologiei cognitive, care reprezintă 
direcţia cea mai dinamică şi bine fundamenată ştiinţific în psihologia actuală. 

= Termenul de informaţie este corelativ celui de sistem deoarece funcţionarea 
oricărui sistem nu este posibilă fără prelucrări informaţionale. 

= Sistemul psihic uman este unul hipercomplex, ierarhizat, evolutiv, dinamic, 
antientropic, evolutiv şi adaptativ. 

= Sistemul psihic uman identifică trei categorii de procese: cognitive, afective şi 
volitive şi trei tipuri de structuri: temperamentul, caracterul şi aptitudinile. 

=" Elementul de legătură dintre acestea sunt activităţile psihice (joc, învăţare, muncă 
şi creaţie). 


U2.8. Test de evaluare şi aprofundare 

1. Definiţi termenul de informaţie la modul general, în evoluţia lui de la accepțiunea 
curentă spre cea a ştiinţei. 

2. Definiţi conceptul de informaţie din perspectivă psihologică, ca element esenţial 
de creştere a autoorganizării psihicului uman. 

3. Definiţi termenul de structură în accepțiunea comună şi explicaţi perspectiva 
structuralistă în psihologie. 

4. Conturaţi perspectiva psihologică a structuralismului piagetian. Ce explică şi ce 
nu explică acest concept, care este potenţialul său, de unde provin limitările sale. 

5. Analizaţi în ce constă perspectiva sistemică în psihologie. 

6. Analizaţi coordonatele sistemice ale psihicului uman (relaţii, activităţi, structuri, 
stări, finalităţi). 

7. Desemnaţi şi comentaţi clasificarea tradiţională a sistemului psihic uman făcând 
distincţia între activitate, însuşire, proces psihic şi condiţiile care le facilitează. 

8. Schiţaţi principalele caracteristici ale sistemului psihic uman (este unul 
informaţional, deschis, ierarhizat, antientropic, adaptativ, evolutiv). 


U2.9. Bibliografie minimală 
1. Miclea. M. (1996). Psihologie cognitivă. laşi: Editura Polirom. 
. Popescu-Neveanu, P., Zlate, M., Creţu, T. (1993). Psihologie. Manual pentru clasa a X-a, şcoli 


normale şi licee. Bucureşti: Editura Didactică şi Pedagogică. 


. Popescu-Neveanu, P. (1976). Curs de psihologie generală, vol. I. Tipografia Universităţii 


Bucureşti. 


. Restian, A. (1989). Unitatea lumii şi integrarea ştiinţelor sau integronica. Bucureşti: Editura 


Științifică şi Enciclopedică. 


. Zlate, M. (1996). Introducere în psihologie. Bucureşti: Casa de editură şi presă „Şansa”. 


34 


Modulul M1. Unitatea de învăţare 3 
NATURA PSIHICULUI UMAN 


Cuprins 
1J3:1; INCOCUCETE: „i sistată incă ae lată ateu adabd tona a editată RNE sed dea ag 35 
U3.2. Competente msn ceae iata pai cada aaa oa aaa pă sa dedau opună dau cati aaa dead ea di 35 
U3.3. Complexitatea noţiunii de psihic eee ne ana eee 36 
U3.4. Psihicul ca formă a vieţii de relație ........mcee eee eee eee eee 38 

U3.1. Introducere 
t Fiind fenomenul cu cel mai înalt grad de complexitate din univers, psihicul în 
X general, şi cel uman, în special, a fost şi este obiectul unor aprige dispute între 
religie, mitologie, filosofie sau ştiinţă. Dacă iniţial psihicul era considerat un 
homunculus cu sediul în piept (regiunea inimii), materialiştii vulgari l-au văzut 
ulterior ca pe o „secreție a creierului”, în timp ce spiritualiştii l-au „eliberat” 
complet de materie, considerând a fi în esenţa lui liber şi atemporal. Complexitatea 
extremă a psihicului provine din natura lui contradictorie, pe care funcţionarea lui 
concretă o ipostaziază într-o serie de fațete greu de integrat într-un model 

conceptual coerent. 


U.3.2 Competenţe 

După ce vor studia această unitate, cursanţii vor putea: 

f ; e să aibă o perspectivă fundamentată asupra complexității psihicului uman; 

A e să argumenteze în legătură cu câteva dintre muiltiplele polarități care 
caracterizează psihicul uman; 

e să înţeleagă şi să explice întemeiat relaţia dintre psihic şi lumea fizică; 

e să aibă o înţelegere mai profundă asupra determinărilor socioculturale în geneza 
şi evoluţia psihicului uman; 

e să aprecieze importanţa diversității umane şi necesitatea unei psihologii 
diferenţiale şi transculturale. 

U3.3. Complexitatea noţiunii de psihic 
Zlate (1996, pp. 174-175) evidenţiază câteva polarităţi ce caracterizează psihicul uman, 
fapt ce ajută la o mai bună înţelegere a complexităţii acestuia. 


a. Psihicul este concomitent obiectiv şi subiectiv 

Psihicul este obiectiv din punct de vedere ontologic (existenţial) deoarece există 
independent de alte fenomene şi independent de orice alt psihic din altă parte a lumii. Psihicul este 
obiectiv şi din punct de vedere al conţinutului său, care este preluat din afara sa, din realitatea 
fizică şi socială. El este subiectiv din punct de vedere gnoseologic (din perspectiva cunoaşterii): 
dezvoltarea şi implicarea în activitatea de cunoaştere se face cu structuri proprii, specifice. De 
asemenea este subiectiv şi prin forma ideală prin care obiectivul este reflectat şi transformat în fapt 
intern, subiectiv. 


b. Psihicul este simultan material şi ideal 

Este material, în sensul că apare în materie care, prin evoluţie şi diferenţiere, creează viaţa 
inteligentă. Dar este material şi pentru faptul că sediul său este creierul. Este ideal, spiritual prin 
chiar natura şi conţinutul lui (imagini, concepte, idei, trăiri, scopuri etc.). 


c. Psihicul este proces dar şi produs 

Este proces pentru că are o funcţionare desfăşurată în timp, fapt care presupune 
secvenţialitate şi succesiune, adică procesualitate. Este produs, pentru că la sfârşitul unui proces 
apare un construct, o schemă, o structură, o unitate de bază funcţională. Privite la scară mai largă, 
procesul şi produsul se intercondiționează, căci primul pleacă de la o stare iniţială (condensări ale 
cogniţiei, afectivității şi voinţei) pentru ca, punându-le în mişcare, procesul să le îmbogăţească în 
final cu note şi proprietăţi noi. Cunoscând procesul putem anticipa produsul şi reciproc, produsul 
include în structurarea sa fazele procesului, punctele lui tari sau slabe. Cel mai bun exemplu este 
reprezentarea, care, ca proces şi produs, leagă senzorialul de logic, gândirea de memorie, 
reproducerea de creaţie. 


d. Psihicul este atât stare latentă (interiorizată) cât şi manifestă (exteriorizată) 

Este stare latentă, potenţială, virtuală pentru că multe conţinuturi psihice sunt inactive la un 
moment dat (dar pot deveni active); de exemplu din depozitele memoriei sunt preluate elementele 
necesare procesării cognitive. Este stare latentă şi pentru că structurile psihice sunt emergente (pot 
produce, prin marea lor combinatorică, mai multă informaţie la ieşiri decât la intrări), dar 
emergenţa se bazează pe valenţele acestor combinatorici. Este stare manifestă, pentru că în 
conştiinţă se face o sinteză permanentă (de multe ori creatoare) a realității. Chiar fenomenul 
atenţiei presupune activare intensă la un pol (focarul atenţiei) şi inactivare, blocare a ceea ce nu 
este obiectul atenţiei. Prin chiar funcţionarea ei, atenţia face saltul în preconştient, memorie 
implicită, pentru a-şi extrage elemente necesare desfăşurării activităţii umane. 

e. Psihicul uman există pe un spectru continuu între normal şi patologic 

Acesta are la un pol normalitatea, funcţionarea optimă, iar la celălalt pol patologia. Intre 
ele nu există o graniţă rigidă, ci mai degrabă o zonă tampon, pe care psihiatrii o numesc 
personalitate de graniţă sau de tip borderline. Dar chiar pe versantul aşa-numit al normalităţii 
există fenomene surprinzătoare, patologice, anormale (perplexităţi, blocaje, obsesii, iritabilitate 
extremă cu explozii comportamentale necontrolate, vise terifiante, asociaţii ideative stranii etc.), în 
paralel bolile psihice putând avea la râandul lor interludii de normalitate sau zone (mai întinse sau 
mai înguste) de funcţionare cvasinormală. 


f. Psihicul este atât efect cât şi cauză (este determinat - determinant) 

Prin chiar originea sa psihicul este produs al împrejurărilor, contextului fizic şi social al 
realităţii externe, dar şi agent major al schimbărilor, energia psihică fiind considerată printre cele 
mai puternice forme de energie cunoscută. Prin acest atribut psihicul devine agentul propriei sale 
libertăţi, pentru că-şi propagă în timp şi spaţiu forţa inteligenţei şi a iniţiativelor transformatoare. 
După Popescu-Neveanu, la nivelul psihicului determinările multiple trec în autodeterminare, de 
unde şi enormul potenţial de creativitate şi activitate transformatoare a omului. 


g. La acestea se adaugă faptul că psihicul este simultan explicit şi implicit, conştient şi 
inconştient, corelând într-o manieră proprie spiritul şi corpul, organicul şi funcţionalul, 
ereditarul şi dobânditul. Psihicul este explicit prin conținuturile clare, conştiente şi implicit prin 
cele preconştiente sau inconştiente. Unele desfăşurări ale sale sunt analitice, clare, coerente, 
controlate conştient; altele sunt obscure, instituie o logică necauzală (probabilistă), de tipul 
determinanțţilor. 


Definirea psihologiei ca o ştiinţă a psihicului pare de aceea greu de circumscris mai ales că 
ceea ce este direct observabil este fie comportamentul (fapt intens subliniat de curentul behaviorist 
prin cunoscuta schemă S — R = Stimul — Reacţie), fie conduita, în accepțiunea franceză a 
termenului („Psihicul este ansamblul proceselor care determină conduita noastră”, Paul Fraisse, 
apud Zlate, 1996, p. 176). 


Să ne reamintim... 


Deşi psihicul există şi la o parte din lumea animală, fiind legat de apariţia 
SA sistemului nervos, la om complexitatea lui specifică derivă din aceea că: 
La e greutatea relativă a creierului creşte la om (2,22% la om, comparativ cu doar 
[2% 0,5% la animale); 
e apare funcţia simbolică (cel de al doilea sistem de semnalizare); 


e apare „priza de conştiinţă”. 

U3.4. Psihicul ca formă a vieţii de relaţie 

Existenţa vieţii înseşi trebuie pusă în legătură cu capacităţile organismelor de a se supune 
legităților adaptării. Aceasta presupune medierea relaţiilor vitale prin informaţii prelucrate la cele 
la celălalt inteligenţa şi reflexivitatea, prin care psihicul uman evoluat se pune în acord cu legile 
universale (logosul). Aceasta înseamnă că numai în relaţia cu „ceva” anume, omul aude, vede, 
pipăie, miroase, simte, elaborează gânduri, proiectează mişcări şi conduite, deci îşi elaborează 
propria interioritate psihică. Prezentăm mai jos trei tipuri de experimente care sunt tot atâtea 
dovezi ale faptului că originea psihicului trebuie căutată în afara lui însuşi. 


a. Deprivarea senzorială 

În laboratoarele sale Hebb, Scott şi colaboratorii (1954) au organizat experienţe de 
deprivare senzorială. Stând pe un divan confortabil, cu ochii şi urechile acoperite, mâinile 
introduse într-un fel de mânuşi, adică suprimând (atât cât se poate) orice sursă de excitație fizică 
prin tăierea contactului cu lumea exterioară, subiecţii raportau după 20 de ore o funcţionare 
psihică deficitară, dificultăți de a se comporta şi de a gândi normal. Apăreau tulburări emoţionale, 
scăderea performanţelor intelectuale, uneori halucinaţii. 

Cercetări desfăşurate în Spitalul Montefiore (New York), la Centrul pentru cercetarea 
somnului al Universităţii Stanford (California) şi la Harvard Medical School (Boston) au 
confirmat ipoteza potrivit căreia temperatura corpului (parametru individual) se armonizează cu 
ritmul veghe-somn, prin care omul se racordează la ciclul circadian (întuneric-lumină). 
Experiențele se desfăşurau în „apartamente-laborator” complet oarbe, comunicarea cu exteriorul 
fiind de asemenea tăiată, pentru a nu oferi subiecţilor nici un indiciu asupra scurgerii timpului real, 
exterior. Ținuţi într-o lumină artificială uniformă, ei erau testaţi şi supravegheați electronic pentru 
a li se determina vigilenţa, somnolenţa, starea de spirit, agresivitatea. Câţiva parametri funcționali 
importanţi au fost monitorizaţi prin electroencefalogramă, electrocardiogramă, presiune arterială, 
ritm respirator, rezistenţa electrică a pielii, compoziţia sângelui etc. 

Eliberaţi de indicii exteriori ai trecerii timpului, cei mai mulţi subiecţi îşi desincronizau 
ritmul circadian, cu prelungirea zilei în medie cu 30-60 minute, apariţia unei zile de 50 de ore, 
subîmpărțită în două subcicluri veghe-somn (somn lung, de 14-15 ore, urmat de un somn mai 
scurt, de doar 6-7 ore). Peste ciclurile de somn-veghe se suprapun cicluri ale temperaturii corpului: 
ciclul termic evoluează similar cu curba stării de vigilenţa care, la rândul ei, este determinată de 
factori exteriori, de ritmicitatea alternării lumină-întuneric (Chelcea şi şi Chelcea, 1986). 


b. Privarea afectivă 

Harlow (1959) a încercat să surprindă experimental consecinţele comportamentale ale 
privării unor pui de maimuţă (macaci) de dragostea maternă. Privarea completă de prezența 
maternă genera comportamente de izolare, frică generată de prezenţa obiectelor străine. Punerea în 
contact a unor maimuțe private complet de mamă genera comportamente de agresivitate foarte 
ridicată (răniri uneori mortale). Maimuţele care au avut un „surogat” de mamă (fie el din pluş sau 
din sârmă) au evidenţiat conduite de explorare mult mai bune, nedispunând în schimb de 

comportamentele de curtare, necesare satisfacerii nevoilor sexuale. In cazurile de reproducere 
(foarte rare) mamele manifestau indiferenţă sau ostilitate faţă de propriii pui, care, la rândul lor, 


deveneau agresivi şi precoci în viaţa sexuală. 


c. Privarea socială 

Copiii lup găsiţi în India (Ramu, Amala şi Kamala) la vârste diferite (în preajma pubertăţii) 
sunt cele mai elocvente exemple despre faptul că umanizarea nu se poate face decât în societatea 
umană, că atributele umanului nu sunt înscrise automat în genomul speciei noastre şi că ratarea 
unor vârste critice pentru însuşirea unor funcții (mersul, limbajul, conduita socială) are consecinţe 
ireversibile. Concluzia este că psihicul se formează în relaţiile cu semenii, cu obiectele lumii 
naturale şi sociale, care oferă cadrul său de dezvoltare. 


U3.5. Psihicul ca funcţie a creierului 

Teza psihicului ca funcţie a materiei superior organizată — creierul, are o enormă valoare 
metodologică pentru psihologie, pentru că oferă posibilitatea unei largi interdisciplinarităţi cu 
fiziologia, neurologia, psihiatria, neuropsihologia, neurochimia, endocrinologia, cibernetica, adică 
cu ceea ce generic numim fie neuroştiinţe, fie inteligenţă artificială, toate integrate de perspectiva 
cognitivă. Depăşind rând pe rând concepţii hilozoiste (întreaga materie dispune de psihic), dar şi 
pe cele antropsihiste (psihic ar avea orice organism viu), ştiinţa contemporană a dovedit că 
psihicul aparţine doar regnului animal care dispune de un sistem nervos. Organizarea şi 
diferenţierea acestui integrator al relaţiilor cu lumea internă şi externă fac posibilă apariţia şi 
evoluţia psihicului însuşi. Complexificarea structurală şi funcţională a creierului uman, de la 
embriogeneză până la vârsta adultă, face posibilă apariţia, diversificarea, ierarhizarea, integrarea 
funcţiilor de relaţie cele mai complexe. 


Exemple 
3 Există în acest sens o multitudine de argumente chirurgicale: 

( e extirparea (sau ablaţia) unor porţiuni din creier lasă sechele caracteristice. În acest 
mod a descoperit Broca, în secolul al nouăsprezecelea, localizarea funcţiilor 
limbajului în partea posterioară a lobului frontal stâng, în dreptul părţii inferioare a 
scizurii rolandice; 

e secţionarea prin metoda rezecţiilor, importantă cale de a determina proiecția şi 
localizarea funcţiilor psihice pe creier; 

e stimularea electrică a unor zone din creier în vederea unor intervenţii chirurgicale 
ulterioare şi trăirile psihice subiective relatate de pacienţi, toate denotă strânsa 


legatură creier-psihic. 


Încercaţi o explicaţie psihologică legată de dominanţă şi asimetrie cerebrală 
pentru precocitatea apariţiei vorbirii la genul feminin şi competenţa mai ridicată 
a reprezentanţilor genului masculin pentru probleme ce implică informaţii 


spaţiale. 

Multe alte experimente invocate (adică provocate de natură) arată strânsa legatură dintre 
afectarea unor zone din creier şi dispariţia sau involuţia unor tipuri de competenţe ale acestuia 
(amnezii, agnozii, apraxii, alexii, prosopagnozii etc.). Chimia cerebrală aduce şi ea dovezi 
suplimentare, care asociază de exemplu depresia cu nivelul scăzut al serotoninei, schizofrenia cu 
mecanismele care incriminează un neurotransmiţător (dopamina), excesul de noradrenalină cu 
scăderea controlului voluntar şi afectarea echilibrului emoţional, scăderea concentraţiei de ARN şi 
AND în cazul unor funcţii mnezice perturbate. 

Substanțele psihoactivatoare (alcoolul, drogurile) produc modificări graduale de la cele 
foarte uşoare, până la aşa-numitele psihoze experimentale, induse de LSD, mescalină sau 
psilocibină. Lipsa de oxigen prelungită peste 10 minute distruge ireversibil zone importante din 
neocortex, după cum hipoxia la naştere (cianoza albastră sau albă) are consecinţe de durată asupra 
evoluţiei ulterioare a funcţiilor cognitive (oboseală, iritabilitate, imaturitate cognitivă şi afectivă). 
Principala sursă de energie a creierului este glucoza, mecanismul metabolizării ei fiind modificat 
atât în depresie, cât şi în diabet sau în banalele leşinuri adolescentine (lipotimii). Hipoglicemiile 
schimbă întreg dinamismul psihic, ducând la modificarea parametrilor vigilenţei, la oboseală şi 
coerenţă ideativă scăzută. 

Studiul proceselor nervoase superioare şi a legilor acestora (excitaţia-inhibiţia, iradierea şi 
concentrarea) ale şcolii pavloviste au adus contribuţii esenţiale la înţelegerea mecanismelor 
atenţiei, a raportului somn-veghe, a formelor elementare de învăţare (reflexul condiţionat). 
Extrapolarea lor de la animal la om a fost însă metodologic forţată, complexitatea omului nefiind 
superpozabilă decât la modul cel mai general mecanismelor descoperite pe animale (pe câini cu 
precădere). 

Localizările corticale înguste şi largi, topografia creierului (hărțile Brodmann), 
descoperirea rolului formaţiunii reticulate în mecanismele atenţiei, lateralizarea şi asimetria 
funcțională a creierului, rolul sinapsei şi al mediatorilor chimici în fanta sinaptică, funcţiile 
glandulare-hormonale ale creierului (endorfinele, dar şi neuroreglajele hormonale) sunt paşii cei 
mai importanţi în descifrarea secretelor acestui calculator uriaş pe care, mai nou, proiectanţii de 
soft încearcă să le transfere către aşa-numita „inteligenţă artificială”. 


Să ne reamintim... 


În pofida acestor progrese remarcabile înregistrate în studiul creierului, posibile 

prin apariţia unor tehnologii tot mai sofisticate (tomografia computerizată, 

rezonanţa magnetică nucleară etc.) răspunsul la problema naturii relaţiei creier- 

Ea psihic este departe de a se fi găsit. În general soluţiile la această problemă au 
t evoluat pe două direcții: dualismul, cu variantele sale paralelism (Sherrighton), 
VA interacționism (Eccles), epi-fenomenalism (Huxley), pluralism (Popper); 
monism (emergentismul lui Bunge, teoria psihoneurală a lui Changeaux, teoria 

neurală a lui Pribram). Acestea şi-au găsit o convergență în teorii de compromis 

cum sunt interacționismul emergentist al lui Sperry sau interacționismul 

sistemic (Golu, 1984), fie teoria dublului determinism a lui Widlâcher) care 

arată complexitatea punerii în ecuaţie şi a rezolvării corecte a relaţiei dintre 


psihic şi fizic, creier şi suflet, materie şi spirit. 

U3.6. Psihic si fizic (psihicul ca reflectare subiectivă a realităţii obiective) 

Reflectarea este o proprietate foarte generală a materiei. La nivelul psihologiei ea constă în 
procesul de transpunere a realității înconjurătoare în planul idealităţii şi al subiectivităţii 
individuale. Prin chiar modelul ei de fiinţare, viaţa psihică se sprijină pe elemente care arată 
concordanța sau discordanţa stărilor interne cu cele externe, cum sunt imaginea ca proces primar, 
conceptul ca şi construct mai general şi abstract, trăirea ca vibraţie a întregului organism, 


încordarea şi efortul voluntar produse prin intrarea în funcţiune a voinţei. 


Să ne reamintim... 

Trei caracteristici particularizează reflectarea psihică: 

e este ideală (deşi se opune lumii materiale prin caracterul ei inefabil, 
impalpabil, imaterial, psihicul este cel care o modelează şi o dezvăluie); 

e este activă (nu este o contemplare moartă, statică, ci apare în relaţia subiect- 
obiect, unde ambii termeni se întrepătrund şi se coajustează într-o continuă 

DA mişcare); 

ma an 

E e este subiectivă, dar nu în sensul negativ al termenului (care desemnează 
deformarea accidentală, imaginea eronată, falsitate, iraționalitate etc.), ci în 
sensul în care a fi subiectiv înseamnă a reflecta obiectul ca atare, dar filtrat 
prin prisma mecanismelor interne proprii; 

e reflectarea psihică nu oferă o imagine fotografică a realităţii şi nu o 
epuizează, căci ea o aproximează prin filtrare, selecţie şi prelucrare. De aceea 
prin reflectarea subiectivă notele esenţiale ale obiectului se achiziţionează 
progresiv, după o logică specifică (de la simplu la complex, de la aparenţă la 


esenţă). 


Dacă prin forma sa reflectarea este subiectivă, prin conținut ea este obiectivă, căci este de 
natură informaţională, conţinutul aflându-se în afara subiectului. Obiectivitatea apare definită fie 
ca subiectivitate interindividual acordată, fie ca un acord între faptele puse în relaţie de subiect cu 
realitatea externă (funcţia realului oferă cel mai solid criteriu epistemologic al adevărului). Fiecare 
proces psihic are conţinut reflectoriu specific (imagine, noţiune, concept, idee, trăire, emoție, 
sentiment etc.), de aceea mecanismele reflectării se particularizează în funcţie de acestea. 

Corespondenţa dintre lumea mentală şi cea obiectivă-exterioară se datorează 
constrângerilor exercitate de mediul exterior de-a lungul întregii evoluţii. Fiinţa umană este 
capabilă să depăşească reproductibilul, pentru a ajunge (prin combinări şi recombinări) la 
echilibrul subiect-obiect. Omul este şi ființă creatoare, creaţia perturbând acest echilibru şi 
producând, prin invenţie şi inovaţie, forme superioare de reechilibrare. Se poate spune că 
reflectarea pregăteşte şi potenţează creaţia, ambele bazându-se pe structuri operaţionale continue şi 
pe constructivism, la una dominând gândirea convergentă (reflectarea), la cealaltă gândirea 
divergentă (creaţia), aşa cum rezultă şi din studiile lui Guilford. 

U3.7. Condiţionarea social-istorică a psihicului uman 

Omul este prin excelenţă o fiinţă socială (zoon politikon, după definiţia aristoteliană), deci 
se raportează nu numai la stimuli fizici, ci şi la comportamente şi valori ale grupului social. Atât 
antropogeneza cât şi psihogeneza sunt argumente foarte puternice ale determinării social-istorice a 
psihicului uman. Omul este făcut să-şi caute şi să-şi dezvolte propria umanitate, care nu este 
preformată în mesajul ereditar al speciei sale, ci se realizează prin instrumente socio-culturale: 
mijloace materiale (după Bergson capacitatea de a crea şi a utiliza instrumente este nota definitorie 
a umanului), dar şi spirituale (semne, simboluri, cuvinte). Societatea oferă formele, dar şi 
conținuturile ce urmează a fi interiorizate în construcţia psihică, omul trebuind să-şi depăşească 
condiţia fizică pentru a accede (prin comunicare şi limbaj) la cea socială, la valorile grupului şi 


societăţii timpului său („spiritul vremii”). 


Exemple 
Modul cum comportamentele umane se particularizează în funcţie de contextul social 
face obiectul studiilor psihologiei transculturale. Ca model epistemologic aceasta 


încearcă să vadă dacă studii şi teorii elaborate de psihologia tradiţională (concepţia 
despre inteligenţă a lui Piaget, teoria psihanalitică a lui Freud), în cadrul unei culturi 
(cea europeană sau nord-americană), sunt universale. Margaret Mead, de pildă, 
demonstrează faptul că binecunoscutul complex Oedip a lui Freud nu este regăsibil în 
alte culturi. S-a născut chiar ideea unei noi forme de validare a unei teorii ce se vrea 
universal umană, validarea transculturală. Aceasta utilizează ca metodă de studiu 
variațiile transculturale pentru a studia efectul factorilor specifici de mediu, al 
sistemului de comunicare sau al modului de producţie asupra unor fenomene psihice. 


Ca o concluzie degajată din scurta sa istorie, psihologia transculturală a stabilit că 
fenomenele psihice sunt inegal influențate social: cele elementare, primare (comune şi 
mamiferelor superioare) sunt doar condiţionate social-istoric, în timp ce cele superioare (specific 
umane), sunt chiar determinate social-istoric, adică nu pot fi concepute în afara unui asemenea 
cadru de referinţă. Un bun exemplu îl constituie chiar teoria despre inteligenţă a lui Jean Piaget. 
Experiențele sale, transformate prin standardizare în teste şi aplicate altor populaţii decât cea de 
referință, au dus la corecţii sensibile ale teoriei sale. „Stadiile arată generalitatea modurilor 
elementare de construcţie a inteligenţei umane (stadiul senzorimotor şi cel preoperator), în timp ce 
achiziția noţiunilor de conservare şi cu atât mai mult a operaţiilor propoziţionale se decalează în 
timp paralel cu diferenţele de origine culturală ” (Radu, 1991, pp. 27-28). 

Psihologia transculturală nu neagă universalele psihologice, ci ajută să discearnă între 
general şi specific: dacă psihologia clasică stabileşte genul proxim, cea transculturală stabileşte 
diferenţa specifică. Puntea de legătură conceptuală dintre biologic şi socio-cultural, dintre 
neuroştiinţe şi transcultural o reprezintă noţiunea de sistem funcțional propusă de Luria, care arată 
modul cum creierul se adaptează formelor sociale prin formele sale specifice. Modul cum valorile 
societăţii îşi pun amprenta asupra psihicului uman este studiat şi de psihologia socială. Aşa au 
apărut cateva teorii şi concepte foarte des utilizate (personalitatea de bază a lui Kardiner şi 

personalitatea de statut a lui Linton). Din perspectiva importanţei contextului social asupra 
dezvoltării psihicului uman au apărut termeni la interferența dintre psihologie şi sociologie, cum ar 
fi acela de enculturație (modelarea progresivă a conduitelor mediate cultural), aculturație 
(schimbarea culturală şi consecinţele contactului dintre culturi), ambele încercând să surprindă 
relaţia personalitate-cultură. 

Modul cum comportamentele umane se particularizează în funcţie de contextul social face 
obiectul studiilor psihologiei transculturale. Ca model epistemologic aceasta încearcă să vadă dacă 
studii şi teorii elaborate de psihologia tradițională (concepţia despre inteligenţă a lui Piaget, teoria 
psihanalitică a lui Freud), în cadrul unei culturi (cea europeană sau nord-americană), sunt 
universale. Margaret Mead, de pildă, demonstrează faptul că binecunoscutul complex Oedip a lui 
Freud nu este regăsibil în alte culturi. S-a născut chiar ideea unei noi forme de validare a unei 
teorii ce se vrea universal umană, cea transculturală. Aceasta utilizează ca metodă de studiu 
variațiile transculturale pentru a studia efectul factorilor specifici de mediu, sistemul de 
comunicare, modul de producţie asupra unor fenomene psihice. 


Exemple 
Tadanobu Tsunada, profesor la Universitatea din Tokio, a studiat mai mulți ani 
integrarea corticală a senzaţiilor vizuale şi auditive, pentru a înţelege funcţionarea 


emisferelor cerebrale a populaţiei japoneze, ori de tip japonez, prin contrast cu cele de 
tip euro-american. El a reuşit să evidenţieze diferențe importante în lateralizarea 
funcţiilor corticale. Astfel, emisfera stângă a japonezilor integrează o gamă vastă de 
sunete lingvistice şi nonlingvistice (suspinul, expresiile emoţionale sonore, sunetele 
muzicale tradiţionale, zgomotele furtunii, valurilor, cursurilor de ape), având 
„competenţe” mult mai extinse decât în cazul euro-americanilor. Persoanele de altă 
origine (chiar americană) crescute în cultura japoneză capătă cu timpul 
particularităţile de funcţionare ale acesteia, în timp ce japonezii născuţi în America îşi 
„cablează” circuitele neuronale şi-şi ajustează localizările corticale după modelul 
locului cultural. Explicaţia acestui fapt este de origine socio-culturală, limbajul. 
Limba japoneză este una multivocalică, deoarece toate cuvintele se termină în vocală 
şi fiecare vocală poate avea înţeles propriu. Mai multe vocale se pot asocia, dând o 
expresie cu conţinut semantic. Cuvintele, cele mai multe bisilabice, nu au accent 
principal, iar cazurile sunt indicate prin accent ce impune un ritm special vorbirii. 
Deşi nu are gen, limba japoneză este viu colorată şi plastică, ceea ce face ca emisfera 
stângă (ce prelucreează informaţional limba) să capete competenţe la toate sunetele ce 
sunt în relaţie cu raţiunea, natura sau emoţiile. De aceea se poate vorbi de o 
„contaminare” a emisferei stângi cu caracteristici ale emisferei drepte din alte culturi 
(a se vedea Chelcea şi Chelcea, 1986, pp. 50-53). 

U3.8. Rezumat 


Psihicul este entitatea cu cea mai mare complexitate din universul cunoscut. 

El integrează o multitudine de aspecte complementare contradictorii: este obiectiv 
şi subiectiv, material şi ideal, proces şi produs, stare latentă, cât şi manifestă, efect 
şi cauză, normalitate şi anormalitate, explicit şi implicit, conştient şi inconştient 
etc. 

Evidenţierea faptului că psihicul este expresie a vieţii de relaţie se poate face prin 
experienţele de deprivare senzorială, privare afectivă şi socială. 

Teza psihicului ca funcţie a creierului are o enormă valoare metodologică în 
psihologia contemporană, furnizând ocazia constituirii ştiinţelor cognitive. 
Psihologia transculturală este una dintre modalităţile predilecte prin care se poate 
proba condiţionarea social-istorică a psihicului uman. 

În acelaşi timp acest tip de psihologie a devenit o nouă cale de a proba validitatea 
ecologică a unor teorii psihologice importante. 


U3.9. Test de evaluare a cunoştinţelor 


l. 


Analizați problema dificultății definirii psihicului plecând de la idea complexității 
noțiunii de psihic. 


. Evocaţi experiențele de deprivare senzorială, afectivă şi socială şi argumentați 


asupra consecințelor posibile ale acestora asupra evoluției psihice. 


. Citiţi în Introducere în psihologie de Zlate (1996) teoriile despre raporturile dintre 


creier şi psihic, încercând o sinteză care să includă şi conturarea unui punct de 
vedere personal. 


4. Scrieţi un mic eseu (400 de cuvinte) despre specificul reflectării psihice umane. 


5. Faceţi aprecieri în legătură cu necesitatea unei psihologii transculturale, evocând şi 


unele din realizările ei mai importante de până acum. 


. Încercaţi o sinteză a secţiunii din lucrarea lui Septimiu şi Adina Chelcea 


Cunoaşterea de sine - condiţie a înţelepciunii referitoare la cercetările lui 
Tadanobu Tsunada privitor la rolul limbii în localizarea funcţiilor corticale. 

Modulul M 


1. Unitatea de învăţare 4 
NIVELURI STRUCTURAL DINAMICE ALE PSIHICULUI 
CONŞTIENTUL, SUBCONȘTIENTUL ŞI INCONȘTIENTUL 


Cuprins 
14.1, INTTOdUCETE „sic tea ca 0 tei cada Cta cu a taia că Data da d său o d aut 45 
14,2; COMPETENȚEt cs Sasa sean aa ca cadă pe 83 E ARE A aaa a da cl aaa d 46 
UJ Consente E Bt ac aa las Daia oa dn Bu ata 000 Bai ăla dev 47 
U4.4. Subconştientul |... eee eee nenea emana eee nana nea eee 49 
U4.3.1. Subconştientul ca „servo-mecanism ” al conştiinţei ......c anna aaneee ee eneeeaeee 49 
U4.3.2. Subconştientul ca instanţă autonomă ......n nenea nenea ee 49 
U4 S. INCONȘŞUCNIUL ice cezar ca sl Pete n i atasa Caan a io ala du dl et 49 
U4.4.1. Natura inconştientului... eee eee nenea anna aan 51 
U4.4.2. Conținuturile inconştientului manea eee nene nenea aaa 51 
U4.4.3. Rolul inconştientului în viața psihică men nenea 51 
U4.4.4. Relaţiile dintre conştient şi inconştient .......c mean eee anna nea eee 52 
U4.6. Rezumat ...... nana aaa anna nana E 53 
U4.7. Test de evaluare a cunoştinţelor ceea nea naaaeae 53 
U4.8. Bibliografie minimală ....... nenea ana nenea anna 54 
Tema de:control E ice etaoa sase etiaa ot aaa asa natia Să aaa data ban dl ună la 0 aan a oua aia atit 54 

U4.1. Introducere 

Psihologia tradițională, asociaționistă sau raționalistă, diviza psihicul uman în 
facultăți şi funcții elementare, ireductibile una la alta, construind astfel o 
perspectivă atomistă asupra vieții psihice, unde întregul nu se mai vedea din 
cauza părților. Acest demers de descompunere a ansamblului în părțile sale 
componente, cu sublinierea rolului asociației ca agent unificator, a condus în 
fazele inițiale ale dezvoltării psihologiei la apariția unei perspective mozaicate 
asupra psihicului uman, în care abordarea plană, orizontală a fost dominantă. 
Intuirea dimensiunii verticale a psihicului pleacă de la „micile percepții” ale lui 
Leibnitz, de la „percepțiile obscure” ale lui Maine de Biran sau de la „stimulii 
subpragali” ai lui Fechner. 

Organizarea ierarhică, multinivelară a psihicului s-a cristalizat mai clar la Pierre 
Janet, care, spre sfârşitul secolului al XIX-lea, a desprins existenţa nivelului 
conştient de cel inconştient al psihicului. După modelul fizicalist, pentru Janet 
conştiinţa este fenomen de câmp, alcătuită din operaţii mentale, comportamente 
şi stări psihice interdependente. Funcţia ei este esențialmente coordonatoare şi de 
sinteză. Conştiinţa reuneşte toate aceste conţinuturi într-o aceeaşi percepție 
personală, care în caz de boală psihică nu mai este posibilă, elementele scăpate 

de sub controlul conştient căpătând autonomie, ca în cazul ideilor fixe sau al 
automatismelor inconștiente. Această restrângere a câmpului de conştiinţă indică 
slăbirea funcţiei de sinteză prin care conştiinţa ţine într-un singur mănunchi 
pluraritatea fenomenelor psihice. Deşi la Pierre Janet inconştientul apare mai ales 
într-o perspectivă negativă (disociere psihică, autonomizare, scăpare de sub 
controlul conştiinţei), reținem ca foarte importante câteva dintre contribuţiile 
sale: 
e gândirea vieţii psihice între cei doi poli, conştient şi inconştient; 
e sublinierea rolului de funcție sintetică, organizatoare şi unificatoare a 
conştiinţei; 
e faptul de a fi pregătit terenul pentru Freud, anticipând interesul special al 
psihanalizei pentru fenomenologia inconştientă. 
Iniţiatorul psihanalizei, Sigmund Freud, este cel care, deşi nu a „inventat” 
termenul de inconştient (el apărea în filosofia clasică germană de foarte multă 
vreme), l-a consacrat încercând să-i descifreze structura, mecanismele de 
funcţionare, dinamica proprie în relaţie cu conştiinţa, cu boala şi cu sănătatea 
psihică. Freud contestă absolutizarea datului conştient şi propune o împărțire 
topografică, pe verticală a vieţii psihice. În prima fază a teoriei freudiene (până la 
1920) „aparatul psihic” era organizat pe trei niveluri: inconştient, preconştient şi 
conştient. Primul este rezervorul energiilor, instinctelor, pulsiunilor, dar şi al 
actelor refulate; al doilea este un filtru între cei doi poli ai vieţii psihice, având 
rolul de cenzură; al treilea este un strat mai superficial, dar la nivelul suprafeţei 
căruia are loc priza de conştiinţă. În cea de a doua fază a teoriei psihanalitice cele 
trei instanţe ale vieţii psihice sunt Sinele, Eul şi Supracul. Teoria se nuanţează 
prin postularea unui instinct al morţii care este Mortido sau Thanatos, exprimat în 
comportament ca tendinţe distructive şi agresivitate, contrapuse lui Libido sau 
Eros, care este un instinct al vieţii ce produce unificare sau plăcere. Prin 
reconstrucţie psihanaliza capătă o dimensiune topică, dinamică şi economică, 
Freud rămânând în continuare adeptul supremaţiei inconştientului şi al 
pulsiunilor sexuale (de unde şi acuzaţia de pansexusalism), ceea ce a generat 
scindarea mişcării psihanalitice şi apariţia dizidenţelor (Adler, Jung), dar şi a 
neopsihanalizei (de la Otto Rank, Melanie Klein, Anna Freud până la Erikson sau 
Lacan). 


U4.2 Competenţe 
După ce vor studia această unitate, cursanţii vor putea: 


să argumenteze despre necesitatea unei perspective piramidale, ierarhice şi 
multinivelare în psihologie, prin opoziţie cu perspectiva orizontală, plană şi 

„mozaicată” asupra psihicului uman dezvoltată de psihologia clasică; 


să evalueze momentul Pierre Janet în definirea conştiinţei ca funcţie de 


sinteză a realului; 

e să diferențieze între o perspectivă negativă şi una pozitivă asupra 
inconştientului; 

e să analizeze comparativ natura şi geneza conceptului de inconştient la Janet şi 
la Freud; 

e să aibă o idee cuprinzătoare asupra raporturilor conştient-inconştient şi să le 
pună în legătură cu sănătatea şi cu boala psihică; 

e să argumenteze despre valabilitatea poziţiei lui Jung, pentru care, în materie 
de creativitate, inconştientul este un „ghid fără de seamăn”; 


să identifice două perspective complementare asupra subconştientului şi să 


argumenteze în legătură cu subconştientul ca servo-mecanism al conştiinţei. 


U4.3. Conştientul 

Conştiinţa este dimensiunea cea mai specific umană, implicând funcţiile majore de sinteză: 
gândirea (ca mecanism de punere în relaţie), limbajul (capacitatea de a fi reflexivă şi a-şi povesti 
sieşi, în termenii limbajului intern, datele realului), percepţia şi atenţia (prin mecanismele de câmp 
şi focalizare) şi chiar creativitatea. Etimologic, conştiinţa (con-science; constientie; so-znanie) 
indică faptul că reflectarea de la acest nivel se face cu ştiinţă, prin prelucrarea de informaţii în 
direcția descifrării, înţelegerii, interpretării şi găsirii unui sens. Psihologic a fi conştient de ceva 
înseamnă a-ţi da seama de acel ceva, prin mijlocirea mecanismelor interne. 

Cosmovici (1996) distinge existența a două tipuri de conştiinţă. Există o conştiinţă 
implicită, prin care ne simţim participanţi la tot ceea ce există şi suntem prezenţi într-o realitate 
care diferă de noi. Conştiinţa de acest tip este forma prin care este trăit orice fenomen şi prin care 
ne plasăm în lumea reală, fiind specifică şi animalelor. Pe de altă parte autorul identifică existenţa 
unei conştiinţe reflexive, tipic umană, care este temeiul conştiinţei de sine şi se bazează pe 
dezvoltarea gândirii abstracte şi mai ales pe limbajul interior. În acord cu autorul citat, ,.... în cazul 
conştiinţei reflexive este vorba de o povestire ori comutare a propriilor acţiuni” (p. 59). 


Să ne reamintim... 
Cele mai frecvente răspunsuri date la întrebarea ce înseamnă a fi conştient au fost 
rezumate de Zlate (1996) astfel: 


e a fi conştient înseamnă capacitatea de a gândi: conştiinţa depinde de 


capacitatea noastră de a stabili relaţii şi raporturi între o pluraritate de fapte şi 

zZ fenomene; 
+ e a fi conştient înseamnă capacitatea de a face sinteze (Wundt numea conştiinţa o 
E: „sinteză creatoare”, subliniind caracterul ei sintetic; după el există un „câmp de 


privire” al conştiinţei şi un punct de „maximă claritate” al ei). Sintezele 
rezultate poartă pecetea caracterului structural al conştiinţei; 

e a fi conştient înseamnă a te autosupraveghea (self-monitoring, în engleză), a-ţi 
putea povesti experiența proprie, limbajul intervenind ca o componentă 
structurantă a conştiinţei, prin care omul accede spre propria umanitate. 

„Conştiinţa este un ansamblu de reacţiuni ale individului la propriile lui 
acţiuni”, afirma Janet (1928); 

e a fi conştient înseamnă a te adapta la solicitări noi, ţinând seama de 
împrejurările subiective şi obiective. 


La aceste patru însuşiri, care dau genul proxim al conştiinţei, pot fi indicate şi câteva 
elemente ce conturează diferenţa specifică: 

e conştiinţa impune alegerea, selecția dintre mai multe posibilităţi, la om această alegere 
depăşind spontaneitatea prin reflecţie, deliberare; 

e este conştient cineva prin opoziţie la abolirea acestei funcţii majore de sinteză: în cazul 
somnului, îngustării câmpului de conştienţă prin ingestie de alcool, droguri, în boli psihice 
în care halucinaţiile şi delirul suprimă funcţia realului. Aici conştiinţa devine de fapt 
conştiență, vigilitate şi se poate pune în evidenţă electroencefalografic prin prezenţa 
undelor beta, mecanismele ei fiind superpozabile celor ale atenţiei; 

e act conştient este cel premeditat în vederea atingerii unui scop: prin aceasta se conturează 
funcţia esenţială a conştiinţei, aceea de a conduce adecvat persoana în procesul adaptiv; 

e a fi conştient înseamnă a avea şi conştiinţă de sine, conştiinţa dualității subiect-obiect. 
Suntem conştienţi de ceva prin relaţie cu noi înşine, cele două realităţi neconfundându-se 
decât în stări patologice. 

Psihiatrul francez Ey (1983) descrie conştiinţa ca pe o structură complexă, „ca organizare a 
vieţii de relaţie a subiectului cu alţii şi cu lumea” (p. 33). Pentru el este foarte important faptul că 
această dimensiune de sinteză a fiinţei umane, se sprijină pe un Eu fizic (adică este „încarnată”); 
implică o organizare autonomă; se obiectivează într-un model personal al lumii; dispune de o 
ordine a temporalităţii sale; este structurată ca o reverberaţie a Eului pe propria sa experienţă. 


Definiţie 
In rezumat putem defini conştiinţa ca formă supremă de organizare psihică prin care se realizează 
integrarea activ-subiectivă a fenomenelor psihice care facilitează raportarea individului la mediu. 


Exemple 
Funcţiile mai importante ale conştiinţei sunt următoarele: 


e funcţia finalistă (conştiinţa este reflectare cu scop sau orientată spre scop); 


e funcţia anticipativ-predictivă (prin conştiinţă se anticipează rezultatul acţiunilor 
proprii, ceea ce generează posibilitatea proiectării acestora); 

e funcţia reglatoare a conştiinţei (organizează mintal activitatea în componentele şi 
subcomponentele ei, stabilind ierarhia, secvenţialitatea şi controlul activităţii); 

e funcția creativ-proiectivă (prin conştiinţă subiectul depăşeşte cadrul realităţii, 
impunând propria sa ordine în lume). 

Toate aceste funcţii nu sunt posibile decât prin implicarea structurilor majore ale 

psihicului, de la senzaţie şi percepţie, la gândire, memorie şi imaginaţie, susţinute de 

blocul afectiv-motivaţional şi voluntar. 

U4.4. Subconştientul 

Aşa cum am mai arătat, subconştientul a fost intuit de foarte multă vreme prin „percepțiile 
mici” ale lui Leibnitz, „percepțiile obscure” ale lui de Biran sau prin „stimulii subliminali” ai lui 
Fechner. Dificultatea definirii subconştientului provine din modul său de punere în relaţie cu 
celelalte două instanţe ale psihicului, conştientul şi inconştientul. În această problemă s-au 
conturat două tipuri de soluţii. 


U4.4.1. Subconştientul ca „servo-mecanism ” al conştiinţei 

Este perspectiva cea mai larg acceptată în psihologie. Din această perspectivă 
conținuturile subconştientului au fost cândva în conştiinţă, dar în prezent se află în afara câmpului 
acesteia. În această accepţiune subconştientul este o „conştiinţă adormită” sau „stinsă” (Ribot), el 
fiind rezervorul care conservă tot ceea ce a fost obţinut cu efortul conştient cândva, acum fiind 
doar virtualităţi, realități potenţiale, adică stereotipurile dinamice care sunt deprinderile, 
automatismele, schemele, montajele intelectuale, amintirile momentan inactive. La Freud pentru 
subconştient s-a folosit în prima fază termenul de preconştient, la care el a renunţat ulterior, 
opţiune motivată de faptul că între acesta şi conştiinţă nu ar exista decât o diferenţă de cantitate şi 
deci n-ar avea drept de existenţă de sine stătătoare ca instanţă a aparatului psihic. 


U4.3.2. Subconştientul ca instanţă autonomă 

Wallon (1924) subliniază caracterul dinamic al subconştientului şi ideea existenţei lui de 
sine stătătoare, distinctă în raport cu celelalte instanţe de pe verticala organizării psihicului uman. 
Psihologi români, cum ar fi Popescu-Neveanu (1977) susţin ideea proximităţii subconştientului 
faţă de conştiinţă, acesta creându-şi structuri prin care se compatibilizează cu instanţa 
supraordonată. Deşi conştiinţa îşi are izvorul în afara ei, adică în realitatea lumii obiective, 
inconştientul devine un depozitar de informaţii, modele sau scheme de acţiune pe care le pune la 
dispoziţia conştiinţei, care, pentru unele dintre desfăşurările sale, are puncte de plecare interne. 
Prin faptul că multe dintre aceste conţinuturi sunt scoase la suprafaţă altfel de cum au fost 
introduse în depozitele subconştiente, Zlate concluzionează asupra autonomiei şi specificităţii sale 
funcţionale. După acesta datele latente ale subconșştientului au o procesualitate proprie, se 
restructurează în timp, nu sunt depozitate pasiv, intrând în relaţie şi cu bogatul teritoriu al 
inconştientului, care le imprimă ceva din dinamica specifică. 

La o analiză mai atentă, acest punct de vedere nu rezistă, deoarece asimilează 
subconştientul cu memoria implicită, a cărei locaţie este mai degrabă în inconştient. Punctul de 
vedere susținut de Ribot, Freud sau Popescu-Neveanu pare deci a avea mai multă legitimitate 
decât ipoteza opusă, a autonomiei subconştientului. 


U4.4. Inconştientul 

În epoca postkantiană, marii metafizicieni germani Shelling, Hegel, Schopenhauer sau 
Hartman au impus o perspectivă filosofică asupra inconştientului, din care cea mai cunoscută este 
a lui Hartman. Şcoala psihiatrică franceză (prin Charcot la Salpetri€re şi Bernheim la Nancy) a 

creat premisele constituirii ştiinţei abisurilor, psihanaliza, prin studiul isteriei şi al altor fenomene 
psihopatologice. 

Rolul lui Janet în conturarea unei perspective (negative) asupra inconştientului a fost deja 
conturat anterior. Cel care a preluat aceste idei din filosofie şi din psihopatologia franceză, dându- 
le o fundamentare ştiinţifică, a fost Sigmund Freud. Acesta îi şi lărgeşte considerabil sfera, 
descifrându-i mecanismele de funcționare şi rolul în geneza patologiei nevrotice. La Freud 
inconştientul este atât depozitarul energiilor primare, pulsionale (libidinale) care pun în mişcare 
întregul aparat psihic, cât şi produsul funcţionării acestuia, căci prin refulare (mecanismul blocării 
accesului spre conştiinţă al pulsiunilor indezirabile), inconştientul „se încarcă” cu un material 
rezidual încărcat de energii negative, care se inactivează treptat, dar nu definitiv. Acest material 
refulat imprimă un dinamism particular întregii vieţi psihice. Plecând de la analiza viselor, de la 
actele ratate şi automatisme, de la ceea ce Freud numea „psihopatologia vieţii cotidiene”, prin 
interesante mecanisme de asociaţie el încearcă să descifreze legile de organizare internă ale 
inconştientului. Perspectiva negativă asupra acestuia (inconştientul = depozit de material 

„radioactiv”, refulat la graniţa conştiinţei, dar generator de conflictualitate şi dinamică) a fost 
sancționată de timpuriu. Printre criticii timpurii ai acestei perspective poate fi enumerat şi Lucian 
Blaga, poetul şi filosoful român propunând o perspectivă cosmotică! asupra inconştientului, pe 
care şi-a fundamentat metafizic teoria matricilor stilistice. 

La Freud inconştientul (substantiv) se adjectivează, devenind atributul unui anumit tip de 
conţinuturi psihice. În cea de a doua topică a psihanalizei se vorbeşte de mai multe tipuri de 
inconștient: Sinele sau inconştientul propriu-zis, dar şi o parte a Eului, pe care acesta nu se 
focalizează în momentul funcţionării sale. Dacă la Janet inconştientul fiinţa prin opoziţia cu 
conştientul, la Freud acesta capătă prioritate, profunzime, abisalitate, dinamism şi o subtilă 
dialectică. Dizidenţele psihanalitice au apărut ca urmare a absolutizării nu a inconştientului, ci mai 
ales a pulsiunii sale fundamentale, libidoul, care a transformat psihanaliza într-un pansexualism. 
Astfel Adler, unul dintre discipolii apropiaţi ai lui Freud, consideră că psihismul inconştient este 
determinat de voinţa de putere, ce încearcă să contrabalanseze sentimentul de inferioritate prin 
mecanismul compensării sau al supracompensării. Cel mai proeminent discipol al lui Freud, Jung 
lărgeşte extraordinar sfera inconştientului, deoarece dimensiunea sa individuală este doar un 
subteritoriu al mult mai vastului inconştient colectiv, pe care îl avem cu toţii din naştere sub forma 
unor structuri arhetipale universale mosţenite filogenetic. Prin ele avem acces la sufletul istoriei 
colective, cristalizat în imaginile ancestrale ale arhetipurilor din adâncurile inconştientului. 

Pe lângă faptul că „desexualizează” libidoul, transformat de el în energie psihică pură, 
fără conotaţii erotice, Jung introduce teoretic un concept bipolar de mare valoare, introversia- 
extraversia, definind direcţiile fundamentale de mişcare ale libidoului (spre interior sau spre 
exterior). Acest cuplu terminologic a devenit cea mai mare dihotomie în studiul psihologic al 
oamenilor, fiind preluată, testată şi validată de către H. J. Eysenck, creatorul modelului bi- şi apoi 
trifactorial al personalităţii. Modelele factoriale cele mai evoluate ale personalităţii (Big Five) 
includ în unanimitate această dimensiune constitutivă şi structurantă a personalităţii care este 
extraversiunea-introversiunea. 


! În grecește cosmos însemnă ordine, termen aflat în opoziţie cu haosul. 

= Să ne reamintim... 
-7 Alţi autori (Anna Freud, fiica părintelui psihanalizei sau Melanie Klein) lărgesc 


VA mult sfera mecanismelor de apărare iniţial teoretizate de Freud; Szondi 
E: fundamentează teoretic modelul inconştientului familial (constituit din gene 


materne şi paterne), iar Erikson dă o dimensiune socială largă psihanalizei. 


U4.4.1. Natura inconştientului 

Este inconştientul pur afectiv? În timp ce conştiinţa este discursivă, reflexivă, critică şi 
raţională, inconştientul pare să fie doar afectiv, spontan, intuitiv, învăluit cu aureola mitului, 
legendei şi a visului. Această opoziţie a fost tranşată de însuşi Jung care a susţinut că arhetipurile, 
imagini colective, condensate, ce costituie conţinutul cel mai vechi al inconştientului, sunt imagini 
primordiale, apropiate deopotrivă de sentiment şi de idee. 


U4.4.2. Conținuturile inconştientului 

Aceasta este una dintre cele mai incitante probleme: dacă inconştientul are şi conţinuturi 
cognitive, acestea sunt mai degrabă imagini sau cuvinte? De exemplu se ştie că manifestarea cea 
mai tipic inconştientă, visul, are un caracter fundamental vizual, scenic, filmic, faza de somn cu 
vise fiind determinată pe electroencefalogramă prin mişcări rapide ale ochilor (REM = rapid eyes 
movments). Pentru Freud însuşi în faza iniţială a existenţei sale inconştientul este alcătuit din 
imagini şi din fantasme investite libidinal. 

Perspectiva mai nouă asupra inconştientului susține că imaginile au o semnificaţie, o 
funcţie simbolică, deoarece fac parte dintr-un limbaj aflat între sistemul pulsional şi conştiinţă. 
Aceasta înseamnă că imaginile inconștiente este structurate ca limbaj, deci se poate comunica cu 
ele, idee dezvoltată de un neopsihanalist (Jaques Lacan). Acesta argumentează că inconştientul ne 
vorbeşte prin metaforă şi metonimie, care pot fi considerate „inscripţiile secrete” prin care îi 
putem decodifica conținuturile. 

În pofida „opacităţii” inconştientului, dezvăluirea lui poate fi făcută prin metoda 
asociaţiilor verbale libere, cale majoră de cercetare şi descifrare a conţinuturilor inconştiente 
profunde, esența însăşi a metodei psihanalitice chiar de la originile ei. Astfel „verbalizarea” 
imaginilor, a fantasmelor abisale sau refulate reprezintă chiar calea majoră de acces la aceste 
conţinuturi profunde, care altfel scapă controlului conştient. 


U4.4.3. Rolul inconştientului 

Perspectiva negativă asupra inconştientului a fost subliniată în repetate rânduri. Sunt însă 
alți autori care au subliniat rolul şi valoarea pozitivă a inconştientului, printre care cel mai 
prestigios este chiar Jung. Fiind depozitarul arhetipurilor colective cristalizate în mii de ani de 
evoluţie umană, inconştientul este superior conştientului, afirmă acesta. El creează „combinaţiile 
subliminale” care stau la baza impulsurilor creatoare, fiind un „ghid fără seamăn” pentru acest 
proces. 

Mulţi psihologi care au studiat şi teoretizat creativitatea umană, sau care au pus la punct 
tehnici de potenţare a acesteia (Osborn, Guilford), vorbesc despre o fază a procesului creativ în 

care funcţiile conştiinţei (spiritul critic, cenzura şi concentrarea atenţională) trebuie slăbite şi 
suplinite prin tehnici de relaxare. Atât în sinectică, cât şi în brainstorming mecanismul producţiei 
de idei se bazează pe asociaţia liberă sau la distanţă pe care o idee emisă de cineva o produce în 
mintea altcuiva. Preluând elemente din tehnicile yogine, aceste procedee creative debutează de 
regulă prin relaxarea cenzurii conştiente, ceea ce facilitează generativitatea creativă. Dacă luăm în 
discuţie fazele procesului creaţiei, incubaţia este clar una în care inconştientul îşi arată marea forță 
germinativă prin mecanisme care uneori produc surpriza, iluminarea (insight). 

Anumiți teoreticieni ai creativităţii (Arieti, 1976) preiau din psihanaliză termenii de 
procesul primar, tipic desfăşurărilor inconștiente, şi de procesul secundar, prin care conştiinţa 
captează conținuturile latente, le prelucrează, impunându-le ordinea raţiunii, care apare aici doar 
ca artizan sau „meșşteşugar”. Inefabilul, trăirea asociată formelor artei, rămân însă mai departe 
dimensiuni valorizate afectiv de inconştient. După Arieti, diferenţa dintre Dali şi un schizofren 
constă din incapacitatea celui de-al doilea de a ţine sub control procesul primar. 

Perspectiva negativă asupra inconştientului, ale cărui invazii haotice în zona de claritate, de 
ordine şi coerenţă a conştiinţei au fost subliniate încă de la început de Janet (“autonomizări” care 
îngustează câmpul de conştiinţă, diminuându-i capacitatea de sinteză) a fost argumentată 
finalmente de Freud însuşi (inconştientul ca depozit de conflicte refulate). 


Exemple 
Deşi structurile inconştientului par mai simple şi puţin diferenţiate decât ale 

conştientului, trei roluri pe care acesta le îndeplineşte trebuie subliniate: 

e rol de energizare (impulsurile profunde din care se dezvoltă motivaţia şi 
afectivitatea); 

e rolde facilitare a procesului creator (combinări şi recombinări spontane, asocieri la 
distanță după o logică a asocaţiilor la distanţă şi a determinanţilor matriceali, 
producerea „iluminării”); 

e rol de asigurare a unităţii Eului prin faptul că este principalul depozitar afectiv- 
motivaţional-informaţional pe baza căruia, printr-o funcţionare specifică, se 
emancipează conştiinţa. 


U4.4.4. Relaţia dintre conştient şi inconştient 

Conştientul şi inconştientul sunt polii funcționali inseparabili ai psihicului uman. Uneori 
inconştientul doar aureolează viaţa psihică, dar de cele mai multe ori îi oferă subsţantă specifică, 
miez, dinamică. Dacă inconştientul energizează şi dinamizează, conştientul restricționează şi 
stabilizează unitatea funcţională pe care cele două instanţe o formează. Între ele există coajustare 
dinamică pentru că aparţin unui tot unitar, persoana, care trebuie să se echilibreze afectiv-cognitiv 
cu mediul său în procesul adaptării. Deşi pot predomina unul sau altul, separaţia lor nu este totală 
nici măcar în stările profunde de anormalitate psihică. 


Exemple 
F În această topică, Zlate (1996) descrie trei tipuri de relații mai importante: 
a) Relaţii circulare: oricare din conținuturile conştientului poate trece în inconştient, 


de unde, după un timp, unele poate reveni în conştiinţă. Schimburile sunt continue, 

bogate şi reciproce: inconştientul preia sarcini ale conştientului, le prelucrează în 
maniera sa specifică, de unde conştientul le recaptează şi le pune în valoare cu 
instrumentaţia de care dispune. 

b) Relaţii de subordonare  integrativă: sensul subordonării se imprimă în 
comportamentul uman: dominarea conştientului este semn de umanizare, irupţiile 
inconştiente semn de dezechilibru, destrămare şi boală psihică. În multe procese 
creative inspiraţia, revelaţia, transa creatoare sau extazul sunt datorate predominanţei 
inconştientului, devenit instanța reglatorie dominantă a conduitei. Psihoza şi 
consumul de droguri oferă exemplul cel mai clar al estompării controlului conştient. 
c) Relaţiile de echilibrare: când ambele instanţe se află în stare balansată, ca în stările 
de aţipire, reverie, contemplaţie sau relaxare. Se ştie că multe idei de excepţie apar la 
liziera dintre veghe şi vis, atunci când lăsăm imaginaţia „să vagabondeze”. 


Ca o concluzie finală trebuie să subliniem faptul extrem de important că sistemul de 


referinţă tipic uman este conştientul, deoarece numai prin intermediul lui realitatea poate fi 


reflectată adecvat, ceea ce face posibilă inserția şi adaptarea la nivel superior. Ameliorarea 


relaţiilor conştient-inconştient face obiectul a numeroase tipuri de psihoterapie, de la cea clasică 


(psihanaliza), la cea existenţială, fenomenologică sau umanistă. 

U4.5. Rezumat 

e Jntuirea dimensiunii verticale a psihicului pleacă de la „micile percepții” ale lui 
Leibnitz, de la „percepțiile obscure” ale lui Maine de Biran sau de la „stimulii 
subpragali” ai lui Fechner. 

= Cel care a oferit o perspectivă consistentă asupra inconştientului a fost Pierre Janet, 
care l-a analizat prin opoziție cu conștiința. 

=" La Janet conştiinţa are o funcție esențialmente coordonatoare şi de sinteză, invazia 
producţiilor inconştiente ducând la slăbirea acestei funcţii şi la apariția bolii. 

= Această perspectivă negativă asupra inconştientului va fi preluată de Freud, care va 
muta centrul de greutate al întregii vieți psihice de pe conştiinţă pe inconştient, 
instanţă ce conferă verticalitate, dinamism şi ierarhie vieţii psihice. 

= Investigând conținuturile inconştientului şi modul său de relaţionare cu conştientul, 
Freud dezvoltă psihanaliza, considerată a fi o psihologie dinamică a abisurilor 
inconştiente individuale. 

= O perspectivă pozitivă asupra inconştientului este propusă de Jung, pentru care 
inconştientul este un ghid fără de seamăn în materie de creativitate. 

= În plus, pe lângă inconştientul individual, Jung diferenţiază cel mai profund strat al 
vieţii psihice, care este inconştientul colectiv. Relaţiile conştientului cu acest strat 
profund este responsabilă pentru viaţa echilibrată şi formele înalte de creativitate 
sau, în formele disfuncționale, pentru boala psihică şi inadaptare. 

=" Recuperarea inconştientului în viaţa psihică este considerată una dintre cele mai 
însemnate revoluţii în psihologia modernă. 

U4.6. Test de evaluare a cunoştinţelor 


1. Analizaţi modul în care a fost depăşită perspectiva orizontală (plană) în psihologie 
pentru a se ajunge la una verticală, ierarhizată (piramidală). 

2. Caracterizaţi pe sccurt cele două mari perioade din evoluţia psihanalizei, cea a 
„aparatului psihic” (inconştient-preconştient-conştient), remaniată prin definirea 
instanţelor Sine-Eu-Supraeu şi introducerea instinctului morții. 

3. Evaluaţi momentul Pierre Janet în definirea conştiinţei şi a inconştientului. 

4. Faceţi diferenţierile de rigoare între termenii de conştiinţă şi de conştienţă. 

5. Scrieţi un mic eseu (400 de cuvinte) despre problema definirii conştiinţei aşa cum 
apare ea la Ey (1983, pp. 33-63). 

6. Analizaţi comparativ conceptul de inconştient la Freud la Jung. 

7. Încercaţi o sinteză asupra perspectivei pozitive asupra inconştientului (purtător al 
„matricii stilistice” la poetul Lucian Blaga, adică rezervor al creativităţii umane). 

8. Analizaţi rolul celor trei instanţe de pe verticala psihicului uman (inconştient- 
preconştient-conştient) în creativitatea umană. 

9. Analizaţi relaţiile conştient-inconştient şi rolul fiecărei instanţe în apariţia, 
desfăşurarea şi terapia bolilor psihice. 

Temă de control 1 


1. Argumentează în legătură cu trei caracteristici care fac diferența dintre cunoaşterea 
psihologică ştiinţifică şi cunoaşterea naivă. (Vezi specificul cunoaşterii ştiinţifice: este 
precisă, sistematică, formală, obiectivă, se bazează pe fapte, este reproductivă, cumulativă şi 
falsificabilă). 

2. Indică două diferenţe specifice dintre modelul psihodinamic şi cel comportamentist în 
psihologie. (Vezi obiectul şi domeniile psihologiei). 

3. Evaluează comparativ contribuţia abordărilor de tip corelaţional şi de tip experimental în 
constituirea psihologiei ştiinţifice. (Dezvoltă ideea potrivit căreia designurile corelaţionale 
rețin şi analizează relaţiile dintre variabile, fără să poată face supoziţii despre sensul cauzal 
al acestora, prin opoziţie cu metoda experimentală). 

4. Precizează rolul pe care l-a avut metoda psihometrică în dezvoltarea dimensiunii 
aplicative a psihologiei. (Vezi metodele psihologiei). 

5. Analizează consecinţele experienţei de privare afectivă şi socială din casele de copii 
instituționalizaţi, prin comparaţie cu cei luaţi în îngrijire maternală, în familie. 
Argumentează în legătură cu consecinţele posibile ale acestor fenomene asupra evoluţiei 
psihice ulterioare. (Vezi psihicul ca formă a vieţii de relaţie şi condiţionarea social-istorică a 
psihicului). 

6. Ce aspecte psihologice importante pot fi abordate de o psihologie transculturală în spaţiul 
Transilvaniei? (Aplică principiul condiționării social-istorice a psihicului la caracteristicile 
multietnicităţii transilvănene). 

7. Invocă trei argumente în legătură cu o perspectivă pozitivă asupra inconştientului. (Vezi 
nivelurile structural dinamice ale psihicului uman). 

8. Invocă trei argumente în legătură cu afirmaţia potrivit căreia conştiinţa este sistemul de 
referinţă tipic uman. 

9. Analizează relaţiile conştient-inconştient în stările de sănătate şi de boală psihică. 
(Relaţiile circulare, de subordonare integrativă şi de coechilibrare trebuie contextualizate în 
stările de sănătate şi de boală psihică). 


Mod de evaluare 
Se acordă câte un punct pentru fiecare dintre solicitările de mai sus corect şi complet 


rezolvate. La totalul de maxim 9 de puncte se adaugă un punct din oficiu. Se acordă şi fracțiuni de 


punct. Tema se redactează în TNR 12, la 1,5 rânduri, cu margini de 2,5 cm de jur-împrejur, 


aliniere justify (la ambele capete), alocându-se câte o foaie de hârtie pentru trei subiecte. Tema, 


semnată şi datată, se transmite tutorelui la data stabilită după prima întâlnire, ori la examen, după 

Modulul 2. MECANISME DE CUNOAȘTERE DE NIVEL SENZORIAL: 


SENZAȚIILE, PERCEPŢIILE ȘI REPREZENTĂRILE 


Cuprins 

M2.1. Introducere -.<n n ciecioocuca că căi so oi doica ds ai dis oii dvaiiiuasiiod nano odiei seened ivao beo eroosio i odisse Nesi ue 56 

M2.2. Competenţe .......ceeuuoeaee seeae soene eee seoeeeoeeaeeooaeneoaaeesenaeeeeaeee onaee oana aoeaeoenaeeoeneaeeneeeaaseanasaese 56 
M2.1. Introducere 

Modulul 2 este dedicat evidenţierii mecanismelor de cunoaştere ce definesc polul 
senzorial al acesteia, adică sensibilitatea (senzațiile), percepțiile şi reprezentările. 
Sunt analizate specificul prelucrărilor informaţionale tipice fiecărui nivel în parte, 
modalităţile caracteristice de operare şi legile definitorii pentru fiecare categorie 
de procese de cunoaştere senzorială. Importanţa studierii acestei teme provine din 
faptul că ea prezintă modalitatea de operare cognitivă primară asupra 
informaţiilor, care se sprijină pe mijloace de prelucrare presetate biologic 
(analizatorii), completate de mecanisme provenite dinspre polul logic al 
cunoaşterii, care îi conferă o complexitate şi o eficienţă specifice. 

M2.2. Competenţe 

După parcurgerea acestei teme, studenții vor fi capabili: 

= să definească cele trei modalități distincte de prelucrare informațională 
caracteristică polului senzorial al acesteia, senzațiile, percepțiile şi reprezentările; 
= să identifice elementele comune şi diferenţele calitative specifice care 
particularizează cele trei procese şi produse psihice; 

= să definească legile specifice fiecărui tip de mecanism de cunoaştere 
senzorială analizat; 

= să evalueze rolul celor trei procese în adaptarea omului la ambianţă; 

= să exemplifice modalităţile de formare şi de oprerare a imaginilor mintale 
primare în legătură cu datele de experienţă din viaţa reală; 

= să aplice cunoştinţele despre procesele analizate la diverse situaţii concrete; 

= să argumenteze (după parcurgerea modulului despre mecanismele de 
cunoaştere logică) legătura acestor trei procese cu polul logic al cunoaşterii. 


Durata medie de parcurgere a fiecăreia din cele trei unităţi de învăţare, incluzând 
rezolvarea sarcinilor propuse şi a temelor de evaluare, este de 2-3 ore. 

Modulul M2. Unitatea de învăţare 1 SENZAŢIILE 


Cuprins 
URI TNEOCUCERE: sta i cena ceata dna eee E teaca Date ăia page tă 57 
U12. Competente caise aaa e aaa a aa e dupa e ada aaa cazan baia ca da cea add 57 
U1.3. Analizatorul — structură şi funcții men eee eee eee eee 58 
U1.4. Legile generale ale sensibilităţii... nenea nenea 60 
U1.5. Principalele modalităţi senzoriale ......... eee nenea eee anna 62 
U1.6. Rezumat îns iei scadea italia leagă Del EEEa doica n a EEE e datata 66 
U1.7. Test de evaluare a cunoştinţelor... eee eee nenea nana 66 
U1.8. Bibliografie minimală .......me nenea nenea aaa anna anna 67 


[O [U2 Introducere 


Adapatarea presupune drepat o condiție fundamentală ca ființa vie să facă schimb de 
substanță, de energie şi de informații cu mediul său. Acest fapt a generat apariția de 
mijloace de captare şi prelucrare informaţională din ce în ce mai diferențiate şi mai 
performante. La polul de jos al dezvoltării organice apare o modalitate biologică 
elementară de recepţie informaţională şi de răspuns selectiv la stimulările mediului, 
care este excitabilitatea. Aceasta este un mod de reacţie difuză, largă şi 
nespecializată a întregului organism doar la stimulii biologic necesari adaptării de 
nivel elementar a fiinţelor vii. Prin excitabilitate organismul reacţionează ca un tot 
nediferenţiat, el fiind atât analizator al informaţiilor, cât şi efector. Deoarece se 
reacţionează doar la categoria — redusă numeric — a stimulilor biologiceşte utili, 
excitabilitatea conferă o redusă posibilitate de orientare în mediu, pentru că nu 
semnalizează şi stimulii indiferenți, asociaţi cu cei biologic utili. Proprietatea 
organismului de a reacţiona şi la această categorie de stimuli, prin stabilirea de 
raporturi bilologice cu sens, poartă numele de sensibilitate. La acest nivel reacția nu 
mai este una a întregului organism, ci doar a unor aparate specializate în prelucrarea 
informaţională, numite analizatori. 

U2.2. Competenţe 

După parcurgerea acestei teme, studenţii vor fi capabili: 

= să opereze distincţia dintre excitabilitate şi sensibilitate; 

= să definească senzațiile în calitatea lor de imagini primare; 

= să identifice componentele structurale ale analizatorului şi să argumenteze în 
legătură cu modul său de funcționare; 


= să definească legile specifice ale sensibilităţii; 


= să argumenteze rolul proceselor senzoriale în adaptarea omului la ambianţă; 


57 


= să aplice cunoştinţele despre procesele analizate la diverse situaţii concrete; 
= să definească şi să exemplifice senzațiile exteroceptive, proprioceptive şi 
interoceptive. 


Durata medie de parcurgere a fiecărei unităţi de învăţare, incluzând rezolvarea 


sarcinilor propuse şi a temelor de evaluare este de 3 ore. 


Definiţie: Senzaţiile sunt procese psihice de prelucrare informaţională elementară care 
semnalizează separat, în forma imaginilor simple şi primare, însuşirile concrete ale 
obiecteleor şi fenomenelor, ca şi a stărilor interne ale organismului, în condiţiile acţiunii 
directe a acestora asupra analizatorilor. 


Stimulii 

Elementul care generează senzațiile este stimulul, deoarece acestea semnalizează însuşiri 
concrete ale obiectelor, cum sunt cele legate de sunete, de forme, culori, textură, netezime/ 
asperitate, duritate, greutate, poziţie relativă a corpului şi a membrelor în raport cu trunchiul etc. 
Toate acestea, dar şi multe altele, intră în categoria stimulilor. 


Imaginea senzorială 

Este produsul final al sensibilităţii. Ea este primară pentru că apare doar în condiţiile 
interacțiunii cu stimulul, find informativă în legătură cu particularitățile sensibile ale acestuia. Are 
o mare viteză de desfăşurare, fiind condusă de legi ce ţin de inconştientul cognitiv; este simplă, 
deoarece semnalează doar o singură însuşire sau însuşiri separate ale stimulului. Imaginea primară 
dispune de însuşiri specifice: intensitatea, calitatea, durata, tonalitatea afectivă şi aspectul motor. 

e Intensitatea este dependentă de mărimea stimulului, primele legi din psihologie stabilind 
corelaţii existente între tăria stimulului şi intensitatea subiectivă a senzaţiei. 

e Calitatea este funcţie de natura excitantului şi oferă criteriul de clasificare a senzaţiilor. 

e Durata este importantă pentru că senzaţia nu se produce decât în prezenţa stimulului, atâta 
vreme cât el acţionează asupra analizatorului. 

e  Tonalitatea afectivă este creată de caracterul agreabil-dezagreabil pe care îl are asociat 
subiectiv orice senzaţie. Astfel, dintre culori roşul activează şi irită, albastrul linişteşte, 
galbenul înviorează; mirosul de benzină este strident şi neplăcut etc. 

e Aspectul motor arată că organele de simţ s-au construit prin implicarea şi adecvarea la 
principalele forme de mişcare ale materiei şi că fără mişcare chiar şi ochiul devine “orb”, 
adică îşi pierde capacitatea de discriminare. 


U2.3. Analizatorul — structură şi funcţii 

Pentru a putea să apară o senzaţie este nevoie de prezenţa unui sistem specializat de 
captare şi de prelucrare a unor categorii de informaţii legate de stimuli specifici, numit analizator. 
Analizatorii sunt aparate specializate şi autoreglabile de semnalizare senzorială, care fac posibilă 

producerea senzaţiilor. Ei sunt perpetuu orientaţi către stabilitate, datorită convergenţei dintre 


organul de simţ şi stimul. Stimulul îndeplineşte doar funcţia de declanșator al unor influx nervos, 


prin care anumite caracteristici ale lui sunt codificate sub formă de impuls electric, energia fiind 


luată din chiar structura organului de simţ. Astfel, la nivel de receptor, energia fizică sau chimică a 


stimulului devine impuls nervos, care se propagă pe căi specifice spre scoarţa cerebrală. 


Colaterală spre S.R.A.A. activare 


difuză 


Calea directă (aferentă sau specifică) 
ZONA DE 


RECEPTOR PROIECȚIE 


Conexiunea inversă (calea eferentă) CORTICALĂ 


Figura U1.1. Structura analizatorului. 


Receptorul este cel care produce, prin codare, conversia energiei stimulului fizic în 
impulsuri nervoase. Exemplu: la nivelul ochiului, retina captează energia luminii printr-o 
substanţă (rodopsină), descompunerea acesteia generând biocurenţii. 

Calea de conducere directă (aferentă) constituie veriga intermediară a analizatorului, 
incluzând fibre nervoase senzitive care transportă influxul nervos spre creier (pentru 
vedere, nervul optic). 

Calea de conducere indirectă trimite colaterale la sistemul reticulat activator ascendent 
(SRAA) ce pregăteşte scoarța pentru recepţia şi prelucrarea stimulilor selectaţi. 

Veriga centrală este componenta fundamentală a analizatorului, prin care se produce 
decodificarea impulsurilor nervoase, ce devin astfel senzaţii. Mai subliniem faptul că 
receptorii nu sunt dispozitive pasive ci, sub influenţa semnalelor de comandă de la scoarță, 
ei îşi modifică starea funcţională în corelaţie cu necesităţile. Fiecare modalitate senzorială 
are propria sa proiecţie corticală (analizatorul vizual în lobul occipital, cel auditiv în 
temporal etc.), care la rândul ei are o zonă centrală (de discriminare fină) şi una periferică, 
cu funcţii de asociaţie, prin care senzațiile se integrează în unităţi mai mari. 

Conexiunea inversă consfințeşte natura cibernetică a analizatorului, prin aceasta 
asigurându-se feedback-ul, adică autoreglarea organului de simţ la particularitățile 
stimulului. Acestea se numesc şi căi eferente, intră în componenţa nervilor senzitivi şi 
produc reflex adaptarea analizatorului în vederea unei mai bune recepții (acomodarea 
cristalinului, modificarea diametrului pupilei, mişcarea capului în direcţia sursei). 

Acest ansamblu cibernetic funcționează unitar şi corelat după principiul inelului reflex, 


imaginea senzorială fiind cea obţinută de către veriga centrală prin decodificare. Traseul aferent nu 


este continuu, ci el prezintă 3-4 întreruperi sinaptice, la diferite etaje ale sistemului nervos central 


pentru că de la un etaj la altul au loc filtrări succesive şi prelucrări informaţionale mai complexe. 


Astfel, de la avalanşa de 100 000 de biţi pe secundă la intrările noastre senzoriale, cortexul 


prelucrează complet doar 100 de biţi, care sunt cei mai informativi, restul de informaţie fiind 


filtrată subcortical, prin mecanisme speciale. 

Exemplu 
Pentru auz veriga receptoare este urechea, calea de conducere este nervul auditiv iar 
zona de integrare corticală se află în lobul parietal. Comparativ cu ochiul, 


mecanismele de reglare ale analizatorului la particularitățile stimulului sunt mai 


grosiere (îndreptarea capului spre sursa sunetului). 


Să ne reamintim... 
Analizatorul este un sistem cibernetic integrat de recepţie, transmisie şi prelucrare 


RA a unor categorii de stimuli. El constă dintr-o verigă periferică (receptorul, unde 
ap 
: energia stimulului devine influx nervos), o cale de conducere (cu fibre aferente şi 


eferente) şi o verigă centrală (unde se decodifică influxul nervos şi apare senzația 
ca fapt subiectiv). Acest sistem este unul de tip cibernetic pentru că este dotat cu 
feedback, care permite ajustarea analizatorului la particularităţile stimulului. 


U2.4. Legile generale ale sensibilităţii 
Desfăşurarea procesului senzorial este guvernată de câteva legi specifice. 
= Legea intensității arată că există o relaţie de proporţionalitate între intensitatea stimulului şi 
cea a senzaţiei produse: creşterea în progresie geometrică a intensității stimulului se asociază 
cu o creştere doar în progresie aritmetică a intensității senzaţiei (legea lui Fechner, 1860). 
Legea este valabilă doar pe o zonă din spectrul de variaţie a stimulului, care are ca limită 
inferioară un prag minim, sub care stimulii ne mai produc nici o senzaţie (sunt subliminali) şi 
ca limită superioară un prag maxim, peste care senzaţia îşi pierde specificitatea, devenind 
dureroasă. 
=" Legea pragurilor absolute şi diferenţiale 
Definiţii 
e pragul minim absolut este cea mai mică mărime a unui stimul care poate provoca 
(încă) o senzaţie; 


e pragul maxim absolut reprezintă cea mai mare valoare a unui stimul care mai poate 


provoca încă o senzaţie specifică; 


e pragul diferenţial este cea mai mică cantitate de stimul care, adăugată mărimii inițiale 


a acestuia, determină o senzaţie nouă, distinctă. 


Potrivit legii pragurilor absolute cantitatea de energie necesară pentru a provoca o senzaţie 
specifică unui analizator este invers proporțională cu sensibilitatea lui. Unii analizatori sunt mai 
discriminativi decât alţii: ochiul are nevoie de doar 1-2 cuante de lumină pentru a apărea o senzaţie 
specifică, văzul de 16-20 vibrații, tactul de 3-4 grame pe milimetru pătrat. Raportul dintre 
mărimea stimulului iniţial şi a celui care va produce o nouă senzaţie se numeşte constanta lui 
Weber (1851). Pentru sensibilitatea auditivă raportul este de 1/10, pentru cea de greutate de 1/30, 
iar pentru cea vizuală de 1/100. 

= Legea adaptării 

repetată a acțiunii stimulului sau a modificării condițiilor de mediu. Timpul necesar unui 
analizator să intre în regim funcțional optim prin trecerea sa de la o stimulare slabă la una 
puternică, şi invers, se numeşte adaptare. Cea mai rapidă adaptare este a analizatorului olfactiv şi 
cutanat, urmate de cel vizual, auditiv, ea fiind foarte mică pentru sensibilitatea auditivă şi 
dureroasă. Adaptarea vizuală este de 4-5 minute de la întuneric la lumină şi de 10-15 minute (apoi 
mai lent, până la 4 ore) de la lumină puternică la întuneric. Ambitusul acestei schimbări este de 1 
analizatorului creşte când stimulul este slab, şi descreşte când el este puternic. În cazul senzaţiilor 
de durere, adaptarea este foarte slabă. Focalizarea pe o altă activitate poate să dea impresia că 
durerea a trecut, dar senzaţia reapare după un timp. 


Ce avantaje rezultă pentru fiinţa umană din faptul că adaptarea vizuală prezintă 


= Legea contrastului senzorial 

Constă în scoaterea în evidenţă reciprocă a doi stimuli cu caracteristici opuse: acru după dulce 
accentuează acrul (contrast succesiv). Contrastul simultan este cel mai frecvent în cazul 
Legea contrastului are aplicaţii directe şi largi în psihologia reclamei şi în comerţ, dar şi în 
industria alimentară sau în circulaţia publică. 


Exemple 

Observaţi cu atenţie că cea mai contrastantă culoare în raport cu griul închis nu 
este albul, ci galbenul, intens utilizat în semnalizarea rutieră. Culori de avertizare 
foarte şocante în lumea animală sunt combinaţiile de negru-galben/portocaliu. De 
asemenea, în lectură este mai puţin obositoare combinaţia negru pe gălbui, 
comparativ cu negru pe alb. Ce alte aplicaţii ale contrastului senzorial găsiţi 
pentru scrisul la tablă în clasă, sau pentru asezonarea de mâncăruri gustoase, în 
gastronomie? 


= Legea interacțiunii analizatorilor 

Reducerea treptată a luminii în sălile de concert creşte sensibilitatea auditivă, consumul de 
substanţe aromatice intensifică sensibilitatea auditivă, iar substanţele dulci-acrişoare accentuează 
adaptarea la întuneric. Stimularea unui ochi, în timp ce celălalt este închis, creşte şi sensibilitatea 
celui din urmă. Producerea unei senzaţii pe un anumit canal (analizator) poate intensifica, dar şi 
diminua intensitatea senzaţiilor pe alt analizator (lumina puternică scade sensibilitatea auditivă, 
mirosul neplăcut pe cea gustativă, iar excitanţii nocivi scad sensibilitatea tuturor analizatorilor). 

=  Sinestezia 

Este un fenomen prin care stimularea unui analizator produce efecte specifice altui analizator, fără 
ca acesta să fi fost stimulat. Stimularea sonoră poate produce efecte cromatice şi invers, deoarece 
între văz şi auz există întinse zone de asociaţie. Limbajul comun conservă expresii ca dulce 
lumină, sunet cald, lumină rece, voce catifelată; pentru pictură, muzică şi coregrafie, sinestezia 
fiind o importantă premisă naturală (Popescu-Neveanu, 1976). 


=" Legea semnificației analizatorilor 

Un stimul slab, dar semnificativ este recepționat mai bine decât unul de aceeaşi intensitate sau mai 
puternic, dar nerelevant informaţional. Căprioara care tresare, ca şi iepurele, la zgomote minore, 
dar care au semnificaţia de pericol vital, mama care tresare la micile sunete ale nou-născutului, dar 
nu aude zgomotul stradal, vulpea care prinde o undă de miros ce-i anunţă prada, dar ignoră vuietul 
pădurii, sunt exemple ilustrative pentru aceste legi. La om semnificaţia este filtrată sociocultural: 
din mulțimea stimulilor investigaţi de un medic, unii au valoare diagnostică mai mare decât alţii, 
chiar dacă aceştia nu sunt manifeşti sau foarte clari. Societatea dezvoltă sensibilitatea auditivă în 
zona auzului verbal; deşi în principiul văzul şi auzul sunt cele mai performante modalităţi 
senzoriale umane, în funcţie de dominanta profesională sau de nevoia de a compensa unele 
deficite se pot dezvolta complementar alte modalitărți. Industria alimentară sau cea a parfumurilor, 
zona oenologiei fac din miros şi gust simţuri înalt diferenţiate. 


za! în ui 

Eri 0 Argumentează în legătură cu felul în care evoluţia socială a forțat trecerea 
LA, i ȘI i la . s. . w .. T P . 
Kater || omenirii „de la lumea prietenoasă a urechii spre cea neutră a văzului” 
Pie arici 


a (McLuhan, 1976). Găseşte noi exemple despre modul în care lumea profesiilor 


contribuie la dezvoltarea capacităţilor senzoriale ale omului. 


La om legile sensibilităţii acţionează corelat, într-o multitudine de asociaţii posibile, în 
funcţie de starea sa, de tipul de activităţi desfăşurate, de interese, preocupări, profesie, experienţă. 
Toate acestea fac ca anumite modalităţi senzoriale să fie dezvoltate hipertrofiat, dar altele puţin 
diferenţiate. Vârsta aduce o scădere importantă a capacităţilor discriminative ale anumitor 
analizatori: gustul este printre primele care îmbătrânesc, dar şi recepţia olfactivă sau cea auditivă 
sărăcesc treptat. 


U2.5. Principalele modalităţi senzoriale 

Combinând criteriul analizatorului în care apar şi al conţinutului lor informaţional rezultă 
următoarele categorii de senzaţii: exteroceptive (însuşiri externe, semnalizate prin receptori de la 
suprafaţa corpului), proprioceptive şi interoceptive, cu receptori plasați la suprafaţa sau interiorul 
organelor interne. 

Senzaţiile vizuale 

Rezultă din acţiunea undelor electromagnetice, din registrul 390-800 milimicroni, produse 
de surse naturale şi artificiale, asupra ochiului. O parte din spectrul luminii terestre este absorbită, 
dar altă parte reflectată. Aceasta din urmă este cea captată şi prelucrată de cele 6 milioane de 
conuri (vederii cromatică) şi 115 milioane de bastonaşe (pentru vederea acromată, caracteristică 
luminii slabe). Majoritatea oamenilor văd toate culorile, dar unii nu disting roşul de verde 
(daltonism) sau sunt discromaţi pentru alte culori. Acromatopsia (vederea total acromată) este 
foarte rar întâlnită. Senzaţiile vizuale au trei proprietăţi: 

e Tonul cromatic, dat de lungimea de undă corespunzătoare (760 milimicroni sunt pentru 
roşu, 500 pentru verde, 390 pentru violet, sub care se întinde spectrul invizibil, ultraviolet). 
Difracţia luminii, realizată şi în cazul curcubeului, pune în evidență ROGVAIV-ul (adică, 
Roşu, Oranj, Galben, Verde, Albastru, Indigo, Violet), unele culori având lungimi de 
bandă mai mari, altele mai mici. 

e  Luminozitatea exprimă locul pe care l-ar ocupa o culoare pe o scară în care albul şi negrul 
sunt polii extremi ai luminozităţii. 

e Saturația exprimă puritatea culorii, rezultată din îngustimea benzii din spectrul luminos 
reflectată. Cele mai multe obiecte reflectă o lungime de undă peste care se suprapun şi alte 
lungimi. Când suprapunerea este mică, culoarea apare ca vie şi pură, când suprapunerea 
este mai mare culoarea apare ca ternă, moartă. 

Prezenţa vederii cromatice face lumea deosebit de bogată vizual, căci culorile au 
numeroase funcțiuni: există culori calde (roşu, oranj, galben) care activează, impulsionează, 
energizează şi irită, există culori reci (verde şi albastru) care calmează, liniştesc, coborând 
tensiunea sanguină, regularizând pulsul; există culori vesele şi triste, culori cromate şi acromate 
(alb, negru şi toate griurile). Starea de sănătate şi boală, echilibrul interior, stările reactive se 
regăsesc în preferința pentru anumite culori cu respingerea altora, ceea ce face ca anumiţi autori 
(Liischer) să creeze teste proiective bazate pe culoare. Beneficiarele studiului culorilor sunt 
deopotrivă arta, ergonomia şi psihologia. 


Senzaţiile auditive 

Excitantul specific este unda sonoră cuprinsă între 16 şi 20.000 cicli/secundă sub care 
avem infrasunetele, respectiv ultrasunetele, pe care unele animale le recepționează (câinele poate 
merge până la 50.000 Hz, delfinul până la 80.000 Hz). Există o corelaţie între caracteristicile 
excitantului şi cele ale senzaţiei. Frecvența vibraţiilor determină înălțimea sunetului, amplitudinea 
(distanţa față de punctul de echilibru) dă intensitatea sunetului iar forma undei se regăseşte în 
timbrul sunetului. Vibraţiile auditive sunt stimulări fazice, cu o anumită desfăşurare, care 
alcătuiesc un continuu oscilatoriu: repetiţia, reluarea continuă a stimulaţiei sunt cele care fac ca 
excitanţii auditivi să aibă foarte puternice efecte energizante asupra creierului. Sunetele au o 
importantă funcţie de semnalizare, dar prin faptul că omul nu este doar receptor, ci şi emiţător de 
sunete, audiţia şi emisia sonoră dobândind funcţiile cele mai importante în comunicare. 
Fiind o modalitate de telerecepţie, datorită uşurinţei elaborării sistemelor foarte complexe de 
configurații sonore, auzul a devenit modalitatea cea mai apropiată de procesele intelectuale 

complexe, limbajul intervenind direct în desfăşurarea lor. Deşi analizatorul cel mai performant 
este ochiul, auzul se instituie ca o modalitate senzorială specific umană: copiii surzi din naştere 
sunt mai dezavantajaţi decât orbii din naştere, căci nu ajung la performanţe intelectuale superioare. 
Fiziologic, auzul se bazează pe membrana bazilară din interiorul melcului membranos al urechii 
interne, care are 50.000 de fibre de lungime descrescândă, ce se pun în legătură cu organul lui 
Corti. 


Senzaţiile tactil-cutanate 

Acestea includ două submodalităţi: atingere şi presiune şi senzațiile termice. Cele tactile 
permit extragerea de informaţii despre textura, netezimea sau duritatea obiectelor. Prin asociaţie cu 
kinestezia, tactul ne informează şi despre forma, dispunerea sau întinderea obiectelor. Tactil, cele 
mai sensibile zone corpului sunt buzele, buricele degetelor (în special policele şi indexul) şi vârful 
limbii; spatele şi fruntea sunt cele mai puţin sensibile. Temperatura pielii este sesizată de 
terminaţiile libere ale nervilor din piele şi se pare că punctele pentru rece sunt mai frecvente ca 
pentru cald (12-13 pentru rece, comparativ cu 1-2 pentru cald, pe un centimetru pătrat). Impresia 
de cald sau de rece este în funcţie de un aşa numit zero fiziologic (32-33 grade Celsius), variabil 
funcţie de ambianţă, în raport cu care se plasează senzaţia de cald sau rece. Sensibilitatea termică 
se pare că are o componentă grosieră, numită protopatică (distinge diferenţe foarte mari, peste 45 
sau sub 10 grade Celsius) şi una epicritică, ce face diferenţierile de fineţe. Aceste două faze ar 
indica evoluţia sensibilităţii în istoria speciei (Cosmovici, 1996). 


Senzaţiile gustative 

Gustul este un complex de mai multe modalităţi senzoriale: odoranţi (mirosurile 
alimentelor şi lichidelor le îmbogăţesc efectiv gustul, dând savoarea caracteristică fructelor sau 
„buchetul” vinului bun; când suntem răciți nu ne mai rămâne mare lucru din gust), tactili 
(receptorii tactili de pe limbă şi de pe pereţii interni ai gurii determină senzaţii de atingere, cald, 
rece pe care degustătorii le numesc gusturi aspre, mătăsoase sau catifelate). Studiul lor atestă doar 
patru tipuri de senzaţii gustative: 

- sărat: prototipul este sarea de bucătărie ce corespunde elementului vital originar (apa 
mării); 

- dulce: energia pentru efort muscular şi cerebral se produce prin arderea glucozei; 
prototipul este zaharoza (zahărul) compus din două molecule de glucoză (amidonul este un 
lanţ de asemenea molecule); 

- acru: prototipul este acidul clorhidric implicat în digestie; cum acizii distrug țesuturile, 
sensibilitatea a generat senzori specifici pentru aceştia; 

- amar: prototipul său este chinina. Senzaţia de amar este produsă de alcaloizi. Cum multe 
Cunoaşterea însuşirilor chimice ale substanţelor semnalizează valoarea lor în alimentaţie, 

reglând comportamentul alimentar prin tonalități afective de plăcut-neplăcut. 

Senzaţiile olfactive 

Mirosul ţine tot de discriminarea prin contact direct a însuşirilor chimice (odorifice) ale 
substanţelor, dar spre deosebire de gust (cu cele 4 submodalităţi), mirosul are mii de senzaţii 
specifice individualizate. Există în consecinţă mii de mirosuri: aromat (garoafa), balsamic 
(liliacul), eterat (alcoolul), pătrunzător (cafeaua, gudronul sau benzina) etc., dar aceste clasificări 
sunt subiective. Modul de acţiune al particulelor odorate este încă neelucidat (un miros ar fi un 
complex de urme, ca la văz). Diferenţele dintre oameni sunt extrem de mari. Câinele ciobănesc 
„vede” cu nasul, fiind de un mii de ori mai sensibil olfactiv decât omul; ţiparii şi somonii sunt 
peşti care, după o lungă migraţie, recunosc compoziţia chimică a apei de origine; viermele de 
mătase reperează de la mulți kilometri femela aptă de împerechere. Rolul mirosului în căutarea 
hranei şi a partenerului sexual (feromoni) este indiscutabil (Lieury, 1990). Reglarea apetitului, dar 
şi apărarea de substanţe nocive sunt alte funcţii adaptative ale mirosurilor. 


Senzaţiile proprioceptive 
Acestea semnalizează starea posturală a membrelor, trunchiului şi capului. Excitantul lor 
intern constă din tensiunea muşchilor posturali aflaţi în poziţii statice. 


Senzaţiile kinestezice 

Apar în cursul mişcării şi informează despre direcţia, durata şi intensitatea efortului 
necesar realizării lor. Intră în componenţa mişcărilor voluntare complexe, prin integrarea cărora 
apar deprinderi tipic umane: scrisul, mersul pe bicicletă, cântatul la un instrument. Constă din trei 
forme bazale: kinestezia aparatului locomotor, kinestezia manuală şi kinestezia verbo-motorie. 
Dacă cea manuală este fundamentală în praxii, cea verbo-motorie este fundamentul însuşi al 
vorbirii şi cântului vocal. 


Senzaţiile de echilibru 

Mişcările de rotire şi de balansare presupun existenţa unui centru de greutate în raport cu 
care se petrec toate schimbările posturale. Menţinerea echilibrului vertical în mers, redresarea lui 
din alunecări şi căderi sunt posibile prin existenţa în urechea internă a celor trei canale 
semicirculare şi a otolitelor (ca senzori), sensibilitatea pentru echilibru fiind integrată în cerebel. 


Senzaţiile organice 

Informează despre modificările chimice ale mediului intern. Scăderea sau creşterea 
concentraţiei unor substanțe din sânge declanşează foamea, setea, comportamentul sexual, 
intensificarea respirației, somnul, termoreglarea, reacţiile emoţionale, mobilizarea energetică etc. 
Homeostazia este expresia echilibrului regăsit, care pe plan psihologic se asociază cu starea de 
bine, bună dispoziţie, sănătate şi bună funcţionare a organismului. 

Sensibilitatea dureroasă 


Orice depăşire a pragului de sus al intensității unui stimul pe toate modalităţile 


exteroceptive, produce anularea senzaţiei specifice şi apariţia durerii. Durerea diferă după tipul ei 


(periferică, profundă, viscerală), după intensitate (uşoară, puternică), durată (continuă, pulsatorie, 


fulgerătoare). Tonalitatea sa afectivă este negativă, dar funcția adaptativă a durerii este 


indiscutabilă, medicina dându-i o mare relevanţă diagnostică. 


RA 


Să ne reamintim... 

Excitabilitatea a condus evoluția către sensibilitate, iar aceasta a deschis calea 
integrărilor de tip perceptiv. Pentru lumea externă, de care depinde în cea mai mare 
măsură adaptarea, evoluția a produs aparate specializate în analiza unor categorii de 
stimuli. Sensibilitatea exteroceptivă (pentru lumea externă) a produs cele cinci 
modalități senzoriale cunoscute (văz, auz, gust, miros şi sensibilitatea tactil- 
cutanată), în timp ce sensibilitatea internă are două submodalități: cea 
proprioceptivă, legată de muşchi şi oase, implicată în postură şi locomoție (senzații 
proprioceptive, kinestezice şi de echilibru) şi cea interoceptivă (senzațiile 
organice). Senzațiile de durere ne informează despre intensitatea supraliminală a 
stimulilor de pe toate modalitățile senzoriale existente, dar şi despre tulburările sau 
distrugerile la nivelul țesuturilor sau al organelor interne. 


U2.5. Rezumat 

În calitatea lor de imagini mintale primare simple, senzațiile reflectă însuşiri 
informative ale stimulilor din lumea externă şi internă a subiectului, prin 
mecanismele şi aparatele specializate care sunt analizatorii. Imaginile primare 
rezultate sunt definite prin intensitate, calitate, ton afectiv, durată şi aspect motor 
implicat. Clasificarea lor combină criteriul tipului de analizator cu cel al calității 
stimulului prelucrat, rezultând trei forme de sensibilitate: exteroceptivă, 
psihologie, au în vedere legătura dintre intensitatea stimulului şi cea a senzației 
rezultate, legea pragurilor, a adaptării, a interacțiunii şi contrastului senzorial, a 
semnificației, a sinesteziei şi a condiționării social-istorice. 


U2.6. Test de evaluare a cunoștințelor 

1. Unele forme de cunoaştere senzorială sunt foarte vechi, fiind comune 
mamiferelor superioare şi omului. Deoarece unele au fost înlocuite de forme 
mai noi, încercaţi să explicaţi declinul unora şi ascendenţa altora. 

2. La om sensibilitatea vizuală (care dă aproximativ 80% din informaţii şi are rol 
decisiv în funcţia realului) şi cea auditivă (în relaţii strânse cu limbajul şi 
comunicarea) au avut ponderi diferite. McLuhan susţine că există epoci 
dominate de auz, epoci dominate de văz şi epoci dominate de sinteza lor (cea 
modernă). Citiţi cartea sa, Galaxia Gutenberg şi scrieţi un eseu de două pagini 

asupra acestei chestiuni. 

3. Fiecare modalitate senzorială umană este bătută de tovarăşii noştri de evoluţie: 
văzul de vultur, auzul de câine, liliac, delfin, mirosul de câine, ţipar şi somon 
etc. Explicaţi totuşi în ce constă supremaţia umană, punând în relaţie procesele 
cognitive simple cu cele superioare. 

4. De ce emoţionează atât de profund muzica, încât este considerată o limbă 
universală? 

5. Orbul şi surdul din naştere: care este mai avantajat pe parcursul unei vieţi? Dar 
când surzirea şi orbirea au survenit tardiv (după pubertate)? Argumentaţi. 

6. Explicaţi legătura dintre gust şi miros (asemănările şi deosebirile majore; 
rolurile lor pe scara evoluţiei şi în timpul nostru). Care sunt profesiile şi 
aptitudinile asociate celor două modalităţi senzoriale? 

7. Copiii cu sindrom Down au o mare sensibilitate pentru muzică. Ce valenţe 
educaţionale (cognitive, afective şi sociale) are acest fapt? 

Unitatea de învăţare 3. PERCEPŢIILE 


Cuprins 


O21. p nt la ii să RN RR PARINTE RAI RR A AR ON A e RARI De 
U22: Competente i sata isca canada dn aaa balon apa bă aaa bată ăla ou cata 
U2.3. Percepţiile şi explorarea perceptivă ......ce nenea nenea nene aaa 


2.4. Fazele procesului perceptiv .....me nenea nenea aan ana 
2:5. Legile përcepfiël micii ca ca ea eta adept ao Rapa odata ao atat pet dadea 
2:6; Percepția spațiului și sasi iat scai nea E a a 00 Da atita atat aN 
2-7- Percepția UMpUlUi ss sasea cai ca atata ai 00 0 ăpt aa 0080 De Dalai a at 


J2 8: REZURNAt isca stai nana ciao cea saca aa dada oa bel du oua ea abolit da lau sa 
U2.9. Test de evaluare a cunoştinţelor... nene nana eee eee eee 
U2.10. Bibliografie minimală... nene nana nenea nana ana ee 


U3.1. Introducere 

Unitatea de învăţare 3 este dedicată evidenţierii mecanismelor de cunoaştere 
perceptivă, care constituie o treaptă superioară a prelucrării informaţionale de 
nivel senzorial. Orice fenomen real posedă o multitudine de însuşiri, dintre care 
unele esenţiale, altele neesenţiale: dacă primele se referă la aspectele exterioare, 
de suprafaţă ale obiectelor şi fenomenelor, cele din urmă se referă la acele 
însuşiri ce nu pot fi sesizate direct prin analizatori. Percepția se referă la toate 
însuşirile concrete, intuitive, esenţiale şi neesenţiale ale obiectelor şi 
fenomenelor, pentru că ea reflectă obiectul integral. 


U3.2. Competenţe 
După parcurgerea acestei teme, studenţii vor fi capabili: 


să explice complexitatea percepției; 

să identifice fazele procesului perceptiv; 

să explice şi să aplice legile percepţiei; 

să aplice principiile gestaltiste relative la percepţia formei bune; 

utilizând cunoştinţe relevante să definească mecanismele prin care se face 
integrarea perceptivă a caracteristicilor legate de spaţiu şi timp. 


Durata medie de parcurgere a unităţii de învăţare este de 3 ore. 

U3.3. Percepţiile şi explorarea perceptivă 

De la vârste foarte timpurii se manifestă tendinţa copilului de a reda sub formă de imagine 
nu însuşiri separate ale obiectelor şi fenomenelor, ci obiectul unitar, prin integrări de informaţii de 
tip perceptiv. Imaginile perceptive sunt superioare senzaţiilor pentru că ele, deşi tot primare, sunt 
sintetice, adică reunesc mai multe senzaţii, prin stimularea simultană a mai multor categorii de 
analizatori, ca şi a contextului în care acestea se află. Acest fapt permite elaborarea de răspunsuri 
mai complete şi mai adecvate la solicitările mediului. În plus percepțiile dispun de mecanisme de 
prelucrare mai elaborate, prin care se pot suplini sau completa informaţiile lipsă în momentul 
percepţiei. Interpretarea imaginilor presupune intervenţia şi raportarea la o bază de date, care oferă 
schemele de explorare, ca şi experienţa prealabilă, prin care informaţia despre stimulii actuali este 
extrasă şi interpretată. Deci, dacă senzațiile sunt mai curând bottom-up (primează caracteristicile 
stimulului), percepțiile sunt mai curând top-down (în interpretarea perceptivă primează baza de 
date la care sunt referiţi stimulii). Complexitatea percepţiilor rezultă şi din faptul că ele se referă 
simultan la mărime, formă, distanţă, poziţie spaţială, mişcare desfăşurată în timp. Deoarece 
reflectă simultan obiectul şi contextul în care acesta se află, percepția permite o raportare mai 
adecvată la acesta. 


Definiţie: Percepția este procesul de cunoaştere senzorială constând dintr-o imagine primară 
complexă despre totalitatea însuşirilor concrete ale obiectelor şi fenomenelor, în condiţiile 
acţiunii directe a acestora asupra organelor senzoriale. 


Exemple 

= Să ne gândim la ce s-ar întâmpla dacă săritorul la bârnă ar lua în calcul doar ce se 
petrece cu corpul propriu, şi anume cu picioarele, fără a urmări lăţimea bârnei, 
unghiul pe care aceasta îl face cu corpul propriu în săritură, poziţia sa față de 
capetele bârnei sau distanța până la salteaua de protecţie, în caz de cădere. 

= Să ne imaginăm de asemenea ce s-ar întâmpla dacă un conducător auto ar privi 
doar la 25-50 de metri în faţă pe şosea, fără să observe ninsoarea care cade pe 
parbriz, maşina care tocmai îl depăşeşte pe stânga şi şergătorul de parbriz din 
spate, care nu mai funcţionează corect. 


Pentru a desfăşura o explorare perceptivă a unui câmp de stimuli omul are nevoie: 

e de raportarea la o experienţă deja dobândită cu categorii similare de obiecte şi fenomene; 

e de scheme perceptive, reactualizate din memoria de lungă durată, care reactualizează 
moduri de căutare şi extragere a informaţiei formate şi consolidate anterior; 

e de raportarea la integratorii categoriali care aparţin limbajului, fapt care conferă 
semnificație imaginii perceptive prin integrarea ei categorială. 
Putem conchide că explorarea perceptivă are o desfăşurare procesuală, deşi prin marea ei 

viteză de derulare am fi tentaţi să o vedem ca pe un proces instantaneu. 

U3.4. Fazele procesului perceptiv 
Pot fi identificate următoarele faze ale procesului perceptiv, mai ales acolo unde intervine 


percepţia vizuală: 


e detecția, care constă în sesizarea conştientă a prezenţei stimulului în câmpul perceptiv, 
după legea lui minimum visibile; în această fază se face orientarea spre stimul şi fixarea 
privirii (ţintirea) prin reflexul de orientare; 

e discriminarea, care produce deja segregarea, adică detaşarea stimulului de fond, 
ajungându-se la minimum separabile; 

e identificarea, prin care se reactualizează un model perceptiv anterior la care se 
raportează percepţia actuală, prin aceasta obiectul fiind recunoscut (minimum 
cognoscibile); 

e interpretarea, care este faza finală de integrare verbală a semnificației, implicând 


înţelegerea, fapt care dă sens procesului perceptiv. 


a a T, 
pt, A j . Do P A - TOP 
E 0. ) >. Este noapte şi conduceţi spre casă printr-o pădure întunecată. Ceva vă taie calea. 
ip E A > P îi Fi . . 
r die |] Evidenţiaţi fazele procesului perceptiv cu referire la cele patru etape descrise 


anterior, identificând pentru fiecare etapă intervenţia schemelor perceptive, a 


experienţei prealabile şi a integratorilor categoriali verbali. 


U3.5. Legile percepţiei 

Legile perceptive sunt cele care îi imprimă diferenţele specifice în raport cu senzațiile. Ele 
intervin cel mai adesea automat, evidențiind tendinţa psihicului uman spre unitate, 
structuralitate, integralitate, ierarhizare, semnificaţie. 


Obiectualitatea rezultă din faptul că percepţia se referă la obiectele lumii reale şi nu la 
organele senzoriale sau structurile cerebrale implicate în prelucrarea informaţiilor. 
Imaginea perceptivă apare doar în relaţie cu obiectul şi, când această relaţie este clară, 
percepţia este distinctă; când distanţa este mare, unghiularitatea inadecvată etc. percepţia 
devine neclară şi imprecisă. Percepția corespunde duratei de acţiune a stimulului complex, 
prelungirea peste prezenţa acestuia în câmp înseamnă ieşirea din normalitatea vieţii 
psihice. Obiectualitatea percepţiei se evidenţiază şi printr-un sistem întreg de acţiuni 
reunite în explorarea perceptivă, cele mai importante fiind mişcările globilor oculari, ale 
capului, sau ale mâinii (pipăitul şi investigația tactil-kinestezică), pentru că acestea asigură 


contactul propriu-zis cu obiectul. 


Percepția este bogată în conţinut, ca cuprinde o mare bogăţie de informaţii, prin care se 
conturează aşa-numita funcţie a realităţii. Este o desprindere de un aici şi acum, de un 
context real în care apare cu o mulţime de determinări, esenţiale şi neesenţiale, dar vii şi 
continui, prin care ea îndeplineşte un rol informaţional specific. 

e  Integralitatea se referă la faptul că percepem un obiect sau fenomen ca pe un întreg 
sistematic, stabil. Chiar dacă unele părți componente ale obiectului nu sunt percepute 
nemijlocit la un moment dat, ansamblul de însuşiri perceptive conţine informaţii nu numai 
despre elementele efectiv prezente ale imaginii, ci şi despre totalitatea sa sau despre timpul 
în care apare. Se pot anticipa sau suplini astfel părţi ale obiectului care lipsesc momentan. 
Nu aşteptăm să apară întreg trenul ca să ştim că acesta a sosit în gară. Pentru aceasta este 


necesar să apară doar locomotiva şi primele vagoane. 


e Structuralitatea: percepţia nu coincide cu senzațiile noastre de moment însumate, pentru 
că de fapt percepem structuri generalizate, distincte, organizate. Când ascultăm o melodie 
nu ultima notă este percepută, ci o anumită structură melodică, în care elementele se află 
într-o anumită relaţie reciprocă, din care rezultă melodia şi ritmul (melodia este 


recunoscută şi poate fi redată accelerat, sau în altă tonalitate). 


e  Jerarhizarea: explorarea perceptivă a unui obiect nu se face haotic, ci într-o ordine 
ierarhică, de la elementele mai bogate informaţional spre cele mai sărace. De exemplu, 
punctele din vârfurile unui triunghi vor fi explorate primele pentru că sunt mai informative 
decât partea de mijloc a laturilor sale; liniile de contur ale ochilor, buzelor şi nărilor vor fi 
explorate prioritar comparativ cu zonele obrajilor sau ale frunţii. Oculogramele lui Iarbus 
(modalitate de înregistrare automată a mişcărilor ochilor în explorarea vizuală) indică 
faptul că figura mamei este mai insistent explorată de bebeluşi la nivelul ochilor şi a gurii, 
celelalte elemente, mai puţin informative, fiind mai puţin investigate. 


e  Selectivitatea: ceea ce este perceput clar formează obiectul percepţiei, fundalul apărând ca 
fond al percepţiei. Dacă stimulii care formează obiectul percepţiei sunt exploraţi rapid, clar 
şi corect, cei ce constituie câmpul sunt percepuți mai vag, slab şi mai global. Fondul şi 
forma se pot schimba (ca în cazul figurilor duble sau al ascultării unui concert). 
Selectivitatea percepţiei este în funcție de categorii de factori externi şi interni: dacă primii 
se referă la obiectele percepției înseşi şi fondul pe care acestea apar (intensitate, contrastul 
cromatic al obiectului cu câmpul său, mişcarea sa pe un fond fix sau indicarea prealabilă 
prin limbaj), cea de a doua categorie are în vedere interesul pentru acel obiect, atitudinea 
favorabilă faţă de acesta, conştientizarea importanţei sale în raport cu activitatea proprie 
sau cu motivațiile momentan active. Pregătirea specială pentru a percepe anumite categorii 
de obiecte defineşte ceea ce se cheamă efectul de set perceptiv. 


Exemplu 

În percepţie intervine şi montajul (Popescu-Neveanu, 1976), care este o stare de 
T pregătire anticipativă: două valize inegale ca mărime, dar egale ca greutate, sunt 
percepute ca fiind diferite ca greutate. Aşa-numita iluzie a greutății este explicabilă 
prin faptul că, în funcţie de ceea ce vede — efectul de ser — subiectul mobilizează mai 
multă energie pentru mâna care va apuca valiza mai mare, presupusă a fi mai grea. 

Cum ele sunt însă egale ca greutate (lucru constatat ulterior), mâna respectivă va 
ridica mai sus valiza presupus a fi mai grea pentru că a mobilizat anticipativ mai 
multă energie. Acest fapt confirmă punctul de vedere al lui Oléron, potrivit căruia noi 
iniţiem un proces perceptiv printr-o pregătire mintală prealabilă. 


Priviţi imaginea din stânga şi spuneţi ce vedeţi: este o clepsidră sau 
sunt două profiluri care stau faţă în față? Argumentaţi în legătură 
cu două legi perceptive care intervin în explicarea acestei figuri 
duble. 


Legea constanţei: mecanismele perceptive s-au format astfel încît anumite elemente de 
variabilitate ale stimulilor complecşi să fie compensate. Astfel, schimbarea poziţiei față de 
anumite obiecte, a unghiului din care ele sunt privite sau a cantităţii de lumină care le pun 
în evidenţă, caracteristicile lor de mărime, formă sau culoare se conservă, ceea ce conferă 
imaginii perceptive stabilitate şi constanţă. Astfel, în pofida marilor variaţii ale luminii de 
pe parcursul unei zile, percepem frunzele copacilor şi iarbe tot verzi; chiar dacă privim o 
carte din alt unghi ea îşi va conserva perceptiv forma paralelipipedică; în pofida 
descreşterii proiecției retinale a unei imagini care se îndepărtează de noi, în limita a 20-30 
de metri ea ne apare ca fiind constantă. În construirea invarianţilor perceptivi care intervin 
compensator, se evidenţiază rolul schemelor perceptive şi al bazei de date care 
interpretează informaţia actuală corelat cu experienţele anterioare ale subiectului. 


Legea proiectivităţii imaginii perceptive: deşi imaginea perceptivă este un fapt subiectiv 
intern, deoarece se formează prin decodificare la nivelul scoarţei cerebrale, ea este 
proiectată la nivelul obiectului şi suprapusă acestuia datorită unor fenomene de reglaj care 
apar la nivelul analizatorului. Imaginea obiectelor — de exemplu o lumânare — este 
proiectată pe retină invers, cu toatea acestea cortical noi o vedem ca fiind verticală şi 
plasată în exterior. Acest fapt nu poate fi explicat decât prin intervenţia în percepţie a mai 
multor modalităţi senzoriale care sunt integrate şi coordonate de cortex într-o imagine 
unitară, cu corespondent în lumea reală. Constrângerile spre unitate provin din natura 
unitară a lumii înseşi, dar şi din presiunea către eficienţă a acţiunilor umane. Dacă legea 
proiectivităţii nu ar exista, omul nu şi-ar putea acorda acţiunile şi mişcările la obiectele 
lumii reale. 

U3.6. Percepția spaţiului 

Legile gestaltiste implicate în percepţia formei 

Forma este considerată „atomul percepţiei”, iar percepţia ei are un mare contributor în tact 
şi kinestezie: parcurgerea contururilor obiectelor activează modele depozitate în memorie, prin 
care este posibilă discriminarea şi identificarea. Aceste modele sunt preluate de văz, obiectul 
proiectându-se punct cu punct pe retină, analog. Prin persistenţa imaginii retiniene (legea post- 
efectului) forma obiectului îşi găseşte un corespondent pe retină chiar când acesta nu mai 
acţionează. Încă de la începutul secolului gestaltiştii (Wertheimer, Koffka, Köhler) au arătat că 
percepţia produce forme chiar şi în mediile ambigue, ceea ce i-a determinat să susţină că forma ar 
fi o structură unică, care ni se impune. Gestaltiştii pleacă de la efectul de câmp în percepţia 
vizuală. Între câmpul fizic, cel cerebral şi cel perceptiv Köhler postulează relaţii de izomorfism, 
iar Wertheimer dezvoltă o teorie după care percepţia este structurată încă de la început; întregul 
este perceput înaintea părților, ierarhia fiind una descendentă şi nu ascendentă; organizarea 
stimulilor în ansamblul perceptiv nu se face prin hazard. 

Legea gestaltistă fundamentală este cea a formei bune sau a pregnanţei care explică de ce 
şi în ce fel elementele câmpului relevă tendinţa de a se segrega în forme stabile. După Koffka, 
pentru ca forma să fie stabilă ea are nevoie ca structura să fie proeminentă, simplă, regulată, 
simetrică. Criteriile pregnanţei sunt: I.regularitatea, 2.simetria, 3.simplitatea, 4.inclusivitatea, 
S.continuitatea, 6.unificarea. Nu se ştie exact numărul principiilor gestaltiste, deşi se menţionează 
mai mult de 114 (Miclea, 1999). Principiul proximității postulează că elementele aflate în 
apropiere spaţială sunt grupate într-o singură unitate perceptivă; similaritatea că elementele 
similare tind să fie grupate în aceeaşi unitate perceptivă; principiul bunei continuări arată că, după 
intersecţia a două contururi, ele vor fi percepute după continuarea cea mai simplă; principiul 
închiderii arată cum conturul ocluzat al unei figuri tinde să fie închis după configuraţia sa vizibilă. 

Figura U3.1. Imagini destinate punerii ân evidență a legilor gestaltiste. 

În figura U3.1: 

a. cele 8 linii sunt grupate cât două după legea proximităţii; 

b. cercurile şi stelele sunt grupate pe linii, adică prin similaritate; 

c. cercul ocluzat se închide unind conturul circular vizibil; 

d. continuarea lui A este spre B, a lui C spre D, chiar dacă şi altă continuare ar fi posibilă; 

e, f. triunghiul lui Kanizsa, după principiul închiderii, construieşte contururi virtuale pentru 

o structurare mai economicoasă a câmpului vizual. Prin aceasta sistemul perceptiv 

introduce mai multă ordine în realitate, chiar când aceasta nu o evidenţiază explicit. 

Primatul întregului asupra părţilor se relevă şi prin aceea că experimente cognitiviste au 

confirmat riguros percepţia mai rapidă a configurației globale decât a detaliilor. 

Rămâne o problemă deschisă dacă mecanismele de grupare gestaltiste sunt înnăscute sau 
nu. Faptul că sunt evidenţiabile din primele luni de viaţă (Spelke, 1990) indică existenţa unei 
predispoziţii a sistemului cognitiv uman spre organizare vizuală. Aşa cum spune Miclea (1999, p. 
85) principala funcţie a mecanismelor gestaltiste este segregarea figurii de fond, a obiectului de 
mediul său, prin organizarea elementelor componente. Deci ele realizează un gen de categorizare 
neintenţionată a elementelor din câmpul vizual. 


Percepția mărimii şi distanţei 

În realizarea acestora se coordonează mai multe componente: imaginea retiniană, 
kinestezia oculară, experienţa tactil-kinestezică cu obiectul. Imaginea retiniană este invers 
proporțională cu distanța până la obiectul dat, dar în limita a 26-30 de metri mărimea este 
percepută ca fiind constantă prin corecţiile făcute asupra imaginii retiniene. La aceasta contribuie 
şi două mecanisme complementare, convergenţa şi divergenţa globilor oculari. În funcţie de 
apropierea-depărtarea obiectului există o curbă de convergenţă numită Poropteră, care dă grade de 
tensiune diferită celor trei grupe de muşchi care acţionează globii oculari. Asocierea dintre distanță 
şi tensiunea musculară se implică în aprecierea distanței până la obiect, la care se mai adaugă 
bombarea sau alungirea cristalinului (pentru obiecte apropiate, respectiv depărtate). 


În percepţia distanţei intervin mulţi alţi factori suplimentari: 

e mărimea imaginii retiniene (inversă cu distanţa până la 30 m); 

e existența unor obiecte interpuse, ce devin un fel de repere pentru evaluarea obiectului 
mai îndepărtat; 

e detalii de structură: Gibson (1950, 1966) a arătat că există gradiente de textură (variaţia 
unei texturi constă în micşorarea sistematică a dimensiunilor elementelor texturii pe 
măsura creşterii distanţei), dacă variaţia se face de la bază la vârf, apare senzaţia de 
adâncime în spaţiu; 

e perspectiva liniară: obiectele aflate la peste 30 de metri se văd tot mai mici, liniile 
paralele părând să se apropie până la intersecţie în punctul de fugă; 

e interpretarea obiectelor: obiectul parţial acoperit se află la o distanță mai mare; 

e modificări cromatice: distanţa estompează culorile şi le supraadaugă nuanţe verzi- 
albăstrui. 

Percepția reliefului 

Se bazează pe disparitatea retiniană a celor două imagini retiniene ale aceluiaşi obiect (din 
cauza distanţei de 6-7 cm dintre ochi, cele două imagini nu sunt identice). Disparitatea retiniană 
funcţionează până la o mie de metri, dar adâncimea şi relieful presupun şi alte mecanisme: 
interpretarea gradului de iluminare a suprafeţelor diferit orientate spre sursa de lumină, deplasările 
privirii pe obiect. Analiza raportului lumină-umbră este foarte important, pentru că sinteza 
corticală a imaginii poate crea impresia de relief sau de depresiune, în funcţie de interpretarea lor. 


`O: 
N 
n 


Exemplu 
"vu 


În imaginea alăturată, punctul central şi colţurile par a 

d ala reprezenta depresiuni, în timp ce celelalte opt cercuri rămase 

U U ØU par a indica puncte aflate în relief. Diferența o face modul de 
Ah. interpretare a raportului lumină-umbră. 


Percepția mişcării 

Este o operație mixtă, spațio-temporală, care antrenează mai mulți analizatori. Se 
coordonează informațiile retiniene kinestezice, mişcările capului, ale globilor oculari, uneori 
propriorecepția. Prin legea post-efectului (Wertheimer, 1912) s-a stabilit că există o inerție 
(persistență) a imaginii retiniene, astfel încât dacă două surse de lumină se aprind la un interval 
mai mic de 1/16 sec, subiectul nu le mai percepe distinct, ci ca pe o mişcare continuă de la o sursă 
la alta. Pe aceasta se bazează tehnica cinematografului sau a animației desenelor. Mișcarea reală se 
percepe psihologic similar căci, prin post-efect secvențele separate se înlănțuie, din suprapunerea 
lor parțială rezultând continuitatea mişcării. 


U3.7. Percepția timpului 

Este mai dificilă şi mai uşor de denaturat sau de trucat decât percepția spațiului. 
Psihologic spațiul poate fi controlat, este reversibil, este consubstanțial cu noi, de aceea este 
anxiolitic (vezi Ionescu, 1976, p. 112). Timpul este însă imaterial, ireversibil şi nu poate fi 
controlat, aducând finalmente dispariția ființei, de aceea el are o încărcătură anxiogenă mare. 
Etaloanele timpului țin de trei sisteme de referință: ritmicitatea proceselor metabolice interne 
(digestie, excreție, somn care dau aşa-numita biocronologie; ritmicitatea activităților zilnice, 
suprapusă peste ritmurile circadiene; ritmicitatea fenomenelor cosmice (alternanța zi-noapte, 
ciclicitatea anotimpurilor, mişcarea astrelor). 

Există două forme de percepție temporală. Prima se referă la percepția duratei (unde 
intervin mai ales analizatorii cu activitate desfăşurată în timp, ca auzul sau tactilo-kinestezia). În 
sens strict timpul prezent durează între o sutime de secundă până la două secunde, după care 
timpul nu mai este perceput, ci este apreciat, în aceast proces un rol important având reperele 

amintite, dar şi instrumentele special elaborate (ceas, cronometru). Percepția succesiunii este 
strâns legată de cea a mişcării, căci sunt percepute a fi succesive fenomenele ce se petrec la peste 
100 milisecunde. Starea emoţională colorează diferit percepţia timpului: cele plăcute sunt trăite 
condensat şi aşteptarea repetării lor pare lungă; intervalele ocupate activ par scurte, cele goale par 
lungi; activităţile motivate se desfăşoară rapid, celelalte par a se scurge greu; copiii au un timp 
dilatat subiectiv, pe când la vârstnici acesta pare mai comprimat. 


Exemple 
Anumite profesii presupun o foarte corectă apreciere a timpului: aviatorii, 
mecanicii de locomotivă, unii militari (artileriştii), anesteziştii. Pentru şoferii de 


curse câştigarea unei poziţii bune pe grila de start înseamnă lupta cu miimile de 
secundă, acelaşi lucru petrecându-se şi cu cei ce exersează pe calculator jocuri în 
care intervine viteza. 


U3.8. Rezumat 

=" Dacă prin evoluţie sensibilitatea rămâne preponderent legată de lumea internă a 

7 subiectului, percepția se diferențiază în raport cu lumea externă şi cu nevoia de 

adaptare activă la mediu. 

= În calitatea lor de imagini mintale primare complexe, percepțiile redau unitar 
obiectul, în legătură cu contextul lor, prin participarea mai multor sisteme 
senzoriale, a experienței perceptive anterioare şi a mecanismelor corticale, din 
care limbajul are un rol esențial. 

=" Ele contribuie în mod fundamental la funcția realului, deoarece sunt bogate, vii, 
rezultă din contactul direct cu obiectul, realizat prin explorare perceptivă activă. 

=" Legile percepției se referă integralitate, ierarhizare, structuralitate, selectivitate, 
semnificaţie, constanţă şi proiectivitate. 

=" Deoarece criteriul analizatorului nu mai este operant în clasificarea percepţiilor, 
acestea se clasifică în percepții relative la spaţiu şi relative la timp. 

=" Forma este considerată „atomul percepţiei” şi în înţelegerea ei un rol esenţial îl 
au principiile gestaltiste. Tot de spaţiu sunt legate percepţia mărimii, a distanţei 
şi a mişcării. 

= Timpul impune atenţiei percepţia duratei şi a succesiunii, fiind mai dificil de 
investigat, dar având conotaţii afective speciale. 


U3.9. Test de evaluare a cunoştinţelor 

> 1. Priviţi cu atenție imaginea de mai jos. Dacă vă concentrați cu atenție asupra ei 
va trebui să distingeți prezența a 12 chipuri umane. Scrieți un mic eseu (300 de 
cuvinte) în legătură: 

a. cu legile percepției şi cu principiile gestaltiste ce intervin în realizarea sarcinii; 

b. cu rolul schemelor perceptive, evidențiind funcția de integrare categorială a 
limbajului; 

c. cu modul în care sunt redate perceptiv în imagine mărimea, distanța şi mişcarea. 

Figura U3.2. Identificaţi cele 12 chipuri din fotografia de mai sus. 


2 Examinaţi şi detaliaţi cei trei S ai percepţiei (selectivitate, structuralitate şi 
semnificaţie) în percepţia auditivă şi vizuală. 

3. Evaluaţi şi comentaţi tulburările de percepţie ce apar în consumul de alcool sau 
de droguri. Care sunt parametrii funcționali care se modifică şi ce modalități 
senzorial-perceptive sunt mai afectate? 

4. Scrieţi un mic eseu (300 de cuvinte) despre rolul calculatorului şi al jocurilor de 
pe calculator în reorganizarea câmpurilor percepţiei spaţiale. 

5. Un avion se apropie de pistă: ce tipuri de percepţie se corelează între ele odată 
cu aterizarea şi în ce manieră? 

6. Este percepţia o aptitudine? Corelaţi percepţia vizuală cu artele vizuale şi pe cea 
auditivă cu muzica, limbile şi domeniile disciplinelor umaniste. 

7. Ce este din perspectiva percepţiei spiritul de observaţie? Cum poate fi el educat? 
Ce diferenţe credeţi că sunt între bărbaţi şi femei? 

8. Evidenţiaţi în ce direcţii utilizează arta militară legile percepţiei. 


U3. 10. Bibliografie minimală 
1. Cosmovici, A. (1996). Psihologie generală. laşi: Editura Polirom. 

Unitatea de învăţare 4. 


REPREZENTĂRILE 


Cuprins 

RAIE nule Ls. OR EEEE RR IRON A E E OA O N A EA 
COMPETENŢE: emanate ca ee iuni o ia E tao tă aaa dieta o ali d 05 dada dă 
. Reprezentare şi percepție... eee nenea nana anna aaa 


SAE so mei 
PUN 


. Felurile reprezentărilor ....: seaca ce seen ee epoa cae sae oaia daa ca aaa isto nisreen 
. Reprezentările în psihologia cognitivă .......mmee nenea nene emana anna 
. Rolul reprezentărilor în activitatea mintală .........cneenee nenea nene 
e REZUMAT sis sa scotea tie dada că Doe a do aaa oc boala aia odaie au able Aia Del 


O N A 


. Test de evaluarea cunoștințelor .........c eee eee eee enneeeenae eee 
3.9. Bibliografie minimală ......... eee nenea nana nana 


Temă de control 2... eee nene en en n nenea eennaeeneneneenneeaaa 


U4.1. Introducere 

Unitatea de învăţare 3 este dedicată evidenţierii mecanismelor de cunoaştere ce 
ocupă o poziţie intermediară între nivelul senzorial şi cel logic, care sunt 
reprezentările. Acestea constituie o treaptă superioară a prelucrării informaţionale 
de nivel senzorial, produsul lor fiind imaginile secundare. Dacă prin conţinutul 
lor reprezentările ţin de percepții, în care se şi originează, prin mecanismele lor 
de producere ele ţin de nivelul logic al cunoaşterii. Numite şi simboluri 
categoriale, reprezentările „presimt categorialitatea” (Popescu-Neveanu), fiind 
„staţii intermediare între senzorial şi logic” (Secenov). Importanţa lor pentru 
gândire este deosebită deoarece ele oferă acesteia punctele de sprijin intuitive 
necesare desfăşurării lanțurilor de judecăţi şi raționamente sau rezolvării de 
probleme. În acelaşi timp ele oferă nucleul intuitiv pe care se construiesc unitățile 
de bază ale gândirii, care sunt noţiunile şi conceptele. 


p5 


U4.2. Competenţe 

După parcurgerea acestei teme, studenţii vor fi capabili: 

e să explice complexitatea reprezentărilor; 

e să argumenteze în legătură cu calitatea reprezentărilor de a fi un adevărat releu 
între nivelul senzorial şi cel logic al cunoaşterii; 

e să analizeze şi să explice asemănarea şi deosebirea reprezentărilor în raport cu 
percepțiile; 

e să explice intervenţia gândirii şi a limbajului în formarea reprezentărilor; 

e să evidenţieze caracteristicile de fond şi diferenţele specifice existente între 


diferitele tipuri de percepții. 

Durata medie de parcurgere a unităţii de învăţare este de 3 ore. 


U4.3. Reprezentare şi percepţie 

Există multe asemănări şi puncte comune între percepţie şi reprezentare, dar şi diferențe 
majore care explică paradoxul că, deşi mai slabă, palidă şi fragmentară decât percepţia, 
reprezentarea este mai importantă pentru cogniție decât percepția. Asemănările pleacă de la faptul 
că ambele sunt incluse în categoria proceselor cognitive senzoriale, semnalizând însuşiri concrete 
ale obiectelor sub forma unor imagini unitare, cel mai adesea polisenzoriale, având un caracter 
figurativ net (reflectă forme), fiind influențate hotărâtor în procesualitatea lor de limbaj, care le 
oferă înţeles şi semnificaţie, ambele asociindu-se cu trăirile afective diverse. 


Deosebirile sunt mai frapante decât asemănările: 

e Percepția este vie, completă, intensă şi stabilă, în timp ce reprezentarea este palidă, 
ştearsă, fragmentară. Astfel, reprezentările vizuale se reduc la culorile fundamentale sau la 
extremele spectrului cromatic, fiind sărace. 

e Reprezentările au stabilitate mai mică decât percepțiile. Ebbinghaus arăta că ele nu-şi 
pot păstra decât pentru puţin timp forma, ceea ce l-a determinat pe Binet să postuleze existenţa 
unei gândiri total lipsite de imagini. 

e După Piaget percepțiile se structurează la sfârşitul primului an de viaţă, în timp ce 
reprezentările apar stabil după constituirea funcţiei simbolice, capabilă să le fixeze şi să le 
organizeze intern. Sursa majoră a reprezentărilor o constituie percepțiile, de la care ea reţine, prin 
mecanismele blocului cognitiv secundar, detaliile de structură, generalitate şi relevanţă 
informaţională. Dar, pe măsura evoluţiei acestui bloc, multe reprezentări se originează şi în 
activitatea gândirii, imaginaţiei, limbajului şi memoriei, care nu pot opera în gol şi de aceea se 
fixează în reprezentări (reprezentările sunt participante la proces, dar şi produse cognitive). 

e Percepţiile leagă nemijlocit şi continuu subiectul de aici şi acum, în timp ce 
reprezentările îi dau o anumită autonomie, ele depinzând mult mai mult de interioritatea 
subiectului decât de realitate („reprezentările se înscriu într-un sistem de autonomie spirituală a 
subiectului”, Popescu-Neveanu, 1976, p. 337). 


Să ne reamintim... 
Procesul de reprezentare este mai complex decât cel perceptiv, căci el presupune: 
= informații perceptive obţinute din experienţele anterioare cu obiectul; 


RA = implicarea mecanismelor verbale care permit prelucrarea informaţiilor 
pp 
H perceptive şi integrarea lor categorială; 


= activitatea latentă a analizatorilor în timpul desfăşurării reprezentărilor; 

= antrenarea unor zone corticale mai largi ca în percepţie şi în special a zonelor 
de asociaţie; 

= implicarea mecanismelor de categorizare, triere, selecţie, abstractizare şi 


generalizare ale gândirii. 

e Percepția este sincretică, semnalizând laolaltă însuşiri esenţiale şi neesenţiale, în timp 


ce reprezentarea operează o anumită selecţie, fiind mai schematică, ceea ce este posibil printr-o 


generalizare intuitivă; de aceea se spune că reprezentarea presimte intuitiv categorialul şi noțiunea 


(un brad în reprezentare nu este la fel de viu şi complet redat ca în percepţie, dar se apropie mult 


de notele definitorii ale noţiunii de brad). 


e Percepția este sintetică, dar însuşirile relevante se desprind pe parcursul explorării 


obiectului, în timp ce reprezentarea tinde spre redarea sa simultană şi panoramică. 


Exemple 

= Dacă în percepţie vedem doar două-trei feţe ale unui cub, în reprezentare putem 
opera cu patru, cinci sau chiar cu toate cele şase feţe ale sale. 

= O reprezentare a unei simfonii poate fi scurtată la câteva minute. 


Să ne reamintim... 
RA Imaginile din reprezentare sunt: 
m ai 


Vi =  schematice 


= secundare 


=" selective 

= configurative (reproduce aspecte de formă şi mărime ale obiectelor şi 
fenomenelor) 

= unitare 

= desprinse de context (acontextuale) 

= panoramice 

= produse în absenţa obiectului. 


În percepţie obiectul este redat simultan cu fondul său, decentrările şi recentrările 
perceptive prin alternarea formă-fond fiind frecvente. În reprezentare obiectul se detaşază 
de context, este proiectat pe un ecran mental, ne mai depinzând de ambianţă. Această 
detaşare uşurează operarea cu acest gen de imagini mintale. 


În calitatea ei de obiect primar, percepţia este inseparabil legată de activitatea subiectului 
cu obiectele (manipulare, manevrare), lucru valabil şi pentru reprezentare, unde activitatea 
este fie cea trecută, fie cea internă, mediată de gândire şi limbaj. 


Percepția relevă ceea ce este, nu ceea ce dorim, voinţa imprimând doar direcţia desfăşurării 
ei. Esenţialmente percepţia este condusă de realitate, chiar în formele ei înalt elaborate şi 
structurate (observaţia voluntară), în timp ce intenţionalitatea voluntară poate accentua, 
deforma, inversa sau dirija reprezentarea în sensul dorit. În trainingul autogen al lui 
Schultz, în terapia gestaltistă sau experienţială, în programarea neurolingvistică (P.N.L.) 
subiecţii sunt învăţaţi să construiască şi să controleze voluntar reprezentarea de greutate, 

căldură, răcoare, luminozitate. Ideea de bază a multor psihoterapii pleacă de la aceea că nu 
există nici o diferenţă calitativă între impresiile care vin din lumea reală (senzaţii şi 
percepții) şi cele care vin din lumea internă (reprezentări), putând deci interveni activ noi 


înşine în programarea propriului nostru creier. 


=  Binomul cuvânt-percepţie nu este la fel de puternic ca binomul cuvânt-reprezentare. Cum 
fiecare cuvânt se sprijină, dar şi creează fondul de reprezentări depozitate în memoria de 
lungă durată a persoanei, combinatorica verbală joacă un rol extrem de important în 
actualizarea reprezentărilor adecvate, pe care le înlănţuie, le disociază sau le agregă după 
criterii multiple, operând simultan logic, semantic şi afectiv. Tot cuvântul este cel care 


integrează reprezentările în sistemul cognitiv. 


= În percepţie subiectul este conştient de prezenţa obiectului în câmpul perceptiv, pe când în 
reprezentare el este conştient de absenţa obiectelor reprezentate (altminteri ar fi vorba de 
halucinaţii). Această detaşare de câmp poate fi totală în reprezentare, anumite stări şi 
fenomene putând fi transpuse în altele, fără a perturba nici cunoaşterea, nici funcţia 
realului, deoarece schimbările sunt însoţite de conştiinţa absenței obiectului şi a reflectării 
trecutului ca trecut. 


În plus reprezentarea îşi ia multe libertăţi față de obiect, a cărui schemă structurală o 
poate modifica în funcţie de cerinţele concrete ale activităţii şi cunoaşterii. Toate acestea pun în 
evidenţă nivelul de generalizare intuitivă mult mai mare în reprezentare comparativ cu percepția, 
ceea ce pregăteşte generalizarea conceptual-logică, cu care totuşi nu se confundă. 


Definiţie 

Reprezentarea este procesul cognitiv senzorial de semnalizare sub forma de unei imagini 
unitare, dar schematice, a însușirilor concrete şi caracteristice ale obiectelor şi 
fenomenelor, în absenţa acţiunii directe a acestora asupra analizatorilor. 


=" Este noapte şi conduceţi spre casă printr-o pădure întunecată. Ceva vă taie 
calea şi simțiți că aţi lovit o vietate. Reprezentaţi-vă succesiunea de scene ale 


unui posibil scenariu de accident cu victimă animală (o căprioară a traversat 


imprudent şoseaua). 
= Analizaţi comparativ în ce măsură reprezentările ajută la citirea unui roman 
şi la vizionarea unui film. 


= Analizaţi relaţia percepţie-reprezentare în desfăşurarea unui spectacol teatral. 

U4.4. Felurile reprezentărilor 

După procesul psihic mai complex în care se integrează, există reprezentări ale memoriei 
şi ale imaginaţiei. Cele dintâi se cheamă şi imagini reproductive, pentru că ele aduc în câmpul de 
conştiență obiecte şi fenomene percepute cândva şi prelucrate, stocate, în memoria de lungă 
durată. Din această împărţire rezultă că gândirea, ca mecanism esențialmente de punere în relaţie a 
lucrurilor, nu ar avea fondul propriu de reprezentări. În realitate reprezentările figurale (punct, 
linie, dreaptă, cerc, pătrat, romb, loc geometric etc.), cele ale geometriei tridimensionale reprezintă 
cazul unic „în care imaginea redă notele conceptului” (Popescu-Neveanu, 1976, p. 358). După 
Piaget imaginea geometrică este una esențialmente operatorie (cristalizează operaţii ale gândirii). 
Este cazul în care imaginativul şi conceptualul se amalgamează până la suprapunere, ceea ce ne 
îndreptăţeşte să vorbim şi de reprezentări ale gândirii. Ştiinţele şi filosofia construiesc de 
asemenea reprezentări care, ca geneză şi integrare sunt mai aproape de rațiune şi logică, decât de 
memorie, imaginaţie. 

Prin definiţie imaginaţia şi creativitatea recombină imagini vechi pentru a obţine ceva nou, 
ele intervenind oriunde realitatea are hiatusuri, discrepanțe şi goluri care trebuie umplute, acolo 
unde există situaţii problematice care trebuie depăşite sau unde criza de sens împinge raţiunea 
creatoare şi imaginativă spre noi semnificaţii. Punând în ecuaţie cunoştinţe, reprezentări, 
instrumente de lucru, aceste reprezentări au un puternic caracter anticipativ. 


După analizatorul dominant, există reprezentări vizuale, auditive, tactile, kinestezice, 
etc. (cele gustative, olfactive sau pentru sensibilitatea internă sunt palide şi foarte greu de evocat). 


=  Reprezentările vizuale sunt cele mai numeroase pentru că au ca origine cel mai performant 
analizator, văzul, şi cele mai întinse zone de proiecţie şi zone de asociaţie din cortex, 
aproximativ 60% din creierul uman fiind implicat în prelucrarea vizuală. Există o categorie 
de reprezentări vizuale atât de vii, de bogate şi apropiate de percepţie încât par (dar nu 
sunt) a fi imagini consecutive. Ele se numesc imagini eidetice (eidos înseamnă formă, în 
greceşte), au fost descrise în 1907 de Urbantschitsch şi preluate de fraţii Jaensch. Aceştia 
au apreciat eidetismul ca pe o calitate foarte valoroasă, rară, mai prezentă la copii şi la unii 
artişti, ei creând şi o tipologie care implică acest factor. Superioritatea eideticului ar fi 
aceea că oferă o mulţime de detalii ce nu se relevă în percepţia obişnuită, imaginea 
îmbogăţindu-se progresiv sub influenţa întrebărilor puse de examinator. Cel mai adesea 
reprezentările vizuale sunt bidimensionale (la bărbaţi tridimensionalitatea pare a fi mai 
accentuată, pentru că ei alocă teritorii cerebrale mai întinse procesării spaţiului, văzului şi 
tactului compartativ cu femeile, care tratează limba cu ambele emisfere cerebrale). 


=  Reprezentările vizuale sunt detaşate de fond, fiind proiectate pe un ecran intern uniform; 
ele sunt degajate de detalii cromatice, fiind schematice. Dintre reprezentările vizuale cele 
topologice au un rol special, pentru că se referă la dispoziţia obiectelor în spaţiu şi la 
raporturile poziţionale. Ele nu rezultă dintr-o sumaţie a imaginilor perceptive vizuale, ci se 
dezvoltă anevoios, implicând mişcarea subiectului şi crearea unui sistem de referinţă, 

asociindu-se cu kinestezia. Sintezele se fac la nivelul schemelor intelectuale. De multe ori 
reprezentarea unui itinerar presupune elaborarea aşa-numitelor hărți mentale, în care 
reperele joacă un rol foarte important. Copiii nu-şi pot reprezenta simultan traseele, ci din 
aproape în aproape, după repere succesive, iar drumul parcurs şi învăţat într-o direcţie nu 
produce implicit învăţarea direcţiei inverse (reprezentările lor vizuale nu sunt reversibile). 
Hărțile vizuale apar mai târziu în ontogeneză, ele presupunând generalizarea relaţiilor 
spaţiale care se închid într-un sistem integrat, continuu, la care participă obligatoriu o 
codificare prin integratori verbali şi semantici. 


Reprezentările geometrice se caracterizează prin aceea că formele simbolizate sunt în 
totală corespondenţă cu conţinutul simbolizat. Când aceste reprezentări sunt construite 
după reguli şi norme, ele devin imagini geometrice. 


Reprezentările auditive reproduc atât zgomotele, cât şi sunetele muzicale, structurile 
melodice şi cele verbale. Reprezentările melodice sunt construite preponderent pe aspectul 
ritmului, intonaţiei şi al vârfurilor de înălțime, cuplate cu semantica afectivă (muzica are o 
extraordinară forţă emoţională). Reprezentările verbale se construiesc pe ritmuri, timbre, 
intensităţi, particularităţi lexicale şi fonetice, fiind materialul de lucru al actorului. Ele 
închid numeroase conotaţii kinestezice (ale aparatului fono-articulator), se elaborează greu, 
în timp se implică în identitatea adâncă a individului, fiind fundamentale în învăţarea 
limbilor străine. Studii făcute pe populaţii care vorbesc limbi multivocalice (japoneza) 
arată că chiar localizarea cerebrală a unor structuri sonore este diferită la populaţiile 
analizate, prin comparaţie cu populaţia euro-americană (vezi Chelcea şi Chelcea, 1986, pp. 
50-53). 


Reprezentările kinestezice sunt imagini mentale ale propriilor mişcări în spaţiu, 
acompaniate de micromişcări ale muşchilor corespunzători, numite acte ideomotorii. 
Antrenamentele ideomotorii au fost practicate intens de Nadia Comăneci, care, 
reprezentându-şi mental seriile de mişcări ale evoluţiei la aparate seara, reuşea dimineaţa 
să le facă mult mai repede şi mai corect. Este o cale majoră prin care reprezentarea poate fi 
pusă în serviciul formării deprinderilor, atât la vârste şcolare, cât şi adulte, în situaţii 
normale sau atipice (accidente, imposibilitatea practică de a cânta la un instrument, etc.). 


Unele reprezentări pot fi apropiate mai mult de ceea ce este individual (reprezentări 


individuale) stocând diferenţa specifică ce caracterizează obiectele şi fenomenele. De exemplu 


memoria episodică reactualizează chipuri, obiecte şi experienţe în contextul în care acestea s-au 


produs. Reprezentările generale dau genul proxim, sunt acontextuale şi relevă participarea largă a 


proceselor cognitive superioare la elaborarea lor. Această categorie de reprezentări, în care cele 


geometrice ocupă locul cel mai înalt din ierarhie, au un grad de categorialitate foarte ridicat, 


permiţând trierea obiectelor şi evenimentelor prin raportarea la grupul de apartenenţă, ele fiind în 


acelaşi timp principalul suport în desfăşurarea raţionamentelor gândirii. 

U4.5. Reprezentările în psihologia cognitivă 

Ca urmare a presiunilor venite de sus (inteligenţa artificială) şi de jos (neuroştiinţele) în 
cadrul aşa-numitelor ştiinţe cognitive s-a constituit psihologia cognitivă, unde termenul de 
reprezentare este folosit într-un sens foarte special. În termeni cognitivişti radicali „procesele 
cognitive sunt alcătuite din reprezentări şi tratamente” (Richard, apud Bonet). Asistăm la o 
extensie extrem de mare a termenului de reprezentare, care include tot ce ar putea fi prelucrat 
informaţional prin programe sau subprograme specifice (percepții, imagini, cunoştinţe, noțiuni). 
Echivalentul parţial al reprezentării este imaginea mintală, care se referă „doar la acele producţii 
imagistice cu care operează sistemul cognitiv în absenţa acţiunii unor stimuli vizuali asupra 
organelor de simţ” (Miclea, 1999, p. 159). În cadrul metaforei computer, hardul ar corespunde 
memoriei (deci stocului de reprezentări), iar softul inteligenţei (tratamentelor). 

O cale exploatată din plin de inteligenţa artificială în geneza mecanismelor fundamentale 
ale reprezentărilor noastre este distincţia dintre reprezentarea numerică (sau digitală, digit = cifră 
în engleză) şi cea analogică. Potrivit acestei distincţii, un desen poate fi codat într-un computer fie 
analogic (după modelul spaţial al altui cerc), fie digital (în cod numeric, dat de un program al 
locului geometric al lui 27r). Cele două tipuri de reprezentări au caracteristici proprii, cel mai 
fiabil şi mai economic fiind codul alfanumeric (el supraîncarcă mai puţin memoriile, iar decodajul 
este neambiguu). La om pricipalul sistem de codare alfanumeric este limbajul fonetic, iar 
principalul sistem analogic este imaginea. Hieroglifele sau ideogramele chinezeşti sunt mixte, deşi 
la origine aceste scrieri au fost analogice (semnul pentru dragon era asemănător dragonului). Prin 
evoluţie grafismele s-au standardizat şi s-au simplificat, tinzând spre alfanumeric. 

Aşa cum arată Lieury (1990) marea dificultate în descrifarea scrierii vechi egiptene de 
către Champollion a fost aceea de a descoperi dacă un desen avea valoare pictografică sau fonetică 


în context, ceea ce a constituit un foarte complicat rebus, în sensul cel mai propriu al termenului. 


U4.6. Rolul reprezentărilor în activitatea mintală 

=  Reprezentările au fost numite şi simboluri figurative în virtutea faptului că aduc în focarul 
de claritate al gândirii (ochiul minţii) nu obiecte şi fenomene, ci substitutul acestora. 

=" Ele devin termenul de comparaţie pentru percepţie, care navighează în concret şi actual, 
permiţând identificarea obiectelor şi fenomenelor noi, prin raportare la imaginile mintale 
preexistente. 

= Ele se implică în construirea sensului cuvintelor, care de multe ori ţin sub învelişul 
semnificației un sâmbure de imagini, adică de reprezentări. Este motivul pentru care 
dicționarele recurg la o bogată imagistică destinată precizării notelor definitorii ale 
noţiunilor sau conceptelor care au nevoie de un suport intuitiv. 

= Prin faptul că ele presimt categorialitatea, reprezentările oferă punctul de plecare al 
generalizărilor gândirii şi stochează rezultatele obţinute de aceasta, fiind în acelaşi timp 
proces şi produs. În multe probleme de geometrie, fizică sau arhitectură, reprezentarea 
vizuală (figura, schema) înseamnă punctul de plecare spre prelucrările informaţionale mai 
specifice. 

Pentru imaginaţie şi creativitate reprezentările au un rol fundamental. Multe probleme sunt 
rezolvate creativ când se intuieşte un deficit, o lipsă, ceva ce nu funcţionează. Cognitiviştii 
au identificat existența unui mediu al problemei şi al unui spaţiu al problemei, 
reprezentarea fiind pentru mulţi dintre ei „un aranjament particular al unor concepte active 
momentan” (Ehrlich). Încheierea unui ciclu imaginativ-creator conduce la apariţia de 
imagini noi, care îmbogăţesc patrimoniul de reprezentări al omenirii (modelul planetar al 
lui Rutherfort pentru structura atomului). 

În evoluţia gândirii există, după analiză, sinteză, abstractizare şi generalizare o a cincea 
operaţie, numită concretizarea. Teorii foarte generale, ca teoria relativităţii a lui Einstein, 
se consideră a fi validate când s-a putut reprezenta o situaţie concretă (o eclipsă de soare) 
care să le verifice printr-un experiment crucial. Întreaga teorie einsteiniană în legătură cu 
rolul sistemului de referință din fizică face apel la reprezentări concrete: sunt imaginate 
călătorii cu nave cosmice care merg cu viteze luminice şi oameni care se întorc mai tineri 
decât cei aflaţi la punctul de plecare. 

Învăţarea este marele beneficiar şi creator de reprezentări. Formulele incipiente de învăţare 
construiesc reprezentăr motrice concrete (forma grafică a literelor; poziţia degetelor şi 
densiunea musculară necesarăvpentru a obţine un sunet de vioară), pentru a ajunge la 
reprezentări hipercomplexe. Astfel, Kekule a descoperit structura ciclică a benzenului 
când, după multe tatonări teoretice eşuate, a visat un şarpe care-şi înghiţea propria coadă; 
Newton a descoperit legea atracției universale reprezentându-şi de ce nu cade pământul pe 
măr, ci mărul pe pământ; în momentele sale de maximă creativitate, Einstein „vedea” 
imagini pe care ulterior se străduia să le traducă în formulele limbajului matematic. 


U4.7. Rezumat 

= Reprezentările se înscriu într-un sistem de autonomie spirituală a subiectului. 

= Apar mai târziu în ontogeneză, deoarece presupun apariţia funcţiei simbolice (a 
limbajului). 

=" Ele se mai numesc şi simboluri figurative, deoarece „presimt categorialitatea”. 

= Sunt palide, şterse, fragmentare, instabile, activate de procesările descendente 
(după activarea bazei de date ale polului logic al cunoaşterii), dar au mai mare 
valoare pentru cunoaştere decât percepțiile. 

= Sub raportul conţinutului sunt mai aproape de polul senzorial al cunoaşterii, sub 
raportul mecanismelor de producere sunt mai apropiate de polul cunoaşterii 
logice. 

= Au un mare rol în cunoaştere, imaginaţie, creativitate şi limbaj. 

= Există reprezentări ale memoriei, ale gândirii şi imaginaţiei. 

= Cele mai diferenţiate sunt reprezentările vizuale (topografice, hărți mentale, 
reprezentări geometrice), dar extrem de utile omului sunt cele auditive, care fac 
posibile vorbirea, învăţarea limbilor străine şi cântul vocal. 

U4.8. Test de evaluare a cunoştinţelor 

1. Argumentaţi afirmaţia lui Secenov „reprezentarea este stație intermediară între 
senzorial şi logic”. 

2. Arătaţi evoluţia conceptului de reprezentare de la asociaţionişti, gestaltişti, 
psihologia genetică şi psihologia cognitivă. 

3. Folosind şi alte informaţii decât cele din curs, încercaţi să evaluaţi rolul şi locul 
reprezentării în activitatea mintală. 

4. Explicaţi şi comentaţi de ce în multe lucrări reprezentarea şi imaginea mentală 
sunt tratate în comun. 

5. Demonstraţi afirmaţia lui Popescu-Neveanu „sub raportul conţinutului imaginile 
secundare se apropie de cele primare, perceptive, dar mecanismele operatorii se 
dovedesc a fi de alt ordin, apropiindu-se de cele ale gândirii ” (Popescu-Neveanu, 
1976, p. 337). 

6. Evaluaţi rolul antrenamentului ideomotor în formarea unor categorii de 
deprinderi (aviaţie, conducere auto, sport). Cum vedeţi utilizarea acestuia în 
şcoală? 

7. Scrieţi un eseu de 500 de cuvinte intitulat „Învăţarea ca sistem de construire de 
reprezentări, de la cele motrice la cele cognitive”. 


Mi e o a 

Tema de control 2 


1. Care sunt caracteristicile imaginii senzoriale primare? (Vezi definiția şi caracterizarea 
generală a senzaţiilor). 

2. Prezintă mecanismul neurofuncţional de producere a senzaţiilor. (Descrie structura şi 
funcţiile analizatorului). 

3. Care sunt cele trei proprietăţi ale senzaţiilor vizuale? (Analizează tonul cromatic, 
luminozitatea şi saturaţia). 

4. Explică contradicţia potrivit căreia, deşi analizatorul vizual este mai performant, auzul 
este modalitatea senzorială cea mai importantă pentru fiinţa umană. (Desprinde din curs 
valoarea adaptativă a fiecăruia dintre cei doi analizatori în contextul lumii fizice şi sociale). 
5. La ce se referă legea pragurilor senzoriale şi care este legătura ei cu sensibilitatea? 
(Defineşte tipurile de praguri: minim absolut, maxim absolut şi diferenţial în contextul a 3-4 
analizatori punând în legătura capacitatea lor de discriminare cu pragul minim şi maxim) 
(Evocă legea contrastului senzorial, legea adaptării, legea interacțiunii analizatorilor). 

7. Imaginea senzorială şi imaginea perceptivă: ce le aseamănă şi ce le diferenţiază? 
(Analizează comparativ imaginea simplă de la senzaţie şi pe cea complexă de la percepţie). 
8. Argumentează care ţi se par cele mai importante două legi perceptive. (Poţi alege bogăţia 
şi obiectualitatea; integralitatea şi ierarhizarea; structuralitatea sau selectivitatea perceptivă. 
În fiecare caz contează calitatea argumentaţiei)). 

9. Dă un exemplu simplu care să pună în evidenţă fazele procesului perceptiv. 

10. Care sunt cele mai importante trei legi gestaltiste privitoare la percepţia formei? 
(Selectează informaţia necesară de la percepția spaţiului). 

11. Evocă elementele implicate în percepţia distanţei şi a constanței mărimii. (Vezi 
paragraful corespunzător din curs). 

12. Exemplifică modul cum acţionează legea selectivităţii în contextul senzaţiilor şi în cel al 
percepţiei. (Extrage şi analizează comparativ informaţiile din cele două unităţi de curs). 

13. Detaliază caracteristicile imaginii secundare din reprezentare. (Se produce în absenţa 
obiectului, erste unitară, schematică, „presimte categorialitatea”, este configurativă şi 
panoramică). 

14. Cum argumentezi faptul că reprezentarea provine, ca şi conţinut, din percepţie şi este 
posibilă doar prin mecanismele operaţionale ale gândirii? 

15. Argumentează faptul că imaginea secundară din reprezentare este mai utilă pentru 
cunoaştere decât imaginea primară. (Stabileşte inter-relaţii pentru informaţiile din cursul 
despre reprezentare). 


Mod de evaluare 
Se acordă câte un punct pentru întrebările 1, 2, 3, 5, 7, 9, 10, 11, 12, 13 şi câte două puncte 


pentru itemii 4, 6, 8, 14 şi 15. Se acordă, după caz, şi fracțiuni de puncte. Totalul de maxim 20 de 


puncte se împarte la 2 iar rezultatul se raportează la o scală cu 10 trepte. Rotunjirea se face în 


favoarea studentului. Lucrarea se redactează pe foi separate, câte 3-4 subiecte pentru fiecare foaie 


şi se transmite tutorelui la data stabilită după prima întâlnire. 

Modulul 3. Mecanisme de cunoaştere de nivel logic 


MEMORIA; GÂNDIREA 
LIMBAJUL ŞI COMUNICAREA; CREATIVITATEA 


Cuprins 

M3:1. INUEOdUCELE: 3n50ca ie do dada aicea o doăă să dada de 000 ai dă ad oaa teasa tao0uGoadudogau zd06boue 88 

M3;2. Competenţe. sssri ecua iei i out ceai da sau d aoăloa ăn dona uuu eS e o iadaa taie ao dada au aa 88 
M3.1. Introducere 


x 


Modulul 3 este dedicat evidențierii mecanismelor de cunoaştere ce definesc polul 
logic al acesteia, adică memoria, gândirea şi creativitatea. Sunt analizate 
specificul prelucrărilor informaționale tipice fiecărui nivel în parte, modalitățile 
caracteristice de operare şi legile definitorii pentru fiecare categorie de procese 
de cunoaştere logică. Importanța studierii acestei teme provine din faptul că ea 
reprezintă modalitatea de operare cognitivă secundară asupra informațiilor, prin 
care se face trecerea de la aparență la esență, de la ceea ce este întâmplător la 
ceea ce este necesar, de la prezent la viitor, făcând posibile predicția şi 
proiectarea mintală a acțiunilor adaptative complexe, tipic umane. 


M3.2. Competenţe 

După parcurgerea acestei teme, studenţii vor fi capabili: 

= să definească cele trei modalităţi distincte de prelucrare informaţională 
caracteristică polului logic al acesteia, memoria, gândirea şi imaginaţia; 

= să argumenteze legătura acestor trei procese cu polul senzorial al cunoaşterii; 
= să identifice elementele comune şi diferenţele calitative specifice care 
particularizează cele trei procese psihice de cunoaştere; 

= să definească legile specifice fiecărui tip de mecanism de cunoaştere analizat; 
= să evalueze rolul celor 3 procese în adaptarea complexă şi creativă a omului; 

= să aplice cunoştinţele despre procesele analizate la situaţiile impuse de 
rezolvarea de probleme; la constituirea identităţii de sine şi la ceea ce este 
definitoriu pentru nivelul semantic al cunoaşterii. 


Durata medie de parcurgere a fiecărei unităţi de învăţare, incluzând rezolvarea 
sarcinilor propuse şi a temelor de evaluare este de 2-3 ore. 

Modulul M3. Unitatea de învăţare 1 MEMORIA 


Cuprins 
UL]; INLOCUCELE: tn ai cn ceata aa aa bei ae n tata idea ac a aaa Dat a te a 89 
U12 Competenţe. ase cuc aa n daia AEE ul 09 oaia Cea add aaa pa da Sas 89 
U1.3. Definiţie şi caracterizare generală .........ee eee nenea nana 90 
U1.4. Tipuri dë MEMO C esa iccaeă poanta apa lac o cd la Dea aia Dl 8 cau d 91 
U1.4.1. Memoria senzorială ... mm nn nn nana nenea nana aan 92 
U4. 1.2. Memoria de scurtă durată „cm anna aa nana 92 
UI1.4.3. Memoria de lungă durată mean nenea eee nea nana 93 
UI.4.4. Alte tipuri de sisteme mnezice .....mmme nene nenea nenea nenea aaa 93 
U1.5. Procesele memoriei .... men nana aa nenea nana 94 
1/1.6..].. ENGOGGLEG srecna data dă dia aa d ina dă iata ut atatea aaa daia d 95 
1.0.2; SLOCOPEG. nete aie sad aaa ol anl d a annie dă dadalina 99 
UI.6.3. Recuperarea ne aaa anna nana aaa nana 100 
U1.6. Însuşirile memoriei cos de d i ii iii ddd 101 
11.7. Unitară eseu aa aa căi ca Sta ză aa dap ia acad ceea cănd d ata da 102 
ULSS REZUMAT ne cei ospatar A adabd E TE E mei a EE cl ae 103 
U1.9. Test de evaluarea cunoştinţelor ceea nenea nenea ana enneaenna ee 103 
U1.10. Bibliografie minimală ...... eee nenea aan anna 104 


U1.1. Introducere 

Fluxul vieţii psihice nu se reduce doar la aici şi acum, la timpul prezent, căci stările 
acestuia se derulează rapid pentru a deveni trecut. Impresiile, emoţiile, imaginile, 
gândurile, sentimentele, schemele motrice, operaţiile, reflexele condiţionate, 
programele complexe ale acţiunilor viitoare, toate au un depozit comun, memoria, 
deşi termenul mai corect ar fi memoriile, întrucât dispunem de o multitudine de 
sisteme mnezice. Prin chiar această sinteză a prezentului şi punerea lui în legătură cu 
trecutul şi cu viitorul, memoria asigură unitatea şi continuitatea Eu-lui. Memoria este 
procesul psihic prin care se realizează întipărirea, stocarea şi reactualizarea 
experienţei cognitive, afective şi volitive. Ea nu este o funcţie elementară, ci un 
proces preponderent informaţional de reflectare activă, selectivă şi inteligibilă. 


U1.2. Competenţe 

După ce vor studia această unitate, cursanţii vor putea: 

e să utilizeze ameliorativ principalele caracteristici ale memoriei (activă, selectivă, 
relativ fidelă şi inteligibilă); 


e să opereze logic cu categorii de concepte actuale care circumscriu domeniul 

(MSD, MLD, memorii senzoriale, memorie explicită-implicită, memorie episodică- 
semantică, memorie declarativă-procedurală); 

e să lege fazele proceselor memoriei de învăţarea umană, pentru a putea spori 
eficienţa acesteia; 

e să cunoască şi să caracterizeze principalele însuşiri ale memoriei; 


e să aprecieze corect caracterul necesar, dar şi negativ al uitării. 


Durata medie de parcurgere a acestei unități de învăţare, incluzând rezolvarea 
sarcinilor propuse şi a temelor de evaluare este de 3 ore. 


U1.3. Definiţie şi caracterizare generală 


Definiţie: Memoria este procesul psihic prin care se realizează întipărirea, păstrarea şi 


reactualizarea experienţei anterioare a omului. 


Memoria este asociativă deoarece elementele engramate se organizează cel mai adesea în 
lanţuri asociative. Stereotipurile dinamice, expresie a deprinderilor, sunt lanţuri de 
elemente în care fiecare este introdus de un element anterior, el însuşi introducându-l pe 
cel care urmează. Rețelele semantice exprimă o asociativitate legată de caracteristici logice 
ale unităţilor informaţionale întipărite. Elementele se organizează nu doar serial, deoarece 
asocierea se poate face şi prin contiguitate: memorăm evenimentele împreună cu contextul 
în care acestea s-au produs. În învăţare, asocierea experienţelor nou introduse în sistem cu 
cele vechi şi a informaţiilor mai puţin relevante cu cele cu esenţiale (idei ancoră, cum le 
denumeşte Aussubel) asigură organizare internă necesară unei trăinicii sporite a păstrării. 


Memoria este activă pentru că ceea ce reținem este în strânsă legătură cu gradul de 
implicare în activitatea de memorare. Activismul este o caracteristică ce trebuie evidenţiată 
pentru fiecare dintre cele trei faze ale procesului de memorare (întipărire, păstrare şi 
reactualizare), de care se leagă trăinicia păstrării şi fidelitatea reproducerii. Unităţile 
memorate se reactivează mult mai repede când se reconstituie contextul concret al 
activităţii, care oferă importante indicii de recunoaştere. Tulving şi Pearlstone (1966) au 
demonstrat cât de importante sunt aceste indicii, arătând că utilizarea lor este crucială în 
construirea strategiei de reactualizare a informaţiei. 


Memoria este selectivă, ea nu reţine mecanic şi nediferenţiat, ca pe bandă magnetică; 
păstrarea nu este o simplă depozitare, factori care ţin de motivaţie, interese cognitive, 
afectivitate, vârstă şi personalitate, stare de sănătate, oboseală intervenind decisiv. Într-un 
studiu Bower (1981) a cerut subiecţilor să ţină un mic jurnal timp de o săptămână, notând 
evenimentele plăcute sau neplăcute. A urmat o şedinţă de hipnoză uşoară, în care li s-a 
sugerat să aibă, unii o dispoziţie bună, alţii una proastă, apoi au fost chestionaţi asupra 
evenimentelor notate în jurnal. Dispoziţia psihică actuală le-a furnizat un adevărat 
„montaj”, prin care memoria lor a filtrat evenimentele trecute. 

ge Parcurgeţi paginile 31-40 din partea întâi (Combray) a romanulul În căutarea 
T) ô: timpului pierdut (Proust, 1968) şi argumentați în legătură cu trei caracteristici de 
e =|| bază ale memoriei: asociativitatea, activismul şi selectivitatea acesteia. 
Identificaţi tipurile de sisteme mnezice prezentate în aceste pagini şi 


argumentați în legătură cu rolul memoriei autobiografice în constituirea şi 
funcționarea Eului. 


e Memoria este inteligibilă, ceea ce subliniază rolul intervenției gândirii în funcționarea ei: 
sunt reţinute conținuturile înţelese, trăinicia amintirilor depinzând de nivelurile de 
procesare a informaţiei. Tendinţa oamenilor este aceea - vizibilă şi în percepţie - să 
introducă ordine chiar acolo unde ea nu există ca atare (vezi procedeele mnemotehnice). 


e Memoria este o însuşire cvasi-universală, având un caracter mult mai larg pentru a fi 
redusă doar la mintea umană sau animală. Într-un context foarte larg ea aparţine întregii 
materii, care, în pofida diversităţii sub care ea se prezintă, păstrează totuşi o foarte mare 
unitate, integratorul fiind de natură informaţională. 


e Memoria este relativ fidelă, căci între conţinuturiole întipărite şi cele redate există 
întotdeauna o diferenţă. Spre deosebire de memoria artificială, care redă în manieră 
identică ceea ce s-a introdus, memoria vie supune materialul memorat unei multitudini de 
operaţii care modifică uneori semnificativ datele de ieşire, comparativ cu cele de intrare. În 
acest proces un rol important îl are şi uitarea, deoarece ea se constituie într-un veritabil 
„cenzor” al memoriei. 


U1.4. Tipuri de memorie 


Cercetările deceniului şase din secolul XX au dezvoltat, prin Atkinson şi Shiffrin, un 
model larg acceptat al unui sistem al memoriei umane bazat pe trei submodule: memoria 
senzorială (MS), memoria de scurtă durată (MSD) şi memoria de lungă durată (MLD). 


Memoria de scurtă Memoria de lungă 
Memorie durată (MSD) durată (MLD) 
senzorială Memorie cu funcționare 
temporară 
——> vizuale ————p | Procese de control 
——> auditive ———p | Repetiţie 
——> tactile —————p| Clasificare 
Decizie 
Strategii de regăsire 


Depozit 
permanent 


de memorie 


Răspuns de 


Figura U1.1. Fluxul informaţional în sistemul memoriei umane 
conform modelului lui Atkinson şi Shiffrin. (Sursa: Baddeley, 1998, p. 15). 

U1.4.1. Memoria senzorială 

Dintre cele trei tipuri de memorie prezentate în figura de mai sus, memoria senzorială 
(MS) este cea mai aproape de planul percepţiei şi de legile acesteia. Ea se bazează pe persistenţa 
reprezentării senzoriale a stimulului, după ce acesta a încetat să mai acţioneze asupra receptorilor 
(fenomenul post-efectului). Acest fapt explică percepția mişcării prin fuziune de imagini 
consecutive, în realitate sau în filmul cinematografic. Acest tip de memorie este specific fiecărei 
modalități senzoriale, dar mai studiate au fost memoria vizuală (conică), memoria auditivă 
(ecoică) şi memoria tactil-kinestezică (haptică). Din perspectiva prelucrării informaţiei, la intrare 
există codări ale energiei fizice în energie nervoasă. Există extrem de multe coduri (de la nivelul 
senzorial spre cel abstract), dintre care două sunt fundamentale în lectură: codul lexical şi codul 
imagine. Studiind raportul vizual-auditiv s-a constatat superioritatea în memorare a imaginilor 
comparativ cu cuvântul (2560 fotografii, prezentate pe parcursul a patru zile unor subiecţi, au dus 
la o rată de recunoaştere de peste 90 de procente). 

Stocajul senzorial are la bază, fie inerția câmpurilor receptoare unde se face sinteza 
aferentă, fie proprietatea sumaţiei temporale a excitaţiei. Rolul acestei memorii-percepţie este 
acela de menţinere în câmp a stimulului pentru detectarea trăsăturilor sale şi o prelucrare ulterioară 
mai analitică. Filtrajul senzorial joacă un rol fundamental în selecţia şi transmiterea de la diverşi 
analizatori doar a unei părți din informaţia ce va fi prelucrată în memoria de scurtă durată. 


U4. 1.2. Memoria de scurtă durată 

Pentru a înţelege o propoziţie trebuie să-i ţinem minte începutul până o parcurgem integral, 
dar şi cuvintele şi ordinea în care acestea se succed. Când facem un calcul mintal avem nevoie să 
memorăm cifrele, operaţiile în ordinea lor (algoritmul de lucru) şi rezultatele. I se spune de scurtă 
durată pentru că, fără o reactivare specială, prin aşa-numitele circuite reverberante (asocieri de 
neuroni în sistem închis) reținem de la 5 secunde la 8-10 minute, după care informaţia este uitată 
sau este trecută în memoria de lungă durată. Deoarece în conținuturile MSD intră atât inputul 
senzorial, cât şi informaţie codificată în structurile memoriei de lungă durată (MLD), ea se mai 
numeşte memorie de lucru, memorie operaţională sau instrumentală. Deblocarea de informaţie din 
MLD se face fie prin apel, fie prin reactualizări spontane, neintenţionate. 

MSD este limitată nu numai din punctul de vedere al timpului de păstrare a informaţiei, ci 
şi al volumului acesteia. Aici acţionează principii de păstrare şi ştergere, cum ar fi principiul 
recenţei (stimulii de la sfârşitul seriei sunt mai bine reţinuţi decât cei de la începutul seriei). 
Volumul limitat al MSD a fost evidenţiat de Miller (Numărul magic: şapte plus şi minus doi. 
Câteva limite ale capacităţii noastre de prelucrare a informaţiei), cele şapte elemente putând fi 
lucruri separate, dar şi grupate în unităţi (cuvinte, propoziţii, figuri geometrice), nu mai mari de 
cinci elemente. Rapiditatea codării şi existenţa unor scheme mnezice prealabile, care să permită 
cooperarea cu stimulul actual, sunt cele care limitează volumul MSD. Aceasta are de operat cu 
informaţia în două direcţii: prin reactivare şi întărire ea este stocată pentru rezolvarea sarcinilor 
curente; prin prelucrări suplimentare informaţia este pregătită în vederea integrării ei în MLD, 
unde aceasta aprofundează şi mai mult prelucrările, pentru a da durabilitate păstrării. Ceea ce nu 

intră în aceste două posibilităţi este uitat. Transferul MSD-—MLD se face pe un canal limitat care, 
aunci când este depăşit, informaţia este retrimisă spre MSD prin mecanismul de buclă. 


U1.4.3. Memoria de lungă durată 

MLD corespunde cel mai bine imaginii comune despre memorie, pentru că ea păstrează 
informaţia pe durate considerabile (zile, luni, ani, o viaţă întreagă uneori). Anumiți teoreticieni 
susțin că datele acestei memorii nu dispar niciodată, ci traseele către ele se inactivează treptat, 
informaţiile devenind mai greu accesibile. Caracteristica de bază a MLD este păstrarea 
informaţiei. Comparând-o cu MSD, vom constata că MLD are capacitatea nelimitată ca volum, ea 
rețţinând evenimentele zilnice, emoţiile, sentimentele, visurile, ceea ce trăim ca experienţă; 
conservă evenimentele personale, cât şi pe cele sociale, mentalitatea grupului, profesiei, clasei 
sociale sau a poporului din care facem parte; fixează toate schemele formate, deprinderile, 
priceperile, cunoştinţele etc. 

Literatura de specialitate conservă numeroase exemple privitoare la capacităţile de păstrare 
nelimitate ale MLD. Specificul acestui sistem mnezic derivă din faptul că este o memorie 
semantică, ce se bazează pe un sistem fonetic, pe un sistem de imagini, integrate de un format 
comun, cel semantico-sintactic (Kintsch). Memoria semantică se sprijină pe un sistem complex şi 
ierarhizat de substructuri ce permit o conservare temeinică a cunoştinţelor, integrate prin concepte 
în piramida conceptuală (Vîgotski). Punând la dispoziția gândirii o vastă reţea de scheme, operaţii, 
concepte, mijloace de rezolvare a problemelor, memoria semantică devine ea însăşi o componentă 
fundamentală a cogniţiei. 

O altă componentă a MLD este memoria episodică, distincția memorie episodică - 
memorie semantică fiind operată de către Tulving (1983). Memoria episodică integrează 
preponderent evenimentele autobiografice (când şi unde am trăit acel eveniment), fiind extrem de 
necesară construcţiei identităţii de sine. Ea are un caracter contextual foarte clar conturat, pe când 
memoria semantică este acontextuală, conceptuală, generală, operaţională. Majoritatea 
cunoştinţelor oferite de manualele şcolare vizează memoria semantică, în timp ce experienţa 
noastră de viaţă sau istoria personală se toarnă în cadrele memoriei episodice. 

Neurofiziologic, atât memoria semantică, cât şi cea episodică depind de structurile 
hipocampice şi ale zonelor aferente, memoria episodică depinzând în plus de integritatea lobilor 
frontali. 


U1.4.4. Alte tipuri de sisteme mnezice 
După tipul de reprezentare a informației deosebim alte două tipuri de sisteme mnezice: 
memoria explicită (declarativă) şi memoria implicită (nondeclarativă). „Cunoştinţele reprezentate 
verbal sau imagistic, evidenţiate prin probe de reproducere şi recunoaştere, formează memoria 
explicită a subiectului uman” (Miclea, 1999, p. 229). Este explicită pentru că conținuturile ei sunt 
accesibile conştiinţei, care le poate apela în mod intenţionat. Deoarece cunoştinţele respective pot 
fi evocate şi exprimate verbal, ea se mai numeşte şi memorie declarativă. 
Memoria implicită (nondeclarativă sau procedurală) desemnează cunoştinţe sau abilităţi, 
deprinderi care nu pot fi evocate verbal (reflexe condiţionate, deprinderi motorii, instrumentări 

cognitive cum ar fi operaţiile şi regulile de execuţie), care, nefiind accesibile conştiinţei, nu pot fi 
evocate intenţionat. Acest sistem mnezic implicit poate fi testat doar indirect, cercetările arătând 
că în cazul amneziei (sindromul Korsakov) numai memoria declarativă este afectată (nu ştim ce 
am făcut sau ce am văzut în chiar ziua respectivă), în timp ce memoria implicită este intactă şi 
poate fi utilizată terapeutic. Evaluarea acesteia se face prin analiza deprinderilor, a condiţionării 
clasice sau a amorsajului subliminal. 

Precizăm suplimentar că cele două tipuri de memorie prezentate au localizări corticale 
specifice; memoria explicită este filogenetic mai recentă şi are o mare flexibilitate (poate fi 
folosită în multe situaţii), dar are fiabilitate redusă, fiind mai expusă la fenomenul interferenţei. Pe 
de altă parte, memoria implicită este mai timpurie filogenetic, are flexibilitate redusă (poate fi 
folosită doar în situaţii foarte asemănătoare cu cea de învăţare), dar are fiabilitate mare (rezistentă 
la interferenţe). 

În funcţie de nivelurile de activare a conţinuturilor mnezice, atât memoria explicită cât şi 
cea implicită au o stare activă (memoria de scurtă durată) şi una subactivă sau inactivă (memoria 
de lungă durată). Disputa dacă memoria senzorială, MSD şi MLD au blocuri funcţionale distincte 
are un răspuns mai degrabă negativ, ele prezentând doar niveluri diferite de prelucrare a 
informaţiei (cod senzorial, lingvistic şi semantic), prelucrările mai intense şi la niveluri mai 
profunde conducând la o posibilitate de retenţie mai bună a datelor. 


Să ne reamintim... 

Sintagma „În urma unui accident X şi-a pierdut memoria.” nu este una corectă 
deoarece noi nu avem doar o memorie, ci o multitudine de sisteme mnezice. 
Memoria poate fi evocată şi la nivel bilologic, fără de care nu ar exista 
homeostazia. La nivel psihic, fiecare analizator cu care suntem înzestrați dispune 
sa de o memorie proprie de foarte scurtă durată, care însumate formează memoriile 
-T senzoriale. Memoria de lucru (termen impus de Baddeley) este cea activată la un 
NA moment dat, ea coordonând inputurile memoriei senzoriale cu cele ale memoriei 
de lungă durată într-un răspuns unitar şi coerent cu incitările mediului. La rândul ei 
memoria de lungă durată este fundamentală în construirea identității de sine (prin 
memoria episodică sau autobiografică), dar şi în operarea cu informaţii şi scheme 
de lucru abstracte (memoria semantică). Memoriile explicită şi implicită, 
declarativă şi procedurală completează panoplia multiplelor tipuri de sisteme 
mnezice de care dispunem. Evident, numai prin dispariţie fizică le putem pierde pe 
toate deodată. 


U1.6. Procesele memoriei 

Este unul din puţinele domenii ale studiului memoriei în care cercetătorii au ajuns la un 
acord: există trei procese principale care intră în funcţiune progresiv şi anume memorarea 
(întipărire, fixare sau engramare), păstrarea (reținerea sau conservarea) şi reactualizarea 
(reactivare, ecforare), pe care psihologia cognitivistă le-a redefinit ca encodare, stocare şi 


recuperare. 

Definiţii 

Encodarea este procesul prin care informaţia este codificată într-o formă care îi permite intrarea în 
sistemul mnezic, stocarea acela prin care informaţia este păstrată pe o perioadă de timp, iar 
recuperarea acela prin care informaţia este reactivată, scoasă la suprafaţă în vederea utilizării. 


Pentru Baddeley (1994) encodarea este alimentarea sistemului mnezic cu informaţii, 
stocarea este procesul de conservare în timp a acestora pentru prevenirea degradării şi a uitării, iar 
recuperarea este legată de accesul la informaţiile din depozit. 


U1.6.1. Encodarea 

Intrarea informaţiei în sistemul mnezic se face prin intermediul unui cod, de unde şi 
legătura strânsă dintre aceasta şi encodare. Fiecare modalitate senzorială are propriul său cod, dar 
cele mai cunoscute sunt codul imagine (encodarea vizuală), codul sunet — fizic sau verbal - 
(encodarea auditivă) şi codul propoziție (encodarea semantică). Această clasificare corespunde 
celei propusă de Craik şi Lockhart (1972) care, pun în evidență fidelitatea păstrării şi 
productivitatea memoriei în funcţie de nivelul de adâncime la care este procesată informaţia (cod 
structural, cod fonemic şi cod semsnatic). Problema aflată în disputa psihologilor este legată de 
eficienţa tipurilor de coduri sau de combinaţii ale acestora. Unii psihologi (Shepard, Paivio, 
Lieury) susţin superioritatea imaginii în raport cu codarea auditivă. Paivio, de exemplu, este 
promotorul teoriei dublului codaj pentru imaginile vizuale şi al codajului simplu pentru cuvinte, 
ceea ce face ca recuperarea să fie mai facilă pentru imagini, căci acestea pot fi recuperate fie 
printr-un cod, fie prin celălalt. Contrar acestui model, Anderson şi Bower (1973) au emis ipoteza 
propozițională, potrivit căreia între imagine şi cuvânt există un format intermediar comun. 


Exemplu 

Baddeley (1998) susţine că memoria de lucru se bazează pe două subsisteme sclave, 
vizual şi auditiv, controlate de un sistem executiv central, una dintre componentele 
acestuia fiind bucla articulatorie (sau fonologică). Prin aceasta materialul prezentat 
(vizual sau auditiv) este repetat şi exersat mental auditiv, în vederea transferului său 
în memoria de lucru. Capacitatea acesteia depinde în mod evident de lungimea 
intervalului de timp, cuvintele mai scurte fiind mai uşor reţinute. Bucla articulatorie 
acţionează şi ca un excelent mecanism de verificare a ordinii secvenţei informaţionale 
şi este extrem de importantă în învăţarea cititului. Bucla fonologică ar interveni şi în 
procesele de numărare sau de corectare a textelor, fiind un important mecanism de 


achiziţie a limbii. 


Din punctul de vedere al participării voinţei există o memorare incidentală şi una 
intenţionată, care sunt corespondentul astăzi acceptat al vechii distincţii memorie involuntară — 
memorie voluntară. 

Memorarea incidentală se desfăşoară în afara intenţiei de a fixa, fără efort şi fără 
utilizarea unor procedee speciale. Fundamental este gradul de implicare şi de angajare a 

subiectului în rezolvarea activităţii. Atunci când are de rezolvat sarcini complexe, ce presupun 
compararea, ordonarea, desprinderea unor principii de construcţie, organizare internă, subiectul 
angajat plenar şi conştient în rezolvarea acestor sarcini reține mai uşor şi mai mult decât subiectul 
pasiv sau slab implicat. Deşi acest tip de memorare are un caracter mai degrabă întâmplător, fiind 
dependentă de particularităţile situaţiei şi ale stimulului, care se impun oarecum de la sine, 
memorarea incidentală joacă un rol enorm în viaţa omului, întrucât cea mai mare parte din 
experienţă se constituie prin intermediul ei. 

Pe de altă parte, encodarea intenţionată mobilizează resurse funcționale, operațional- 
instrumentale, procedee speciale de memorare şi efort voluntar, care îi asigură o eficienţă 
deosebită. Eficacitatea ei este dependentă de mai mulţi parametri, dintre care cel mai important 
este fixarea scopului memorării, ceea ce subliniază strânsa legătură dintre memorie şi voinţă. 
Randamentul memorării poate fi de 5-6 ori mai mare când scopul este cunoscut (Tucicov, 1973). 
Este vorba atât de scopul general al învăţării, cât şi de scopurile diferenţiate: cunoaşterea duratei 
pentru care este necesară memorarea (termen scurt, mediu, lung sau pentru toată viaţa), a preciziei 
solicitate în redare, reproducere, a succesiunii în care materialul va fi redat facilitează învăţarea 
intenţionată. Efectul Elbert-Neumann (1905) stipulează că „învăţarea pentru o anumită dată 
condiţionează uitarea după trecerea acelei date”, ceea ce poate fi considerat a fi o lege a memoriei. 

În privinţa raportului dintre cele două forme de memorare, este larg acceptată ideea că 
memorarea voluntară contribuie decisiv la achiziția formelor superioare de comportament şi 
informaţie, pentru că ea presupune un înalt activism, susținut motivaţional, presupune elaborarea 
de tehnici speciale de memorare şi de întărire a celor învăţate prin repetiţie. Învăţarea în general, 
dar şi construirea deprinderilor, formarea ca profesionist în orice domeniu, presupun dezvoltarea 
formelor voluntare de memorare. 


O a doua dihotomie este memorare mecanică - memorare logică. Prima se bazează în 
principal pe asociaţii de contiguitate în timp şi spaţiu sau pe succesiunea fluxului informaţional. 
Lanţul unităţilor informaţionale se construieşte unilateral, univoc, după principiul stereotipului 
dinamic, în care o verigă activează veriga următoare din secvenţă, de aceea reproducerea inversă 
sau în altă ordine este practic imposibilă. Aceasta exprimă învăţarea de tip papagal, prin care 
informaţia este redată doar la nivel de suprafaţă, în datele ei neesenţiale, ceea ce face ca elevul să 
nu poată răspunde la întrebări suplimentare, în altă ordine, sau să reia expunerea dacă fluxul a fost 
întrerupt. Învăţarea mecanică este deci formală, ineficientă, de suprafaţă, se produce cu consum 
energetic mare şi nu este durabilă. Este totuşi o formă utilă de învăţare acolo unde materialul nu 
dispune prin el însuşi de o logică internă, deşi chiar şi în acest caz se pot face asociaţii cu sisteme 
personale de referinţă, prin aşa-numitele procedee mnemotehnice. 


o DO: Investigați ponderea şi rolul memorării mecanice la trei obiecte din primul, al 
„îm ||doilea şi al treilea ciclu şcolar. Argumentați în legătură cu utilitatea ei şi cu 
— modalităţile în care pot fi depăşite limitele acestui mod de învăţare. 

Memorarea logică este precumpănitor semantică şi reprezintă locul unde graniţa gândire - 
memorie se estompează: desprinzând prin procedeele raţiunii legături logice de tip categorial sau 
de tip cauzal, bazându-se pe schemele operaţionale ale gândirii prin care se descoperă şi se 
construiesc noi unități de sens, acest tip de memorare duce la sesizarea esenţialului, la construirea 
de modele operaţionale cauzale, analogice, inductiv-deductive. De aceea ea asigură o învăţare 
autentică, temeinică, pe suporturi ale gândirii, cu posibilităţi mari de transfer la o varietate de 
situaţii noi. Dacă memorarea logică este superioară celei mecanice prin autenticitate, prin 
economicitate şi productivitate ridicată, de multe ori memorarea mecanică dă doar iluzia învăţării 
(fenomenul de subînvăţare), ea contribuind la instituirea în timp a unei asimetrii funcţionale tot 
mai accentuate între memorie şi gândire. 


Analizaţi raportul dintre memorarea logică şi cea mecanică la limba română, 
prin luarea în caonsiderare a orelor de literatură şi de gramatică. 


Factorii facilitatori sau perturbatori ai encodării țin de două aspecte corelate: 
A. de particularităţile materialului de memorat; 
B. de particularități ale subiectului. 


A. Materialul intuitiv-senzorial se reţine mai uşor decât cel simbolic-abstract, cel verbal- 
semnificativ mai bine decât cel verbal-nesemnificativ. Guilford arată că 15 silabe fără sens au 
nevoie de 20,4 repetiţii, 15 cuvinte separate de 8,1 repetiţii iar 15 cuvinte legate în frază de 3,1 
repetiţii. 

Organizarea internă a materialului este fundamentală, un grad mare de structurare internă 
ducând la o memorare mult mai bună şi mai de durată. Când materialul se prezintă serial, intervin 
asociaţii adiacente şi asociaţii la distanţă, dar şi interferenţe care fac ca elementele care deschid 
seria şi cele care o închid să fie mai bine reţinute decât cele intermediare. Acestea se numesc 
efectele de primaritate, respectiv de recenţă şi se bazează pe mecanisme de inhibiţie progresivă şi 
regresivă. Practic, efectul de primaritate şi cel de recenţă ne obligă ca, atunci când memorăm 
materiale prezentate serial/discursiv, să reluăm repetițiile dinspre mijloc spre capete, alocând mai 
multe repetiţii secvenţelor intermediare, ce tind să se organizeze mai greu. 

Volumul materialului de memorat a produs două legi: a) creşterea aritmetică a materialului 
de memorat implică o creştere geometrică a timpului necesar învăţării sale; b) în condiţii egale de 
exersare, materialul mai lung se aminteşte mai bine decât cel mai scurt. Volumul materialului 
memorat poate creşte spectaculos dacă stabilim chunk-uri, adică unităţi informaţionale sau de 
semnificaţie mai mari. 


B. La materialele identice, performanţele subiecţilor sunt adesea extrem de diferite, ceea ce 
înseamnă că diferenţele interindividuale sunt mari şi importante. Unele ţin de dotarea nativă, care 
face ca anumite persoane să întipărească rapid, uşor şi trainic aproape orice categorie de 
informaţie, în timp ce alte persoane rețin uşor doar anumite informaţii (vizuale, auditive, tactil- 

kinestezice, motrice, olfactive, nume, numere, figuri etc.), putându-se vorbi de adevărate 
specializări ale memoriei, în timp ce o a treia categorie de persoane rețin slab orice tip de 
informaţii. Din perspectiva subiectului care memorează, câteva aspecte sunt fundamentale: 


Cu cât gradul de implicare în activitate este mai mare, cu cât interacţiunea cu materialul de 
memorat este mai intensă şi mai profundă, cu atât performanţa mnezică este mai ridicată. Se poate 
vorbi de construirea unor adevărate tehnici de memorare (fracţionarea în părţi după o lectură 
globală, desprinderea a ceea ce Aussubel numea ancore - puncte inteligibile de sprijin -, raportarea 
părților una la alta, lectura de tip a, b, ab, c, abc, d etc.). Rezumarea, conspectarea, discuţia în 
contradictoriu pe un text, aplicaţiile practice ale legilor şi principiilor învăţate fac din memorare un 
mare teritoriu aplicativ al psihologiei. De mare importanţă este construirea mediatorilor mnezici 
(generici, tematici şi parte-întreg, vezi Zlate, 1999, p. 380) prin care informaţia actuală este legată 
de o idee supraordonată, de o temă, sau integrată prin reevaluarea raporturilor parte-întreg. 

Pot fi degajate câteva regularităţi legate de gradul de implicare subiectivă: 

e materialul ce se constituie ca obiectul acţiunii directe este mai bine memorat decât dacă 

ar fi obiectul acţiunii pasive; 

e ceea ce constituie scopul principal al acţiunii se memorează mai uşor decât mijloacele de 

atingere a scopului; 

e ceca ce are semnificaţie subiectivă mare se întipăreşte mult mai uşor. 

Teoria nivelelor de procesare a informaţiei (Craik şi Lockhart, 1972) arată că cel mai adânc nivel 
al prelucrării este cel semantic. 


Modul de învăţare (global sau pe fragmente) este de asemenea important, el ţinând de 
volumul materialului, dar şi de stilul personal exersat în timp (predominant sintetic sau analitic). 
Performanţele mnezice depind în mare măsură şi de vârsta subiecţilor (copiii nu au neapărat o 
memorie mai bună comparativ cu adulţii, care dispun de largi sisteme de integrare a informaţiei), 
de starea de sănătate, de oboseală, de perioada din zi când se învaţă, de nivelul reactivităţii 
sistemului nervos, de dezvoltarea altor funcții individuale (inteligenţa, capacitatea de efort 
voluntar, stabilitatea temperamentală). 


Multe cercetări au insistat asupra rolului repetiției în învăţare şi memorare, reactualizând 
vechiul dicton Repetitio mater studiorum est. Dacă Ebbinghaus considera că un material se învaţă 
cu atât mai bine cu cât materialul este repetat mai des, cercetările mai recente aduc în discuţie 
existența unui optim repetiţional, aflat între două extreme: subînvăţarea (număr prea mic de 
repetiţii) şi supraînvăţarea (număr prea mare de repetiţii, realizate cu mare consum energetic şi 
generând starea de saturație şi inhibiţia de protecţie, chiar dacă trăinicia este mai mare). Învăţarea 
depinde aşadar de un număr optim de repetiţii iniţiale, urmate de repetiţii de consolidare, care nu 
trebuie să depăşească 50% din primele. Există şi alte tipuri de repetiţie: repetiţia eşalonată în timp 
este mai productivă decât cea comasată (repetarea integrală şi continuă a materialului până este 
complet memorat). Eşalonarea trebuie să ţină seama şi de curba uitării stabilită de cercetările lui 
Ebbinghaus: cea mai mare pierdere de informaţie se petrece în prima oră de la învăţare, apoi în 

primele 9 ore, declinul uitării fiind foarte lent după două zile. Avantajul repetiţiilor eşalonate este 
acela că oferă memoriei un respiro, un timp necesar organizării, sistematizării şi reelaborării 
informaţiilor, proces în care somnul, mai ales în faza lui de vise (REM) are un rol însemnat. Ea 
înlătură monotonia şi oboseala, dând ocazia reluării materialului din perspective diferite, în 
ordinea directă sau inversă, pe teme sau problematizând aspectele implicate. Există aşa-numita 
repetiție de menţinere (Baddeley, 1993) care permite învăţarea durabilă, de profunzime, prin 
facilitarea transferului informaţiei din MSD în MLD. Concluzia este că optimumul repetiţional 


trebuie să ia în calcul forma, numărul şi intervalul temporal la care repetițiile se efectuează. 


TE a DD: Inventariaţi tipurile de repetiţii ale materialului de memorat evocate în curs şi 
„îm é| stabiliți rolul acestora într-o strategie de optimizare a memoriei proprii prin ceea 


ce se chiamă optim repetițional. 


U1.6.2. Stocarea 

Deşi pare un proces nespectaculos, stocarea suscită tot mai mult interesul psihologilor 
pentru că este un proces activ, în care materialul memorat dospeşte, creşte şi se restructurează pe 
noi linii de semnificaţie. Acesta ne este restituit altfel decât cel întipărit, în conformitate cu nevoile 
şi cu evoluţia noastră în timp. 

Din punct de vedere al duratei stocării „este evident că înmagazinăm mai multă informaţie 
decât putem regăsi în orice moment“ (Baddeley, 1998, p. 108), existând păreri care susţin că 
memorăm tot, problema fiind doar a accesului limitat la acest depozit uriaş, pentru care nu avem 
întotdeauna codul sau calea de acces. Argumentele pleacă de la cazurile citate de Penfield, 
neurochirurg care, în faza de pregătire a unor operaţii chirurgicale pe creier, pentru suprimarea 
unor focare epileptice, a descoperit că stimularea electrică dădea la unii din pacienţii săi evocarea 
unor secvenţe retrospective extrem de vii, desfăşurate parcă în timp real, de care ei nu îşi mai 
aminteau nimic, considerându-le definitiv pierdute. Uitarea ar fi fost mai degrabă un eşec 
tranzitoriu de regăsire, informaţia nefiind pierdută, ci doar inaccesibilă. 

Unii cercetători (Loftus şi Loftus, 1980) susţin însă un punct de vedere diferit: memoria 
unui eveniment poate fi modificată de memoria altui eveniment, care i se poate chiar substitui în 
întregime, aşa cum se întâmplă în sindromul falselor amintiri (amintiri induse). Este mai plauzibil 
să presupunem că stocarea se supune şi ea legilor organizării şi selectivităţii, amprentele de 
memorie rezistând mai mult sau mai puţin în timp în funcţie de câţiva factori. Astfel, materialul cu 
sens, inteligibil, stocat semantic, se păstrează mai bine decât cel fără sens. Prin sistematizare şi 
reorganizare, conţinutul esenţial dintr-un material memorat se păstrează relativ constant (sau poate 
chiar creşte), în timp ce detaliile, discriminările de fineţe se estompează şi dispar. Este motivul 
pentru care reținem o idee generală dintr-un text, dar nu mai putem recupera detaliile, amănuntele. 
Evenimentele cu implicaţii personale sunt mai mult timp reţinute decât cele impersonale. Cu cât o 
informaţie este mai tratată mai în profunzime, cu atât ea devine mai distinctă şi deci mai uşor de 
accesat şi de recuperat din memorie. 

De stocare depind câteva însuşiri fundamentale ale memoriei. Fidelitatea şi trăinicia 
păstrării, exprimând gradul de adecvare dintre informaţia encodată şi cea accesată, depind în 
primul rând de calitatea întipăririi. Un mecanism implicat în encodare, care ar putea explica 
fidelitatea stocării, este principiul asociaţiilor (prin contiguitate în timp, în spaţiu, prin asemănare, 
prin contrast şi asociaţiile cauzale). Memoria este înalt asociativă: informaţia de bază este strâns 
legată de contextul obiectiv-subiectiv care o produce. Obiectele, de exemplu, sunt legate de 
amplasamentul lor spaţial, de timpul când ne-au apărut în percepţie, de alte obiecte din jur sau de 
părţi ale lor, de conotaţiile afective şi motivaţionale ataşate lor. Un rol important îl are şi 
consolidarea traseelor mnezice, care devin astfel mai puţin fragile şi vulnerabile sub acţiunea 
timpului. 

Organizarea informaţiilor prin sistematizarea în timp a materialelor, logicizarea 
conţinutului, adăugarea unor noi elemente relevante pe structura celor preexistente, simultan cu 
eliminarea informaţiilor secundare, sau neesenţiale, sunt tot atâtea fenomene ce indică faptul că 
stocarea este un proces viu, dinamic. Organizarea materialului se poate face fie după înlănţuiri 
logice, secvențiale, fie categorial (piramida conceptelor), fie în reţea sau clusteri prin asociaţii 
ierarhizate, fie sub forma reţelelor semantice, a schemelor sau a scenariilor cognitive (produse 
simultan de gândire şi de memorie). Organizarea informaţiilor se face şi după familiaritate, 
relevanţă personală, structură, formă, sonoritate, continuitate, contrast etc., producându-se unităţi 
mai mari de informaţie, compuse din înglobarea unor unități mai mici, ceea ce generează 
economie de spaţiu şi facilitează accesarea-recuperarea datelor stocate. 


CA I sa PER l ESEE ză 
ND e Argumentaţi în legătură cu caracterul activ al păstrării prin evocarea modului în 
i In E / ` 7 . . . (o Àv . SA . . 
© e || care informaţia este reorganizată după ce a fost introdusă în sistemul mnezic. 


U1.6.3. Recuperarea 

Recuperarea este un proces activ ghidat de ceea ce Tulving (1966) numeşte indicii de 
recuperare, prin care subiectul progresează treptat spre reprezentarea unui obiect trecut, până când 
acesta îi devine accesibil. Uneori recuperarea se face spontan, fără efort, alteori presupune efort, 
căutare, strategii de recuperare desfăşurate discursiv: „atunci când încercăm să regăsim ceva care 
se află la limita accesibilității, se întâmplă un fenomen care se aseamănă mai mult cu căutarea sau 
chiar cu o rezolvare de probleme” afirmă Baddeley (1998, p. 153). Dacă în computere informaţiile 
sunt însoţite întotdeauna de o adresă ce permite regăsirea lor printre alte milioane de informaţii, 
locaţia fiind unică, la nivel uman informaţia nu are o adresă unică. Dimpotrivă, ea este distribuită 
paralel, ca într-o bibliotecă ce are şi cod alfabetic, dar şi tematic, ceea ce dă o mare flexibilitate 
minţii umane. Indicii pe care îi invoca Tulving ghidează căutarea, fiind de mai multe tipuri: 
asociativi, fonetici, imagistici, semantici. Lieury (1990) afirmă că în recuperarea informaţiilor se 
elaborează un plan al reamintirii care are de cele mai multe ori o structură ierarhică, categorială. 

Recuperarea presupune două mecanisme distincte: recunoaşterea, care este o evocare a 
unei idei sau imagini în prezenţa obiectului, şi reproducerea, realizată în absenţa acestuia (este o 
evocare a evocării). Recunoaşterea este un mecanism de tipul tot sau nimic, fiind mult mai facilă 
decât reproducerea. Aceasta presupune suplimentar compararea mintală a modelelor, ceea ce face 
ca eficienţa reproducerii să fie mai puţin de jumătate din cea a recunoaşterii. Dacă recunoaşterea 
se bazează pe comparare şi decizie, reproducerea presupune în plus mecanismul generării 
imaginilor de referinţă. De aceea reproducerea se sprijină pe câteva strategii proprii: 

e reducerea necunoscutului la cunoscut; 

e a nestructuratului (ambiguităţii) la ceea ce este structurat; 

e a nefamiliarului la familiar; 

e acordarea de semnificaţii proprii subiectului (raţionalizarea); 

e reansamblarea imaginii iniţiale prin adăugiri, umpluturi, transformări sau reorganizări. 

Aceasta arată caracterul mult mai activ al reproducerii, care trebuie să reconstruiască 
informaţia prin reorganizări şi trieri sucesive. 


U1.7. Însuşirile memoriei 

= Volumul memoriei este dat de cantitatea de informaţie memorată. 

=  Elasticitatea memoriei se referă la capacitatea de reorganizare a celor deja memorate, în 
condiţiile primirii de noi informaţii în sistemul mnezic. 

= Trăinicia memorării se referă la durata păstrării informaţiei memorate. 

=  Fidelitatea reproducerii este o calitate bazală, pentru că ea indică gradul de concordanţă 
dintre informaţia engramată şi cea reactualizată. 

=  Promptitudinea memoriei se referă la viteza cu care este reactualizată informaţia 
necesară într-un context sau activitate. 


A DN dz Evaluaţi propria memoria din perspectiva celor cinci însuşiri caracteristice 
p SA 

„îm || enumerate mai sus. Care dintre acestea credeți că ar putea fi mai corect evaluate 

— de un profesionist în testarea psihologică? Argumentaţi afirmaţiile făcute. 


O bună parte dintre aceste caracteristici sunt abordabile psihometric. Volumul şi fidelitatea 
memoriei se poate testa cu cu silabe; cu liste de cuvinte (cu sau fără sens); cu propoziţii sau fraze; 
cu cifre; cu material figurativ (desene, forme abstracte bidimensionale, fotografii, filme), cu 
ritmuri; cu sunete tonale sau atonale; cu mişcări; cu secvenţe. 

Existenţa, aşa cum am arătat, a numeroase tipuri şi sisteme ale memoriei îngreunează mult 
misiunea psihologului practician. Importanţa memoriei în viaţa psihică este însă covârşitoare şi 
pentru aceasta cităm pe unul din marii experţi ai domeniului, Baddeley (1998, p. ?): “Creierul 
nostru găzduieşte un sistem de clasificare, înmagazinare şi regăsire a informaţiilor care depăşeşte, 
în ceea ce priveşte flexibilitatea şi viteza, capacitatea celui mai bun calculator.” 

U1.8. Uitarea 

Gestiunea informaţiilor presupune pierderi sau alterări, ceea ce face ca o parte din ele să 
anu mai poată fi regăsite, reactualizate. Vorbim atunci de uitare, care este un fenomen natural şi 
relativ necesar, deoarece prin uitare se eliberează unităţi de memorie, sistemul cognitiv se 
echilibrează, căpătând posibilitatea de a fi suplu şi elastic, eliminând ceea ce este de prisos, balast. 
Uitarea este şi fenomen negativ peste anumite limite, căci ea ne obligă să reînvățăm (potrivit 
sintagmei că „cine îşi uită trecutul este condamnat să-l retrăiască”). 

Uitarea poate fi totală (caz extrem de rar) şi atunci se numeşte amnezie, care poate fi 
anterogradă (trecutul şi experienţa proprie) sau retrogradă (orice experienţă nouă de după 
producerea unui şoc, comoţii). Mult mai frecvente sunt dismneziile (tulburări parţiale ale 
memoriei, care pot fi hiper- sau hipomnezii). 

În mod frecvent uitarea intervine ca o erodare lentă sau accentuată a informaţiilor, a 
procedeelor de lucru şi schemelor, ceea ce produce recunoaşteri şi reproduceri mai puţin fidele, 
exacte şi adecvate. Patologia memoriei este extrem de amplă (vezi Predescu şi Ionescu, 1976, pp. 
120-134), aici uitarea fiind considerată un veritabil „cenzor al memoriei”. În perspectiva 
patologică încă Ribot (1882) a descris „legea regresiunii memoriei”, potrivit căreia uitarea se 
extinde de la prezent spre trecut, de la complex spre simplu, de la inconstant spre constant, de la 
neobişnuit spre automatizat. Dispar mai întâi evenimentele recente, apoi fondul mai vechi, ulterior 
elementele afectivității şi ultimele obişnuinţele profund înrădăcinate. Limbajul raţional este uitat 
înaintea celui emoţional, ultimele care dispar fiind elementele limbajului mimico-pantomimic, 
ceea ce presupune că deteriorarea limbajului este inversă faţă de construcţia sa individuală şi 
social-istorică. Dintre formele verbale dispar întâi numele proprii, apoi substantivele, adverbele şi 
ultimele verbele. 

Există şi uitarea momentană, lapsusul, al cărui mecanism complex l-a incitat pe Freud, 
care îl include ca pe un element explicativ important al psihopatologiei vieții cotidiene. Zlate 
(1999) încearcă o clasificare a tipurilor de uitare: banală, cotidiană; uitare represivă; uitare 
provocată; uitare prin simultaneitate; uitare regresivă; uitare voluntară, dirijată; uitare dependentă 
de împrejurări. 


Exemple 
De multe ori trăim experienţa neplăcută a „cuvântului care ne stă pe limbă”. Dovadă 
că lapsusul este un eşec tranzitoriu al recuperării, generat de un context emoţional 


tensionat, este indicat de faptul că după o vreme informaţia respectivă ne este 
restituită integral. 


Mecanismele uitării sunt diverse, plecând de la declinul traseelor mnezice, la mecanismele 
inhibiţiei (de protecţie, inhibiţia externă, inhibiţia de diferenţiere) şi ale inducției reciproce. Alte 
teorii au în vedere problemele interferenţei retroactive (informaţia nou învățată intervine negativ 
asupra celei vechi) sau proactive (informaţia mai veche o influențează negativ pe cea nou 
învățată). 

U1.9. Rezumat 

= Memoria este piatra unghiulară a vieţii psihice, deoarece ea face sinteza 
trecutului cu prezentul şi a acestuia cu viitorul. 

= Ea este înalt asociativă (amintirile sunt lanţuri asociative organizate după 
principiul stereotipului dinamic), fapt evidenţiat şi prin postularea de către 
psihologia cognitivă a existenţei reţelelor neuronale. 

= Memoria este un proces activ, selectiv, relativ fidel, inteligibil, un fenomen 
cvasi-universal. 

= Există trei tipuri de memorie care formează un singur sistem unitar, aflat în 
grade diferite de activare: memoriile senzoriale, memoria de scurtă durată şi 
memoria de lungă durată. 

=" Fiecare dintre acestea evidenţiază mecanisme, locaţii şi legi de funcţionare 
specifice. 

= În cadrul memoriei de lungă durată se pot evidenția o memorie episodică 
(autobiografică) şi una semantică, o memorie procedurală şi una declarativă, 
o memorie explicită şi una implicită. 

= Întipărirea, păstrarea şi reactualizarea sunt cele trei procese ale memorării. 

= Productivitatea memorării depinde de două condiţii fundamentale: unele care 
ţin de materialul de memorat, altele de particularitățile subiectului în cauză. 

. Însuşirile memoriei sunt date de volumul materialului de memorat, de 
elasticitatea memorării, de trăinicia păstrării, de promptitudinea şi fidelitatea 
reproducerii. 

= Uitarea este un fenomen controversat, util până la un punct (reechilibrarea 
sistemului cognitiv prin eliberarea de noi unităţi de memorie), dar negativ mai 
ales în formele sale agresive, care sunt dismneziile majore şi amneziile. 


U1.10. Test de evaluare a cunoştinţelor 

1. Dezvoltaţi ideea caracterului asociativ, activ, selectiv şi inteligibil al memoriei. 
2. Din schema lui Atkinson şi Shiffrin stabiliți punctele comune şi diferenţele 
specifice dintre memoria senzorială (MS) şi percepție. 

3. Detaliaţi caracteristicile psihologice ale MSD. 

4. Indicaţi modul de lucru al MLD, raporturile ei cu MSD şi cu gândirea. 

5. Stabiliți asemănările şi deosebirile dintre memoria explicită şi cea implicită, 
punându-le în legătură cu schema lui Atkinson şi Shiffrin din curs, sprijinindu-vă 
şi pe lucrarea lui Miclea, Psihologia cognitivă, pp. 189-236. 

6. Arătaţi valoarea explicativă a cuplului terminologic memorie episodică şi 
memorie semantică, luând ca sursă şi lucrarea menţionată la punctul precedent. 

7. Definiţi propria strategie de memorare şi de învăţare şcolară. 

8. Utilizând informaţiile din curs despre cele trei faze ale procesului de memorare, 
construiți o strategii ameliorativă a procesului în cauză pentru elevii cu dificultăţi 
de învăţare. 


103 


9. Evaluaţi detaliat aspectele pozitive şi negative implicate în procesul de uitare. 
10. Cum poate fi ameliorată calitatea depoziţiilor martorilor oculari implicaţi în 


evenimente judiciare (accidente, crime etc.)? 

Modulul M3. Unitatea de învăţare 2 GÂNDIREA 


Cuprins 
12.1 TNrOdUCELE see cec pei oa d 3 anca das EE citeai d aut Date 105 
2.2. Competenţe: caza aie cenaclu n oa a apă de său isca aia d că d atins 105 
U2.3. Definiţie şi caracterizare psihologică a gândirii .......mee nenea eee eee 106 
U2.4. Unităţile de bază ale gândirii eee nea eee anna 107 
1J2.5; Operatiile PA ITI iii reterii aE ca ag alea a due oala 00 d a 113 
U2.6. Tipuri de gândire nenea nenea nea nana nea anaaaaaaaaa 116 
U2.7. Activităţile gîndirii... nenea nenea aaa aaa ae 118 
12.8; Rezuniati ans ceace ci Coe Băcani dd ada daca o ode aaa ae dai du ante 120 
U2.9. Test de evaluarea cunoştinţelor... eee nana eee eee 120 
U2.10. Bibliografie minimală ....... nenea nenea anna an anna 121 


U2.1. Introducere 

În pofida discrepanţelor terminologice, există un acord cvasiunanim privind rolul de 
prim rang pe care gândirea îl joacă, atât în cadrul sistemului psihic uman, cât şi în 
activitatea umană, ea fiind, alături de limbaj, „funcţia cea mai distinctivă, cea mai 
importantă a psihicului uman” (Popescu-Neveanu, 1977, p. 75). Aceasta deoarece ea 
produce modificări de substanţă ale informaţiei cu care operează, făcând saltul de la 
aparenţă la esenţă, de la nivel superficial la planul de adâncime, de la accidental la 
ceea ce este legic, de la particular la general, de la incertitudine la previziune. În 
acest proces ea antrenează toate celelalte rezerve şi mecanisme psihice, cognitive şi 
noncognitive (afective, volitive, motivaţionale, atenţia). Adevărat star-major al vieții 
psihice, gândirea valorifică toate procesele psihice, căci prin gândire percepţia devine 
observaţie, comunicarea capătă înţeles, fiind construită pe sintaxa şi logica gândirii, 
memoria devine logică, îmbogăţindu-şi procedeele, voinţa îşi precizează scopurile şi- 
şi coordonează mijloacele în planuri care includ judecăţi şi raționamente. 


pœ 


U2.2. Competenţe 

După ce vor studia această unitate, cursanţii vor putea: 

e să distingă între latura informaţională şi cea operaţională a gândirii; 

e să opereze cu distincţia noţiune-concept, diferenţiind între modul de formare a 
acestora şi implicaţiile lor în procesul educativ; 

e să relaţioneze procesul de conceptualizare cu formarea piramidei noţiunilor, 
reţeaua semantică, prototipurile sau cu schemele cognitive; 

e să definească şi să opereze cu tipurile de strategii ale gîndirii; 

e să aprecieze corect rolul formativ în educaţie al operaţiilor gândirii; 


e să indice paşii de urmat implicaţi în rezolvarea de probleme. 

Durata medie de parcurgere a acestei unități de învăţare, incluzând rezolvarea 
sarcinilor propuse şi a temelor de evaluare, este de 3 ore. 


U2.3. Definiţie şi caracterizare psihologică a gândirii 


Definiţie: Gândirea este procesul cognitiv superior care construieşte prin operaţiile sale, 
coordonate în acţiuni mintale, informaţiile despre însuşirile generale ale claselor de obiecte 
şi fenomene, sau despre relaţiile categoriale şi determinative dintre ele, sub formă de 


noţiuni, concepte, judecăţi şi raționamente. 


Caracterul informaţional şi operaţional 

Gândirea depăşeşte planul senzorial-perceptiv prin aceea că nu rămâne la aici şi acum, la 
însuşirile exterioare ale obiectelor sau fenomenelor, ci ea le remodelează mintal, prin extragerea 
relaţiilor sau însuşirilor caracteristice, invarianţii, aspectele de adâncime, ascunse, vagi, puţin 
evidente. Prin categorizare şi esenţializare, informaţiile capătă mare relevanţă semantică, gândirea 
intervenind simultan asupra informaţiilor şi a operaţiilor, ea putând fi definită ca „procesul şi 
produsul coordonărilor prin care invarianţii obiectuali şi potenţiali sunt organizaţi, actualizaţi, 
corelaţi între ei şi referiţi la realitate” (Popescu-Neveanu, 1978, p. 295). 


Caracterul mijlocit-mijlocitor 

Gândirea este mijlocită (mediată) deoarece nu operează direct asupra realului, ci asupra 
unor informaţii deja extrase de mecanismele cognitive primare (senzaţia, percepţia, reprezentarea), 
asupra unor informaţii reactualizate din depozitele memoriei, ca şi asupra informaţiilor produse de 
propria ei funcţionare. Gândirea este automediată pentru că îşi furnizează sieşi asociaţii, scheme, 
concepte, strategii, realizând cicluri funcţionale în care procesele şi produsele intră alternativ în 
circuit. Alături de sursele informaţionale amintite un mare rol îl au şi combinaţiile imaginaţiei, dar 
şi limbajul. Acesta este încastrat în textura intimă a gândirii, deoarece îi oferă combinatorica şi 
structura specifică prin care este posibil nu numai procesul de prelucrare a informaţiilor, ci şi 
fixarea rezultatelor acestui proces în noţiuni, concepte, categorii, reguli, legi etc. Dar gândirea este 
în acelaşi timp mediatoare pentru că pune în mişcare toate aceste mecanisme şi procese psihice 
valorificându-le sau accelerându-le funcţionalitatea şi eficienţa. 


Caracterul generalizat-abstract 
Gândirea îşi ia o distanţă în raport cu realitatea, se detaşează de obiect sau de fenomen, 
renunțând la multe din determinările nesemnificative, pentru a reţine însuşirile generice, esenţiale, 
abstracte, acestea având o forță operaţională superioară. În funcţie de ponderea imagine-cuvânt în 
determinarea semnificației, Zlate (1999, p. 238) distinge existenţa a trei niveluri de abstracţie: 
= abstractul intuitiv-plastic, în care abstracţia derivă din imagine, din însuşiri care pot fi 
vizualizate sau reprezentate; este un tip de abstractizare impur, sufocat de imagine, în 
ordine ontogenetică mai timpuriu, ca o modalitate intermediară între senzorial şi logic; 

= abstractul figural, în care imaginea devine concept (conceptele figurale, în terminologia 
lui Fischbein), fiind specific cunoaşterii geometrice, arhitecturii sau inteligenţei tehnice în 
materializarea proiectelor proprii; 

= abstractul pur, eliberat aproape complet de imagine, ca în matematică, logică, lingvistică, 
filosofie sau în cazul limbaje speciale ce intervin în programare. 


Caracterul acţional 

O întreagă psihologie se numeşte acţională pentru că pleacă de la supoziţia, fundamentată 
ştiinţific, că baza genetică a gândirii este acţiunea. La Piaget geneza inteligenţei este strâns legată 
de cea a schemelor de acţiune care se interiorizează, se integrează progresiv în sisteme funcționale 
tot mai complexe. La Galperin formarea noţiunilor constă din procesul de interiorizare a 
acțiunilor, devenite mentale. Dar, spre deosebire de acţiunea materială externă, gândirea are un 
puternic caracter anticipativ-selectiv, prin care capătă funcţia de proiectare, comandă şi control 
asupra oricărui alt tip de acţiune. În raport cu conduita voluntară, gândirea anticipează mental 
scopul acţiunii, în legătură cu care gestionează o întreagă desfăşurare de forţe, pe toată secvenţa 
acesteia. Odată încheiată acţiunea, gândirea intervine evaluator, furnizând argumente, justificări, 
sau motive pentru ciclul voluntar care s-a încheiat. 


Reversibilitatea gândirii 

Reversibilitatea este considerată de către Piaget caracteristica esenţială a inteligenţei, 
psihologul helvet imprimând acestei noţiuni conotaţii specifice. Reversibilitatea gândirii poate fi 
concepută şi în sensul cuplării celor trei dimensiuni ale temporalităţii (trecut, prezent şi viitor) în 
dublu sens, pentru a le pune în legătură şi a putea face predicția, anticiparea, saltul în posibil sau în 
probabil. Fiind incursiv-recursivă, gândirea poate interveni în propria-i desfăşurare, din oricare 
punct al procesului şi în oricare direcţie, ceea ce îi permite refacerea ciclului informaţional prin 
corectarea erorilor şi integrarea rezultatelor secvențiale în rezultatul global. 


U2.4. Unităţile de bază ale gândirii 

Pentru că gândirea se auto-mediază, componentele sale de bază pot fi considerate atât din 
punctul de vedere al procesului (unităţile de bază pe care gândirea le articulează în mişcarea ei) cât 
şi din cel al produsului (ele fiind produsele acestei funcţionări, structurile structurante ale unui 
viitor proces). De aceea imaginea, simbolul, noţiunea sau conceptul, prototipul, operaţia, schema, 
regula sau legea, prin care oamenii reprezintă realitatea şi-i descifrează regularităţile, sunt în 
acelaşi timp considerate a fi produse ale gândirii. 


A. Noţiunea şi conceptul 

Noţiunea şi conceptul nu sunt sinonime, deşi de multe ori sunt folosite ca echivalente. Cel 
de al doilea termen, conceptul, angajează alţi termeni cu conotaţii speciale, cum ar fi cel de câmp 
conceptual, de dependenţă conceptuală (Schact, 1975) sau, mai ales, procesul de conceptualizare.. 
Conceptualizarea este procesul de organizare al constructelor mintale care sunt conceptele, proces 
care are la un capăt schema senzorio-motorie, iar la celălalt capăt o atitudinea reflezivă a gândirii 

faţă de ea însăşi. În calitatea sa de unitate de bază a gândirii, conceptul este o idee generală despre 
un lucru sau fenomen, ceea ce îl deosebeşte de imaginea mentală, care reprezintă un obiect 
singular, determinat. Dacă noţiunea este mai aproape de limbajul comun, conceptul are un grad de 
elaborare mult mai ridicat, fiind tipic ştiinţei. 


Exemplu 

Dacă în limbajul comun masa unui corp se referă la o cantitate de materie echivalentă 
T cu greutatea ei (noțiune), în limbajul fizicii ea este un raport dintre forță şi accelerația 
la care este supus un corp (concept). Distincția este fundamentală pentru că ea 
operează o împărţire a ştiinţelor în aşa-numitele ştiinţe exacte (bazate pe raționamente 
de înaltă rigoare, ce utilizează conceptele) şi discipline ştiinţifice, care utilizează 
preponderent noțiuni. Din necesități de economia discursului ne vom referi la noțiuni 
şi la concepte ca fiind echivalente. 


Noţiunea reuneşte în plan mintal însuşirile caracteristice ale unei clase de obiecte şi 
fenomene, ceea ce formează conținutul ei. Sfera noțiunii include mulțimea nedeterminată a 
obiectelor care au însuşirile degajate şi fixate în noțiune prin aplicarea extensivă a generalizării. 
Relaţia dintre sferă şi conţinut este una invers-proporţionalitate: cu cât conţinutul este mai bogat, 
cu atât sunt mai puţine obiectele care o satisfac. Chiar dacă matematic sunt echipotente (egale), 
cognitiv există mai multe romburi decât pătrate, mai multe patrulatere decât romburi pentru că 
sferele lor sunt incluse într-o ordine care generează deja o ierarhie, ceea ce face posibil un tip 
fundamental de clasificare. 

Gradul de abstractizare şi generalitate este diferit de la o noţiune la alta, unele fiind mai 
aproape de planul concret şi empiric, sprijinindu-se pe imagine şi reprezentare (de exemplu cal), 
altele fiind foarte departe de posibilitatea reprezentării, ceea ce mai rămâne fiind doar o idee 
generală exprimabilă prin cuvinte (ființă este o entitate care se naşte, trăieşte şi moare). 

Cea mai mare parte dintre cuvinte desemnează concepte ce aparţin unor domenii foarte 
diferite unele de altele: existenţe concrete sau abstracte, procese, proprietăţi sau acţiuni. Cu toate 
acestea există niveluri diferite de utilizare a limbii: unul comun, (unde se vehiculează de fapt 
noţiuni) şi altul elaborat, tehnic, specializat (utilizând concepte). De altminteri toate conceptele au 
două modalități de utilizare: extensivă (comună pentru toţi oamenii, ceea ce face din ele bunuri 
publice) şi intenţională, ce derivă din experienţa personală. 

Gradul de elaborare a unui concept (care este indefinit, toate conceptele având o natură 
evolutivă) ţine de esenţialitatea informaţiei înglobate în structura sa, adică de posibilitatea sintezei 
informaţionale, dar şi de capacitatea discriminativă a unuia în raport cu celelalte. De aceea putem 
vorbi de concepte particulare şi generale, de concepte concrete şi abstracte, de concepte empirice 
şi ştiinţifice, ultima dihotomie fiind superpozabilă conceptelor naturale versus artificiale. 
Conceptele empirice sunt de fapt noţiuni puternic individualizate, cu un conţinut fragmentar şi 
nestructurat, din care cauză ele sunt fragile, amalgamând în evoluţia lor cognitivul, afectivul şi 
volitivul, experienţa trecută cu cea actuală. Ele sunt tipice fie copilului care nu a parcurs întregul 
ciclu de formare al inteligenţei, fie adultului neevoluat mintal, dar au mare rol, pentru că în funcţie 

de vârstă şi de nivel mental, pot fi singurele punți de comunicare cu ceilalți. Pe de altă parte 
conceptele ştiinţifice se formează după lungi evoluţii şi coordonări raţionale înăuntrul sistemului 
intelectual, conservă însuşirile esenţiale, obiective şi necesare ale obiectelor şi fenomenelor, adică 
invarianţii ce permit postularea legilor şi facilitează construirea definiţiilor (care sunt în fapt 
concepte desfăşurate explicit). Datorită acestui motiv conceptele ştiinţifice au o mare flexibilitate, 
sunt dinamice şi evolutive, organizând şi structurând mase mari de informaţii. Tendinţa lor 
fundamentală este aceea de a fi corelative (de a se pune în lumină unele prin intermediul 
celorlalte), ceea ce produce în timp integrarea lor într-o adevărată reţea ierarhizată, pe care 
Vîgotski a numit-o piramida noțiunilor. În cadrul ei fiecare nod al reţelei este un concept care are 
locul lui, acelaşi la toţi indivizii, deoarece esenţa obiectelor şi a fenomenelor este aceeaşi. 
Raporturile dintre ele pot fi de coordonare, de subordonare sau de supraordonare, construcția 
conceptului şi a reţelei piramidale fiind de fapt simultane. 


Exemple 

Nivelul de inteligenţă verbală al unei persoane este strâns dependentă de capacitatea 
sa de definire a noţiunilor şi conceptelor. Subtestul de definiţii pare a fi în toate 
bateriile de inteligenţă mai cunoscute cel mai saturat în factor g, dar el este dependent 
de nivelul de educaţie (v:ed) şi de vârstă. Astfel, dacă vom întreba un copil ce este 
apă, la trei ani ar putea să spună că o bei, indicând că el are o idee generală despre 
apă. Mai tîrziu el va putea spune că apa este bună la spălat şi la irigații, şi mai târziu 
că există un circuit al apei în natură, că este compusă din doi atomi de hidrogen şi 
unul de oxigen, că se descompune prin electroliză sau că ea prefigurează structura 


dublu-helicoidală a ADN-ului, fiind prin aceasta matricea vieţii. 


Încorporând esenţa şi legitatea, conceptele ştiinţifice amorsează şi susţin acţiunea, practica, 
fiind puternice instrumente de operare asupra realului, dar făcând posibilă, prin combinatorica lor, 
creativitatea umană şi operarea asupra posibilului, ipoteticului ori realității virtuale. Conceptele 
din vârful piramidei au, evident, cea mai mare generalitate, universalitate şi forţă, dar şi dinamica 
cea mai lentă, schimbările la acest nivel presupunând ceea ce Kuhn numea revoluţie ştiinţifică, 
prin schimbarea paradigmei fundamentale a acesteia. 


Să ne reamintim... 
Conceptele sunt puternice instrumente de acţiune asupra lumii reale sau ideale. 
Ele au câteva trăsături distinctive puternice: 
RA = sunt unităţi de bază ale gândirii 
—— 
= = sunt deschise deoarece integrează noi determinări ale obiectelor şi fenomenelor, 
procesul constituirii lor nefiind niciodată încheiat; 
E: = sunt evolutive pentru că prin abstragere sunt reţinute elemente cu grad din ce în 
ce mai mare de esenţialitate; 
= sunt corelative, căci nu pot fi definite decât făcând apel la alte concepte 


organizate în reţea, în raport cu care au relaţii de coordonare, de subordonare sau 

de supraordonare; 

= sunt ierarhizate pentru că piramida conceptelor exprimă pe verticală raporturi de 
subordonare/supraordonare, evidenţiabile la nivel de definiţie prin existenţa unui 
gen proxim şi a unei diferenţe specifice. 


Eleanor Rosch (1973) consideră că membrii care constituie sfera unei noţiuni nu sunt 
echivalenți pentru că ei nu deţin în aceeaşi măsură atributele categoriei respective. 


Exemple 
Înceraţi să daţi o definiţie noţiunii de joc. Ceea ce o să vă surprindă, făcând sarcina 
realmente dificilă, este multitudinea accepţiunilor mtermenului, care sunt greu de 


integrat într-un concept unitar. Astfel, există jocuri cu reguli şi fără reguli, individuale 
şi colective, care produc plăcere, dar pot fi foarte şi foarte tensionate şi pline de risc, 


jocuri utile dezvoltării, dar şi periculoase etc. 


În consecință membrul care posedă cele mai multe din atribute este considerat a fi prototip 
al întregii categorii. Această aserțiune a fost ilustrată cu ingenioase montaje experimentale, care 
arătau că timpul de reacţie pentru a indica dacă mărul este fruct, este mai scurt decât pentru 
măslină, în acelaşi fel atributele păsării sunt mai bine reprezentate de rândunică decât de flamingo, 
sau cele de mamifer de câine decât de balenă. Prototipurile reprezintă într-un fel o medie mintală a 
variațiilor individuale, ele maximizând asemănările dinăuntrul categoriei şi minimizând 
asemănările intercategoriale. Portretul robot sau diagnosticul medical după cele mai frecvente 
simptome (Miclea, 1998) sunt frecvent folosite în practică, chiar dacă există un risc de eroare. 


ei Imaginaţi un mic experiment care constă din a solicita copii de vârste diferite (6, 
To ST 0: 9, 12 şi 15 ani) să dea definiţii pertinente pentru cuvântul mamă. Formulaţi 
$ Aae = || două-trei ipoteze şi anticipați tipul de răspunsuri posibile prin apelul la 
caracteristicile conceptelor: unități de bază ale gândirii, deschise, evolutive, 


dinamice, ierarhizate şi corelative. 


O noțiune este un sistem rapid de triere, dar şi de punere în relație nu numai cognitivă, ci şi 
afectivă, volitivă, motivaţională. Formarea sistemului noţional nu poate face abstracţie de modul 
în care se structurează în timp experiența umană, un rol extrem de important revenind memoriei 
semantice. Faptul că în depozitul ei memoria presupune organizarea în clase, i-au dus pe Collins şi 
Quillian (1969) să teoretizeze despre reţele semantice, care leagă conceptele între ele după gradul 
lor de generalitate, ceea ce duce tot la o dispunere de tip piramidal. O reţea semantică are noduri 
(concepte) şi arcuri (relaţii dintre concepte, care pot fi de subordonare sau de predicaţie). Nodul se 
formează prin incluziunea proprietăţilor specifice, cele comune şi altor concepte fiind incluse în 
conceptul superior. Fritabilitatea trăsăturilor stipulează că un concept din reţea moşteneşte 
proprietăţile claselor supraordonate, iar principiul economicităţii cognitive postulează că 
proprietăţile aparţinând unui concept sunt stocate la cel mai înalt nivel de aplicabilitate a acestuia. 

Timpul de recuperare al unui concept din memoria semantică este dependent de distanţa semantică 
(adică de numărul de noduri care trebuie parcurse). Fundat mai mult pe logică decât pe fapte 
empirice, modelul reţelelor semantice a stimulat vii controverse, care au dus la revizuirea 
modelului însuşi în 1975. 


B. Judecăţile 

Judecăţile sunt unităţi intermediare ale gândirii, care se fundamentează pe concepte şi sunt 
incluse la rândul lor incluse în raționamente. Judecata presupune totdeauna o generalizare, 
implicând simultan analiza şi sinteza, prin relaţia stabilită cu o anumită categorie. Felurile şi 
validitatea judecăților preocupă logicianul, care le tratează ca propoziţii. Psihologic judecata 
înseamnă şi convingere, la origine ea fiind un act social (Cosmovici, 1996). Multe dintre 
aserțiunile noastre ţin de credinţele grupului, de interesele şi aspiraţiile ce le animă, adică sunt 
contaminate afectiv. De altminteri, Ribot statua existenţa unei logici a sentimentelor. Convingerea 
întemeiată rațional poate fi cea care fundamentează judecata adevărată, căci ea oferă posibilitatea 
acordului şi verificării gândirii proprii. Temeiul rațional al judecății este însă evident şi acceptat ca 
implicit în ştiinţă, verificabilitatea fiind unul din principiile ei majore. Atunci când judecata se 
referă la propria persoană, obiectivitatea tinde să se diminue, sau chiar să dispară. Judecata are şi o 
determinare intenţională, aceea de a convinge cu argumente valabile pe altcineva, atunci când nu 
se întâmplă acest lucru gândirea trecând la procedee mai elaborate, cum ar fi raționamentul. 


C. Raţionamentele 

Raţionamentele articulează mai multe judecăţi într-o secvenţă, ce poate fi o demonstraţie 
sau o teorie care, atunci când se coordonează în sistem, duc la construcţia a ceea ce Ey numea 
modelul intern al lumii. Încercând să reconstruiască relaţiile existente în realitate, teoriile 
exprimate prin serii de raționamente nu sunt simple născociri ale minţii noastre, deoarece ele se 
supun constrângerilor legate de verificabilitate de către alți oameni sau de confruntarea lor cu 
datele realităţii. 


Definiţie: Raționamentul este un procedeu al gândirii prin care se obţin informaţii noi din 


combinarea datelor deja existente. 


Raționamentul formează „necleul tare” al gândirii, fiind doar o parte dintre procedele 
utilizate de aceasta în rezolvarea de probleme. Raţionamentele sunt de mai multe tipuri: 
raţionament prin analogie, raţionament inductiv şi deductiv. Acestea sunt ele sunt de fapt strategii 
de căutare a adevărului, ce pot fi algoritmice sau euristice. 


Raționamentul inductiv presupune drumul de la particular la general, iar deducţia calea 
inversă, de la general (fixat în premise) la particular (concluzia). În funcţie de obiectul inducției 
(de ceea ce se induce), pot exista trei tipuri de raţionament inductiv: inducerea unei proprietăţi de 
la o parte a membrilor unei clase la întreaga clasă. Astfel, din secvenţa: Socrate a murit; Platon a 
murit; Aristotel a murit. Socrate, Platon şi Aristotel erau oameni, putem extrage concluzia potrivit 

căreia Toţi oamenii sunt muritori. Unele raționamente fac inducerea unei reguli, ca în exemplul 
următor: Găsiţi o regulă simplă după care este construită seria de numere care urmează, indicând 
următoarele două numere din serie. 0—1—1—2—3—5—8—13—21—7—? Este clar că suma a 


două numere consecutive anterioare dau numărul următor al seriei, drept care numerele care vor 
urma vor fi următoarele: 34 (13+21) şi 55 (21+34). Al treilea tip de raționament inductiv este cel 
de inducere a unei structuri, ca în exemplul ce urmează. 


Exemple 


S p . _ ; MET i 
T Se dă o pereche de cuvinte. Să se selecteze din cele cinci perechi de cuvinte propuse 


perechea care exprimă cel mai bine acelaşi tip de relație reciprocă cu cea existentă pentru 
perechea dată. 


CERC - CENTRU CEAS — SECUNDĂ NECHIBZUIT — PREVĂZĂTOR 
A. pământ — soare A. clepsidră — nisip A. obraznic — ruşinos 
B. coajă — miez B. pendulă — an B. leneş — talentat 
C. univers — om C. ruletă — centimentru C. impresionat — emoţionat 
D. copac — trunchi D. vitezometru — kilometru D. echilibrat — visător 
E. roată — osie E. poezie — ritm F. curajos — ambițios 


În primul exemplu din cele trei de mai sus, relaţia cea mai bună dintre un cerc şi 
centrul său este reprezentată de cupul roată — osie (o circumferință şi un punct central 
al ei), în al doilea de ruletă — centimetru (instrumentul de măsură şi unitatea de bază pe 


el care o măsoară) şi în al treilea de obraznic — ruşinos (categorii aflate în antiteză, ca 


şi în cuplul nechibzuit — prevăzător, dat spre exemplificare). 


O specie aparte de raţionament este cel deductiv, care nu mai presupune doar inducerea 
unei reguli, ci — plecând de la reguli deja stabilite — trebuie obţinute noi cunoştinţe. Astfel, în 
raţionamentul de tip silogistice erorile de raţionament sunt reconsiderate pentru că orice model de 
raţionament care nu explică erorile este considerat lipsit de valabilitate. Deşi logica este cea care a 
evidenţiat principalele feluri de erori ale acestui tip de raţionament (eroarea termenului mediu 
nedistruibuit;, eroarea de deducere a unor concluzii din premise particulare; eroarea de conţinut 
etc.) psihologia a fost preocupată mai mult de evidenţierea unor tipuri de modele silogistice 
valabile. 

Mai reținem ca şi tipologie existenţa raţionamentului liniar (ce presupune o relaţie 
existentă în două premise ce descriu relaţiile dintre doi itemi, subiectul trebuind să despindă o 
relaţie nouă valabilă pentru alți doi itemi, care nu sunt prezenţi în aceeaşi premisă), ca şi a 
raţionamentului ipotetico-deductiv (sau condiţional), de tipul dacă—atunci. Acesta din urmă este 
tipul de raţionament cel mai puţin avansat ca nivel de analiză psihologică, deoarece sub una şi 
aceeaşi expresie condiţională se pot ascunde o relaţie logică, o relaţie cauzală sau o regulă de 
producere. 

Înlănţuirea raţionamentelor se face după criterii logice bine structurate, pentru a elimina 
viciile de formă care ar putea produce o contradicţie internă. Principiul identității, al 
noncontradicţiei, al terţiului exclus şi al raţiunii suficiente sunt legile generale care guvernează 
raţionamentul din punct de vedere logic, conferind acestuia coerență şi valoare de adevăr. 

Tendinţa spre unitate de coerenţă a raţiunii umane îşi găseşte originea în unitatea lumii materiale 
pe care ea trebuie să o modeleze şi să o reproducă mintal pentru a putea face predicții valide. De 
aceea valoarea de adevăr a unui raționament poate fi probată din punct de vedere logic (este în 
concordanță cu principiile logice), lingvistic (este în concordanţă cu regulile sintactico- 
gramaticale) şi din confruntarea cu realitatea (verificarea sa practică confirma justeţea celor 
afirmate). 

Mai trebuie amintit că desfăşurarea raţionamentelor presupune un cadru mai larg de 
raportare care este format de schemele cognitive. Raţionamentele se pot desfăşura în interiorul 
acestora (intraschematice) sau între diverse scheme mentale (interschematice). Schemele cognitive 
alimentează cu informaţie nouă raționamentul şi-i oferă criteriul de acceptare/respingere a 
informaţiilor cuprinse în premise sau cel de justificare a validității concluziilor rezultate din 
premisele de start. 


Să ne reamintim... 

= În mod tradiţional raţionamentele se împart în două mari categorii: inductive şi 
deductive. 

= Raționamentul inductiv se chiamă astfel pentru că el produce extinderea spre o 
clasă de obiecte şi fenomene a unei proprietăţi, reguli sau structuri. Ea nu 
produce însă cunoştinţe noi. 

= Raționamentul silogistice produce efectiv noi cunoştinţe şi pleacă de la 


RA reconsiderarea statutului erorii de raţionament. Dintre modelele psihologice 
~ 
4 propuse sunt considerate valabile doar acelea care explică erorile de raționament. 


= Raționamentul liniar este o specie de raționament tranzitiv. 

= Raționamentul ipotetico-deductiv este de tipul dacă—atunci, motiv pentru 
care el se mai cheamă raţionament condiţional. Condiţionalul are o natură 
intrinsec ambiguă. 

= Valabilitatea raţionamentelor gândirii rezultă din obligaţia acesteia de a se 
supune la trei tipuri de constrângeri simultan: ale logicii, ale semanticii şi ale 
realităţii. 

= Orice raţionament se desfăşoară în interiorul unor scheme cognitive sau între 
scheme cognitive. 


U2.5. Operaţiile gândirii 

Este meritul lui Otto Selz (şcoala de la Wiirzburg) de a fi introdus conceptul de operaţie a 
gândirii şi de a fi făcut o clasificare a operaţiilor ce intervin în succesiunea actului de gândire. 
Spearman, fondatorul analizei factoriale, a intuit structura operatorie a gândirii, descriind trei etape 
ale ei: înţelegerea experienţei, educţia relaţiilor şi educţia corelaţiilor. Cel care a dat adevărata 
fundamentare teoretică şi experimentală a caracterului operatoriu al gândirii a fost Piaget (1947), 
care a demonstrat că acţiunea mintală, prelungire şi interiorizare a acţiunii externe, este izvorul şi 
mediul inteligenţei. Operaţiile piagetiene sunt o formă superioară a regularităţii, ce are tendinţa de 
a se structura în sisteme de ansamblu, coordonate de grupul celor patru transformări (identitate, 

negaţie, reciprocitate şi corelaţie), la care se adaugă operaţiile combinatorii (implicaţia, disjuncția, 
incompatibilitatea). Descriem mai jos cele şase operaţii ale gândirii considerate a fi cele mai 
caracteristice. 


Analiza şi sinteza 

Sunt un cuplu de operaţii corelative, analiza presupunând separaţia însuşirilor, a 
caracteristicilor obiectelor, în timp ce sinteza stabileşte legătura dintre obiecte, fenomene, părți sau 
însuşiri ale acestora. Analiza nu este simplă dezmembrare în componente, căci ea caută să 
găsească diferenţierile, după cum sinteza este, mai mult decât o însumare, o relaţionare logică şi 
descoperirea de însuşiri emergente, ce depăşesc adiţia părților. Sinteza include obiectul într-o 
clasă, îl corelează cu altele, încercând surprinderea unui principiu logic. 

Analiza şi sinteza nu sunt complet independente, rupte una de alta: înainte de a ajunge la 
sinteză, mintea trebuie să plece de la elemente abstrase prin analiză; cu cât analiza merge mai 
profund, cu atât mai mult se ajunge la generalizări mai înalte. Deci tipic gândirii ar fi caracterul ei 
analitico-sintetic (Rubinstein, 1962). 


Abstractizarea şi generalizarea 

Abstractizarea este operaţia de evidenţiere în plan mental a unor însuşiri, concomitent cu 
omiterea intenţională a altora: în timp ce primele sunt abstrase, de secundele se face abstracţie. 
Generalizarea presupune fie ridicarea în procesul cunoaşterii de la însuşirile concrete, particulare, 
spre cele de ordin mai general, fie extinderea însuşirilor unui obiect asupra unei întregi categorii. 

Cele două operaţii sunt regăsibile încă de la nivelul cunoaşterii senzoriale, dar selecția 
însuşirilor esenţiale, categoriale, conduce spre formele superioare ale abstractizării şi generalizării, 
cele care realmente ţin de gândire. Abstractizarea se poate face fie prin izolarea sau desprinderea 
completă a unei însuşiri în raport cu celelalte, fie prin subliniere, adică prin detaşarea parțială a 
unei însuşiri care devine centrală, celelalte constituind fondul, fie prin manieră analitică (opunerea 
însuşirilor esenţiale celor neesenţiale). 

Generalizarea valorifică operaţiile amintite anterior, căci ea pleacă de la o analiză, urmată 
de o abstragere: selectând o însuşire pură, se elimină particularul şi accidentalul. Extensia la o 
întreagă clasă a însuşirii desprinse presupune sinteza, căci informaţia tinde să unifice o întreagă 
clasă de obiecte care vor forma sfera noţiunii. Generalizarea presupune şi transferul, care este o 
extensie mintală a însuşirii; ea face apel în egală măsură la inducţie şi la deducție, pentru că 
acestea sunt tipuri de demers pe verticala gândirii. 


Comparaţia 

Există o operaţie a gândirii, comparaţia, prin care se stabilesc mintal asemănările şi 
deosebirile dintre obiecte şi fenomene pe baza unui criteriu. Ea pare a fi o structură logică mai 
elementară a gândirii, fiind premisa tuturor celorlalte operaţii ale gândirii. Pentru a face orice 
comparaţie trebuie separate prin analiză unele părţi, însuşiri, elemente; reunirea asemănărilor 
descoperite presupune prezenţa sintezei. Faptul că aceste elemente se regăsesc şi la nivelul 
mamiferelor superioare dovedeşte caracterul bazal şi fundamental al acestui tip de operaţie, pe 

care Secenov o considera cea mai prețioasă comoară intelectuală a omului. Ea face de asemenea 
posibilă serierea şi clasificarea, prefigurează conţinutul intuitiv al conceptelor, anticipând 
generalizarea. Raportarea cunoscutului la necunoscut face posibile accesarea şi procesarea noilor 
operaţii în sistemul cognitiv, concordanța sau discrepanţa punând în mişcare mecanisme diferite. 

Vigotski dă o mare importanţă acestei operaţii în formarea noţiunilor la vârste mici, 
ajutorul intuitiv fiind foarte important în degajarea mai ales a diferenţelor: este mai uşor de arătat 
prin ce se deosebesc câinele de pisică, decât ceea ce le aseamănă şi ar permite integrarea lor într-o 
clasă comună (au patru labe, blană, sunt vii, au ochi, nas, gură etc., deci sunt animale). Cel puţin la 
anumite vârste trebuie să existe o parţială suprapunere a elementelor, similitudinea foarte mare sau 
diferenţele extreme creând probleme în analiza şi sinteza presupuse de comparaţie. 

Funcţionând la diverse vârste şi pentru diferite niveluri de generalitate, comparaţia 
introduce ordine atât la nivel elementar-concret, cât şi la cel general-abstract: însuşirile puse în 
relaţie prin comparaţie, prin intermediul unui criteriu, sunt chiar notele de bază care intră în 
componenţa conceptului. Stabilirea criteriului cu claritate, relevanţa şi constanța acestuia sunt 
foarte importante, căci el este axul în jurul căruia se face educția corelatelor, adică transferul unei 
însuşiri de la o unitate la alta. Zlate (1999) consideră că această operaţie face posibilă 
generalizarea: „comparaţia este o analiză prin sinteză, finalizată într-o nouă sinteză” (p. 259). 


Concretizarea logică 

Înţeleasă fie ca un proces de ilustrare a unei teze generale cu ajutorul unui exemplu 
(exemplificare, particularizare), concretizarea logică exprimă efortul gândirii de a pătrunde mai 
adânc în concreteţea şi obiectualitatea lumii, pornind de la premise generale. Ea nu este o simplă 
reîntoarcere de la general la particular şi de la abstract la concret, ceea ce ar însemna că gândirea 
bate pasul pe loc, ci o regândire sau o reinterpretare a punctelor sale de plecare prin perspectiva 
punctelor de sosire, ceea ce înseamnă reinserția gândirii la baza de start. În drumul spre abstract o 
bună parte din bogăţia de determinări ale obiectului se pierde pentru a se decanta esenţialul. 
Această bogăţie se regăseşte prin operaţia de concretizare logică, ce devine calea de valorificare 
practică a cunoaşterii umane. 


Exemple 

Degajarea elementelor logice implicate într-o teoremă duce la extragerea aspectelor 
de ordin general care, prin aplicarea la diverse situaţii concrete, nuanţează şi 
îmbogăţeşte regula nou descoperită. 

În acelaşi fel problemele de fizică, de matematică, de gramatică, ale aplicării în 
situaţii concrete a legilor judiciare, presupun atingerea unui stadiu foarte înalt de 
operaţionalitate a conceptelor, pentru a le face să devină efective într-o mare 
diversitate de situaţii particulare. 


Uneori concretizarea logică măsoară drumul de la descoperirea unui principiu sau legi 
foarte generale, la confirmarea practică: de la teoretizarea efectului laser până la multitudinea 


aplicaţiilor sale practice au trecut câteva decenii. Suntem de acord cu Zlate că operaţia de 

concretizare logică este o continuare firească a tuturor celorlalte operaţii, pe care le include sub 
forma unor aspecte şi elemente, în însăşi structura sa (Zlate, 1999). 


U2.6. Tipuri de gândire 

Nenumăratele domenii de activitate în care este implicată gândirea a dus la apariţia unui 
mare număr de modalități cristalizate ale acesteia: gândire ipotetică, deductivă, analogică, 
algoritmică, euristică, tipologică, metaforică, binară, triadică etc. Supunem atenţiei doar câteva 
dintre dihotomiile analizate de Zlate (1999, pp. 273-298) şi care pot fi considerate ca tipuri de 
strategii ale gândirii. 


Gândirea direcţionată şi nedirecţionată - prima este logică, sistematică, deliberată şi 
intenţionată, căci este orientată spre un scop, fiind modalitatea predilectă a conştiinţei şi raţiunii, 
care utilizează ca elemente de bază conceptele, simbolurile şi regulile; a doua este mişcare liberă, 
spontană, neorientată de vreun scop sau plan de desfăşurare, are ca element de bază imaginea şi se 
originează mai ales în structurile inconştientului. Dacă sinectica este tehnica predilectă a gândirii 
direcționate, brainstormingul este cel mai ilustrativ procedeu al gândirii nedirecţionate. Incubaţia, 
ca fază a procesului creativ, dar şi asociaţiile la distanţă sau „gândurile intruzive” indică maniera 
în care gândirea nedirecţionată intervine activ în restructurarea memoriei de lungă durată. 


Gândirea algoritmică şi gândirea euristică - sunt moduri diametral opuse de mişcare a 
acesteia. În primul caz operaţiile sunt strict determinate şi înlănţuite unele de altele, parcurgerea 
corectă a unui element al secvenţei declanşând operaţia următoare, iar parcurgerea întregului 
algoritm garantând obţinerea sigură a rezultatelor. Gândirea euristică se bazează pe operaţii care se 
elaborează din mers, desfăşurarea ei are un caracter arborescent, din fiecare nod al reţelei de 
Încercările şi erorile, înaintările şi revenirile, tatonările prudente nu garantează siguranța 
rezultatului. Dacă algoritmul corespunde laturii executive a gândirii, euristica este fundamentală în 
dezvoltarea unor strategii orientativ-exploratorii, fiind indicată în probleme cu grad mare de 
complexitate. Conform opiniei lui Golu (1975, p. 168), algoritmica este rutinieră, căci stăpâneşte 
teritorii deja cucerite, în timp ce euristica este novatoare, inventivă, plurivocă, dezvoltând foarte 
mult creativitatea umană. 


Gândirea convergentă şi gândirea divergentă - această distincţie derivă din modelul 
structural al intelectului propus de Guilford: dacă gândirea convergentă se mişcă de la diversitate 
la unitate, de la disociaţie la sinteză, gândirea divergentă reclamă căutarea cât mai multor soluţii, 
îndepărtarea în cât mai multe direcţii posibile în raport cu punctul de plecare. Capacitatea de a 
genera cât mai multe produse, de a combina elemente în cât mai multe feluri posibile, explorarea 
pluridirecţională a materialului, figural sau verbal, enumerarea cât mai multor utilități ale unor 
obiecte, formarea rapidă de cuvinte şi de propoziţii, toate sunt definitorii pentru gândirea 
divergentă, ce se bazează pe o combinatorică care mută rigoarea gândirii pe teritoriul de libertate 
imaginativă al creativităţii. Considerată caracteristica de bază a inteligenţei, gândirea convergentă 

extrage relaţiile din informaţia de plecare într-o manieră logică, ordonată, în mod esenţial unic 
determinată în raport cu punctul de plecare. 


Gândirea inductivă, deductivă şi analogică. În gândirea inductivă mişcarea ideativă se 
face de la particular spre general, de la trăsături şi atribute diverse spre concepte, legi, principii. 
Surprinzând ceea ce este constant, comun şi invariant, ea descoperă regularităţi pe care încearcă să 
le extindă la clase de obiecte şi fenomene, tinzând să fundamenteze legitatea (ceea ce este esenţial, 
necesar şi stabil), plecând de la multitudinea cazurilor particulare. Din această cauză produsele ei 
nu sunt absolut definitive sau sigure, ci ele doar tind spre generalitate şi universalitate. 
Generalizările inductive au o cotă mai mică sau mai mare de probabilitate, de aceea ele oferă doar 
aproximări ale adevărului, şi nu certitudini. 


Gândirea deductivă are o mişcare inversă, pleacă de la general spre particular: calitatea 
acestui demers depinde de faptul că punctul de plecare (principiul sau legea generală) trebuie să 
fie el însuşi de ordin general, aceasta deoarece din punct de vedere tehnic deducţia se bazează pe 
procedee logice îndelung elaborate (silogisme, raționamente liniare, inferenţe etc.) care îi imprimă 
un caracter riguros sistematic, căci ea conduce întotdeauna la o concluzie. Gândirea deductivă, 
centrată pe demers, este un excelent mijloc de a controla produsele gândirii inductive (concepţii, 
relaţii, legi). Oléron a arătat că gândirea deductivă se mişcă la trei niveluri: al inferenţelor trăite, al 
inferenţelor materiale şi al inferenţelor formale, ultimul fiind produs al logicii, unde regulile de 
inferenţă sunt clar definite în cadrul sistemului dat. 


Gândirea analogică se bazează pe raționamente noncanonice, aplicate unor fenomene 
extrem de diverse ca natură, dar care au un fond de asemănare, analogie, ce permite conexiuni noi. 
Abilitatea copiilor de a opera analogic este în creştere odată cu vârsta, fiind dependentă de fondul 
cunoştinţelor conceptualizate. De la transpunerea empatică şi identificare, la stabilirea unui 
program terapeutic în medicină, la alegerea carierei sau a partenerului de viaţă şi până la 
proiectarea unui experiment, la crearea unei replici artificiale a mecanismelor de funcţionare a 
viului (aparatul de fotografiat sau robotul) intervine acest tip de gândire, care în viaţa obişnuită sau 


în literatură îşi găseşte expresia în metaforă. 


Gândirea verticală şi gândirea laterală. Pe lângă gândirea discursivă, desfăşurată logic, 
linear, există şi un alt tip de demers, pus în evidenţă mai recent, gândirea laterală, prin care se 
încearcă rezolvarea problemelor într-o manieră neconvenţională, neortodoxă, aparent ilogică. Dacă 
logica obişnuită (gândire verticală) este preocupată de acurateţea demersului, din care rezultă 
valoarea de adevăr, gândirea laterală este piezişă, o ia pe scurtătură şi sondează mai mult posibilul, 
punând la un loc puncte de vedere opuse, dar care pot coexista. Acest fapt declanşează conflicte de 
idei, ducând la construirea de modele noi, în geneza cărora relevantul şi irelevantul se combină 
după reguli care vin din spontaneitatea, vivacitatea şi flexibilitatea minţii. Desigur, produsele sale 
nu sunt la fel de sigure ca cele ale gândirii verticale, dar este un tip de demers foarte util în 
schimbarea perspectivelor şi în abordarea mai nuanţată a realităţii. Componentă a creativităţii, fără 

a se suprapune peste aceasta, gândirea laterală poate fi învățată şi practicată de toată lumea 
(Bono). 


Gândirea pozitivă şi gândirea negativă sunt mai degrabă atribute ale personalităţii, 
deoarece la acest nivel gândirea capătă caracteristicile trăsăturilor de personalitate stabile care sunt 
atitudinile. În primul caz, gândirea pozitivă pune în mișcare atitudini active, ofensive şi 
constructive („Este greu, dar se poate.”, „Nu este dracul chiar aşa de negru!”, „Dacă vrei, poţi!” 
etc.), pe când gândirea negativă este pasivă, defensivă, defetistă, neconstructivă, încetinind sau 
blocând evoluţia persoanei. De fapt, această dihotomie arată forţa legăturii dintre planul cognitiv şi 
planul conştiinţei în elaborarea unei filozofii de viaţă: gânditorul pozitiv forțează victoria, nu se 
teme de risc, căci nu-l supraevaluează; are veselie, încredere în sine şi entuziasm; nu are 
resentimente, el văzând o soluţie chiar şi în cele mai grele împrejurări; rămâne viu, activ şi creator 
pe scena vieţii. Atributelor pasivismului, neîncrederii, lipsei de angajare ale gândirii negative i se 
substituie raționalitatea, încrederea şi forța optimismului gândirii pozitive. Atragem atenţia că 
aceasta trebuie să se sprijine pe o solidă funcţie a realităţii şi pe o autoevaluare corectă, pentru a fi 
cu adevărat benefică. „Gândirea pozitivă are avantajele ei, dar — când este nerealistă — şi costurile 
sale” afirmă Myers (apud Zlate, 1999, p. 291). Deşi mai pot fi enumerate numeroase alte tipuri 
(gândirea vigilă şi autistă, gândire eficientă şi neeficientă, gândirea conştientă şi inconştientă), 
credem că cele expuse până acum conturează câteva moduri distincte de particularizare a gândirii 


în funcţie de diverse criterii. 


U2.7. Activităţile gândirii 

Conceptualizarea — capacitatea de a forma şi integra conceptele este elementul de bază al 
conduitei inteligente şi asupra acestei probleme ne-am oprit când am analizat conceptele. Astfel, 
dacă Galton este tributar viziunii asociaţioniste engleze, pentru el conceptele rezultând din 
suprapunere şi contopire a imaginilor obiectelor, Vîgotski accentuează asupra rolului cuvântului în 
geneza conceptului, iar Galperin pe acţiune, realizată prin veriga de orientare şi prin cea de 
execuţie. 


Înțelegerea — este un rezultat, parţial sau final al gândirii, care constă „în stabilirea unor 
relaţii importante între ceva necunoscut şi ceva dinainte cunoscut” (Cosmovici, 1996, p. 196). 
Înțelegerea, care poate fi nemijlocită sau mijlocită, bruscă sau treptată, este în esenţă o nouă 
sinteză, constând din relevarea legăturilor existente între obiecte sau fenomene. Subiectiv, ea este 
trăită ca stare de iluminare şi clarificare, ce poate surveni fie la capătul unui travaliu intelectual, fie 
brusc, ca în fenomenul numit iluminare (insight sau stare de revelaţie, inspiraţie, transă). 
Particularităţile structurilor cognitive, reactualizate din memoria semantică, piramida noţiunilor 
sau rețelele semantice devin sistemul de referință prin care noile informaţii capătă sens, sunt 
înţelese. 

Înțelegerea are un rol fundamental în şcoală, Ausubel şi Robinson (1981) dedicându-i 
pagini memorabile, pentru ei ideile ancoră fiind cele care fac posibilă raportarea informaţiei noi la 
cea veche, prin diverse mecanisme (subsumarea derivată, corelativă sau supraordonarea). Textul 

ştiinţific complex, demonstraţia matematică, gramatica, corpurile complexe de cunoştinţe 
presupun niveluri specifice ale înţelegerii, care poate fi de suprafaţă sau de profunzime, îngustă 
sau extensivă, cu posibilitate de transfer mai mică sau mai mare. Este evident că, odată cu vârsta, 
în ciuda pierderii unor caracteristici funcţionale importante ale sistemului cognitiv, suntem 
capabili să stăpânim nu doar informaţii, ci corpuri de cunoştinţe, pentru că am dezvoltat ceea ce 
Allport numea „largi sisteme de integrare”. 

În mod cert motivaţia şi efortul voluntar intervin masiv în înţelegere, căci numai prin 
intenţionalitate cunoaşterea se personalizează, informaţiile fiind incluse într-un sistem valoric, 
bazat pe opinii, convingeri, concepţii de viaţă, care permit un nivel al înţelegerii progresiv mai 
mare. Când înţelegerea se referă la conduite şi comportamente, ea devine comprehensiune 
(calitatea de bază a psihologului), iar când valorizarea este mai degrabă afectivă, înţelegerea 
devine participare şi empatie, element de bază în psihoterapie, dar şi într-o gamă largă de profesii 
ce presupune contactul interuman. 


Rezolvarea de probleme. Gândirea este un proces psihic prea complex pentru a intra în 
funcţiune în orice situaţie, pentru care doar deprinderile sau automatismele pot fi suficiente. Ea 
intervine acolo unde există o situaţie problematică, o tensiune dată de un gol în câmpul problemei. 
De aceea gestaltiştii văd problema ca pe o configurație neîncheiată, pe care soluţia găsită o 
reechilibrează prin restructurarea şi reorganizarea câmpului, adică prin rezolvare. Behavioriştii 
plasează problema în binecunoscuta schemă Stimul—Reacţie, care produce în timp asocieri în 
lanţ, cu nenumărate elemente mediaţionale, mediatorii verbali fiind cei mai importanţi. La aceştia 
rezolvarea problemei este deci dependentă de frecvenţa asocierii S—R. Mult mai pertinentă este 
perspectiva piagetiană asupra rezolvării de probleme, concepută ca activitate de umplere a 
golurilor. Aceasta se realizează prin punerea în mişcare a structurilor operatorii ale gândirii, a 
căror echilibrare se realizează la nivelul schemelor cognitive prin jocul dintre asimilare şi 
acomodare. 

Psihologia cognitivă are o perspectivă mult mai tehnică şi mai elaborată asupra rezolvării 
de probleme. Pentru ea problema este definită de o stare iniţială a organismului şi mediului său, o 
stare-scop, pe care subiectul este motivat să o atingă, şi o mulţime de acţiuni sau de operaţii care 
fac plauzibilă atingerea scopului. Cognitiviştii vorbesc despre un spațiu al problemei (modul în 
care subiectul îşi reprezintă problema), despre operatori şi strategii rezolutive, despre sisteme de 
producere, formate din secvenţe de reguli: o problemă poate fi bine sau rău definită funcţie de 
gradul de specificare a tuturor componentelor spaţiului problemei. Pentru cognitivişti principala 
metodă de cercetare a procesului rezolutiv este protocolul gândirii cu voce tare, dar şi analiza 
sarcinii, analiza produselor intermediare ale activităţii etc. Definind raţionamentul ca pe o metodă 
se producere „de noi cunoştinţe din cele deja existente pe baza unor mecanisme inferenţiale”, 
(Miclea, 1999, p. 315) ei recunosc şi studiază trei tipuri de raționamente: inductiv, deductiv şi 
liniar. 

Radu şi Miclea (1987) propun o perspectivă psihologică asupra rezolvării de probleme, 
cuprinzând următoarele patru postulate: 

e problemele au un caracter psihogenetic, deoarece structurile cognitiv-operatorii în funcţie 
de care ele apar sunt rodul evoluţiei psihogenetice; 

e funcția erotetică a rezolvării de problemelor rezultă din aceea că o problemă poate fi ea 
însăşi generatoare de noi probleme; 

e problema are o schemă vectorială, în sensul că anticipează ceea ce va fi acceptat ca soluţie; 

e problema are un model mintal acceptor care are rolul nu numai de a produce, ci şi de a 


evalua soluţia 


U2.8. Rezumat 
= Gândirea este statul major al întregului sistem de cunoaştere uman pentru că el 
efectuează transformări de esență ale informaţiei, permiţând sesizarea 


esenţialului şi legicului prin care devin posibile proiectarea mintală şi predicția. 

= Gândirea are un caracter pregnant acţional şi operaţional, deoarece se sprijină 
pe acţiuni externe interiorizate mintal numite operaţii, furnizând elementele 
necesare susţinerii din interiorul cogniţiei a tuturor celorlalte acţiuni umane. 

= În același timp gândirea este mijlocită şi mijlocitoare, are caracter generalizat- 
abstract şi este reversibilă. 

= Unităţile de bază ale gândirii îl reprezintă conceptele, care sunt puse în mişcare 
prin judecăţi şi raționamente. 

=" Raţionamemtele sunt de tip inductiv şi deductiv, menirea lor fiind aceea de a 
produce mai multă informaţie la ieșirile sistemului decât la intrările sale. 

= Operaţiile de bază ale gândirii sunt constituite în cupluri complementare 
(analiza şi sinteza, abstractizarea şi generalizarea) fundamentate pe operaţia sa 
bazală care este comparaţia. Concretizarea logică produce reinserția gândirii la 
punctul de start pentru a verifica în planul realităţii valabilitatea demersurilor 
sale. 

= Există o multitudine de strategii ale gândirii (inductive-deductive, divergentă- 
convergentă, algoritmică-euristică, pozitivă-negativă etc.). 

= Activităţile de bază ale gândirii sunt înţelegerea, conceptualizarea şi rezolvarea 
de probleme. 


U2.9. Test de evaluare a cunoştinţelor 

1. Încercaţi să argumentaţi într-un mic eseu (300 de cuvinte) aserţiunea potrivit 
căreia gândirea este statul major al tuturor proceselor psihice. 

2. Cum argumentaţi afirmaţia lui Piaget potrivit căreia reversibilitatea este 

caracteristica fundamentală a inteligenţei? 

Analizaţi riguros diferenţa dintre noţiune şi concept. 

Analizaţi raportul operaţional-informaţional în structura conceptului. 

Evaluaţi rolul analizei, sintezei şi al comparaţiei în formarea conceptelor. 


De e a 


Evaluați raporturile abstractizare-generalizare şi concretizare logică în 
formarea conceptelor. 

7. Care dintre tipurile de gândire evocate în curs se transferă în planul 
personalităţii? Argumentaţi. 

8. Analizaţi detaliat caracteristicile de bază, limitele şi modul de valorificare 
reciprocă a gândirii inductive şi deductive. 

9. Gândirea algoritmică-gândirea euristică: evaluaţi modalităţile lor de utilizare 
diferențiată în educaţia şcolară. 

10. Analizaţi rolul strategiilor gândirii în procesualitatea rezolvării de probleme. 


11. Scrieţi un mic eseu (500 de cuvinte) asupra legăturii dintre memorie şi gândire. 


Si a ba 

Modulul M3. Unitatea de învăţare 3 LIMBAJUL ȘI COMUNICAREA 


Cuprins 
13.1. Introducere sii pasta coada cele d 06 9 da ca dă 9 da vo aaa 122 
13:2.-Competenţe ss sii aia oaie ua batute deea ap ca dă tab a o adu 03 do aaa aaa aaa 122 
U3.3. Limbă, limbaj, vorbire .......me nenea nene nenea aaa 123 
U3.4. Funcţiile de bază ale limbajului .......e eee eee nenea an aaa 124 
U3.5. Funcţiile esenţiale ale limbajului .........me nene eee eee aaa 126 
U3.6. Competenţă şi performanţă lingvistică în competenţa comunicaţională ........... 128 
U3.7. Formele limbajului .......e eee ne nea aan aaa 131 
138. REZUIMĂL spaces aie a ca aia e pal ana da al ana dala pă cau ada i 133 
U3.9. Test de evaluare a cunoştinţelor... eee nene nea nna eee 133 
U3.10. Bibliografie minimală ....... eee nenea aan aaa ana 134 
U3.1. Introducere 


Natura informaţională a psihicului uman este atestată de faptul că geneza şi 
funcționarea sa sunt indestructibil legate de informaţie. Aceasta este nu numai 
agentul de legătură internă între sistemele şi subsistemele sistemului psihic uman, ci 
şi elementul de schimb prioritar cu ecosistemul său, adică cu componenta socio- 
culturală a mediului de viaţă. Toate schimburile substanţiale şi energetice cu acesta, 
fără de care psihicul nu ar putea funcţiona, sunt mediate prin schimburi 
informaţionale. Comunicarea umană se sprijină în mod esenţial pe al doilea sistem de 
semnalizare (Pavlov), care este limbajul. Acesta nu mai este doar un fapt psihologic, 
ci preponderent unul social, deoarece limbajul devine posibil prin existenţa unei 
limbi. Limba este ea însăşi un produs social-istoric, elaborat pe parcursul a mii de ani 
de evoluţie al unei comunități umane. Limba este principalul mijloc de producere, de 
conservare şi de transmitere al culturii unei societăţi de la aceasta către fiecare dintre 
membrii săi. Ea transmite nu doar cunoştinţe, ci şi structuri sintactico-morfologice 
preformate care accelerează formarea structurilor cognitive tipic umane prin procesul 
de enculturaţie. Limba este deci mijlocul predominant de dobândire al atributelor 


specific umane de către fiecare nou membru al societăţii. 


p> 


U3.2. Competenţe 

După ce vor studia această unitate, cursanții vor putea: 

e să explice locul şi rolul limbajului în viața psihică; 

e să explice limbajul ca fenomen esențial, cu funcţii specifice ființei umane; 


e să definească funcțiile limbajului şi să evidențieze rolul acestora în comunicare; 

e să descrie formele limbajului detaliind elementele de specificitate ale fiecăreia; 

e să evidenţieze rolul elementelor verbale, paraverbale şi nonverbale în definirea 
competenţei comunicaţionale; 

e să-şi amelioreze propria competenţă comunicaţională prin utilizarea cât mai 
completă a tuturor resurselor de care dispune limbajul. 


Durata medie de parcurgere a acestei unităţi de învăţare, incluzând rezolvarea 
sarcinilor propuse şi a temelor de evaluare, este de 3 ore. 


U3.3. Limbă, limbaj. vorbire 

Prin complexitatea lui, limbajul nu se reduce numai la comunicarea interumană, dar cu 
siguranță aceasta este funcția lui cea mai importantă. Prezentă şi la speciile sub-umane, 
comunicarea presupune schimbul şi reciprocitatea: „toate aspectele vieţii stau sub semnul 
schimbului” (Vergez şi Huisman, 1990, p. 99). Chiar dacă cele mai evidente sunt schimburile 
economice (de la troc până la schimbul de bani), schimburile lingvistice sunt mai mult mai 
specifice umane. Aici, în locul lucrurilor se schimbă cuvintele, mai uşor de mânuit, în plus ele 
îmbogăţesc simultan ambii parteneri: dacă iniţial fiecare partener avea câte o idee, prin schimb 
comunicaţional fiecare va avea două idei, şi nu doar câte o monedă sau câte un bun material, ca în 
schimbul economic. 


Definiţie: Limba este un sistem extrem de complex de comunicare interumană generat 
social-istoric, având ca rol fundamental elaborarea, conservarea şi transmiterea culturii de 


la societate spre fiecare dintre membrii săi. 


Limba reprezintă un mod particular de a decupa realitatea şi de apune ordine în 
cunoaşterea umană. Ea rezultă din practica socială, are o evoluţie continuă, dar largă şi lentă, în 
conformitate cu procesualitatea şi legile sociale şi ale istoriei. Ea există printr-un sistem de 
simboluri şi semne, are un vocabular de zeci sau sute de mii de cuvinte şi o gramatică, cu 
elementele ei de sintaxă şi morfologie. Prin acestea se definesc regulile de producere a enunţurilor 
inteligibile. În sens strict, limba nu este numai un element al culturii, ci chiar vehiculul întregii 
culturi şi al tuturor celorlalte deprinderi culturale (obiceiuri, reguli, ritualuri, credinţe, tabu-uri). 


Definiţii 

Limbajul este funcţia psihică ce constă în utilizarea limbii şi a tuturor resurselor sale în 
procesul de comunicare. 

Vorbirea este actul de utilizare individuală şi concretă a limbii în procesul comunicării. 


Dacă limba este obiect de studiu al lingvisticii, limbajul, ca fapt de comunicare interumană, 
ce se bazează pe resursele din cadrul unei limbi, este obiect al psiholingvisticii, iar forma ei de 
bază, vorbirea, este obiectul psihologiei. Urmărind însuşirea limbii în condiţii concrete, relevând 
stadiile în achiziția limbii, care duc la îmbogățirea şi perfecționarea vorbirii, însuşirea citit- 
scrisului (cu dificultăţile asociate), psihologia are în vedere formele şi funcţiile sale complexe. 

Psihologic, sistemul verbal este considerat ca fiind principalul element de integrare cognitivă, 
afectivă, atitudinală, un principiu de organizare al întregului psihic. El poate fi considerat „o 
matrice funcţională specific umană” (Popescu-Neveanu, 1977, p. 7). 


Exemple 
In legătură cu originile limbajului trebuie precizat că acesta nu este un produs 
exclusiv al comunităţilor umane. Se poate remarca existența unor forme de 


comunicare a informaţiei la nivelul întregii lumii vii, prin care se realizează legături 
funcţionale intra- şi interspecifice: plantele comunică insectelor prin culoare sau 
parfum locul unde se află nectarul, prin obţinerea căruia se realizează şi polenizarea; 
femelele îşi marchează prin chimismul urinei (feromoni) disponibilitatea de acuplare; 
animalele marine îşi semnalizează prin culori de avertizare faptul, real sau doar 
simulat, că sunt otrăvitoare etc. 


La om stările obiective (impresive) se asociază continuu cu o mişcare spre exterior, 
(expresivă) a acestor stări, tradusă prin sunet, gestică, pantomimică ce dobândesc funcţii de 
comunicare. Din acestea se degajează limbajele propriu-zise. Pentru a evidenția funcţiile 
limbajului, va trebui să avem în vedere această rafinare progresivă a lor, ce pleacă dinspre biologic 
şi afectiv, pentru a căpăta dimensiuni specific umane prin cogniţie, reglare şi comunicare socială. 


U3.4. Funcţii bazale ale limbajului 

Ombredane (1951), citat de Popescu-Neveanu (1977) propune o ierarhie a funcţiilor 
limbajului plecând de la cele mai primitive şi spontane spre formele mai elaborate şi mai tipic 
umane. 

Funcţia afectivă a limbajului constă în exprimarea spontană sau semi-intenționată a 
emoţiilor şi a impulsurilor, sub forma intonaţiilor, a modificărilor de timbru, mimică şi 
gesticulație, până la strigăt şi interjecţie, ca în stările de mare încărcătură emoţională. Este o 
funcţie a limbajului care se legă de formele mai primitive de expresie, la care limbajul evoluat a 
adăugat nuanţe şi modulări specifice. Prin acestea putem citi aspectele implicite ale comunicării, 
uneori mai greu decodificabile decât cele explicite. Precizăm că orice comunicare implică, pe 
lângă mesajul principal (cel mai adesea de natură informaţional-cognitivă) un conţinut afectiv, 
atunci când intenționăm să influențăm conduita cuiva, să obţinem ceva, să declanşăm o schimbare 
de conduită. Prin această funcţie apare o rezonanţă emoţional-afectivă între locutor şi interlocutor. 

De aici derivă cu siguranţă funcţia persuasivă a limbajului, care presupune deliberat 
convingerea, influențarea sau modificarea comportamentului celuilalt. Este o funcţie ce intervine 
în toate tipurile de tranzacţii umane ca un element important de convingere. În psihoterapie 
sugestia foloseşte această permeabilizare afectivă creată prin limbaj pentru a genera o schimbare 
de optică sau de atitudine a clientului. Hipnoza, de exemplu, nu poate fi înţeleasă şi utilizată în 
afara conceptului de sugestie şi sugestibilitate. Componentele afectivă şi sugestivă a limbajului 
sunt evidente de la vârste mici, apărând în interiorul relației mamă-copil. Ambele sunt 

evidenţiabile şi în cazul limbajelor foarte elaborate ale artei, unde componenta afectivă şi 
cognitivă formează un aliaj pus în slujba exprimării inefabilului. 

Funcţia ludică a limbajului apare de timpuriu în jocul copilului, care dezvoltă plăcerea de 
a fi cauză acţionând nu numai asupra obiectelor, ci şi asupra cuvintelor care le ţin locul. Este larg 
acceptat faptul că limbajul expresiv (cel pe care îl produce copilul efectiv) şi cel impresiv (cel pe 
care acesta îl înţelege) au sfere extrem de diferite, ultimul fiind mult mai larg. Limbajul activ 
(produs) se naşte efectiv din cel pasiv (înţeles). Funcţia ludică exprimă, pe de o parte, contribuţia 
acumulărilor inconştiente în geneza limbajului infantil, şi, pe de altă parte, rolul elementelor 
implicite ale cuvintelor implicate în acest proces (rima, aliteraţia, asonanţele etc.). La adult 
jocurile de cuvinte, replica spirituală, plăcerile rafinate ale rebusismului, imaginile poetice vor 
prelua de la vârsta copilăriei două caracteristici fundamentale: ideea de joc cu cuvintele şi 
contribuţia sensurilor conotative, secundare, depozitate în inconştient, care oferă de multe ori o 
combinatorică la distanță, surprinzătoare prin marele ei potenţial de creativitate. 


Exemple 

f Întrebat cum o mai duce cu viața în condițiile tranziției prelungite, un pensionar hâtru 
afirmă că el se luptă cu ... inflamația (adică cu o inflație devenită agentul inflamator 
al vieții sale). În legătură cu un fiu care şi-a irosit viața în interminabile jocuri de 


cărţi, expresia sa verbală sugerează esenţialul: „Fiul meu este o mare personulitate!” 


Funcţia reglatorie şi autoreglatorie rezultă din utilizarea limbajului într-un context 
situativ specific, prin care acţiunea proprie sau a celorlalţi este planificată, condusă şi controlată 
prin formule concise şi energice. Prin această funcţie, limbajul adaptează acţiunea la împrejurări, 
modulând intensitatea eforturilor şi imprimându-le un anumit ritm, de unde caracterul său 
evaluativ sau imperativ. Evaluativ, pentru că se compară acţiunea prezentă cu cea proiectată 
anticipativ şi imperativ pentru că îmbracă forma ordinelor, îndemnurilor sau a aprobării- 
dezaprobării. Acestea se pot referi la conduita proprie, dar şi la a celorlaţi. Când se referă la 
conduita altora, limbajul este un eficace mijloc de intervenţie pentru a aplana conflicte, pentru a 
schimba atitudinile celorlalţi şi a schimba percepţia de sine prin mai buna valorizare de către 
membrii grupului. 

Funcţia reprezentativă substituie obiectelor, fenomenelor sau relaţiilor formule verbale 
sau alte categorii de semne. Dacă unii autori accentuează pe caracterul comunicativ şi pe cel 
expresiv al limbajului, Piaget insistă pe caracterul reprezentativ al acestuia. Prin perfecţionarea 
sistemelor de tratare a informaţiilor, subiectul îşi construieşte mai întâi imaginile mentale 
(reprezentările), apoi simbolurile acestora (grafice, iconice, cifrice sau comportamentale), la sfârşit 
apărând semnele (cuvintele), pe care se bazează de fapt limbajul. 

În accepțiunea lui Ombredane funcţia dialectică a limbajului este aceea prin care el 
intervine în construirea şi analiza combinațiilor simbolice, forma cea mai elaborată fiind algebra. 
Spre deosebire de funcţia reprezentativă (predominant imaginativă), funcţia dialectică este posibilă 
doar la sfârşitul stadiului operaţiilor formale, ceea ce face posibile raţionamentele ipotetico- 
deductive, tipice cunoaşterii conceptuale, abstracte. Elaborarea la nivel categorial a limbajului îşi 
pune amprenta asupra tuturor celorlalte funcţii, pe care le dezvoltă şi rafinează. Esenţial acestei 

funcții este că ea formulează, dar şi rezolvă conflictele cognitive, contradicţiile logice, dând 
coerenţă discursului raţional al ştiinţei. De aceea această funcţie ar putea fi numită, mai simplu, 


funcţia cognitivă a limbajului. 


- Evaluați ponderea funcțiilor ludică, reglatorie, reprezentativă şi dialectică la 

i nOD D: à copiii de grădiniță şi din ciclurile şcolare elementar, gimnazial şi liceal. In 

d Dl N rezolvarea sarcinii se va ţine cont de stadialitatea dezvoltării psihogenetice 
. propusă de Piaget. 


Există şi alte funcţii ale limbajului. Funcţia magică, de exemplu, este aceea prin care 
cuvântul a fost considerat constant a avea o putere incantatorie, de vrajă, de unde utilizarea lui 
divinatorie: „detaşându-se de lucru, cuvântul pare a-l domina cu uşurinţă, a-l guverna. El spune 
ceea ce nu există încă şi reînvie ceea ce a dispărut” (Vergez şi Huisman, 1990, p. 100). Aceasta 
poate fi explicaţia pentru care multe mitologii au făcut din forța magică a cuvântului principiul 
generator al lumii („La început a fost cuvântul ...” — Biblia după loan). Din funcția magică derivă 
cea estetică a limbajului, care valorifică artistic puterea sa de incantaţie (în latină, cântările 
poetului erau carmina, adică vrăji), cu atât mai mult cu cât poezia clasică a conservat din muzică 
ritmul interior pe care l-a asociat cu un univers de semnificaţii, de unde marea ei forță de expresie. 

Concepând conduita verbală ca pe un act interpersonal, Skinner subliniază funcţia 
adresativă şi funcţia de recepţie a limbajului, corespunzător cărora se detaşează limbajul activ şi 
cel pasiv, care alternează în cazul dialoguli. Luând în calcul dimensiunile psihicului uman, 
Popescu-Neveanu detaşează ca esenţiale funcţiile comunicativă, cognitivă şi reglatorie ale 
limbajului, toate celelalte funcţii analizate anterior fiind considerate subordonate acestora trei. 


U3.5. Funcţiile esenţiale ale limbajului 
A. Funcţia comunicativă 


E 
Emiţător 


Perturbaţii 
Semnificaţia (zgomot) 


intenţionată 


Cănal de 
comunicaţie 


Emiterea 
simbolurilor 


Codificarea 
simbolică 

Figura U3.1. Modelul abstract al comunicării umane. 


R 
Receptor 


Semnificaţia 
percepută 


Decodificarea 
simbolurilor 


Primirea 
simbolurilor 


Jacobson afirmă că nu există proprietate privată în domeniul limbajului, deoarece aici totul 
este socializat. Funcţia comunicativă, de transmitere de informaţii este caracteristica cea mai 
importantă şi cea mai specific umană a limbajului. Esenţialmente comunicarea pune în legătură 
(vezi figura de mai sus) un emiţător (E) cu un receptor (R), care îşi transmit unul altuia informaţii 
sub forma unui mesaj (M), folosind un canal de comunicare (C), pe care informaţia este codificată 
la emiţător şi decodificată la receptor. Emiţătorul îşi formulează ideea, gândurile, stările afective, 
sub forma mesajului care, pentru a putea trece prin canalul de comunicare, trebuie codificat într-un 
format comun, cel puţin în parte. Aceasta presupune că repertoriul emițătorului se suprapune 
parţial peste cel al receptorului. 

Acest cod comun interiorizat este de obicei limba, împreună cu mijloacele ei de expresie 
verbală (intonaţia, accentul, frazarea, adică expresivitatea paraverbală) sau nonverbală (mimica, 
gesturile, mişcarea şi atitudinea corpului, organizarea spaţială a comportamentului). Unităţile de 
informaţie ale mesajului transmis pe canalul de comunicare declanşază funcţionarea organelor de 
simţ ale receptorului, care primeşte mesajul sub o formă distorsionată. Din cauza pertubaţiilor sau 
a zgomotelor de pe canal, dar şi din cauza repertoriilor care se pot suprapune prea puţin, 
decodificarea este şi ea doar parţial adecvată. Existând o diferenţă între semnificaţia intenţionată 
de emiţător şi cea efectiv percepută de receptor este nevoie de un proces de autoreglare a 
comunicării. Acesta este feedback-ul, prin care emițătorul îşi ajustează mesajele emise pentru a 
atinge principalul scop al comunicării, acela de a fi cât mai bine înţeles. Comunicarea verbală 
presupune nu numai schimbul de informaţii codificate cu ajutorul limbii, ci ea vehiculează în 
paralel şi conţinuturi emoţional-afective, cum ar fi acordul sau dezacordul, acceptarea sau 
respingerea, concordanța sau discordanţa opiniilor. Aceste eleemente se reflectă în conduita celor 
care comunică şi trebuie şi ele decodificate. 

Comunicarea verbală se bazează pe cel mai specific mijloc de transmitere a informaţiilor, 
limbajul, care nu este doar un simplu mijloc de transmitere, ci şi un tip special de conduită care 
implică activităţi foarte diverse: vorbire, ascultare, schimb de idei, reţinere, reproducere, traducere 
a mesajelor sonore. Ea se subsumează conduitelor simbolice (desen, scris, limbaj, gesticulaţie). 
Cuvintele fac posibilă nu numai comunicarea, ci şi dezvoltarea globală a intelectului uman, ele 
fiind locul unde reprezentarea şi cogniţia fuzionează într-o dimensiune comună, cea semantică. În 
procesul însuşirii limbajului se formează gândirea logică prin înţelegerea relaţiilor, a implicaţiilor, 
a corelaţiilor pe care le conservă noţiunile, judecăţile şi raţionamentele, superpozabile cuvintelor, 
propoziţiilor şi frazelor gramaticale. 


B. Funcţia expresivă 
Aceasta se referă la măsura în care forma limbajului (sau expresia) se adecvează, corespunde 
conţinutului comunicat. Expresivitatea transmite şi o atitudine a subiectului față de ceea ce el 
comunică, dar şi faţă de interlocutor. Registrul expresiv al vorbirii este de o inegalabilă 
complexitate, dintre elementele lui intensitatea, frecvenţa şi organizarea temporală fiind 
fundamentale. Astfel, prin intonaţie, care este un fenomen sonor unitar, intensitatea emisiei 
sonore, cuplată cu tonalitatea sunetului, imprimă mesajului o expresivitate specifică. Aşa cum 
susține Popescu-Neveanu (op. cit., p. 47), „intonaţia nu este numai un mijloc de facilitare a 

comunicării ci şi un mijloc de împlinire a ei”, „mijloacele expresive şi în primul rând intonaţia 
alcătuind un cod specific limbajului oral”. Aceasta pentru că prin intonaţie sensurile şi 
semnificaţiile mesajului pot fi variate, nuanţate sau schimbate complet. 

Un loc important revine şi accentului, care scoate în evidenţă elementul cognitiv sau 
afectiv cel mai relevant al mesajului. Organizarea temporală, tempoul sau ritmul individual al 
vorbirii sunt importante elemente de expresivitate verbală. Expresivitatea vorbirii nu se rezumă 
doar la mijloacele fonetice, ci are în vedere şi bogăţia vocabularului, gradul de adecvare la situaţie 
al cuvintelor alese care, pe lângă semnificaţia de bază, au sensuri conotative care se precizează 
doar în funcţie de context. 

Dintre mijloacele sintactice ale expresivităţii verbale lungimea propoziţiilor sau a 
frazelor joacă un rol important în definirea stilului personal. În timp ce frazele scurte imprimă 
dinamism şi claritate limbajului, cele lungi pot fi foarte adecvate atunci când se caută exprimarea 
unei viziuni nuanţate şi de ansamblu asupra unei teorii sau probleme, sau atunci când situația 
(sărbătoare, evocare festivă etc.) o impune. Suntem de acord cu opinia exprimată de Popescu- 
Neveanu (1977): „orice combinaţie este posibilă, dar optimumul de expresivitate nu se disociază 
de norma înţeleaptă a măsurii” (p. 55), ceea ce presupune ca ea să se desfăşoare cu respectarea 
spiritului limbii. 

Expresivitatea comunicării fundamentează un capitol aparte al acesteia, o zonă de întâlnire 
între afectivitate şi limbaj, comunicarea nonverbală, care acompaniază, susţine şi întăreşte, dar 
uneori este în dezacord cu cea verbală. Codurile neverbale nuanţează, facilitează şi 
contextualizează comunicarea verbală, fiind adevărate limbaje implicite, care interferează cu 
mijloacele verbale explicite. În ordine ontogenetică, mimica este primul tip de limbaj descifrat de 
copil, prin asocierea sa cu stările de satisfacere sau nonsatisfacere a unor trebuinţe elementare. 
Unele dintre elementele acestui limbaj nonverbal au o codificare socială mai strictă, altele mai 
elastică şi mai puţin specifică. 


E După parcurgerea întregului curs efectuaţi o analiză critică a formelor limbajului 
i COE RR | i NEA PENERE iai a a 

To Do: cu referire strictă la posibilitățile şi limitele expresive de care acestea dispun. 
g iby 

ki ER = | | Evidențiați consecințele acestora asupra organizării interne a comunicării pentru 
— a menține eficiența ei la un nivel ridicat. 


U3.6. Competenţă şi performanță lingvistică în competența comunicațională 

În cadrul teoriilor nativiste asupra limbajului Noam Chomsky a teoretizat existența unor 
structuri de suprafaţă ale limbajului şi despre structurile lui de adâncime (înnăscute şi universale). 
El a încercat să explice regulile de transformare ale structurilor de adâncime în structuri de 
suprafaţă prin gramaticile generative sau transformaţionale. Chomsky face o extrem de interesantă 
distincţie între competenţa lingvistică a unui vorbitor, rezultată din cunoaşterea pe care o implică 
orice act verbal, luând forma unei gramatici, a unui sistem de reguli, şi performanţă lingvistică, 
determinată de capacitatea subiectului vorbitor de a transpune în practică anumite reguli, prin 
adecvarea la situația de comunicare concretă. Alţi autori definesc competenţa socio- 
comunicaţională ca rezultând din posibilitatea cuiva de a se face bine înţeles ân comunicare, 
adecvându-şi limbajul la nivelul de înţelegere al interlocutorilor. 

Exemple 

y Poetul şi filosoful Lucian Blaga dispunea de o mare competență lingvistică, 
evidențiată prin nivelul conceptual extrem de ridicat al operei sale, motiv pentru care 
este considerat a fi una dintre cele mai complete personalități ale culturii române din 
secolul XX. Din mărturia unor foşti studenți se pare că prelegerile sale de filosofia 
culturii, citite, erau monotone şi neantrenante. Se poate vorbi deci în acest caz de o 
mare competenţă lingvistică, nedublată şi de o competenţă comunicaţională pe 
măsură în spaţiul public. 


Fiecare cultură asociază limbajul cu statusurile şi rolurile sociale, creând modele 
lingvistice ale comunicării: ne adresăm diferit atunci când oferim sau când cerem, unui public larg 
sau unuia restrâns, şefului sau subalternului. Prin aceasta se comunică nu numai conţinuturi 
explicite (mesajul central), dar şi implicite (intenţii, scopuri, atitudini, sentimente, apartenenţă 
etnică, clasă socială, profesie etc.). 

Bernstein (1961) a arătat că există marcate diferenţe de clasă relative la modul cum 
oamenii folosesc limbajul: clasele superioare ar folosi în comunicarea părinți-copil preponderent 
codul complex al limbajului (multe substantive, verbe şi adjective, cu un mare număr de 
explicaţii), în timp ce clasele de jos ar folosi un cod limitat, (cu mai multe pronume, interjecţii şi 
puţine explicaţii). Încercarea de a explica în acest fel plusul de inteligenţă al primei categorii a fost 
însă contrazisă de faptul că, chiar în perimetrul codurilor limitate, oamenii din clasele de jos 
comunică lucruri extrem de subtile, cu o mare economie de limbaj, dar folosind un spectru foarte 
larg de nuanţe prin elementele nonverbale (tonul vocii, accentul sau ritmul unui enunţ). 

Utilizarea nuanţată a elementelor de expresivitate ale limbajului paraverbal şi nonverbal 
sunt elementele definitorii care fac diferenţa dintre o competenţă lingvistică ridicată dublată sau nu 
de o competenţă comunicaţională la fel de mare. Dintre acestea câteva merită o atenţie specială. 

Contactul vizual este un element foarte important, care se asociază — atunci când privirea 
este directă (ochi în ochi) — cu sinceritatea, cu deschiderea spre comunicare şi cu interesul pentru 
discuţie. În cultura vestică evitarea privirii este tradusă ca semn al nesincerităţii sau al intenţiilor 
de disimulare. Culturile extrem-orientale (japoneză, chineză) interzic privirea în ochi a unei 
persoane mai vârstnice sau superioare ca statut, gestul putând fi interpretat ca sfidător, provocator 
şi lipsit de respect. Privirea poate însemna atracţie, simpatie şi interes în context pozitiv, dar şi 
agresivitate, sfidare, provocare, în context negativ. Simpatia duce la dilatarea pupilei, în timp ce 
antipatia provoacă contractarea ei. Aşa cum semnalizează şi Luca (1998) „normele spaţiale 
constituie o formă de comunicare nonverbală a distanţei sociale şi/sau afective dintre 
interlocutori.” (p. 114). 

Normele spaţiale sunt de fapt niveluri de proximitate: spaţiul intim — până la 45 cm; 
spaţiul personal — până la aproximativ 90 cm; spaţiul oficial — până la aproximativ 120 cm; spaţiul 
public — peste 150 cm, fiecare tip de spaţiu presupunând tipuri de interacțiuni sociale specifice. 
Distanţa normală de comunicare dintre o persoană şi un grup este de 3 — 6 metri, care poate fi 
utilizată în diferite moduri. Toate aceste bariere spaţiale sunt generate de reguli care aparţin unui 
anumit tip de cultură, existând culturi distante (cele anglo-saxone şi cele extrem orientale), ce 

presupun distanţe interpersonale mari şi culturi apropiate (culturile latine) care permit chiar 
intruziunea în spaţiul intim al celuilalt în timpul comunicării personale. 


Expresia facială este extrem de importantă, pentru că fiind la vedere, este elaborată 


complex şi ţinută sub control conştient mai strict decât gestica, pantomimica. De aceea ea 


îndeplineşte o funcţie de susţinere şi de reglare a conduitei verbale, constituindu-se ca un limbaj 


secundar complex. Gesturile pot îndeplini funcţii foarte diferite: de ilustrare (întăresc mesajul 


verbal), de adaptare (indică stări emoţionale ce nu fac parte decât secvențial din comunicare), 


gesturi emblematice (policele unit în cerc cu arătătorul înseamnă „O.K., totul este în ordine”, 


„V“cu arătătorul şi al doilea deget înseamnă „victorie” etc.). 


Să ne reamintim... 

= Competența lingvistică vine din capacitatea de a înţelege la niveluri mari de 
adâncime vocabularul şi structurile sale gramaticele. Ea este evidentă mai ales 
în limbajul scris. 

= Competența comunicaţională se referă la capacitatea utilizării efective a limbii 
în contexte de comunicare variate. 

= Aceasta se evidenţiază mai bine în comunicarea verbală orală, cînd locutorul 
poate utiliza variat şi creativ rezervele de expresivitate paraverbale şi 
nonverbale, pentru a imprima acesteia bogăţie ideatică, fluenţă şi o mai bună 
organizare. 

= Prin toate acestea se realizează principalele cerinţe legate de comunicarea 
verbală, acelea de a fi bogată, expresivă şi cât mai bine înţeleasă. 

= Dintre resursele nonverbale expresivitatea feţei, păstrarea contactului vizual şi 
utilizarea corectă a nivelurilor de proximitate sunt elemente definitorii. 

= O bună capacitate comunicaţională ia în considerare şi contracarează barierele 
de comunicare ce pot apărea. 

= În comunicarea orală interpretarea feedback-ului de la preopinent devine un 
atribut important al competenţei comunicaţionale deoarece permite o mai fină 
autoreglare a comunicării. 


Există şi bariere în comunicare (Luca, 1998), dintre care amintim câteva: 


e Probleme semantice, legate de competenţa socio-lingvistică: persoanele cu un statut ridicat 


tind să se exprime într-un jargon savant, devenind greu inteligibile. 


e  Distorsiunile perceptive: centrarea accentuată pe sine (egocentrare) nu permite înţelegerea 


punctului de vedere al celuilalt, de unde dificultatea alternanţei şi deschiderii succesive a 


canalului de comunicare, presupusă de dialog. 


e Alegerea greşită a canalului sau a momentului comunicării (nu vom folosi telefonul 


pentru un raport sau ora 15 a unei zile de vineri pentru a lansa un proiect nou). 


e Lungimea excesivă a canalelor: în structurile organizaționale multietajate parcurgerea 


ierarhiei poate fi foarte greoaie, ceea ce duce la pierderea actualităţii informaţiilor. 

e Absența feedback-ului intervine în comunicare unidirecţională (părinte-copil, profesor- 
elev, şef-subaltern) unde, neavând semnale de răspuns, nu avem o idee clară despre gradul 
de înţelegere al mesajului. 

e Diferențele culturale: aparţinând unor culturi sau etnii diferite, semnalele nonverbale (care 
susțin mesajul verbal), capătă interpretări eronate (mişcarea capului, care la români 
înseamnă da, la bulgari însemnă nu). 

Toate aceste bariere pot fi depăşite prin optimizarea comunicării, ceea ce presupune 
organizarea clară şi logică a elementelor mesajului, fără a-l supraîncărca cu detalii, transmiterea pe 
cel mai potrivit canal în raport cu conţinutul, scurtarea lanţului comunicaţional, plasarea de 
persoane competente în nodurile reţelei comunicaţionale şi facilitarea de către emiţător a recepţiei, 
prin stârnirea interesului privind conţinutul sau finalitatea comunicării. 


Imaginaţi-vă că sunteţi cadru didactic într-o grădiniță sau şcoală. Selectaţi dintre 


+) 
o dim ò: elementele descrise mai sus pe cele care, utilizate nuanțat şi supradăugate 
hi T g E 
i ds pă, . . . . . . . . . . 
ei “|| conținutului obiectiv al mesajului transmis, ar putea contribui la o ameliorare 


— substanţială a competenţei comunicaţionale proprii. Ce bariere de comunicare 


anticipaţi şi cum aţi proceda ca şi elevii dvs. să-şi îmbunătăţească această 
importantă abilitate socială numită competenţă comunicaţională? 


U3.7. Formele limbajului 

În evoluţia copilului perioada de până la 12 — 18 luni relevă o capacitate crescută de a 
înţelege limbajul adultului, care se manifestă prin faptul că răspunde la comunicare sau cerințe 
simple, ceea ce dovedeşte apariţia limbajului pasiv. În construcţia lui un rol fundamental are 
mama, în principal, care-şi verbalizează multe dintre acţiunile desfăşurate în prezenţa copilului, 
modificându-şi vorbirea în sensul simplificării, folosirii unor construcţii familiare, elementare (un 
veritabil jargon infantil) pe care copilul tinde şi este chiar încurajat să îl imite (papa este mai uşor 
de reprodus decât cuvântul mâncare sau prânz). Treptat, prin imitație, copilul produce primul 
cuvânt (pa-pa, ta-ta) din sunete repetitive şi, puternic încurajat de adult, îşi lărgeşte competenţa 
lingvistică. De la cuvântul frază (holofrază) el articulează verb şi substantiv (Vreau ursuleţ, 
mămica vine), pentru ca apoi să apară formele flexionare şi articolele (Uite un cățeluş!), după care 
apar întrebările simple (ce ?, unde ?, când ?, cum ?, şi mai ales de ce ?), apoi se introduc frazele 
simple din mai mult de o propoziţie (Eu am băut lapte, şi ursuleţul a băut lapte) pentru ca în faza 
a cincea să apară propoziţiile legate prin elemente de relaţie şi subordonare (Maia, care locuieşte 
acolo, merge la grădiniţa noastră). Dezvoltarea ulterioară a acestui limbaj activ se face, după 
Brown, (cit. in. Hayes şi Orrell, 1997), prin îmbogățirea continuă a vocabularului. Limbajul activ 
are două modalităţi: oral şi scris. Atunci când semnalele sonore sunt destinate altcuiva (au adresă), 
vorbim de limbajul extern, opusul lui fiind limbajul pentru sine (autoadresat, asonor şi 
imperceptibil din afară) numit limbaj intern. Limbajul pasiv va rămâne întotdeauna o bază a 
limbajului activ, deoarece are o sferă mai mare decât acesta, fiind implicat în învăţarea limbilor 
străine, dar şi în citire, lectura funcţionând prin receptarea vizuală şi înţelegerea mesajelor scrise. 

Limbajul oral poate fi colocvial, dialogat sau monologat şi este limbajul de bază, prezent 
la toţi subiecţii normali, prin intermediul lui constituindu-se citirea, scrierea şi limbajul intern. El 
se desfăşoară într-o situaţie dată, presupune participarea unuia (dialog) sau mai multor 
interlocutori (colocviu), are un pregnant caracter adresativ, beneficiază de o puternică susţinere 
expresivă. În desfăşurarea limbajului dialogat există o alternarea a rolurilor de emiţător-receptor, 
ceea ce antrenează pe rând participanţii. Fiind posibile completări şi reveniri, aceeaşi idee circulă 
prin mai multe minţi, ceea ce duce la îmbogățirea cunoaşterii prin comunicare. Prescurtările, 
comutările de sens, folosirea unor sensuri aluzive sau contextuale, bazate şi pe patrimonii comune 
de experienţă (repertorii comune) fac specificul acestui tip de comunicare. Forţa considerabilă a 
limbajului dialogat rezidă din multitudinea resurselor paraverbale sau nonverbale pe care acesta le 
mobilizează, din implicarea simultană a elementelor relevante cognitiv şi afectiv.Acest tip de 
limbaj este viu, bogat, spontan, expresiv satisfăcând nevoi complexe ale celor intraţi în dialog: 
nevoia de a se informa, de a persuada, de a prelua controlul, de a se afirma, de a se clarifica etc. 


Limbajul monologat presupune un auditoriu în faţa căruia vorbim, expunem o idee, iar 
comunicarea trebuie atent pregătită în prealabil, pentru a avea cursivitate şi a transmite lucruri 
valoroase, interesante. El presupune un efort de dedublare anticipativă (să te pui în mintea 
auditoriului şi să anticipezi ecoul, dar şi problemele ce ar putea fi ridicate de acesta). Formă 
predilectă a teatrului, monologul se construieşte după legea efectului, se bazează pe o dozare 
atentă a mesajelor verbale şi neverbale, utilizează schema dialogului şi a conversaţiei prin aceea că 
are un permanent feedback în reacţia mimică, pantomimică sau sonoră a publicului. Presupunând 
elaborare prealabilă, coerenţă, corectitudine gramaticală, claritate, o atenţie mobilă, pentru a citi 
reacţia publicului şi a ajusta rapid discursul, monologul este un examen greu de trecut, căci el 
necesită exerciţiu, experienţă, simţ psihologic şi o anumită retorică. Când monologul se desfăşoară 
în absenţa unui public, vorbim de solilocviu, prezent mai ales la copii, înainte de apariția 
limbajului intern, uneori la bătrâni, în anumite boli psihice sau la cei care îşi pregătesc 
monologurile publice (actorii). În limbajul colocvial sunt implicaţi mai mult de doi participanţi, 
comunicarea dintre ei făcându-se în reţele de tipuri diferite (lanţ, triunghi, circular, radial, în furcă 
etc.) forma reţelei, configuraţia ei în timp, fiind determinată de poziţia şi rolurile fiecărui membru 


din grup. 


Limbajul scris apare odată cu începerea şcolarităţii, perfecţionându-se paralel cu aceasta, 
dar şi mult timp după aceea. Este mult mai pretenţios decât cel oral, necesitând o perioadă lungă 
de formare, asistată de persoane calificate (institutoare, profesorii de limba română şi limbi străine, 
în special). Nedispunând de contextul situaţional, de funcţiile de susţinere ale expresivităţii şi de 
posibilitatea de a reveni pentru corecturi şi completări, limbajul scris este strict, normat gramatical, 
este concis, sistematizat şi clar, pentru a facilita lectura (scrisul este descifrat cu mai mult efort 
decât vorbirea). Fiind mai elaborat, mai pretențios, limbajul scris pune mai bine în evidenţă 
capacitatea de gândire a unei persoane, bogăţia interioară şi stilul său. Dacă limbajul oral ţine cont 
de context şi de situaţie, cel scris ţine cont de destinaţia sa, în funcţie de care se organizează, 
pentru a permite evidenţierea unor raționamente riguroase, sisteme de cunoştinţe, foarte indicative 

pentru nivelul de cultură şi de nivelul de inteligenţă al persoanei. Uneori receptorul mesajului scris 
este necunoscut, vine dinspre viitor, de unde şi grija suplimentară privind elaborarea sa („scripta 


manent”). 


E Testele naţionale SAT şi ACT din Statele Unite ale Americii indică o 
HT 0: pauperizare progresivă a capacităţii de exprimare şi de redare a ideilor proprii în 
$ a A, formă scrisă, începând cu a doua jumătate a secolului al XX-lea. In acelaşi timp 
specialiştii din Franța reclamă o capacitate incomparabil mai bună pentru 


compoziția scrisă şi scriere în sine în favoarea elevilor de acum o sută de ani. 
Cum explicați această involuție şi ce remedii educaționale propuneţi? 


Limbajul intern este limbajul pentru sine, se dezvoltă din limbajul oral prin interiorizare, 
dar şi prin maturizarea reprezentărilor asociate funcției simbolice, după 5-6 ani. Este asonor, 
centrat pe înțelesuri, pe idei şi imagini, este extrem de condensat şi economic, deoarece substituie 
grupurile de cuvinte prin imagini şi reduce succesivitatea la simultaneitatea, de unde marea sa 
viteză de lucru. El reţine vârfurile de semnificaţie şi în special acţiunile sau calităţile esenţiale 
(este puternic predicativ). Dezvoltat din limbajul oral şi scris, limbajul intern devine forul intim al 
acestora, el proiectându-le, organizându-le şi coordonându-le din interior, de aceea el este 
considerat rampă de lansare a limbajului extern. Interiorizarea sa face ca el să capete atributele 
gândirii conceptuale: este centrat pe semnificaţie, foarte comprimat, rapid, tematizat, punând în 
relaţie înțelesurile cu expresivitatea verbală, de unde marea sa importanţă. 

Vigotski a considerat că limbajul intern este un centru al întregului limbaj datorită 
funcţiilor multiple îndeplinite: 

e constituind ecoul intern al vorbirii şi scrierii celuilalt, el participă la ascultarea, înțelegerea 
şi interpretarea mesajelor recepționate; 

e  autoreglează activitatea psihică internă, efectuând operaţiile mintale prin care se constituie 
raţionamentele (este implicat în textura intimă a ideilor); 

e cuplat cu imaginaţia elaborează proiectele anticipative ale acţiunii voluntare sau ale 
intenţionalităţii; 


e pregăteşte, organizează şi lansează conduitele externe, mai ales limbajul vorbit sau scris. 


U3.8. Rezumat 

= Comunicarea umană se sprijină pe limbaj şi pe multitudinea resurselor sale. 

A = Limbajul/limbajele nu sunt produse exclusive ale societăţii umane, nevoia de 

comunicare intraspecifică şi interspecifică fiind întâlnită pe toată scara lumii vii. 

= Dintre toate limbajele de care dispunem cel verbal este cel mai important, 
pentru că acesta tezaurizează cultura comunităţilor umane, punând la dispoziţia 
fiecărui membru al societăţii un vast sistem de unităţi descriptive (vocabularul) 
şi de reguli de producere a enunţurilor cu sens valide (gramatica). 

= În calitatea sa de instrument şi de vehicul al întregii culturi limbajul s-a rafinat 


progresiv în privinţa funcţiilor îndeplinite. 

= De la funcţiile elementare (afectivă, persuasivă, magică sau ludică) el a evoluat 
spre funcţiile cognitivă, de autoreglare, comunicaţională şi expresivă, acestea 
din urmă fiind considerate cele mai distinctive dintre toate funcţiile limbajului. 

= Utilizarea corectă şi inspirată a funcţiilor şi resurselor paraverbale şi nonverbale 
ale limbajului contribuie la dobândirea şi perfecţionarea competenţei 
comunicaţionale, care înseamnă mai mult decât competenţa lingvistică. 

=" Există mai multe forme de limbaj, fiecare cu rolurile şi particularităţile sale. 
Astfel, acesta poate fi extern şi intern. Cel extern poate fi oral sau scris, iar cel 
oral poate fi dialogat, monologat sau colocvial. 

= O multitudine de profesii fac din competenţa lingvistică şi comunicaţională 


elementele aptitudinale absolut necesare succesului în domeniile respective. 


U3.9. Test de evaluare a cunoştinţelor 

1. Operaţi distincţia între limbă, limbaj, vorbire. 

2. Analizaţi legătura dintre gândire şi limbaj, indicând specificul, interrelaţia dar şi 
divergenţele dintre planul logic şi cel verbal. 

. Analizaţi inter-relaţiile dintre reprezentare, memorie, gândire şi limbaj. 

. Evaluaţi legăturile dintre funcţia ludică, magică şi persuasivă a limbajului. 

. Arătaţi cum se constituie funcţia reglatorie şi autoreglatorie a limbajului. 


NU pp W 


. Analizaţi funcţia comunicativă a limbajului verbal şi rolul elementelor 
paraverbale şi nonverbale în dezvoltarea acestei funcţii. 
7. Analizaţi rolul pe care funcţia expresivă a limbajului îl are în creşterea 
competenţei comunicaţionale. 
8. Care sunt blocajele de comunicare şi modalităţile lor de depăşire? 
9.  Analizaţi comparativ rolul limbajului oral şi a celui scris în dezvoltarea 
capacităţilor cognitive umane. 

10. Explicitaţi şi argumentaţi aserţiunea lui Vîgotski potrivit căreia limbajul intern 
este un centru al întregului limbaj. 

3. Luca, M.R. (1998). Trepte spre succesul în carieră. Proiectul Tempus CME, Şcoala de vară, 

4. Popescu-Neveanu, P., Zlate, M., Creţu, T. (1993). Psihologie. Manual pentru clasa a X-a şcoli 
normale şi liceu. Bucureşti: Editura Didactică şi Pedagogică. 
5. Popescu-Neveanu, P. (1977). Curs de psihologie generală. Bucureşti: Tipografia Universităţii. 

Modulul M3. Unitatea de învăţare 4 CREATIVITATEA 


Cuprins 
U4.1. Problematica creativității... eee eee eee eee eee 135 
U4.2. Competenţe. manat ce coace gas ad e ao ăia aaa asa datzi pă a aa d 135 
U4.3. Problematica creativității... eee nenea en eee eee 136 
U4.4. Definirea creativităţii men eee eee eee nana nea anna 137 
U4.5. Fazele procesului creativ ......e nenea nenea ana en 139 
U4.6. Factorii care potenţează sau blochează creativitatea ..........ee nene eee 141 
U4.7. Stimularea creativității eee eee eee naeenneeeenaeeneeaennaeeneeae ana eneee 142 
U4 S- REZUMAT inaccesibile be delia dată aaa 143 
U4.9. Test de evaluare a cunoştinţelor... eee eee eee eee nea nea eee nea eneaee 144 
U4.10. Bibliografie minimală ...... eee nenea aaa anna 144 
Tema. de control 3. ntre sot alani iii oaia ateu ada do dual dea e ep aaa dna setea 145 


U4.1 Introducere 

Creativitatea se referă la capacitatea persoanelor şi a grupurilor umane de a 
realiza creaţii inovatoare, ingenioase, originale, utile social, adaptate în funcţie de 
cerințele sarcinilor. Termenul de creativitate are o relevanță largă, atât 
individuală, cât şi socială sau economică. Individuală pentru că ea facilitează 
rezolvarea problemelor întâmpinate de cineva în viaţa personală sau profesională. 
Socială pentru că este elementul fundamental în gernerarea de noi descoperiri 
ştiinţifice, soluţii tehnice, creaţii artistice, invenţii, programe sociale sau politice 
inovatoare. Economică pentru că generează noi locuri de muncă, produse sau 
servicii, prin care se schimbă însăşi calitatea vieţii. Pe de altă parte, pentru a 
rămâne competitivi, persoanele, organizaţiile şi întreaga societate trebuie să se 
adapteze creativ la cerinţele unor activităţi aflate în continuă schimbare. 


U4.2 Competenţe 

După ce vor studia această unitate, cursanţii vor putea: 

e să aprecieze importanţa problemei creativităţii în lumea contemporană şi să 
înţeleagă raporturile ei cu imaginaţia şi cu structura cognitivă umană în general; 

e să poată defini creativitatea ca produs, indicând tipurile şi nivelurile activităţii 
creatoare; 

e să înțeleagă procesualitatea creativă, indicând fazele acesteia şi raportul 
conştient-inconştient,  convergent-divergent,  productiv-evaluativ în geneza 
produsului nou, original şi valoros; 


e să cunoască factorii de personalitate, de grup şi sociali care pot bloca sau 

stimula creativitatea, în scopul potenţării ei, la propria persoană sau la grupurile 
de muncă (elevi, profesori, grupuri vocaţionale etc.). 


Durata medie de parcurgere a acesteim unităţi de îmvăţare, incluzând rezolvarea 
sarcinilor propuse şi a temelor de evaluare, este de 4 ore. 


U4.3. Problematica creativităţii 


Deşi nou introdus în psihologie (în 1939, de către G. W. Allport), termenul de creativitate 


a avut o evoluţie explozivă în ultima jumătate a secolului al XX-lea, când studiile au cunoscut o 


creştere exponențială, ceea ce a făcut ca aceasta să devină un concept central al psihologiei. Deşi 


nou, termenul de creativitate s-a impus atât de puternic şi într-un timp aşa de scurt, din mai multe 


motive: 


Termenul de creativitate vine în prelungirea mult mai vechii preocupări pentru înțelegerea 
talentului şi a geniului, pe care o preia şi o depăşeşte prin aceea că, prin opoziţie, 
creativitatea este o caracteristică a oricărui individ normal, în aproape orice tip de situaţie 
sau activitate, pentru care soluţiile vechi nu mai sunt operante. 

Schimbarea terminologică nu este doar una la nivelul limbii, ci una de abordare căci, fără a 
se nega importanţa predispoziţiilor native (ca în cazul talentului şi geniului, unde ereditatea 
avea rolul hotărâtor), se consideră că mediul şi educaţia pot avea un rol decisiv în 
dezvoltarea potenţialului creativ, pentru aceasta fiind elaborate tehnici speciale 
(brainstormingul, sinectica, metoda 6 — 3 — 5, Philips 6 — 6 etc.). 

Creativitatea a preluat o bună parte din problemele psihologice ale imaginaţiei, unul din 
conceptele cele mai controversate ale psihologiei: considerată de Baudelaire „regina 
funcţiilor psihice”, în timp ce filosofii Malebranche, Descartes şi Spinoza o considerau 
„nebuna casei”, asimilând-o cu o cunoaştere vagă, generatoare de confuzie, „stăpânită de 
erori şi de falsităţi” (Leibnitz), statutul imaginaţiei a fost poate cel mai bine ilustrat de 
Meyerson care o definea ca regina şi cenuşăreasa a psihologiei. Aşadar, o concepţie 
unitară despre imaginaţie nu a fost posibilă, pe de o parte datorită „caracterului ei intrinsec 
contradictoriu”, pe de altă parte din cauza „complexităţii ei existenţiale şi fenomenologice” 
(Zlate, 1999, p. 480). 

Deşi în prelungirea imaginaţiei, termenul de creativitate are diferenţa sa specifică: dacă 
imginaţia presupunea generarea de imagini noi şi originale, fiind o caracteristică foarte 
răspândită la vârstele copilăriei (copilul „umple golurile” pe care structurile cognitive 
insuficient cristalizate le lasă, având şi un rol cathartic), creativitatea presupune în plus 
ideea de valoare a produsului. Pentru ca aceasta să fie posibilă este nevoie de un 
referenţial extern, de ordin social, dar şi de structuri cognitive mature pe care să se poată 
sprijini puternica sa combinatorică. Aceasta explică de ce atributul de creativ este 
preponderent o caracteristică a vârstei adulte. 

e Mai mult, dintr-o problemă centrală a psihologiei, creativitatea a devenit una din marile 
probleme ale umanităţii, confruntată cu o creştere fără precedent a problemelor (sociale, 
economice, demografice, culturale, educative) pe care este chemată să le rezolve. 

e Studiile asupra creativităţii au cunoscut mutații esenţiale prin schimbarea centrului de 
greutate de pe creaţia de tip artistic (paradigmă dominantă timp de sute de ani), pe creația 
de tip ştiinţific. Subiectivitatea şi aletoriul creaţiei artistice o fac mult mai greu abordabilă 
cu instrumentele psihologiei zilelor noastre, în tiparele ei conceptuale creaţia artistică 
intrând mai uşor şi cu consecinţe concrete mai directe. Creativitatea intervine oriunde 
soluţiile preelaborate, răspunsurile habituale sau rutiniere nu mai operează, punând omul 
sau colectivitatea în situaţia de a imagina soluţii noi, originale şi valoroase, adică soluţii 
creative. Dacă termenul de creaţie se referă la opera încheiată, adică la produs, creativitatea 
a devenit un atribut al persoanei, dar şi o formă de activitate ce implică soluţiile noi. 


Să ne reamintim... 
Termenul de creaţie a fost consacrat de scrierile biblice, care propun prin Geneza 
un model al facerii lumii de către fiinţa divină. Multe secole creaţia umană a fost 
sA în slujba religiei. Lucrarea Hereditary Genius alui Galton (1869) marchează 
~ deşteptarea interesului psihologilor pentru abordarea creativității dintr-o 
NA perspectivă paragmatică, deşi preponderent ereditaristă. Decentrarea interesului 
kg pentru creativitatea umană de pe religie şi artă, pe ştiinţă şi tehnologie marchează 
marea mutație ce a avut loc în secolul XX în acest domeniu. Considerarea 
creativității ca dimensiune general umană, educabilă şi antrenabilă, mutarea 
centrului de greutate de pe creativitatea individuală, pe cea de grup, reprezintă 
tendinţele ultimelor decenii în această problemă. 


Tw 0: Analizaţi raportul imaginaţie — creativitate, argumentând asupra necesităţii 
ii tă = | | menţinerii sau excluderii din psihologie a conceptui de imaginaţie. 


U4.4. Definirea creativităţii 


În latină creare înseamnă zămislire, făurire, naştere. În accepţiune foarte largă creativitatea 
este un fenomen general uman, ca şi memoria sau inteligenţa, ce presupune , ... un complex de 
însuşiri şi aptitudini psihice care, în condiţii favorabile, generează produse noi şi originale pentru 
societate” (Roşca, 1981). Apare deci o primă dificultate în definirea creativităţii care, deşi general 
umană, se legitimează prin produse noi şi valoroase social, pentru că ele rezolvă o problemă 
importantă, prin care creşte potenţialul de adaptare individuală sau colectivă la mediu. Unii dintre 
promotorii studiilor despre creativitate (Newell, Simon, Shaw, 1963) interpretează noutatea într-un 
sens mai îngust, raportând-o la subiectul creator, şi nu la societate în ansamblul ei. Rezultă deci că 
pot fi identificate niveluri ale creativității, cel mai bine puse în evidenţă de Irving Taylor (1959), 
care distingea cinci planuri ale acestuia (Landau, 1979, pp. 79 — 80): 

Creativitatea expresivă, ale cărei determinante sunt spontaneitatea şi libertatea, întâlnite 
mai ales în conduita expresivă a copiilor (mimică, desen, mişcare), constituind primele manifestări 
ale creativităţii, un excelent mijloc de cultivare a aptitudinilor creatoare viitoare. 


Creativitatea productivă presupune deja apariţia şi însuşirea unor instrumente (skills), prin 
care libertatea şi spontaneitatea iniţiale sunt refulate, pentru a fi produse obiecte materiale sau 
spirituale, a căror formă se realizează conform unei tradiţii sau tehnici consacrate. „Este planul 
specific tehnicienilor, pe care puţini reuşesc să-l depăşească” afirmă Landau (1979, p. 80), 
etalonul aprecierii produsului rezultând din realitatea practică. 


Planul inventiv este accesibil unei importante minorităţi, inventatorii, cei care reuşesc să 
aducă ameliorări parţiale unui aparat, instrument sau teorii. Chiar dacă la acest nivel nu au fost 
descoperite idei noi, datorită corelaţiilor surprinse de minţile flexibile ale inventatorilor se găsesc 
căi noi de interpretare a unei realităţi deja cunoscute. Acesta este planul cel mai înalt al 
creativităţii individuale, deoarece la acest nivel trăirile interne constituie cadrul de referinţă al 
produsului creativ. În ideea unei societăți care maximizează umanul şi în condiţiile în care 
maşinile automate preiau tot mai multe dintre sarcinile rutiniere, acesta este „zona proximei 
dezvoltări” a creativităţii, care a făcut ca în Japonia peste două treimi din populaţia activă să 
lucreze în domeniul cuaternar (adică cel al producţiei de informaţie). 


Planul inovator presupune deja cristalizarea talentului, fie în artă, fie în ştiinţă. El pleacă 
de la înţelegerea de profunzime a principiilor fundamentale ale unui întreg domeniu, pe care 
inovaţia îl transformă în mod esenţial. Operele lui Jung şi Adler nu se mai măsoară cu etalonul 
realităţii, ci cu acela mult mai vast al domeniului specific (psihologia), sau al culturii în ansamblu. 
La acest nivel aportul creativ este determinat indirect şi în timp, prin mărimea efectelor pe care 
inovaţia le-a avut asupra domeniului în cauză. 


Creativitatea emergentă este caracteristica geniului, a omului care revoluţionează 
domeniul său, personalitatea sa rămânând peste timp una de referinţă, creatoare a unei direcţii noi 
în gândire, ştiinţă sau artă. Freud, Picasso sau Einstein sunt trei din geniile care au marcat 
secolulm XX, nivelul lor de creativitate fiind cel mai înalt, dar şi cel mai greu de înţeles ori de 
abordat ştiinţific. Produsul nou al acestui nivel de creativitate individuală nu îşi mai trage seva din 
tradiţie, iar cultura nu mai este referenţialul, ci beneficiarul produsului creativ. Între noutatea, 
originalitatea şi valoarea produsului legătura este inextricabilă, căci noutatea (în sens statistic 
înseamnă eveniment cu o frecvenţă foarte mică), nu înseamnă neapărat valoare, ea poate fi doar o 
modă sau poate să aibă un caracter gratuit. Dacă în artă aprecierea valorii are un caracter relativ şi 
subiectiv, în creaţia ştiinţifică determinarea valorii o face comunitatea ştiinţifică, pe baza unor 
criterii obiectivate şi validate în timp. Produsul ştiinţei se supune criteriului verificabilităţii 
(falsificabilităţii, după Popper), al consistenţei interne şi al celei logice, care îi conferă validitatea 
ecologică (prin confruntarea cu realitatea) sau de construcţie (prin confruntarea cu propriile date 
interne). Deci creaţia ştiinţifică depăşeşte criteriul psihologic şi cel sociologic în aprecierea valorii, 
pentru a ajunge la criterii generate de paradigma în care se află ştiinţa la un moment dat. 

7 D: Analizaţi care dintre nivelurile creativității propuse de Irving Taylor în 1959 pot 
U 0 

Ada e, fi potențate în educația şcolară şi prin ce metode (sursă: Landau, 1979. 
— Psihologia creativităţii. Bucureşti: Editura Didactică şi Pedagogică). 


U4.5. Fazele procesului creativ 

În psihologia creativităţii a ajuns de referință schema de abordare a procesului creativ 
propusă de către Wallas în 1926, paradoxal fiind faptul că, deşi adesea criticată, ea se afla încă în 
circulaţie, fiind foarte frecvent citată. 

Etapa pregătitoare este cea faza de preparare, în care se acumulează informaţie în legătură 
cu o problemă care a fost deja sesizată. În încercarea de a o rezolva se utilizează deprinderile şi 
cunoştinţele deja acumulate, se emit ipoteze de soluţionare, se tatonează terenul. Mulţi cercetători 
au procedat reductiv, rezumând întreaga creativitate la rezolvarea de probleme. Creativitatea 
ştiinţifică înseamnă mai mult decât atât, dovadă aserţiunea lui Einstein potrivit căruia „.... 
formularea problemei este adesea mult mai importantă decât soluţionarea sa, care poate fi nimic 
altceva decât o chestiune de deprinderi matematice sau experimentale” (Einstein şi Infeld, 1938, p. 
18). Sensibilitatea la probleme este o componentă majoră a spiritului creator în ştiinţă, omul 
creativ văzând problemele acolo unde ele încă nu există. În domeniul ştiinţei s-a impus dihotomia 
problem-finding versus problem-solving (căutare, mai mult decât rezolvare de probleme, vezi 
Miclea şi Radu, 1991). 

În sens mai restrâns, faza de preparare ţine de eurema de acumulare şi comprehensiune a 
informaţiei, din modelul epistemologic-psihologic al creativităţii tehnice al lui Moraru (1980). 
Această fază evidenţiază rolul hotărâtor al memoriei, care nu înmagazinează orice fel de date, ci 
doar pe cele relevante. Omul cu o forță novatoare mare, ,„ ... la o cantitate relativ mică de mesaj 
provenit din exterior, adaugă o mare cantitate de creativitate din interiorul său” (op. cit., p. 55). 
Incubaţia ideilor are nevoie de o masă mare de date relevante, dar supra-saturarea informaţională 
poate fi la fel de dăunătoare ca şi deficitul de informaţie, de aceea este nevoie de un filtru 
motivaţional alcătuit din interese, care să opereze o primă selecţie a datelor relevante. 


Incubaţia este o continuare a primei faze. Eşuarea tentativelor de rezolvare conştientă a 
problemei din prima fază generează emioţii negative, ca frustrarea, confuziea sau disonanța 
cognitivă, de aceea problema va fi împinsă în inconştient. Între structurile conștiente şi 
inconștiente există însă un continuu transfer informaţional, un du-te-vino permanent, chiar dacă 
modul lor de operare este foarte diferit. Astfel, logicii liniare, discursive, articulate a conştiinţei, 
inconştientul îi opune mecanismele rezolutive ale unei inteligenţe implicite, bazată pe structuri de 
tip matriceal, ce fac posibilă intuiţia, insight-ul, prin operaţii de gândire analogică, laterală sau 
metaforică. Transferul problemei spre inconştient se face în virtutea automatismului psihic, fiind 
necesară o intensă activitate creativă conştientă, înalt motivată, pentru a pune în mişcare structurile 
operaţionale inconștiente. Cele două combinatorici sunt în multe privinţe complementare, aşa cum 
afirmă şi Biberi (1971, p. 239): „Subconştientul primeşte în acest mod, un material de la starea de 

veghe pe care îl prelucrează şi-l impune mai târziu activităţii conştiente, sub formă de soluţie, pe 
care gândul vigil o reia, o adânceşte şi o formulează.” 

Faza de iluminare este momentul de vârf şi cel mai misterios al creativităţii, faza lui 
Evrika!, Aha!, Am găsit!, în care se produce restructurarea şi reechilibrarea câmpului de tensiune 
al problemei, apărând subit, limpede şi clar instalată soluţia sau înţelegerea globală. Iluminarea, 
asimilabilă intuiţiei, nu este obligatorie în activitatea de creaţie, autorii creativi alocându-i ponderi 
foarte diferite. Există totuşi un larg acord în legătură cu faptul că intuiţiile izvorăsc din inconştient, 
care a continuat într-o manieră proprie travaliul rezolutiv iniţiat de conştiinţă. Uneori intuiţia 
(iluminarea, inspiraţia, revelaţia, soluţia sau ideea) apare fără nici o pregătire prealabilă evidentă, 
luând prin surprindere chiar persoana creativă. Este cazul lui Poincaré, care a descoperit funcţiile 
fuchsiene (ce îl preocupau de multă vreme) în timp ce punea piciorul pe scara omnibuzului, pentru 
a merge la operă. Alteori, intuiţia vine după o îndelungată perioadă de efort, căutări şi muncă 
intensă, când, pe fondul relaxării sistemelor logice, tributare limbajului (predominanţa emisferei 
stângi), se produce o activare a structurilor emisferei drepte şi ale inconştientului, ceea ce 
generează asociaţii neobişnuite, la distanţă, de tip analogic sau metaforic. Este tipul de intuiție care 
a pus laolaltă elementele disparate ale evoluţionismului, atunci când Darwin, care citise cartea lui 
Malthus despre lupta pentru supravieţuire, a înţeles în mod analogic că selecția din natură 
operează pe elementele de variabilitate ale speciilor, reţinând mutaţiile valoroase adaptativ. Dacă 
în selecţia naturală omul este cel ce instituie progresul, evoluţia, în selecţia naturală presiunile 
adaptative sunt cele ce o produc, lupta pentru existenţă devenind motorul evoluţiei şi, implicit, al 
transmutaţiei speciilor. Descoperirea efectului Coandă a apărut la o distanţă de 20 de ani de la 
accidentul cu care s-a soldat zborul cu primul avion cu reacţie (1910, la Issy les Moulineaux) când 

inventatorul român, aflat în baie (ca şi Arhimede, înainte de al său „Evrika!”), a observat analogia 
dintre picătura de apă ce se prelingea pe deget, şi scurgerea jetului de flăcări de-a lungul 
fuzelajului avionului incendiat, în 1910. 

Analiza unor tipuri de intuiţie legată de creativitatea tehnică îl face pe Moraru să 
concluzioneze că, la unele persoane, acest fenomen intervine puternic şi global (Poincaré), la altele 
progresul este lent şi treptat, fără iluminări bruşte (Einstein). Susținerea primatului inconştientului 
în procesul creativ se sprijină şi pe faptul că multe descoperiri ştiinţifice importante au apărut în 
timpul somnui. Printre acestea frecvent menţionată este descoperirea structurii moleculei de 
benzen de către Kekul sau problemele ce se rezolvau ca de la sine dimineaţa, după discuţiile în 
contradictoriu seara, dintre Russell şi Whitehead. De aceea a devenit aproape axiomatic faptul că 
procedeele creative trebuie să instituie în fazele lor iniţiale o relaxare a cenzurii conştiente, lăsând 
imaginaţia să ajungă până la ceruri, pentru ca, în faza de evaluare critică a produselor, aceasta să 
fie adusă „cu picioarele pe pământ”. Stările de trecere de la veghe la somn, prin ritmurile alfa, 
exprimă tocmai acest proces de basculare de pe logica analitic-discursivă a conştiinţei, pe 
mecanismele tratării metaforic-holografice a informaţiei de inconştientul individual. 


Faza de verificare încheie un ciclu creativ, în această etapă conştientul jucând rolul 
instanţei supreme în evaluarea şi validarea sau invalidarea soluţiilor găsite. De multe ori soluţiile 
descoperite în faza precedentă au un caracter intuitiv-sintetic-vizual foarte puternic. Traducerea lor 
în logica discursivă a limbajului verbal cere un travaliu intens, dar înaripat, emulaţia fiind dată de 

certitudinea subiectivă a importanţei descoperirii soluţiei. Aceasta ar putea fi şi explicaţia faptului 
că, pentru Blaga, poetul era doar un traducător, un om ce găsea echivalenţele în plan lingvistic a 
ceea ce a fost intuit sintetic ca un mesaj divin. Intuiţiile fulgurante ale lui Einstein, predominant 
vizuale, traduse ulterior în logica desfăşurată a limbajului, arată de asemenea primatul imaginii în 
raport cu cuvântul în procesul creativ. Cert este că în această fază întreaga forţă a raţiunii, spiritul 
ei critic şi capacitatea de travaliu sunt fundamentale în a valida produsul nou şi original, închizând 
astfel un întreg ciclu creativ. 

În opinia lui Moraru, transferul soluţiei de la nivel inconştient la cel conştient se bazează ,„, 
pe „... transferul informaţional permanent în ambele sensuri, pe acel du-te-vino dintre cele două 
niveluri” (op. cit., p. 104). Autorul citat opinează că travaliul euristic este invers proporțional cu 
completitudinea programului euristic asumat, programul mai complet asociindu-se cu o perioadă 
de incubație şi efort euristic (generat de obstacolul euristic) mai mici. Este importantă distincţia pe 
care autorul o face în legătură cu descoperirile finaliste (când se ştie de la început ce se caută) şi 
cele nefinaliste, în care scopul cercetării lipseşte şi apare de la sine, dar într-o perioadă mai mare 
de timp. Aici (cazul efectului Coandă) investigaţiile nu mai sunt direcționate de scop. 

În faza finală a unui proces creativ complex noile cunoştinţe sunt verificate, testate, până 
când satisfac o dublă exigenţă, a individului creator şi a mediului în care ele se verifică. Găsirea 
celei mai adecvate forme de comunicare a produsului creativ, traducerea descoperirii din limbajul 
propriu într-o formă simbolică, obiectivă, care să o facă accesibilă comunităţii ştiinţifice sau 


simțului comun, sunt sarcinile specifice acestei etape a procesului creativ. 

U4.6. Factorii care potenţează sau blochează creativitatea 

Există blocaje culturale ale creativităţii (Cosmovici, 1996) dintre care cel mai important 
este conformismul social, care se explică prin nedezvoltarea fanteziei şi imaginaţiei, deoarece 
societatea vestică a prețuit şi dezvoltat preponderent logica, raţionamentul, raţiunea. În fond, 
conformismul occidental a fost practic aruncat în aer de redescoperirea culturilor numite primitive, 
care înseamnă un adevărat recurs la imagine: „ ... din leagăn până în mormânt, imaginea e 
prezentă, dictând intenţiile producătorilor anomini sau oculţi”, afirmă Durand (1999, p. 145). 
Pentru autorul citat uriaşa manipulare iconică (prin imagini) la care suntem supuşi, a devenit calea 
predilectă de valorizare a informaţiei, înglobând şi depăşind manipularea genetică. 

Există şi blocaje metodologice ale creativităţii, cum ar fi fixitatea funcțională (utilizarea 
obiectelor doar prin prisma funcţiilor care le-au consacrat), critica prematură, motiv pentru care 
brainstormingul este considerat de Cosmovici o evaluare amânată . Arieti (1976) analizează multe 
alte tipuri de obstacole ale creativităţii: insecuritatea personală (simţindu-şi familiile din Europa 
amenințate de ascensiunea nazismului, chimiştii germani emigranţi în S.U.A. în timpul celui de-al 


doilea război mondial erau mai puţin creativi decât cei americani), teama de greşeală (un mod 

inhibitiv de a percepe riscul, care la creativi devine provocator); munca prea constantă asupra unei 
singure probleme poate genera adevărate blocaje mintale; apoi absenţa liniştii personale (în sens 
foarte larg, nu prin referire doar la absenţa zgomotelor), necesară focusării pe problema cercetată. 

Există multe alte blocaje emoţionale ale creativităţii: tendinţa exagerată la competiţie cu 
alţii, graba de a accepta prima idee, descurajarea rapidă, toate trimițând la o analiză psihologică 
detaliată a personalităţii creative, care s-ar distinge prin: 

e enorma capacitate de muncă şi minimalizarea mintală a efortului muncii depuse (după 
Edison geniul este de 99% transpiraţie şi doar un procent inspiraţie); 

e toleranța la ambiguitate (“pescuitul în ape tulburi”); 

e un bun control al emotivităţii, energia procesului creativ fiind obţinută prin focalizare şi 
redistribuire, din care cauză pasionaţii par a fi nişte ““monomaniaci” (expresia aparține lui 
Einstein); 

e răbdarea, asociată cu interesele pe termen lung; 

e o mare curiozitate, devenită motorul întregii existenţe (opinie susţinută şi de Nietzsche). 
Dintre factorii care stimulează creativitatea menţionăm câţiva: 

e liniştea necesară meditaţiei: în perioadele de transă creatoare, persoanele respective sunt 
atât de distrase încât uită să mănânce, uneori îşi uită propriul nume sau faptul de a fi 
prezenţi la propria căsătorie (cazul lui Edison); 

e discuţiile în contradictoriu cu colegii din aceeaşi specialitate, sau chiar cu oameni simpli 
(aşa i-a venit lui Edison ideea tramvaiului electric; aşa s-au clarificat problemele de logică 
matematică puse de Russel partenerului sau de muncă, Whitehead); 

e pasiunile colaterale (violon d'Ingres, hobby-urile) cum ar fi jocurile distractive, pescuitul 
sau vânătoarea, colecţiile de orice fel, lucrul manual. Pentru Whitehead, nefolosirea 
abilității manuale era cauza principală a letargiei mintale a aristocrației britanice. 


U4.7. Stimularea creativităţii 

În ultimele decenii au fost dezvoltate o multitudine de metode destinate stimulării 
creativităţii de grup (vezi Cosmovici, 1996, pp. 167 — 169). 

Brainstormingul (termen introdus de Osborn în 1939) este o recunoscută tehnică de 
potenţare a creativităţii de grup, fondată pe stimularea acesteia, în condiţiile amânării evaluării. 
Metoda cuprinde patru faze importante. În faza de producere a ideilor, participanţii (10 — 12 
persoane care au caracteristici individuale şi socioculturale foarte diferite, pentru a stimula 
„combinatorica” grupului) trebuie să lucreze asupra unei probleme concrete, prezentată într-o 
manieră simplă, după câteva reguli: fiecare să producă un număr maxim de idei, născute prin 
asociaţii libere, sau chiar năstruşnice, suspendând orice judecată evaluativ-critică şi putând folosi 
ceea ce s-a produs anterior, pentru a recombina şi transforma ideile altora. 

Faza de aprofundare, de eliminare şi definitivare a ideilor selecţionate se face în colaborare 
cu responsabilii organismului care au propus spre abordare acea problemă. Şedinţa este condusă 
de un specialist, care enunţă problema, specifică maniera de lucru, recoltează şi înregistrează, 
toate soluţiile şi creează un climat de grup degajat, entuziast şi competitiv, căci, între anumite 
limite, competitivitatea stimulează producţia de idei. 

Sinectica lui Gordon este o altă metodă de stimulare a creativităţii colective, care cuprinde 
6 — 8 persoane cu acelaşi nivel de pregătire, dar cu profesii foarte diferite, pentru a facilita 
fluiditatea, flexibilitatea şi maleabilitatea punctelor de vedere. Grupul (în care predomină 
nespecialiştii în domeniu) respectă două reguli: să faci ca un lucru ciudat să devină familiar (faza 
analitică de înţelegere); să faci ca obişnuitul să devină ciudat (în engleză synectics înseamnă a 
realiza legături între lucruri şi fenomene). 

Deşi amândouă metodele potenţează creativitatea de grup, sinectica a dezvoltat o tehnică 
de lucru mai disciplinată, cu niveluri de înţelegere mai bune ale problemei abordate. Principiile 
care stau la baza acestei metode sunt: creativitatea şi procesele creative se pot dezvolta dacă se 
înţelege substratul situaţional care le susţine; creativitatea are ca principiu de bază punerea 
emoţionalităţii înaintea raţionalităţii; pentru a creşte şansa de reuşită, în rezolvarea de probleme 
trebuie traversate în prima fază elementele iraționale. Sinectica încurajează fantezia, iar încercările 
de a emite judecăţi pripite, sau de a critica legăturile nerelevante, sunt descurajate. Ea poate fi mai 
productivă decât brainstormingul, deoarece dezvoltă metode pentru creşterea înţelegerii față de 
situaţia problematică, climatul emoţional afectiv şi cel motivaţional fiind considerate la fel de 
importante ca şi componentele intelectuale. Asociind diferite moduri de gândire, sinectica este o 
importantă tehnică de creştere a creativităţii de grup. 

U4.8. Rezumat 
Creativitatea este conceptul care a înlocuit rapid termenul de imaginaţie, fiind 
y considerată o trăsătură general umană, ce se poate forma şi dezvolta prin 
antrenament. Asociată tot mai mult cu domeniul ştiinţific şi tehnic, creativitatea este 
unul dintre principalii contributori la creşterea calităţii vieţii, dar şi la dezvoltarea 
umană de cel mai înalt nivel (al trebuinţelor de autoactualizare). Potrivit tipologiei 
propuse de Taylor, produsele creative sunt expresia a cinci niveluri ale creativităţii: 
expresiv, productiv, inventiv, inovator şi emergent. Atunci când se abordează 
creativitatea ca proces, pot fi identificate cinci faze ale acestui proces, ce debutează 
cu faza de preparare şi continuă cu cele de incubație, iluminare şi de verificare, 
fiecare ilustrând rolul diferențiat al memoriei şi gândirii, pe de o parte, al 
conştientului şi inconştientului, pe de cealaltă parte. Factorii care blochează sau 
stimulează creativitatea sunt de natură personală sau socială, lasând să se întrevadă 
posibilitatea antrenării şi formării acesteia prin procedee specifice, dintre care 
brainstormingul lui Osborn şi sinectica lui Gordon au primit cea mai mare 


recunoaştere în practica psihologică curentă. 

U4.9. Test de evaluare a cunoştinţelor 

1. Scrieţi un mic eseu (400 de cuvinte) despre stimularea creativităţii elevilor în 
procesul de învățământ, consultând lucrarea omonimă din bibliografia indicată. 

2. Analizaţi raportul conştient — inconştient în procesul creativ. 

3. Scrieţi un mic eseu (400 de cuvinte) despre intuiţie şi rolul ei în creativitate. 
(Sursă: lucrarea lui I. Moraru din bibliografia indicată). 

4. Analizaţi valenţele problematizării ca metodă de stimulare a creativităţii în 
învăţarea şcolară. 

5. Scrieţi un mic eseu (600 de cuvinte) despre factorii individuali şi sociali care 
blochează sau potenţează creativitatea. 

6. Degajaţi trăsăturile sau tipul de personalitate al persoanei elevului creativ prin 
comparaţie cu cel supradotat. 

7. Analizaţi comparativ şi alte metode de stimulare a creativităţii (metoda 6-3-5; 
Philips 6-6; discuţia panel). Sursă: Cosmovici, A., 1996. Psihologie generală. 


Iaşi: Editura Polirom. 

Tema de control 3 


1. Analizează comparativ specificul şi valoarea polului cunoaşterii senzoriale şi al celei logice, 
identificând caracteristicile şi valoarea adaptativă a fiecărui nivel. (Rezolvarea solicită efort de 
sinteză privitor la specificul celor două niveluri ale cunoaşterii umane). 

2. Caracterizează pe scurt cele trei tipuri de sisteme mnezice de care dispunem. (Vezi paragraful 
corespunzător de la memorie). 

3. Argumentează rolul memoriei episodice în construcția identităţii personale. (Dezvoltă ideea 
caracterului contextual şi autobiografic al memoriei episodice). 

4. Argumentează în legătură cu memoria semantică ca şi loc de întâlnire dintre memorie şi 
gândire. (Dezvoltă ideea caracterului acontextual, inteligibil şi semantic al acestui tip de memorie 
care organizează cunoaşterea în reţele ierarhizate de cunoştinţe). 

5. Demonstrează caracterul activ şi selectiv al păstrării şi recuperării informaţiei depozitate în 
memoria de lungă durată. 

6. Plecând de la particularitățile întipăririi, conturează o mică strategie de optimizare a memoriei 
proprii sau a elevilor cu care lucrezi. (Defineşte pe scurt encodarea, păstrarea şi recuperarea, 
selectând informaţia despre factorii care susţin ameliorarea memorării). 

7. Analizează raportul informaţional-operaţional din structura gândirii. (Coroborează cele două 
carcateristici ale gândirii, prezentate în curs). 

8. Defineşte afirmaţia potrivit căreia gândirea este „statul major” al tuturor proceselor psihice. 
(Arată în ce constă specificul gândirii, modul cum în travaliul său mobilizează toate resursele 
disponibile şi felul cum beneficiază celelalte procese din acest contact. Ai în vedere şi caracterul 
mediat-mediator al gândirii). 

9. Defineşte modul de formare a sistemului conceptelor. (Revezi conceptualizarea şi detaliază 
caracterul dinamic, deschis, evolutiv, corelativ, sistemic şi ierarhic al conceptelor). 

10. Evidenţiază diferenţele şi utilitatea practică a strategiilor algoritmice şi euristice în rezolvarea 
de probleme. (Defineşte pe scurt cele două tipuri de strategii şi apoi contextualizează-le la 
rezolvarea de probleme ca activitate de bază a gândirii). 

11. Identifică diferenţele dintre limbă, limbaj şi vorbire. (Vezi paragraful corespunzător din curs). 
12. Operează distincția competenţă lingvistică - competenţă comunicaţională, argumentând în 
sensul modului de creştere al celei din urmă în practica comunicaţională proprie. (Vezi paragraful 
corespunzător, dar corelează cu ideea că acest tip de competenţă este o condiţie a succesului în 
cariera didactică). 

13. Argumentează în legătură cu faptul că limbajul scris este un indicator mai valid al inteligenţei 
unei persoane, decât cel vorbit. (Efectuează o scurtă analiză comparativă a formelor limbajului). 
14. Dezvoltă ideea potrivit căreia limbajul şi gândirea sunt indestuctibil legate între ele. 
(Coroborează conceptualizarea ca activitate de bază a gândirii cu funcţia dialectică a limbajului). 
15. Opţional: Analizează comparativ gândirea cu creativitatea în calitatea lor de componente 
esenţiale ale structurii cognitive. (Se pleacă de la tipurile de strategii ale gândirii: algoritmică- 
euristică, divergentă-convergentă, verticală-laterală, conştientă-inconştientă). 


după parcurgerea capitolului despre aptitudini.) 


Mod de evaluare 

Se acordă câte un punct pentru întrebările 2, 3, 5, 7, 9, 10, 11, 13 şi câte două puncte 
pentru itemii 1, 4, 6, 8, 12 şi 14. Se acordă, după caz, şi fracțiuni de puncte. Totalul de maxim 20 
de puncte se împarte la 2 iar rezultatul se raportează la o scală cu 10 trepte. Rotunjirea se face în 
favoarea studentului. Lucrarea se redactează pe foi separate (maximum 5), câte 3-4 subiecte pentru 
fiecare foaie, şi se transmite tutorelui la data stabilită după cea de a doua întâlnire. 

